
SPIRITUALITATEA ÎN PSIHOLOGIE 


SOMNUL, VISUL, DEDUBLAREA 


Secţiuni şi capitole: 

1. STADIILE SOMNULUI 

FENOMENELE PARAPSIHOLOGICE DIN SOMN 
Stadiile somnului şi dublurile subtile 

2. CĂLĂTORII ÎN SOMN 

EXTRACORPORALIZAREA 

Divizarea minţii în timul extracorporalizării 
Divizarea minţii pe timpul somnului 
Păstrarea amintirilor astrale 
Ego la indigo 

3. FENOMENE CONEXE DEDUBLĂRII Şl SOMNULUI 

CLARVIZIUNEA 

COMANDA DUBLĂ 

TRANSA MEDIUMNICĂ 

MOARTEA Şl EXPERIENŢA-ÎN-PREAJMA-MORŢII 

SOMNAMBULISMUL 

4. VISUL 

VISUL, DIN PERSPECTIVĂ PARAPSIHOLOGICĂ 
Extensia eterică a minţii 
Dimensiunea astrală a visului 

VISUL LUCID 

REZERVA DE ENERGIE MENTALĂ 

5. MINTEA STABILEŞTE LIMITELE 

CORPUL FIZIC Şl DUBLUL ETERIC 

INTRAREA ÎN ASTRAL 

FLUCTUAŢII DE REALITATE 

Cât de solidă este lumea fizică? 

Somnul este o parte importantă a vieţii fiecăruia dintre noi. Totuşi, 
el se desfăşoară de obicei în totala noastră ignoranţă. 

în ultimele decenii, ştiinţa a făcut progrese semnificative spre 
descifrarea mecanismelor somnului. Astăzi, se pot decela câteva funcţii 
ale sale, cum ar fi: odihna şi vindecarea corpului şi creierului, 
organizarea structurii psihice şi a memoriei (mai ales în stadiul REM), 
visarea (o necesitate încă neînţeleasă). 

Studiile asupra somnului au reuşit să scoată la iveală doar fenomene 
marginale (epifenomene), cum sunt undele electrice măsurate la nivelul 
scalpului, concentraţiile de substanţe hipnotice din creier sau 
comportamentul nocturn. 

Sub aparenta pasivitate a somnului se ascund însă fenomene 
parapsihologice incredibile. Articolul de faţă îşi propune să scoată la 
lumină cauzele sale profunde din perspectivă esoterică. 


1. STADIILE SOMNULUI 


Savanţii au stabilit că somnul adultului se divide în 4-6 cicluri pe 
noapte, cu 5 stadii intr-un ciclu (în societăţile moderne). Tipurile de 
encefalograme sunt redate în tabelul 1, iar caracteristicile acestor stadii, 
în figura 1. Succesiunea temporală a acestora este reprezentată, la modul 
general, în graficul din figura 2. Sunt posibile numeroase variaţii, dar 
întotdeauna vom regăsi cele 5 stadii ale somnului. 

în timpul somnului REM (somn cu vise) se consolidează amintirile 
şi creierul se odihneşte foarte bine. Visele sunt absolut necesare omului; 
privarea de ele, chiar dacă corpul este relativ odihnit, poate duce la 
apariţia visării chiar în stare de veghe. 

Un ciclu de somn se repetă după circa 90 minute, durând din ce în 
ce mai puţin, pe măsură ce ne apropiem de dimineaţă. în acest timp, 
stadiile REM devin tot mai lungi, putând atinge 60 minute spre 
dimineaţă. 

Stadiile 3 şi 4 apar doar în prima parte a nopţii, oferind cea mai 
bună odihnă a corpului şi minţii. 

Stare de veghe 

Figura 1 - tipuri de electroencefalograme 


Tabelul 1 - Caracteristicile stadiilor somnului 


Stadiu 

de 

somn 

Unde 

cerebrale 

Procent 
din durata 
totală a 
somnului 

Durata 

într-un 

ciclu 

Descriere generală 

1 

ALFA (8- 
15 Hz), 
THETA (4- 
7 Hz) 

5 % 

5 min 

Somn superficial, pierderea contactului cu 
lumea fizică; Halucinaţii hipnagogice 
(lumini şi modele colorate), vise scurte, 
intense; Corp relaxat; Senzaţii de cădere, 
plutire; Unde cerebrale neregulate şi de 
mică amplitudine. 

2 

Forme de 
fuse (12- 
16 Hz) şi 
complexe 

K 

50 % 

20 min 

Somn evident, dar trezire uşoară; 

Relaxare mai profundă; Uşoară scădere a 
temperaturii corpului. Vârfuri de unde 
cerebrale ritmice şi rapide (numite ace 
sau fuse) 

3 

DELTA 
(0,1-3 Hz), 
BETA 
joase (13- 
15 Hz) 

5% 

Câteva 

minute 

Trezire dificilă şi în confuzie; Lipsă de 
răspuns la stimulii fizici. Creierul începe 
să emită unde DELTA (lente). în stadiile 3 
şi 4 apar parasomniile (somnambulism, 
enurezis, coşmaruri, scrâşnitul dinţiilor 
etc). 

4 

DELTA 

(0,1-3 Hz) 

15% 

Câteva 

minute 

Undele DELTA devin predominante. 

REM 

BETA (16- 
30 Hz), 
THETA (4- 
7 Hz) 

25% 

10 min 

REM = Rapid Eye Movement (mişcarea 
rapidă a globilor oculari sub pleoape). 
Trezirea este dificilă; Cortexul motor este 
activ, dar trunchiul cerebral blochează 
impulsurile către corp; Muşchi extrem de 
relaxaţi, fiind posibilă paralizia în somn; 
Apar visele; Se intensifică bătăile inimii, 
respiraţie rapidă şi neregulată, erecţie; 
Unde cerebrale rapide, ascuţite. 


Stadiile 

somnului 


Veghe 

REM 

1 

2 

3 

4 


1 

4 


scurte treziri 


- 


n 


if 


u 


rr 


r, 


Ciclul 1 


Ciclul 2 


Ciclul 3 i Ciclul 4 , Ciclul 5 


Ora 


Oh 


lh 30 


I 

3h 


4h 15 5h 30 6h 30 


Stadiile şi ciclurile de somn pe parcursul orelor de somn 


Figura 2 - exemplu general de succesiune a stadiilor de somn 


FENOMENELE PARAPSIHOLOGICE DIN SOMN 

Considerând ipoteza că cele 5 stadii ale somnului definesc 5 stări 
parapsihologice distincte, vom încerca să le punem în corespondenţă. 

Acesta este un lucru cu totul inedit, din câte cunoaştem noi. 

NOŢIUNI ESOTERICE 

Iniţiaţii afirmă faptul că fiinţa umană integrală este formată, pe 
lângă un corp fizic, şi din corpurile „subtile” (de energie), care pătrund şi 
învelesc corpul fizic precum foiţele de ceapă sau precum intră una într- 
alta păpuşile ruseşti. Corpurile subtile sunt, în principiu, trei la număr: 

corpul (învelişul) eteric, cel astral şi cel mental, primul fiind cel mai 
grosier, iar ultimul, cel mai rarefiat. Fiecare dintre ele are proprietăţi şi 
funcţii diferite. Cărţile scrise de Arthur E. Powell le descriu pe larg. 

Corpul eteric (numit şi vital) impregnează şi înconjoară corpul fizic, 
dându-i vigoare. Fără energia acestuia, corpul fizic rămâne un cadavru, 
în timpul somnului, învelişul eteric se duplică (înconjurat de copiile 
astrală şi cea mentală) şi iese din alinierea cu corpul fizic, stând în 
apropierea acestuia sau putându-se deplasa la distanţă. Ulterior, dublul 
astral poate şi el să părăsească dublul eteric. Legătura dintre corpurile 
subtile este asigurată de aşa-zisul „cordon de argint”, care este un flux 
neîntrerupt de particule energetice. 


STADIILE SOMNULUI ŞI DUBLURILE SUBTILE 

Folosind raţionamentul şi informaţiile de la autorii esoterici Scarlat 
Demetrescu şi Robert Bruce, am realizat următoarele corelaţii între 
stadiile somnului şi poziţia dublurilor subtile: 

Stadiul 1 - Copia eterică şi cea astrală ies parţial din alinierea cu 
corpul fizic, dar rămân împreună. 

Acest stadiu se referă atât la starea hipnagogică (de aţipire), cât şi la 
cea hipnopompică (de trezire). 

Este momentul potrivit pentru începerea unor experienţe 
parapsihice precum dedublarea voluntară sau hipnoza. 

Stadiul REM - Dublul eteric este parţial ieşit din corpul fizic, iar 
dublul astral este ieşit complet. 

Scarlat Demetrescu afirmă că visele au loc când astralul este ieşit, 
dar etericul este în corp; datorită corpului eteric (vital) se construiesc 
visele, deseori sub inspiraţia astrală (vezi capitolul VISUL din cartea „Din 
tainele vieţii si ale universului ” 1 ). 

Stadiul 2 - Aflat între stadiul 1 şi REM (vezi graficul din figura 2 ), 
în acest stadiu ar trebui ca dublul eteric şi cel astral să fie ieşite complet 
(dar aliniate împreună). 

Scarlat Demetrescu spune că, în stare ieşită din corp (stadiile 2, 3 şi 
4), dublul eteric este încărcat cu fluid vital de natură cosmică. 

Stadiul 3 - Acest stadiu urmează întotdeauna stadiului 2, conform 
graficului. 

Scarlat Demetrescu afirmă că, atunci când dublul astral iese din cel 
eteric, aceasta este starea de somn adânc, fără vise. 


1 https://drive.google.eom/file/d/oB6JUPxwh WMxBMElaVUItcDdxcEU/view?usp=sharing 

Stadiul 4 - în continuarea stadiului 3, şi dublul mental iese din cel 
astral, pe măsură ce somnul devine tot mai profund (după Robert Bruce, 
în cartea sa „ Astral Dunamics ” 2 ). 

Am stabilit deci ce se întâmplă din punct de vedere parapsihologic, 
ţinând cont de informaţiile ştiinţifice despre somn. Este prima oară când 
se reuşeşte o apropiere dintre două abordări care nu au multe lucruri în 
comun. Sinteza este prezentată în planşa din figura 3. 

Din punct de vedere didactic, această planşă a desfăşurării spaţiale a 
somnului are avantajul, faţă de graficul desfăşurării temporale (din 
figura 2), că este mai uşor de priceput şi memorat. în plus, oferă 
deschidere pentru înţelegerea şi altor fenomene parapsihice care folosesc 
aceleaşi noţiuni elementare. 


FAZA 1 
“hipnagogică" 
Aţipire 


FAZA 2 
"non-REM” 
Fără vise 


FAZA 3 
“REM" 
Cu vise 


FAZA 1 bis 
“hipnopompicâ" 
Trezire 



Stadiul 2 




Stadiul 1 



Stadiul 3 Stadiul 4 


Legenda 


Contur corp subtil 
aliniat cu corpul fizic 

Corp subtil eteric 

m _ m _ Contur dublu subtil 
exteriorizat 

Corp subtil astral 

(Ţ) Minte (eterică) 

Corp subtil mental 

/""t Minte parţial adormită 

W (parţial activă) 


Planşa: Corelaţia dintre stadiile somnului şi exteriorizarea dublurilor corpurilor subtile 


Figura 3 - Somnul şi corpurile subtile 


REPREZENTAREA MINŢII 

Pe măsură ce creierul emite unde tot mai lente (în ordine 
descrescătoare: beta, alfa, theta, delta), se poate spune că mintea 
devine tot mai adormită. în figura 3, cercul colorat în galben desemnează 
mintea activă, iar culoarea gri, mintea amorţită. în stadiul REM mintea 
este la fel de activă ca în starea de veghe. 


2 https://drive.google.eom/file/d/oB6JUPxwh WMxBUU 5 oYm 5 pczBkSVU/view?usp=sharing 

Este foarte important de subliniat că mintea este de natură 
electromagnetică, energetică, eterică, diferind de creierul fizic. 
Argumente în acest sens sunt prezentate de numeroşi cercetători din 
domeniu. 

Din informaţiile spiritiste, mintea este ca un norişor de energie 
plasat în dreptul cerebelului. 

SPIRITUL 

Scarlat Demetrescu foloseşte des noţiunea de „duh” sau spirit, care iese 
în somn şi reintră în corpul omului pe care îl animă. Acest spirit poate naviga 
pe tărâmurile invizibile, fiind purtat de dublul subtil adecvat. Pentru a nu 
complica lucrurile deocamdată, am preferat să aducem în discuţie doar 
aspectele energetice şi mai puţin chestiunile spiritiste. Fiecare înveliş subtil are 
propria inteligenţă. 

Rămâne totuşi un subiect interesant: ce se întâmplă cu spiritul pe timpul 
experienţelor de noapte? în principiu, sunt posibile următoarele variante: 

1) Spiritul este legat de corp, pe care nu îl părăseşte decât la moarte. 
Numai corpurile subtile se dedublează, ca nişte roboţi sau drone inteligente ce 
păstrează permanent legătura cu Spiritul de la bază. 

2) Spiritul însoţeşte cel mai rafinat dublu, pentru a avea cele mai înalte 
experienţe posibile. Este versiunea susţinută de autorii spiritişti (Scarlat 
Demetrescu). 

3) Spiritul se divide şi el, lansând părţi din el în fiecare copie subtilă. 
Această ipoteză trebuie conciliată cu postulatul că spiritul este unitatea 
fundamentală, atomul de conştiinţă. 

Lămurim această dilemă în articolul „SPIRITUL NU PĂRĂSEŞTE 
TRUPUL NICIODATĂ, PÂNĂ LA MOARTE”. 


2 . CALA TORII IN SOMN 

Fenomenul parapsihologic al EXTRACORPORALIZĂRII (numit şi 
proiecţie astrală, dedublare, călătorie astrală, iar în limba engleză OBE - 
Out of Body Experience) are dedicate zeci şi sute de lucrări scrise de 
experimentatori direcţi ai săi. Un cercetător extrem de avizat şi entuziast 
este Robert Bruce, care dă dovadă de o minte puternică, curiozitate 
ştiinţifică şi dorinţa de a veni în ajutorul semenilor prin cărţi, cursuri şi 
discuţii pe această temă şi altele înrudite. Mărturisesc că lectura cărţii 
sale „Astral Dynamics” (tradusă şi în România sub titlul .. Dinamica 
planului astral ”3) mi-a trezit corelaţii teoretice interesante, care au dus 
în final la scrierea acestui articol. Mărturiile personale ale lui Robert 


3 https://drive.google.eom/file/d/oB6JUPxwh WMxBToiEboN 5 RHU 2 TTg/view?usp=sharing 

Bruce aduc clarificări şi noutăţi în domeniul esoteric, cum ar fi noţiunile 
originale de „diviziunea minţii”, „feed-back astral” sau „vânt astral”. 
Noţiunile în limba engleză citate în continuare îi aparţin lui. 

Maestrul Bruce afirmă în cartea sa, după o experienţă de decenii, că 
„nimic nu e simplu în privinţa fenomenului de extracorporalizare”. 

Totuşi, în limitele posibilităţilor, noi vom încerca să îl explicăm cât 
mai simplu, prin desene didactice. Folosind elementele introduse în 
capitolul anterior, vom reprezenta câteva fenomene esenţiale, cum ar fi: 
divizarea minţii în cadrul extracorporalizării, clarviziunea, proiecţia 
astrală şi mentală, visul lucid şi altele. 


EXTRA CORPORALIZAREA 

Extracorporalizarea înseamnă ieşirea conştiinţei afară din corpul 
fizic, care va fi văzut de undeva de sus. Fenomenul poate apare spontan 
în cazul unor traume, accidente, anestezii generale, dar şi în clipele de 
odihnă. Nu este o halucinaţie şi nici jocul imaginaţiei. Unele persoane 
reuşesc să se proiecteze afară din corp la dorinţă, trăind o aventură mai 
impresionantă decât cel mai tare film artistic 3D. 

Numele de proiecţie „astrală” semnifică de obicei o proiecţie 
„eterică”, adică o ieşire în planul eteric. Mediul eteric ( real-time zone, lb. 
engl.) este format din materie astrală, dar particulele sale copiază 
detaliile lumii fizice în timp real. Lumea eterică este o copie energetică a 
lumii fizice şi aici se trăiesc majoritatea experienţelor de dedublare. 

Termenul de „proiecţie astrală” se foloseşte generic pentru toate 
tipurile de dedublări (eterice, astrale şi mentale) - dacă nu se specifică 
altfel. 

Cine sau ce se proiectează în afara corpului? 

Una din descoperirile personale a lui Robert Bruce este că 
proiectarea DUBLULUI eteric nu lasă în urmă o carcasă goală, care ar fi 
corpul fizic, ci se face prin ieşirea în exterior a unei copii energetice. 
DUBLUL eteric ( duble-copy , lb. engl.) copiază identic forma şi calităţile 
corpului eteric original ( master-copy , lb. engl.) rămas în corpul fizic. 
„După proiecţia în afara corpului, DUBLUL eteric există ca o entitate 
complet separată, care funcţionează, gândeşte, experimentează şi 
înregistrează amintiri din locurile unde călătoreşte în mod independent 
de corpul fizic/eteric” , spune autorul. 

CELE 3 LUMI SUBTILE 

Putem spune că, dacă planul eteric este un univers paralel cu cel fizic, 
în schimb planul astral este un univers perpendicular pe cel fizic (adică non- 
spaţial, nelocalizat, fără corespondenţă cu locurile fizice), lată, foarte pe scurt, 
descrierea celor 3 planuri subtile majore: 

Planul eteric - cu forme fizice, spaţial; materia astrală are condiţionări 
legate de imitarea legilor fizice, precum şi de evenimentele sau aparenţele 
fizice. 

Planul astral - cu forme fizice, non-spaţial; materia astrală este 
dependentă foarte mult de gândire, ascultând de dorinţele conştiente sau 
inconştiente ale fiinţei astrale. Există numeroase subplanuri şi tărâmuri cu 
aspecte diferite, unele modelate chiar la dorinţa locuitorilor de acolo. 

Planul mental - fără forme fizice, non-spaţial; materia astrală este mult 
mai rafinată şi oferă o mai mare libertate de creaţie, formele vizuale preferate 
sunt cele simple şi abstracte, deşi se pot crea şi aparenţe corporale umane. 

Există şi planuri superioare, pe care unii autori le menţionează distinct (de 
exemplu, planul cauzal, buddhic, vedic), dar, practic, ele sunt subplanuri mai 
rafinate ale aceluiaşi plan mental. 


DIVIZAREA MINŢII IN TIMPUL EXTRACORPORALIZARII 

Foarte important, în procesul dedublării chiar şi mintea fizică (fiind 
de natură eterică, energetică) se divide ( mind-split , lb.engl), în dublul 
eteric luând loc „MINTEA DE REZERVĂ” (denumire adoptată de noi). 
„Mintea de rezervă” copiază identic personalitatea „MINŢII DE BAZĂ” 
(denumirea noastră), rămasă în corp. Practic, în intervalul de timp în 
care are loc extracorporalizarea apar două ego-uri identice în 
corpuri şi locuri diferite. Am simbolizat acest proces în figura 4. 

BILOCAŢIA 

Fenomenul parapsihologic numit bilocaţie are legătură cu acest fenomen 
de divizare a minţii şi corpului subtil. Conştiinţa persoanei dotate cu abilităţi 
extrasenzoriale se mişcă alternativ şi continuu între corpul fizic şi locul unde se 
află copia sa eterică, chiar şi în stare de veghe. 

Alteori, persoana intră în stare de transă, nemişcare şi aparent somn, 
păstrându-şi conştiinţa trează numai în dublul aflat la distanţă. Acest lucru se 
petrece obligatoriu când dublul capătă consistenţă vizibilă, putând fi chiar 
pipăit (este şi cazul celebru al „teleportării” de câteva ore a părintelui Arsenie 
Boca din lagărul de muncă de la Canalul Dunăre-Marea Neagră, unde era 
deţinut politic). 

Proiecţia conştientă a 
dublului eteric, cu 
divizarea minţii 

Figura 4 

După cum spune Robert Bruce, la dedublarea din somnul normal, 
mintea rămâne ataşată corpului fizic (vezi figura 3, unde cercul galben ce 
reprezintă mintea este întreg). Dimpotrivă, în situaţia în care omul iese 
conştient din corpul fizic, mintea se dedublează şi ea (în figura 4, cele 
două semicercuri). Se poate spune că fenomenul dedublării conştiente nu 
se referă atât la duplicarea corpurilor subtile (care oricum are loc în 
fiecare noapte), cât la divizarea MINŢII care le însoţeşte. Deci mintea 
se dedublează în proiecţia astrală conştientă. Când nu este 
conştientă, nu mai vorbim de o proiecţie astrală ( OBE , lb.engl.), ci de o 
simplă dedublare în somn. 


MINTE MINTE DE MINTE DE 

NEDIVIZATĂ BAZĂ REZERVĂ 



Simbolizarea minţii divizate 


Figura 5 


REPREZENTAREA MINŢII 

în figura 4 am reprezentat cele două părţi de minte ca două jumătăţi 
de disc, pentru o rapidă înţelegere. Totuşi, o reprezentare mai aproape 
de realitate este dată în figura 5, în care „mintea de bază” şi „mintea de 

rezervă” au aceeaşi formă sferică, diferind doar prin numărul de particule 
(densitate). De obicei, mintea dublului este mai rarefiată, mai săracă în 
particule decât cea rămasă la bază. Personalitatea şi abilităţile rămân 
relativ aceleaşi. 


DIVIZAREA MINŢII PE TIMPUL SOMNULUI 

în planşa cu stadiile somnului (figura 3) am considerat că mintea 
rămâne în corpul fizic, în acord şi cu opinia lui Robert Bruce. La acel 
nivel de analiză era suficient. Dar acum, după ce am înţeles mai bine 
fenomenul de divizare a minţii, putem să admitem totuşi că dublurile 
subtile sunt însoţite întotdeauna de un fragment de „minte de rezervă” - 
mai mic în somn, mai mare la proiecţia conştientă. 

Chiar maestrul Bruce afirmă, în alt pasaj, faptul că dublul eteric 
emanat în somnul obişnuit (care păstrează forma corporală a omului 
respectiv) poate fi trezit de un alt călător astral conştient. Aceasta 
sugerează, indirect, că dublul din somn posedă şi el o minte eterică 
(adormită sau trează). 

Cu cât „mintea de rezervă” este mai densă în particule inteligente, 
mai plină de energie mentală, cu atât conştienţa dedublării este mai 
intensă. Ar fi posibil ca natura să nu fi lăsat lucrurile la voia întâmplării şi 
să fi predefinit două trepte de energizare a „minţii de rezervă”: un nivel 
pentru dedublarea în somn şi un alt nivel energetic pentru dedublarea 
conştientă. 

în cazul somnului normal, aventurile astrale sunt mult mai 
„potolite” tocmai din lipsa tonusului mental. Totuşi, sunt şi nopţi când 
dublurile noastre sunt angrenate în unele aventuri astrale mai 
interesante. Pe unele ni le amintim, poate, ca pe nişte vise distincte sau 
ca fiind părţi din alte vise obişnuite. 


PĂSTRAREA AMINTIRILOR ASTRALE 

Descoperirea fenomenului de divizare a minţii l-a făcut pe 
cercetătorul Robert Bruce să înţeleagă de ce multe proiecţii astrale 
conştiente ( OBE , lb.engl.) sunt „ratate” de experimentatori, în ciuda 
îndeplinirii tuturor condiţiilor prescrise. 

El spune că fiecare din cele două minţi eterice separate temporar - 
având propria inteligenţă, voinţă şi memorie - înregistrează separat 
propriul set de amintiri. La revenirea în corp a dublului eteric, „mintea 
de rezervă” se reunifică cu „mintea de bază”, moment în care între cele 

două părţi se face o sincronizare a amintirilor. Mai precis, din „mintea de 
rezervă” se „descarcă amintirile din experienţa astrală” ( shadow- 
memory download, lb. engl.), ca dintr-un computer în altul (vezi fig. 6). 



Descărcarea amintirilor 
la reîntoarcerea 
dublului 

Figura 6 

Problema este că mintea fizică este făcută „din fabrică” să suporte 
doar un singur set de amintiri pentru fiecare perioadă de timp. Din acest 
motiv, dacă amintirile din planul eteric sunt mai slabe energetic sau 
emoţional, ele vor fi suprascrise ( overwrite , lb.engl.) de amintirile din 
planul fizic (oricât de banale ar fi ele). Or, dacă experimentatorul nu 
mai păstrează memoria proiecţiei astrale, este ca şi cum ea nu 
ar fi avut loc niciodată. 

în mod normal, mintea fizică reţine amintirile din lumea fizică în 
timp real, imediat ce evenimentele se produc. Pentru ca noul set de 
amintiri descărcate ulterior să le înlocuiască pe primele este nevoie de 
condiţii speciale. 

Totuşi, chiar dacă suprascrierea eşuează, aceste amintiri „paralele” 
rămân arhivate undeva, în subconştient (partea ascunsă a minţii). 
Spiritul le are oricând la dispoziţie, căci dedublarea are ca motiv tocmai 
dorinţa spiritului de a ieşi din obscuritatea carcasei trupeşti şi banalitatea 
evenimentelor fizice şi de a câştiga experienţe suplimentare. 

Ele ar putea fi, eventual, readuse la suprafaţa conştiinţei omului 
folosind o transă uşoară hipnotică sau cuvinte-cheie. Cuvintele-cheie 
descriu succint fazele experienţei psihice. Ele trebuie să fi fost notate pe 
hârtie imediat ce călătorul s-a reîntors din extracorporalizarea conştientă 
sau s-a trezit din vis, cât încă şi le mai amintea. 

Momentul crucial de păstrare a amintirii proiecţiei astrale, ca şi a 
viselor, este stadiul 1 al somnului, când mintea trează nu este nici activă, 
dar nici adormită. în mod ideal, ca o proiecţie astrală conştientă să 
reuşească 100%, „mintea de bază” trebuie să rămână trează, dar foarte 
relaxată (inactivă) - o prelungire a stadiului 1 de somn (hipnagogic). Iată 
de ce: 

- Dacă „mintea de bază” este adormită, dublul va rămâne blocat în 
afara corpului până la trezirea normală şi se vor pierde amintirile 
proiecţiei astrale (cf. Robert Bruce). Se întâmplă frecvent ca mintea de 
bază să adoarmă după ieşirea dublului. De aceea este nevoie de 
antrenarea minţii fizice, ca să îşi păstreze vigilenţa. 

- Dacă mintea este activă, ea va bloca „descărcarea amintirilor din 
experienţa astrală”. Asta se întâmplă, de exemplu, când vrem să ne 
reamintim un vis pe care nu l-am memorat imediat după trezire: 
amintirea s-a şters complet. Mintea este activă şi când visează (stadiul 
REM). La trezirea bruscă, pot rămâne urme de amintiri dintr-o proiecţie 
amestecate cu fragmente de vis. 

Fiecare dintre noi se dedublează în somn în fiecare noapte. Motivele 
pentru care nu conştientizăm călătoriile astrale sunt: 

1) ne trezim după ce am visat (stadiul REM). Proiecţiile astrale sunt 
întrerupte în momentul apariţiei visului. în această situaţie, putem cel 
mult să ne amintim visul. 

2) chiar şi când ne trezim din stadiul 2, eventual după un episod 
interesant, amintirile din călătoria astrală pot fi descărcate în mintea 
fizică DOAR dacă o parte importantă din conştiinţă a însoţit dublul 
astral, ceea ce nu se întâmplă în timpul somnului obişnuit (cf. Robert 
Bruce). 


EGO LA INDIGO 

Experienţa crucială care l-a dus pe Robert Bruce la descoperirea 
fenomenului de diviziune a minţii a fost ceea ce el a denumit „feed-back 
astral”. Nu este un lucru obişnuit, fiind realizabil numai de către călătorii 
astrali foarte bine dotaţi mental, precum autorul citat. El posedă şi 
capacitatea de clarviziune (percepţia mediului eteric), datorită 
deschiderii celui de-al treilea ochi (Ajna chakra). „Feed-back astral” este 
un lucru atât de rar şi neînţeles, încât niciun alt călător astral de marcă 
nu l-a remarcat până acum. 

Povestirea autorului despre prima sa trăire de acest gen este 
fascinantă şi ne pune serios pe gânduri. 

în timpul unei proiecţii eterice reuşite, „mintea de bază” a rămas să 
contemple prin clarviziune locală mediul eteric al camerei în care Robert 
se afla. întrucât proiecţia era în desfăşurare (adică amintirile din 
călătoria eterică nu fuseseră încă descărcate), omul nu ştia deocamdată 
că îşi proiectase cu succes dublul eteric, care călătorea în acel moment 

prin oraş. Robert (cel din corpul fizic) credea că proiecţia eşuase şi îşi 
ocupa timpul cu diverse experimente eterice. La un moment dat, celălalt 
Robert (cel din dublul eteric) s-a întors în cameră, observându-şi corpul 
fizic stând în fotoliu. Robert (cel din planul fizic) a văzut şi el (cu „ochiul 
minţii”) o siluetă eterică intrând prin tavan şi... s-a recunoscut pe sine! 

Şocul emoţional al întâlnirii ego-urilor a fost depăşit însă de un alt 
fenomen curios. El a constat din „descărcarea amintirilor” din „mintea de 
bază” în „mintea de rezervă” şi invers, astfel că ambele părţi ale minţii 
divizate au căpătat imediat aceleaşi amintiri, atât din planul fizic, cât şi 
cel eteric (din intervalul cât fuseseră separate pe durata proiecţiei 
astrale), (vezi figura 7) 



Feed-back astral (schimb de 
amintiri între cele două 
jumătăţi de minte) 


Figura 7 - Dedublare eterică simultană cu clarviziune eterică (săgeata 
albastră simbolizează deschiderea celui de-al „treilea ochi”) 

întrucât conştiinţa a început să oscileze rapid între cele două ego- 
uri, a apărut o senzaţie de ameţeală, care tot creştea. Atunci Robert (cel 
din dublul eteric) s-a depărtat de corpul său, ieşind afară din casă şi 
reîntorcându-se peste câteva clipe direct în corp. Astfel, „mintea de bază” 
a păstrat ambele seturi de amintiri din perioada extracorporalizării - un 
lucru rarisim şi cumva în contra naturii. 

Fenomenul de „feed-back astral” poate fi reprodus voluntar de cei ce 
au deja aceste cunoştinţe esoterice şi îi duce mintea. Pe forumul deschis 
pe internet de autor, se discută despre trăiri similare pe care le-au avut şi 
alţi exploratori astrali. 


ATENŢIONARE 

Dedublarea conştientă induce nişte simptome specifice (bătăi rapide 
ale inimii, senzaţie de cădere, vibraţii etc) care îl pot speria pe începător. 
Unele persoane care au trăit spontan o proiecţie astrală s-au înfricoşat 
atât de tare, din diverse motive, încât nu au mai vrut să o repete 

niciodată. Fenomenul trebuie bine înţeles înainte de a fi experimentat, 
pentru a evita multe neplăceri care apar la contactul cu stranietatea. 

Nu dorim să promovăm pro-bono proiecţia astrală nici ca distracţie, 
nici ca produs comercial new-age, nici măcar pentru vinderea unor cărţi, 
însuşi maestrul Bruce prezintă şi unele faţete mai puţin populare ale 
acestui experiment curajos. 

Dar vrem să beneficiem de cunoştinţele spirituale extrase prin acest 
instrument de cercetare şi aşa îl vom considera - ca pe un instrument 
puternic, care poate da rezultate utile doar în mâna unor experţi bine 
intenţionaţi. 


3. FENOMENE CONEXE DEDUBLĂRII ŞI SOMNULUI 

CLARVIZIUNEA 

Un clarvăzător este o persoană care are puternic deschisă Ajna 
chakra. Există percepţii extrasenzoriale generate de activarea intensă şi a 
altor chakre principale. în cazul activării lui Ajna chakra, de obicei se 
primesc informaţii sub formă de imagini. Pentru a verifica informaţiile 
receptate prin „ochiul minţii”, un clarvăzător de forţă trebuie să fie şi 
clarauditiv, prin activarea lui Vishuddha chakra. 

„Conştiinţa trează a dublului astral necesită multă energie ” (Robert 
Bruce). De aceea, călătoriile astrale nu sunt la îndemâna oricui. Chiar 
psihonauţii antrenaţi pot avea zile şi nopţi când nu se pot dedubla sau 
experienţele sunt de un nivel scăzut. 

în schimb, scoaterea doar unei părţi mici din corpul astral şi 
trimiterea sa în explorare, ca o „dronă”, este mai convenabilă din punct 
de vedere al energiei consumate. în acest caz însă este nevoie de o 
deschidere considerabilă a centrului dintre sprâncene, „al treilea ochi” 
(Ajna chakra), ca să transmită informaţiile către minte. 

TIPURI DE CLARVIZIUNE 

în figura 8 am delimitat 3 tipuri de clarviziune: locală; la distanţă; în 
Akasha sau planurile superioare. 

- Clarviziunea locală observă mediul eteric din imediata apropiere a 
clarvăzătorului. 

- Clarviziunea la distanţă ( remote viewing, lb.engl.) observă locuri 
eterice îndepărtate, în care conştiinţa are acces întâmplător sau la 
dorinţa explicită a clarvăzătorului. 

- Clarviziunea în Akasha se referă la „lecturarea” înregistrărilor din 
memoria astrală cosmică, care conţine informaţii despre absolut orice 
eveniment petrecut vreodată pe Pământ (sau în alte locuri din univers). 
Akasha oferă şi posibilitatea citirii viitorului cel mai probabil (sau 
variantelor de viitor). 

- Clarviziunea în planurile superioare se referă la ajungerea doar cu 
mintea (nu prin proiecţie astrală conştientă) în locuri din planul astral 
sau cel mental. Akasha este şi ea un mediu special de tip astral. 


Clarvedere Clarviziune la distanţă 

locală in ♦*»* # ■ 

mediul 

eteric » ~ * 

Clarviziune în 
Akasha sau în 
planul astral 



Figura 8 

Clarvăzătorul îşi trimite o mică „sondă”sau „tentacuiă”eterică în afara 
corpului fizic, cu care explorează împrejurimile sau depărtările. 

REPREZENTAREA CELUI DE-AL TREILEA OCHI 
Am simbolizat deschiderea celui de-al treilea ochi printr-o săgeată 
albastră ce face legătura între mintea eterică şi robotul eteric. 


COMANDA DUBLĂ 

Se poate întâmpla ca, la un moment dat, dublul proiectat să pară a 
avea o voinţă independentă de cea a exploratorului astral. Parcă ar mai fi 
controlată şi de o altă minte, ca în cazul posedării spirituale. Dar nu este 
vorba de nicio posedare, ci de o legătură inerţială cu mintea fizică. 

Aceasta se întâmplă când Ajna chakra este deschisă şi generează un 
tip de proiecţie de tip „clarviziune”. Dublul astral este comandat atât de 
„mintea de rezervă” a dublului, cât şi de „mintea de bază” (prin cel de-al 
treilea ochi), (vezi figura 9) 

Dacă însă dublul se va îndepărta la câteva zeci de metri de corpul 
fizic, simptomele de „comandă dublă” vor dispărea. 

Dublul eteric are comandă 
dublă: de la ambele 
fragmente de minte 

Figura 9 - Când dublul eteric este comandat atât direct, de către mintea 
eterică, cât şi de mintea fizică, prin clarviziune 


TRANSA MEDIUMNICĂ 

Spiritismul este domeniul fascinant care se ocupă cu dialogul cu 
spiritele superioare. El se bazează pe mediumi sau channels. 

După Scarlat Demetrescu, mediumnitatea se produce astfel: 

Mediumul îşi provoacă hipnotic o dedublare eterică ca în somn (deci 
fără divizarea minţii), moment în care un duh (spirit) se poate instala 
temporar în dublul eteric. De acolo, spiritul comunicant transmite 
impulsuri psihice minţii fizice a mediumului, care le receptează şi le redă 
conştient sau mai puţin conştient. Impulsurile psihice constau de obicei 
în gânduri şi cuvinte, dar uneori chiar în gesturi şi acţiuni, (vezi fig. io) 

Comunicarea poate avea loc chiar cu propriul spirit, aşa cum făcea 
celebrul „profet adormit” Edgar Cayce sau cum se procedează în unele 
metode moderne de hipnoză cu scop spiritual. 



Transă în care un 
spirit comunică prin 
dublul eteric al 
mediumului 


Figura 10- Mecanismul mediumnităţii 

MOARTEA ŞI EXPERIENŢA-ÎN-PREAJMA-MORŢII 

Pentru un explorator astral, moartea este cea mai vie călătorie 
astrală: o proiecţie fără întoarcere şi nimic mai mult. Odată obişnuit cu 
legile ce guvernează planul eteric şi astral, proaspătul suflet dezîncarnat 
se va descurca uşor în mirajul acestui nou mediu şi evenimentele 
spectaculoase ce urmează. 

Spre deosebire de dedublarea normală, în cazul morţii sau 
Experienţei-în-Preajma-Morţii (NDE sau Near-Death-Experience, 
lb.engl.), corpul eteric şi astral ies integral afară din corpul fizic. Corpul 
fizic rămâne impregnat şi înconjurat doar de energie eterică reziduală, 
care îl mai poate menţine viu câteva zile. (vezi figura 11) 

Mintea iese şi ea complet din corpul fizic. Din acest motiv, 
experienţa din timpul NDE este mai clară şi mai vie decât orice 
dedublare. Cei care s-au întors din moarte au fost capabili să relateze în 
amănunt evenimentele trăite în astral, deşi trăiau pentru prima dată o 
dedublare. 

în comă, această ieşire completă nu se produce, iar corpul şi mintea 
dorm inconştient, în timp ce corpul astral este zguduit şi confuz (cf. 
Robert Bruce). _ 


La moarte sau NDE 
mintea şi corpurile 
subtile părăsesc 
integral reziduurile 
eterice din corpul fizic 

Figura 11 - Moartea este cea mai intensă proiecţie astrală 



SOMNAMBULISMUL 

Somnambulul este persoana care acţionează în timp ce, aparent, 
doarme. Este o stare paradoxală, greu de explicat. 

în capitolul care urmează, VISUL, vom argumenta faptul că, în 
timpul stadiului REM de somn, condiţiile necesare apariţiei visului 
sunt următoarele: 

A. mintea este activă, ca în stare de veghe; 

B. dublul eteric este doar parţial ieşit din corp, pentru a permite 
visarea. 

C. dublul astral este total exteriorizat, pentru a împiedica trezirea. 

Pe aceeaşi bază, putem defini condiţiile apariţiei 

somnambulismului astfel: 

A. mintea este activă, permiţând acţionarea în planul fizic; 

B. dublul eteric este complet exteriorizat, pentru a împiedica 
visarea; 

C. dublul astral este total exteriorizat, pentru a împiedica trezirea. 
Ultimele două condiţii de mai sus sunt îndeplinite în stadiile 2 şi 3 

de somn (vezi figura 3). 

Somnambulul se plimbă prin casă, realizează acţiuni simple şi poate 
întreţine un dialog. Toate acestea necesită o bună coordonare motrice şi 
activarea multor arii corticale. De aceea, credem că dublul eteric şi cel 
astral trebuie să fie şi aliniate, întrepătrunse, pentru a întări coerenţa 
acţiunilor - ca în stadiul 2, dar nu şi 3. 


Stadiul 2 

* 

•*— Stadiul 3 

Declanşarea 
episodului de 
Stadiul REM somnambulism 

Condiţiile manifestării 
somnambulismului 

Figura 12 

Totuşi, observaţiile clinice au stabilit că episoadele de 
somnambulism survin de obicei în stadiul 3 (sau 4) de somn. S-au mai 
raportat şi situaţii când episoadele au debutat în stadiul REM de somn 
(somnambulismul de dimineaţă). 

Aceste fapte nu contrazic concluzia noastră, ci dimpotrivă. Ce au în 
comun stadiul 3 şi stadiul REM? Din amândouă se trece natural în 
stadiul 2. Prin urmare, deşi activarea minţii (condiţia A) se 
declanşează în stadiul 3 de somn (eventual, în stadiul REM), 
manifestarea somnambulică propriu-zisă se poate descrie ca 

asemănându-se cu stadiul 2, dar având, ca element distinctiv, o minte 
activă. 

Ce mai au în comun stadiul 3 şi stadiul REM? Dublul astral este 
exteriorizat şi separat de dublul eteric (condiţia C). Poate că această 
situaţie este cea care facilitează activarea neaşteptată a minţii (printr-un 
imbold astral). 

Manifestări de tip somnambulic se pot induce şi printr-o transă 
hipnotică adâncă. Acelaşi desen ar putea descrie oare şi HIPNOZA 
profundă?! 


4. VISUL 

„După actul morţii şi al reîncarnării, visul este fenomenul cel mai 
important din viaţa omului. [...] Divinitatea a orânduit ca omul şi orice animal să 
doarmă, pentru ca spiritul să îşi trăiască pentru câteva ore viaţa de spirit, fără 
de care viaţa carnală ar fi fost grozav de chinuitoare.” (Scarlat Demetrescu) 

Sentimentul unic trăit într-un vis frumos nu poate fi regăsit în viaţa 
pământeană decât arareori şi pe termen scurt. Visele au o putere 
impresionantă asupra oamenilor, atât de mare, încât ei îşi doresc să le 
retrăiască prin mijloacele pur omeneşti: ascultarea povestirilor, lectura 
romanelor şi altor exprimări literare, participarea la spectacolele de 
teatru, privirea filmelor artistice. Cineva spunea că „teatrul vine în 
întâmpinarea nevoii oamenilor de a fi minţiţi frumos”. Eu nu cred că aici 
ar fi vorba de viciul minciunii, inoculat în gena omenirii, ci de dorinţa şi 
putinţa omului de a se adânci într-o experienţă diferită de banalitatea 
cotidiană. Pe acest considerent, cred că dispozitivele care recreează 
cibernetic o realitate 3D virtuală, manipulată de voinţa umană, vor avea 
un impact copleşitor asupra „industriei visării” din lumea viitorului. 


VISUL , DIN PERSPECTIVĂ PARAPSIHOLOGICĂ 

în capitolul despre stadiile somnului s-a spus că nu numai în stadiul 
REM apar vise, ci vise scurte pot apare şi în stadiul 1 de somn. Din figura 
3 vedem ce au ele în comun: dublul eteric este parţial ieşit din corp. 
Aceasta ar părea, la prima vedere, să fie condiţia pentru apariţia visului. 

Diferenţa este că în stadiul REM (când dublul astral este 
exteriorizat), visele sunt lungi. Probabil că exteriorizarea dublului astral 

împiedică mintea să se trezească complet, deşi măsurătorile electrice 
arată că este într-o stare foarte activă. Cu alte cuvinte, ieşirea dublului 
astral poate fi interpretat şi ca o măsură de prevedere a naturii, ce 
permite visul lung, fără trezire. 

Robert Bruce împarte debutul proiecţiei astrale în următoarele 
ETAPE: 

1. Corpul eteric se dilată (extinde), păstrându-se însă centrat pe 
corpul fizic. 

2. Dublul eteric se separă local de corpul eteric, iar mintea se divide 
şi ea. 

3. Ieşirea propriu-zisă a dublului din corp. 

REPREZENTAREA STADIULUI 1 DE SOMN 

în figura 3, stadiul 1 este simbolizat prin etapa a treia (scoaterea 
parţială a etericului), dar trebuie subînţelese toate etapele enunţate mai 
sus. Care dintre ele este legată oare de apariţia visului? 

Prima etapă, cea de extindere a corpului eteric, poate fi 
experimentată de oricine reuşeşte o relaxare completă, atunci 
percepându-se energetic conturul camerei sau alte senzaţii la mică 
distanţă de corpul fizic. 

Care ar fi rolul acestei extinderi eterice? Probabil că ea ajută la 
fenomenul dedublării prin faptul că particulele eterice se distanţează 
între ele sau îşi slăbesc uşor legăturile de atracţie, făcând ca ulterior ele 
să se poată separa în două grupuri compacte: etericul rămas în corp şi cel 
ieşit din corp. 

EXTENSIA ETERICĂ A MINŢII 

Deşi nimeni nu a putut măsura, putem presupune că şi mintea 
eterică se dilată în etapa 1. Este o ipoteză logică pe care clădim 
următoarele explicaţii despre mecanismul viselor, bazându-ne şi pe 
indiciile oferite de maestrul Robert Bruce. 

El spune că visul apare într-o copie similară cu dublul eteric, doar că 
„mintea pentru visare” este generată intern şi nu părăseşte corpul. 
,Mintea-vis este o altă copie funcţională a conştiinţei. Când ea devine 
activă, slăbeşte toate celelalte copii ale conştiinţei (dublurile 
exteriorizate - n.n.) şi amintirile din astral, unde poate produce şi 
fluctuaţii ale realităţii .” 

Visul fiind o stare modificată a conştiinţei, iar extensia eterică fiind o 
formă modificată a minţii, putem corela cele două fenomene, 
considerând că extensia minţii eterice oferă cadrul sau spaţiul necesar 
desfăşurării visului (şi altor câteva stări modificate de conştiinţă). Este o 
ipoteză de lucru intuitivă. Deci extinderea minţii eterice (prima etapă 
a dedublării) este suportul necesar visului (vezi figura 13). 


Mediu intern 
pentru visare 
(extensie eterică 
a minţii) 



Obiecte şi 
evenimente 
onirice 


Extensia minţii eterice oferă 
spaţiul necesar visului 


Figura 13 


REPREZENTAREA MEDIULUI PENTRU VIS 

Simbolizăm extensia minţii printr-un cerc mai larg decât mintea în 
stare obişnuită de veghe. Spaţiul suplimentar poate fi folosit ca scenă 
pentru desfăşurarea visului. 

Atunci când ne culcăm, mintea rumegă diverse gânduri până 
adoarme, dar gândurile continuă să se deruleze pe ecranul mental. Dacă 
ne vom trezi imediat, vom observa că ele s-au transformat deja într-un 
vis, scăpând de sub controlul volitiv. Iniţial, gândeam „normal”, dar pe 
măsură ce mintea a început să se dilate, a început să funcţioneze în regim 
de vis, adică să fantazeze. Aceasta se întâmplă în momentul aţipirii, deci 
în stadiul hipnagogic. 

Dar oricine a putut constata diferenţele dintre acest tip de vis şi cel 
remanent, din starea hipnopompică, la trezire. Se poate chiar întâmpla 
uneori, după un vis foarte intens, impresionant, să ne trezim complet, să 
deschidem ochii, să stăm în capul oaselor, dar să nu ne putem desprinde 
din acel vis, ca într-o hipnoză. Dacă ne culcăm la loc, reintrăm imediat în 
vis, de unde îl lăsasem. în acest caz, mintea rămăsese deschisă, 
expandată, facilitându-ne revenirea instantanee la starea onirică. 
Probabil că fenomenul a fost impulsionat şi de rămânerea afară din corp 
a unei rămăşiţe de dublu astral. 

DIMENSIUNEA ASTRALĂ A VISULUI 

Totuşi, trebuie să înţelegem că „mediul pentru visare” este o 
dimensiune non-spaţială, interioară minţii. Aşa cum am specificat 
anterior, şi dimensiunea astrală exterioară este non-spaţială. Deci visul şi 
proiecţia astrală se produc în medii similare. Unificând perspectivele, am 
putea spune că dimensiunea astrală internă (pentru visare) este privată, 
iar dimensiunea astrală externă este publică (accesibilă tuturor 
călătorilor astrali). 

în mediul astral, spre deosebire de cel eteric, există o mai mare 
libertate şi independenţă faţă de constrângerile lumii fizice. Aşa se 
întâmplă şi în vis, unde limitele ţin doar de obişnuinţele minţii, dar 
posibilităţile sunt infinite. 

Este interesant că unele spirite pot observa şi penetra spaţiul astral 
privat, având capacitatea de a modifica visul în desfăşurare, 
conform intenţiilor acestora de a comunica un mesaj visătorului. Acest 
fenomen este menţionat în cărţile lui Michael Newton 4. 

Este posibil ca ele să folosească drept intermediar dublul astral (care 
este exteriorizat în timpul visului). Aici pot să urmărească filmul visului, 
ca pe un ecran, şi tot prin el să transmită impulsurile, prin cordonul de 
argint, către corpul şi mintea care visează (vezi figura 14). 



Spirit spectator 
şi actor 

O 


Proiectarea visului 
pe ecranul astral 

j/A* * ' 


Vis desfăşurat în minte 


Intervenţia spiritelor din astral în vise 


Figura 14 


4 http://spiritus.webege.com/viata-spirituala/michael_newton.htm 

STĂRI MODIFICATE DE CONŞTIINŢĂ 


S-ar putea obiecta împotriva acestei ipoteze că spiritele pot induce idei 
omului şi în starea de veghe, când dublurile subtile nu sunt dizlocate din corp. 
Răspunsul ar fi că mecanismul este acelaşi, gândurile fiind transmise prin 
corpul astral integral, desigur, cu un consum mai mare de energie şi o mai 
mică eficienţă. 

în general, stările modificate de conştiinţă (spontane sau induse prin 
rugăciuni, meditaţii, hipnoză, tehnici şamanice, droguri, alcool, deprivare 
senzorială, sunete şi lumini prelucrate electronic etc) se caracterizează prin 
depărtarea straturilor aurei şi dizlocarea temporară a învelişurilor subtile. 
Atunci influenţele spiritelor (bune sau rele, conform rezonanţei personale) se 
pot face simţite mai uşor. 

Nu este hazardat să considerăm că visele, în general, sunt inspirate 
din planul astral. Ştim că, în stadiul REM, dublul astral este exteriorizat 
şi disponibil pentru diverse experienţe. 

Desigur, plăsmuirea viselor are loc în mintea eterică. Savanţii 
pretind că visele nu ar fi decât produse psihice ale reorganizării 
amintirilor şi gândurilor. Mai mult, este evident că impulsurile 
fiziologice, bolile şi disfuncţiile organice, senzaţiile fizice imediate 
percepute subconştient şi gândurile sau emoţiile de peste zi, toate acestea 
pot influenţa cursul visului. 

Totuşi, mai ales visele lungi (chiar de zeci de minute) şi pline de 
simboluri, trebuie susţinute de o forţă creativă superioară. Şi ea poate 
veni doar din planul astral, inspirată de evenimente sau fiinţe de acolo. 

Impulsurile psihice astrale pot fi trimise instantaneu, prin cordonul 
de argint, către mintea care visează. Alteori, amintirile astrale sunt 
descărcate abia după ce dublul astral revine lângă corp, ca în cazul 
proiecţiilor conştiente. Ambele variante sunt folosite. 

Visele profetice sau cu semnificaţie personală puternică (destul de 
rare, de altfel) provin din întrevederi astrale cu ghizii spirituali, îngerii 
păzitori, spiritele superioare - cel mai probabil în starea de dedublare 
astrală. 


VISUL LUCID 

Etapa nr.i a dedublării (extinderea eterică) are o importanţă în sine, 
nu numai ca preambul al proiecţiei conştiente. Credem că extinderea 
eterică a minţii se petrece şi în timpul relaxării complete, şi în timpul 
meditaţiilor sau altor tehnici mentale, fiind corelată probabil cu 

emiterea cerebrală de unde ALFA. Este o stare specială a minţii, prezentă 
şi în alte momente decât mersul la culcare. Visul în stare de veghe 
(reveria), precum şi absorbţia în imaginaţie (sub inspiraţia artistică 
sau ştiinţifică) se petrec în stări speciale ale minţii treze, care sunt 
produse, probabil, de extinderea eterică. Şi acestea sunt stări modificate 
de conştiinţă, ca şi visul. 

în stare de veghe obişnuită, imaginaţia poate fi ţinută sub control 
conştient. Din contră, extinderea eterică a minţii oferă o mai mare 
libertate pentru imaginaţie (ca în vis, reverie), dar şi un control voluntar 
mai redus. 

Libertatea şi controlul devin la fel de puternice doar în starea de VIS 
LUCID. Este o stare experimentată de unii oameni, când se trezesc în 
„mediul pentru vis”, fiind conştienţi că visează şi putând astfel să-şi 
dirijeze visul cum vor ei. (Totuşi, mediul visului este creat de 
subconştient, având o putere creativă imensă...) 

Visul lucid se aseamănă ca trăire cu proiecţia astrală, considerându- 
se că este un tip autentic de proiecţie. 

SUBIECTIV- OBIECTIV 

Pare ciudată această asociere între un fenomen inerent „subiectiv” (visul) 
şi altul aparent „obiectiv” (extracorporalizarea). Totuşi, în domeniul 
experienţelor parapsihologice, subiectivitatea şi obiectivitatea îşi cam pierd 
înţelesul obişnuit. Acelaşi lucru se întâmplă actualmente în fizica cuantică, 
punând mari probleme de adaptare gândirii fizicienilor. 

Măsurătorile ştiinţifice au arătat că în timpul VISULUI LUCID 
undele cerebrale depăşesc nivelul din starea de veghe. în stare de veghe 
se înregistrează unde BETA de cel mult 30 Hz. Visul lucid se produce la 
frecvenţe de 40 Hz, în intervalul undelor GAMMA (30-70 Hz). S-a 
constatat în laborator că aceste unde speciale apar şi în experienţe „de 
vârf’ ale meditatorilor budişti. 

Proiecţia conştientă în visul lucid este un nume pentru tehnica 
de inducere a visului lucid direct din starea de veghe (wake induced lucid 
dreaming, lb.engl.). Proiecţia conştientă generează un vis lucid mult mai 
realist. într-un vis lucid normal, mediul poate fi modificat şi orice lucru 
poate fi creat prin imaginaţie, dar printr-o inducere a visului lucid apar 
limite obiective, exact ca în lumea fizică. Diferenţa provine de la faptul că, 
în al doilea caz, dublul astral nu este exteriorizat. 

Minte activă, 
vis normal în 
stadiul REM 

Mediu intern 
pentru visare 
(extensie eterică 
a minţii) — 


Minte hiperactivă, 
vis lucid 


Obiecte şi 
evenimente 
onirice 


Minte hiperactivă, 
proiecţie în vis lucid 


Conştiinţa acoperă 
mediul intern 
destinat visării 


Minte eterică în vis şi vis lucid 
(vedere mărită) 


Planşa: Vis normal, vis lucid, proiecţie în vis lucid 


Figura 15 - tipurile de visări 


REPREZENTAREA MINŢII 

Desenul din figura 15 sugerează atât ideea de hiperactivitate a 
minţii, cât şi ideea de „acoperire” completă a spaţiului pentru visare de 
către conştient în timpul visului lucid. 


REZERVA DE ENERGIE MENTALĂ 

Visul lucid şi proiecţia astrală conştientă seamănă între ele foarte 
mult ca experienţă personală, dar diferă ca localizare: visul este intern 
minţii (mediul este generat de subconştient), pe când proiecţia este 
exterioară corpului (mediul este generat de lumea astrală). Amândouă 
apelează însă intens la o rezervă de energie mentală (care oferă 
conştienţa). 

S-au raportat situaţii când, din visul lucid, s-a trecut direct în 
proiecţie astrală conştientă. O posibilă explicaţie este faptul că 
mintea suplimentară fusese iniţial angrenată în visarea lucidă, fiind apoi 
relocată pentru proiecţia astrală conştientă. 

S-a întâmplat şi ca unele persoane (familiarizate cu fenomenul) să se 
trezească dintr-un vis obişnuit, nu în pat, ci direct într-o călătorie astrală. 

Pe de altă parte, apariţia visului opreşte proiecţia astrală 
conştientă în desfăşurare. Robert Bruce avertizează că experienţa 
astrală se va termina inevitabil după ce mintea eterică rămasă în corp 
începe să viseze (vezi citatul din subcapitolul EXTENSIA ETERICĂ A 
MINŢII). 

Procesul visării solicită o cantitate de energie suplimentară, care 
fusese alocată exteriorizării, dar acum este absorbită automat, prin 
„cordonul de argint”, cu tot cu dublul eteric. Este de remarcat că dublul 
astral rămâne exteriorizat - permiţând visarea de lungă durată (vezi 
figura 16). 

Concluzia este că energia mentală este limitată, chiar şi în cazul 
exploratorilor astrali antrenaţi. Maestrul Robert Bruce atrage atenţia că 
„pentru a păstra conştiinţa lucidă în timpul proiecţiei, e nevoie de multă 
energie”. 


Proiecţie 
eterică în 
desfăşurare 


o 




începerea 
unui vis 
absoarbe 
energia din 
dublul eteric 



Trecere de la 
vis la proiecţie 
eterică/astrală 



Din proiecţie astrală în vis şi înapoi 


Figura 16 

5. MINTEA STABILEŞTE LIMITELE 


CORPUL FIZIC ŞI DUBLUL ETERIC 

în planul eteric, dar şi cel astral, dublul ia forma corpului fizic. 
Motivul este obişnuinţa minţii de a avea un corp. De fapt, în astral, forma 
corpului uman se poate modifica după dorinţa călătorului, luând mărimi 
mult mai mari sau mult mai mici (până la un punct) sau diverse aspecte, 
conform imaginaţiei şi nevoii de moment. Fără o intenţie specială, corpul 
astral ia automat forma corpului fizic în jurul vârstei de 30 de ani, fără 
defecte fizice (dacă existau). 

Putem spune că, în astral, corpul este necesar doar ca mijloc de 
semnalizare a propriei prezenţe şi a intra în legătură cu semenii. Ceilalţi 
locuitori astrali sunt obişnuiţi ca semenii lor să deţină corpuri umane, 
astfel că mediul le înfăţişează automat corpuri, pe baza datelor 
înmagazinate în subconştientul fiecărui dublu călător. Esenţială este 
MINTEA, cu puterea şi dorinţele sale - un punct de conştiinţă ce 
explorează universul subtil. 

Deşi corpul eteric are o minte localizată în jurul creierului fizic, 
totuşi, în dublura eterică mintea locală este mai intim legată de restul 
corpului, alcătuind o unitate de percepţie. Practic, senzaţiile sunt primite 
prin tot dublul eteric, indiferent de mărimea acestuia. 

Este interesant fenomenul raportat de Robert Bruce de „topire” a 
mâinilor eterice. Ca şi în viaţa obişnuită, într-o dedublare eterică, de 
obicei omul dă mai multă atenţie evenimentelor exterioare. Totuşi, dacă 
doreşte să îşi vadă mâinile, de exemplu, ele îi apar în faţa ochilor, dar 
după câteva clipe încep să se „topească” începând de la vârfurile 
degetelor. Este ca şi cum dublul eteric le creează chiar atunci, la dorinţa 
omului şi, treptat, îi scade energia de materializare. Ne punem 
întrebarea, atunci, ce formă are dublul de fapt? 

Din toate cele spuse mai sus, probabil că dublul are o formă umană, 
dar pe care posesorul nu o percepe în mod obişnuit. De ce? Pentru că 
văzul eteric nu este localizat în cap, ci este disipat pe toată marginea 
dublului şi orientat spre exterior. E ca şi cum omul ar privi prin pielea 
întregului corp. 

Unii exploratori psihici au afirmat că, aflându-se în dublul eteric, nu 
pot ieşi din casă decât prin ferestre sau uşă, dar nu pot trece prin pereţi. 

Aceste limitări NU au fost confirmate şi de alţii. De aici putem deduce că, 
în cazul primilor, mintea lor păstra nişte obişnuinţe şi preconcepţii mai 
ferme legate de limitele fizice. Dacă însă mintea este „domesticită” să 
asculte de intenţiile psihonautului, asemenea blocaje se reduc sau dispar 
cu totul. Mintea poate fi cultivată şi elevată prin antrenament sistematic 
constând în meditaţii, lucrul cu chakrele şi energiile etc. 

Există, desigur, şi neputinţe obiective ale planului eteric. De 
exemplu, gravitaţia pare să mai existe, dar totuşi este posibilă plutirea, 
zborul şi deplasarea cu viteza gândului. în fond, nu atât lumea eterică 
pune obstacole, ci limitele sunt mai degrabă ale minţii de natură eterică, 
cu obişnuinţele ei. Lumea eterică e alcătuită tot din materie astrală, dar 
mulată pe detaliile spaţio-temporale fizice şi obligată parţial la anumite 
comportamente predictibile. 

Poate că planul astral oferă o libertate mai mare pentru călătorul 
astral deoarece însăşi mintea îşi pierde temporar particulele eterice, mai 
inerte, rămânând o minte pur astrală. 


INTRAREA IN ASTRAL 

Pentru a vizita planul astral, este nevoie de ieşirea copiei astrale din 
dublul eteric. De obicei mintea dublului eteric adoarme, din lipsă de 
energie. 



Dedublare astrală în timpul proiecţiei eterice, 
când dublul eteric adoarme 


Figura 17 

Accesul în lumea astrală depinde de ceea ce Robert Bruce numeşte 
„unghiul de percepţie”. Acesta reprezintă dispoziţia energetică în 

momentul dedublării astrale, care depinde de nivelul de energizare 
globală a corpului, de caracteristicile şi deschiderea chakrelor principale, 
de starea fizică şi psihică momentană. De aceea, un psihonaut 
responsabil se va pregăti înaintea unei proiecţii conştiente prin exerciţii 
energetice, ridicarea energiei spre chakrele superioare, meditaţii sau 
rugăciuni. 

Aspectul unui tărâm sau subplan astral în care călătorul intră la un 
moment dat ţine foarte mult de acest „unghi de percepţie”, ca şi de 
credinţele personale şi abilităţile creative ale minţii exploratorului astral, 
într-o altă extracorporalizare, deşi se ţinteşte acelaşi tărâm astral, 
formele acestuia pot diferi de varianta anterioară. 

Legat de credinţe şi obiceiurile de gândire, merită să amintim 
scenele din filmul spiritist „ JSfosso Lar ” 5 . în care spiritele recent 
dezîncarnate ajung iniţial într-un „spital”, unde sunt îngrijite prin 
mijloace psihice ca să-şi revină la personalitatea spirituală normală, 
avută înainte de încarnare. Aspectul de „spital” terestru apare din cauza 
amintirilor subconştiente despre locurile de pe Pământ destinate 
refacerii şi vindecării. 

Aşa cum precizează „Cartea tibetană a morţilor” (Bardo Thodol) este 
foarte important cu ce ce-am hrănit mintea pe timpul vieţii, căci din 
subconştient rodesc dorinţele ce ne dirijează în astral imediat după 
moarte. Să fim deci conştienţi de obiceiurile noastre mentale, fără de care 
nu putem trăi, dar pe care le putem observa, analiza, ţine sub control sau 
schimba cât timp mai suntem vii. 


SINTEZA FENOMENELOR CONEXE DEDUBLĂRII 

Drept concluzie, în figura 18 vă prezentăm sinteza fenomenelor 
parapsihologice conexe dedublării şi somnului discutate mai sus. 
Graficele şi desenele pot fi utile în găsirea a noi conexiuni şi idei. Ele 
sugerează elevului că, deşi ştiinţa spirituală este complicată, ea poate fi 
explicată şi într-un mod simplu. Tainele şi misterele de azi vor deveni în 
viitor lucruri înţelese de oricine. 


5 https://drive.google.eom/file/d/oB 6 JUPxwh WMxBNTBoWFNMSlBPYWs/view?usp=sharing 

Proiecţia conştientă a 
dublului eteric, cu 
divizarea minţii 



Descărcarea amintirilor 

dublului 

Feed-back astral (schimb de spirit comunică prin 

Dedublare astrală în timpul proiecţiei 

Deschiderea celui de-al treilea 
ochi (AJNAchakra) 




Descărcarea amintirilor între 
jumătăţile de minte 

Vis 


O 


Spirit din astral 


Planşa: Fenomene 
parapsihologice conexe 
dedublării şi somnului 


www.spiritus.ro 


Figura 18 


FL UCTUA ŢII DE REALITA TE 

Un fenomen curios constatat de toţi exploratorii astrali, mai ales în 
mediul eteric, constă în apariţia unor diferenţe între lumea fizică şi copia 
sa eterică. 

- De exemplu, dacă uşa camerei fizice este plasată în stânga, în 
momentul dedublării ar putea să apară în dreapta, celelalte obiecte 
păstrându-şi locul cunoscut. Aceste mici diferenţe de simetrie pot avea 
drept cauză trecerea de la vederea frontală (sub un unghi de 180 grade), 
specifică ochilor fizici, la vederea sferică (în unghi de 360 grade), 
specifică dublului eteric. 

Aşa cum am mai spus, dublul eteric exteriorizat face corp comun cu 
mintea sa, care percepe direct toate senzaţiile. Acest corp este o sferă sau 
un punct de conştiinţă, care vede realitatea de jur împrejur, ceea ce 
impune o readaptare a minţii. Uneori mintea dă greş. Deci, însăşi 

realitatea eterică exterioară depinde parţial de mintea care o receptează. 
Iată ce importantă este subiectivitatea în planul subtil. 

- Un alt exemplu: în mijlocul sufrageriei apare un autovehicul. 
Bineînţeles că el nu are niciun rost acolo şi nici nu ar fi putut exista în 
lumea fizică. Explicaţia este că, probabil, exploratorul astral avea acel 
obiect în minte - ca o obsesie curentă sau doar ca un gând intens 
înaintea dedublării. Iar automobilul a devenit instantaneu o realitate 
eterică, în ciuda disconfortului psihologic creat. Iată, din nou, cât de 
important este conţinutul gândirii noastre când intrăm în lumile paralele. 

Robert Bruce a denumit apariţia acestor mici diferenţe eterice drept 
„fluctuaţii de realitate”. Ele pot fi şi mai accentuate în planul astral 
propriu-zis, unde limitările fizice nu mai funcţionează în aceeaşi măsură. 
Doar că acolo, totul fiind mult diferit, vom fi dispuşi să acceptăm 
„fanteziile naturii” mai uşor. 

Un alt exemplu, apropo de maleabilitatea mediului eteric: dacă ieşi 
în afara corpului pe timpul nopţii, vei constata că şi în lumea paralelă 
este tot noapte. Numai că, dacă vrei să vezi mai bine, nu trebuie decât să- 
ţi doreşti să măreşti luminozitatea mediului şi, bang! noaptea devine mai 
luminoasă. Ce minune, nu-i aşa?! 

Cum am scris anterior, când „mintea de bază” începe să viseze în 
timpul unei proiecţii astrale a „minţii de rezervă”, energia psihică a 
proiecţiei se slăbeşte şi apar tot mai multe fluctuaţii de realitate. Cu alte 
cuvinte, cu cât dublul eteric deţine mai multă energie, cu atât conştiinţa 
sa este mai clară şi nu apar anomalii. Dimpotrivă, o conştiinţă slăbită 
energetic perturbă involuntar forma realităţii exterioare. Halucinaţiile 
personale declanşează crearea sau dispariţia de obiecte reale în spaţiul 
astral/eteric. 

Se ştie că americanii, ca şi ruşii, au făcut numeroase experimente 
militare şi probabil că şi astăzi menţin în activitate grupuri de 
clarvăzători, în scop de spionaj la distanţă. Totuşi, astfel de clarviziuni 
sunt supuse erorilor umane şi, în plus, anomaliilor eterice. 

în cazul dedublării eterice, avem un explorator sau clarvăzător 
(operatorul) şi o persoană sau locaţie de monitorizat (ţinta). Robert 
Bruce lansează următoarele ipoteze (sau observaţii) despre posibilele 
erori în timpul unei proiecţii eterice sau clarviziuni la distanţă (remote 
viewing, lb.engl): 

- Dacă persoana-ţintă este trează (în viaţa reală), mintea şi 
imaginaţia ei va genera unele fluctuaţii de realitate ale mediului eteric 
unde ea se află. 

- Dacă persoana-ţintă se găseşte în mijlocul unei mulţimi de oameni, 
mediul eteric înconjurător va fi afectat de imageria mentală (gândurile) 
tuturor acelor oameni. 

Ca şi cum lucrurile nu ar fi destul de încâlcite şi aşa, autorul mai 
adaugă: 

- Dacă operatorul nu cunoaşte personal locul-ţintă, de obicei se va 
proiecta într-o locaţie astrală asemănătoare. Se pare că, prin imaginarea 
locaţiei-ţintă, se creează (sau apare o atracţie către) o reflecţie sau copie 
astrală a ei. Evident, vor apărea discrepanţe între locaţia reală şi ce se 
descoperă în subtil. 

- Dacă operatorul nu cunoaşte bine o persoană sau nu este puternic 
legată emoţional de ea, va ajunge într-o copie astrală a locaţiei sale. 
Mai mult, dacă persoana-ţintă doarme, locaţia sa astrală va fi influenţată 
puternic de ceea ce visează ea. 

Iată deci că imaginaţia nu este un simplu joc al neuronilor, ci ea 
determină întotdeauna crearea unor forme reale în planul astral. 
Imaginaţia umană pune la treabă materia astrală, care este foarte 
maleabilă şi ascultătoare de intenţiile minţii. Cu cât concentrarea 
mentală este mai intensă, cu atât formele astrale sunt mai detaliate, mai 
vii, mai inteligente. 

în figura 19 este reprezentat modul de transformare a realităţii de 
sus în jos, acţionând din planurile vibratorii mai înalte asupra celor mai 
joase. 

Apariţia unor fluctuaţii de realitate eterică va duce destul de rapid la 
extragerea automată a călătorului din planul eteric şi proiectarea sa în 
planul astral. Este maniera minţii de a se salva de confuzie. în planul 
astral nu mai putem vorbi de corespondenţă cu lumea fizică, ci de un 
tărâm al imaginaţiei neîngrădite. 

Imaginaţia este forţa motrice în cele 3 lumi subtile (eterică, astrală şi 
mentală). Aşa cum am văzut mai sus, imageria mentală (imaginaţia din 
starea de veghe) sau visul influenţează mediul eteric/astral. 

Luând în considerare noţiunile discutate, putem trage următoarea 

concluzie filosofică (figura 20): 

- lumea subtilă este imaginată, visată de o Minte Cosmică (dacă ar fi 
fost stabilă ca un munte, nu ar fi vibrat la gânduri sau emoţii, 
materializându-le instantaneu); 

- mintea fiinţei individuale are aceeaşi natură şi calităţi cu Mintea 
Cosmică (deoarece mintea poate influenţa şi modela lumea subtilă). 


Realitate eterică generată de MINTEA Cosmică 



s MINTE COSMICĂ 

Dublu eteric proiectat în 
mediul eteric 
1 

Corp eteric în mediul fizic 

/ 

' __ Minte individuală (eterică) 


Realitate imaginată în mintea individuală 
Planşa: Analogia dintre minte şi Mintea Cosmică 


Figura 20 


CÂT DE SOLIDĂ ESTE LUMEA FIZICĂ? 

Am aflat deci despre variabilitatea şi instabilitatea tărâmurilor 
eterice şi astrale. Asta nu le răpeşte din frumuseţe, dar ne face să ne 
gândim serios că mediul nostru fizic, cu care suntem familiarizaţi, este un 
reper stabil, la care ne putem întoarce oricând în siguranţă. înseamnă 
„acasă” pentru noi, oamenii în carne şi oase. Trebuie să fim mulţumiţi că 

trăim într-un mediu confortabil cel puţin din acest punct de vedere. în 
ciuda greutăţilor, mizeriilor şi suferinţelor pe care oamenii le îndură pe 
Pământ, totuşi nimeni nu rătăceşte aici în căutarea zilei de ieri... Lumea 
continuă aproape neschimbată şi ne putem baza pe asta. Când ne trezim, 
reluăm firul vieţii de unde l-am lăsat la culcare. 

„Fluctuaţiile de realitate eterică” pot să ni se pară chestiuni 
bulversante şi neverosimile, cu care nu au de-a face oamenii pragmatici, 
realişti. Şi totuşi, oare cât de puţin iluzoriu este planul fizic, pământul pe 
care călcăm? 

Materia fizică alunecă permanent sub patina timpului, suferind 
transformări iremediabile. Fiinţele mor, obiectele se distrug, relieful se 
schimbă. Din contră, în planul astral se poate menţine identic un peisaj, 
figură, obiect oricât se doreşte, efectiv, chiar decenii sau secole sau 
milenii; nimic nu îmbătrâneşte. 

Deci, cât de stabil este universul fizic? 

Să ne gândim acum la spectacolele de magie autentică, în care 
obiectele şi persoanele apar şi dispar „pe bune”, nu prin trucuri de 
iluzionism. Nu sunt aceste evenimente imposibile şi obiecte neverosimile 
exact nişte „fluctuaţii de realitate” fizică?! (Vezi figura 19) Indubitabil, 
planul fizic se modifică temporar sub forţa mentală a magicianului şi prin 
legile superioare, necunoscute ale universului. Şi atunci, oare lumea 
fizică nu este de fapt o realitate tot atât de „mentală” precum planurile 
subtile?! Pare solidă, foarte statornică... până la un punct - punctul de 
conştiinţă care o transformă prin „magie”. 

Adevărul ştiinţific este că lumea fizică pare solidă pentru că unele 
legături moleculare şi atomice sunt relativ stabile. Dar, la nivel 
subatomic, cuantic, se manifestă cu totul alte legi, fascinante şi 
descumpănitoare pentru simţul comun. Legile cuantice seamănă cu 
realitatea planurilor subtile - sunt ciudate şi lipseşte certitudinea. 

Stabilitatea planului fizic nu rezultă din fundamentele sale, ci apare 
la un anumit nivel de complexitate al materiei. Este ca atunci când 
rostogolim un bulgăre prin zăpadă: la început este o joacă de copii, dar 
apoi devine tot mai mare şi mai greu, până nu se mai poate urni din loc - 
a devenit o movilă, o formă de relief. însă razele soarelui pot topi această 
masă compactă, reducând-o la ceea ce era dintotdeauna: apă curgătoare. 

Hermetiştii au răspuns la întrebarea de mai sus afirmând laconic că 
„Universul este mental”. Poeţii au spus că viaţa noastră este un „vis în 
vis”. Biblia grăieşte: ,JSfimeni nu-şi mai aduce aminte de ce a fost mai 
înainte; şi tot aşa, despre ce va fi, cei ce vor trăi mai târziu nu-şi vor 

aminti nimic.” (Ecleziastul 1:11). Vedanticii au zis că lumea este „maya”, 
o iluzie cosmică. 

Iar Alexandra David-Neel ne desluşeşte înţelepciunea orientală 
astfel: 

„învăţăturile secrete spun că originea lucrurilor nu se plasează în 
niciun loc şi în niciun moment al vremurilor trecute; ea se produce 
acum, în fiecare moment, în mintea noastră. în fiecare moment, 
imaginea subiectivă care este lumea se iscă în mintea noastră, pentru a 
se cufunda în ea şi a se dizolva acolo în momentul următor, asemenea 
valurilor care se ridică din ocean şi recad în el. 

Elevului care e poate puţin dezorientat, deoarece a văzut 
clătinăndu-se şi apoi prăbuşindu-se în jurul lui concepţiile considerate 
cele mai solid întemeiate, maestrul îi va sugera că a vedea în toate doar 
iluzie ar putea foarte bine să fie tot o iluzie, pe care se cuvine să o 
respingă în treacăt...” (din „învăţăturile secrete ale budiştilor tibetani”) 

Răzvan Alexandru Petre 
îy mai 2015 

SPIRITUL NU PĂRĂSEŞTE TRUPUL 

NICIODATĂ? 


Capitole: 

DIVIZIUNEA NATURALĂ A MINŢII PE TIMPUL SOMNULUI 

SPIRITUL SE „DEDUBLEAZĂ” ÎNAINTE DE NAŞTERE 

CE NUMIM SUFLET 

SUFLETUL DUPĂ MOARTE 

PROBLEMA CONTINUITĂŢII CONŞTIINŢEI 

STRANIUL „FEEDBACK ASTRAL” ÎN ALTĂ VARIANTĂ 

ABILITĂŢILE PARANORMALE Şl EVOLUŢIA SPIRITUALĂ 

SPIRITUL NU PĂRĂSEŞTE TRUPUL NICIODATĂ, PÂNĂ LA MOARTE ? 

Supliment: 

FIZIC şi ETERIC sau FIZICO-ETERIC? 

în acest articol mă voi baza pe unele afirmaţii ale autorului Robert 
Bruce - un cercetător sincer şi talentat al planurilor spirituale ale 
universului - pentru a relua unele idei importante din scrierile mele 
anterioare, întărite de opiniile acestui specialist. Totodată, voi completa 
ideile sale cu raţionamente ce le continuă natural şi care se întreţes cu 
noţiunile de psihologie spirituală descrise de mine în alte ocazii. Furat de 
conexiunile de idei, voi prezenta şi alte fenomene interesante din 
domeniul paranormalului. 

Cartea de căpătâi a lui Robert Bruce se numeşte .. Dinamica planului 
astral ” 6 , apărută în peste zece ediţii până în prezent. Pentru a înţelege 
mai bine conţinutul articolului, vă recomand să citiţi înainte capitolul 3 al 
cărţii sale, intitulat „INCREDIBILUL FENOMEN DE FRAGMENTARE A 
MINŢII”. 

Citatele şi ideile lui Robert Bruce sunt prezentate în acest articol cu 
litere groase, ca acestea. 


6 https://drive.google.eom/file/d/oB6JUPxwh WMxBToiEboN5RHU2TTg/view?usp=sharing 

DIVIZIUNEA NATURALA A MINŢII PE TIMPUL 

SOMNULUI 


Robert Bruce afirmă că mintea îşi proiectează în fiecare noapte, în 
somn, o minte a visului şi o alta a dublului astral. Cu alte cuvinte, în stare 
de relaxare profundă, înainte de a adormi sau în transă, mintea se 
expansionează spontan, moment în care devine posibilă diviziunea sa în 
cele trei fracţiuni: mintea de bază, mintea visului (uşor separată de 
prima, în trup) şi mintea dublului astral (proiectabilă la distanţă de trup). 

Iată acest proces natural figurat mai jos: 

> * ■ 1 

Procesul nocturn de fragmentare naturală a minţii umane 

Mecanismul natural de triplă fragmentare a minţii (în mintea de 
bază, mintea visului şi mintea dublului), fiind înnăscut omului şi 
animalelor superioare, înseamnă că răspunde unei necesităţi 
naturale. Aceasta ar fi: 

1) Păstrarea sănătăţii minţii (care este rolul visului, conform 
studiilor savanţilor); 

2) Păstrarea sănătăţii spiritului (care este rolul călătoriilor astrale, 
conform învăţăturilor spiritiste). 

Visul lucid şi extracorporalizarea conştientă sunt excepţii de 
la regula naturală, căci se exteriorizează mai multă energie mentală 
decât este nevoie pentru simpla supravieţuire prin dedublarea 
inconştientă din somn. în cazul dedublării conştiente, amintirea visului 
sau a proiecţiei astrale se poate păstra în mintea fizică foarte clar. Cu toţii 
avem parte atât de vise, cât şi de dedublări nocturne, doar că nu ni le 
prea amintim. Amintirea lor se păstrează intactă doar în spirit (sau în 
„inconştient”, dacă vreţi). 

în starea de vis (stadiul de somn REM, cu mişcări rapide ale ochilor 
sub pleoapele închise) este activă mintea visului. Ea fiind nedespărţită 
de creier, ca şi mintea de bază, electroencefalograma (EEG) indică o 
activitate similară cu starea de veghe. Totuşi, în aceste momente, mintea 
visului este cea activă, nu mintea de bază, care doarme liniştită. 

Cum se întâmplă şi la revenirea dublului astral, mintea visului îşi 
descarcă amintirea visului în mintea de bază, uneori cu dificultăţi, şi de 
aceea pot apare probleme la rememorarea lui. Totuşi, în general, fiindcă 
mintea visului este foarte aproape de creier, visele se pot reaminti mult 
mai uşor decât extracorporalizările inconştiente din somn. Acestea din 
urmă, când sunt reamintite, par a fi tot nişte vise. 

Totuşi, există o diferenţă clară: în vis avem controlul şi putem 
modifica totul cu puterea minţii, dar în dedublare mediul astral are 
propriile legi, iar evenimentele sunt reale, nu imaginate de minte. 


SPIRITUL SE „DEDUBLEAZĂ” ÎNAINTE DE NAŞTERE 


Robert Bruce ne convinge prin propria mărturie că individul uman 
se multiplică temporar, pe durata somnului, în două sau mai multe copii 
energetice independente. Ele revin la unitatea iniţială când somnul ia 
sfârşit. 

Acest mecanism natural de autofragmentare pare a avea o lungă 
istorie evolutivă şi, deci, o utilizare universală, spunem noi. Se pare că 
este însăşi metoda prin care Dumnezeu creează lumea: îşi divide Fiinţa 
Unică în multiplicitatea tuturor fiinţelor universului... O mărturie inedită 
în acest sens ne-o oferă autorul YRAM, care a experimentat starea de 
conştiinţă divină ubicuă (cap. 1.3 din cartea sa.. Doctorul su fletului „ A. 


7 https://drive.google.com/open?id=oB6JUPxwhWMxBUUd6SWR3WUcyQlE 

Spiritul foloseşte acest mecanism pentru a dota cu inteligenţă 
embrionul uman în care se încarnează. El îşi „proiectează” o minte 
umană din propriul perispirit (energia care înconjoară nucleul divin al 
spiritului). întrucât există 3 planuri principale ale universului (fizico- 
eteric, astral, mental), şi mintea umană va avea cele 3 etaje, fiecare cu 
propria inteligenţă şi cu un rol diferit. Astfel, partea eterică a 
perispiritului devine mintea eterică a omului (care conduce creierul 
fizic), partea astrală devine mintea astrală, iar partea mentală devine 
mintea mentală. 

Aceste trei minţi rămân distincte, dar au rolul să colaboreze 
continuu, prin nenumărate legături energetice. Fiecare dintre ele are o 
conştiinţă separată, care vede lucrurile din propria perspectivă, 
schimbând mereu informaţii cu celelalte minţi asociate şi cu mediul 
energetic, şi luând propriile decizii. 

Cu alte cuvinte, fiinţa umană este mult mai complexă psihic decât 
părea. Ea este un complex de patru inteligenţe separate: mintea fizică 
(omul propriu-zis), mintea astrală, mintea mentală şi spiritul. 


CE NUMIM SUFLET 


La modul cel mai simplu, sufletul omului ar fi mintea fizică, pe care 
omul o percepe intuitiv şi o asociază cu creierul. în sens mai larg, sufletul 
omului, ca entitate diferită de spirit, este combinaţia sinergică dintre 
minte fizică, minte astrală şi minte mentală. în ambele accepţiuni, 
sufletul este muritor, pentru că cele trei inteligenţe sunt temporare. 

într-o variantă de compromis cu religia, ştiind că la baza celor trei 
inteligenţe stă spiritul nemuritor, dacă dorim să îl includem şi pe acesta 
în „suflet”, doar atunci putem spune, în mod convenţional, că sufletul 
este veşnic. Totuşi, exprimarea este falsă din punctul de vedere al 
ştiinţei spirituale. 

Ca entitate separată, sufletul se creează la naşterea omului şi se 
dezvoltă toată viaţa, evoluţia sa luând sfârşit în clipa morţii. 

Existenţa spiritului este veşnică şi universală, nu depinde de 
creatura omenească. Evoluţia spiritului este influenţată de toate 
încarnările sale în fiinţe fizice (sau non-fizice) şi nu se încheie decât după 
perioade incomensurabile de timp, când devine una cu Dumnezeu. 

Să revenim la mintea umană triplu-etajată. Mintea mentală este 
locul gândirii superioare, abstracte. în mintea astrală vieţuiesc 

senzaţiile şi emoţiile inferioare. La nivelul minţii fizice se adună 
condiţionările pământeşti: necesităţile şi limitele de tot felul, importanţa 
detaliilor, egoismul supravieţuirii etc. 

în timpul vieţii, spiritul încarnat este separat de cele trei minţi, dar 
le coordonează (de sus în jos) şi primeşte informări (de jos în sus). 
Mintea mentală primeşte primele impulsuri, pe care le trimite la mintea 
astrală adaptate, care le trimite la ultimul etaj inferior, mintea fizică. 
Procesul seamănă un pic cu jocul copiilor numit „telefonul fără fir”, unde 
apar distorsiuni pe parcurs. 

în decursul unei experienţe de dedublare, partea ego-ului care se 
exteriorizează conţine fragmente din toate cele trei învelişuri-inteligenţe. 
Când vorbim de proiecţie în planul eteric sau timp-real, ne referim în 
principal la aventurile copiei minţii fizico-eterice, pentru că ea oferă 
experienţa principală. Dacă însă ego-ul se transferă intr-un plan astral, 
copia fizico-eterică rămâne în planul ei de fiinţare într-o stare pasivă, iar 
rolul principal revine acum copiei minţii astrale. Când ego-ul reuşeşte să 
se înalţe în planurile superioare mentale, învelişul astral este şi el lăsat în 
urmă, într-o stare pasivă, iar ego-ul experimentează stări inefabile doar 
în vehiculul mental, cel mai rafinat posibil. 

«Eu sunt de părere că a ridica nivelul vibraţiei de bază a conştiinţei 
de la corpul eteric direct la dimensiunile superioare, într-o singură 
treaptă, este un salt prea mare. Acest salt vibratoriu pare să solicite o 
serie de reflexii multiple mai blânde, prin fragmentări multiple ale minţii, 
către corpurile subtile din ce în ce mai rafinate.» (Robert Bruce) 

Persoanele foarte evoluate spiritual (extrem de rare) preferă să se 
dedubleze direct în planul mental, singurul care le oferă satisfacţii 
superioare. Acest gen de dedublare este scutit de problemele care pot 
apare la proiecţia astrală şi necesită mult mai puţină energie de 
angrenare. în plus, experienţele de dedublare mentală sunt posibile chiar 
în stări de transă uşoară, aproape de stare de veghe. (O astfel de 
experienţă de vârf descrie autorul YRAM, subliniind că era simultan 
conştient atât de trupul fizic, cât şi de starea de îndumnezeire - în cartea 
„L'Evolution dans Ies Mondes superieurs ”.) Desigur, pentru o asemenea 
performanţă este nevoie de o evoluţie spirituală de înalt nivel şi o 
purificare mentală în acelaşi grad, astfel încât omul să dispună de 
suficientă energie mentală pentru proiecţia în planurile înalte. Marii 
iluminaţi şi înţelepţi ai lumii au deţinut şi deţin această capacitate 
dumnezeiască de accedere la planul ideilor-forţă şi la cauzele prime. 


RĂZVAN-ALEXANDRU PETRE - Eseuri pe teme spirituale 2015-2016 


pag. 43 



SUFLETUL DUPĂ MOARTE 


La moarte, mintea fizică se resoarbe în mintea astrală. Robert Bruce 
descrie procesul astfel: corpul/mintea eterică (mintea „fizică” este 
formată din materie eterică, numai creierul este pur fizic) iese din trup în 
primul plan astral (numit de el „timp-rear, iar de alţi autori, „eteric”). 
Procesul este similar dedublării, cu deosebirea că, la moarte, corpul 
subtil exteriorizat conţine ÎNTREAGA materie eterică a corpului şi minţii 
fizice. în cazul experienţelor extracorporale obişnuite, dubiul conţine o 
cantitate limitată de energie eterică, cea care „prisoseşte” corpului 
adormit. 

Adăugăm că peste un timp (câteva zile sau săptămâni), mintea 
astrală se resoarbe şi ea în cea mentală. Peste alte săptămâni sau luni, 
mintea mentală rămasă e atrasă în spirit, definitivând dizolvarea 
sufletului. în cele trei morţi succesive care marchează disoluţia 
sufletului, spiritul se simte tot mai uşor, pe măsură ce scapă de 
greutatea învelişurilor mai grosiere. 

Imediat după moarte, sufletul este supus „Judecăţii de Apoi”, 
condusă de îngeri sau Spirite Superioare. Sufletului i se prezintă faptele 
vieţii, pe care le priveşte acum dintr-o nouă perspectivă, specifică 
planului subtil în care a ajuns. Mintea sa fiind acum mult mai clară decât 
pe Pământ şi având acces la toate informaţiile ce îi fuseseră inaccesibile, 
sufletul îşi recunoaşte greşelile, îşi propune indignat să le îndrepte şi 
colaborează cu Inteligenţele Cosmice care constituie aşa-zişii „juraţi”. 
Judecata continuă şi mai rapid odată cu dezbrăcarea hainei astrale, iar 
după eliminarea şi a învelişului mental, spiritul este „eliberat de la 
Judecată”. El are de acum totala libertate să facă ce doreşte, ţinând cont, 
desigur, de promisiunile pe care şi le-a făcut singur la Judecata de Apoi; 
de karma acumulată în întregul lanţ al reîncarnărilor; de tendinţele, 
sensibilităţile, dorinţele rămase din viaţa omenească; precum şi de 
misiunile spirituale pe care şi le asumă voluntar. 

Tot procesul morţii durează între câteva săptămâni şi câteva luni, 
chiar un an. Sunt şi excepţii, când sufletul/spiritul este mai recalcitrant şi 
nu se lasă reeducat, perioada putându-se prelungi ani şi decenii. Spiritele 
inferioare, care nu-şi fac procese de conştiinţă pentru nimic, se 
reîncarnează rapid şi obligatoriu, şcoala dură a vieţii terestre fiind cea 
mai potrivită să le trezească. 

Egiptenii antici numeau acest proces de transformări post-mortem 
„metamorfoze”. în natură, găsim o analogie cu metamorfozarea omizii în 
fluture - e vorba de o schimbare fundamentală, căci fluturele nu este 

doar o „omidă cu aripi”, după cum nici omida nu este doar o „larvă 
cu picioare”. 

După eliberarea spiritului, din suflet rămâne doar un set de amintiri, 
condiţionări mintale şi emoţionale, tipare comportamentale potenţiale. 
El poate fi reactivat temporar în situaţia în care spiritul se adresează sub 
vechea sa personalitate unor muritori, unor alte spirite ori unor călători 
astrali. Spiritul îşi poate alege vârsta, defectele fizice şi orice altă 
caracteristică aparentă. Este doar o imagine de prezentare sub aspectul 
său binecunoscut. Se dă drept fostul om decedat, dar nu îşi va mai 
reaminti chiar toate detaliile vieţii umane, pentru că ele nu mai contează 
în viaţa liberă şi măreaţă de spirit liber. Dacă totuşi este solicitat cu 
detalii, spiritul poate apela la baza de date cosmică (akasha) pentru 
lucrurile pe care le-a uitat. 

Deci omul, ca suflet şi energie, nu mai există. Spiritul este 
o altă fiinţă, cu idei, speranţe şi idealuri diferite - o altă 
personalitate. 


SUFLETUL NU ESTE NEMURITOR (?) 

Se cuvine să facem aici un scurt popas, pentru a analiza critic 
modelul yoghin hindus al celor 5 învelişuri ( koshas ). în acea tradiţie, se 
spune că, după părăsirea definitivă a trupului fizic, învelişurile eteric, 
astral şi mental sunt şi ele îndepărtate complet, treptat, iar spiritul 
(scânteia divină, atman) rămâne înconjurat doar de învelişul cauzal 
(1 anandamayakosha ). 

Această teorie este oarecum valabilă pentru acele spirite rarisime 
care ajung direct în Dumnezeire. Apare însă o imposibilitate logică. Cum 
ar mai putea rămâne spiritele de rang mediu să trăiască în planul 
astral (care li se potriveşte cel mai bine) din moment ce ele îşi pierd 
învelişul astral?! Un hindus ar răspunde prompt că spiritul îşi poate 
fabrica la dorinţă un alt vehicul astral. Dar atunci, care ar mai fi 
raţiunea ca, după moarte, să-şi piardă materia astrală?! Nu prea are 
sens. 

Experienţele spiritiste confirmă faptul că spiritul poate menţine 
contactul cu cei vii, ocazional, pe tot parcursul „metamorfozării” sale de 
după moarte. Nu ar putea-o face dacă nu şi-ar păstra măcar o mică parte 
din materiile subtile sau nu şi-ar capta instantaneu alţi atomi subtili, la 
dorinţă. 

Iată soluţia acestui paradox aparent: Nu ce se petrece cu învelişurile 
subtile umane este important, ci faptul că ele posedă o inteligenţă 

autonomă, care poate intra în conflict cu spiritul. Ceea ce se dezagregă 
în primul rând este deci mintea sufletului, sub cele trei forme, pentru 
a elibera spiritul de balastul unor alte voinţe concurente. 

Mai dur spus (exagerând puţin), nu pierderea (reversibilă) a unei 
oarecare energii ne interesează aici, ci faptul că numai astfel se poate 
distruge sufletul (mai precis, voinţa sa autonomă). Omul nu poate trăi 
fără un suflet, dar, după moartea fizică, acesta devine o mare problemă. 
Spiritul se va descotorosi de el cât de repede se va putea, invers 
proporţional cu încăpăţânarea sufletului de a supravieţui cu vechea 
personalitate umană. (Acest lucru se petrece, parţial, şi în cazul 
experienţei iluminării spirituale, când omul „vechi” dispare...) 

Modelul yoghin nu putea oferi această explicaţie, fiindcă acolo 
spiritul ( atman ) deţine monopolul total al conştiinţei, iar învelişurile 
energetice sunt doar nişte „haine” fără voinţă proprie. Poate nici 
discipolii trecutului nu erau pregătiţi psihologic să audă că „sufletul NU 
este nemuritor”. Oare astăzi sunt?! Numai rarele persoanele care aspiră 
intens spre idealuri absolute pot fi de acord cu efemeritatea personalităţii 
lor limitate... 


* * * 

Pentru a înţelege mai bine ce înseamnă dezintegrarea sufletului, iată 
o mărturie despre „moartea amintirilor” unui suflet trecut dincolo, din 
cartea „Viaţa din lumea de dincolo a lui Billy Fingers” de Annie 
Kagan. Sublinierile ne aparţin. 

«Sunt încă aici şi îţi vorbesc de la o distanţă inimaginabilă. Sunt încă aici, 
deşi după înmormântarea din Jamaica am mai avut o înmormântare, de un alt 
tip. Am fost nevoit să trec prin moartea amintirilor mele. 

Pe Pământ noi ne preţuim foarte mult amintirile, ceea ce este normal. 
Chiar aşa trebuie să fie. Trebuie să înţelegi însă că în lumea mea nu mai 
există nicio dorinţă de cramponare de trecut sau de altceva. Ciudat: după ce 
mi-am revăzut viaţa pe care am trăit-o, proces deosebit de intens, la sfârşit m- 
am desprins complet de ea. De fapt, cred că amintirile mele s-au desprins de 
mine. Acum continui să fiu eu, dar nu mai am experienţe. Şi trebuie să îţi 
declar că experienţa este absolut eliberatoare şi spectaculos de sublimă. 

Atunci când afirm că mi-au dispărut amintirile, nu vreau să spun cu asta 
că nu-mi mai aduc aminte ce mi s-a întâmplat pe Pământ, ci doar că nu mă 
mai simt deloc legat de aceste întâmplări sau de viaţa mea de odinioară. 
[...] 

Cum au murit amintirile mele? Pluteam prin norul de praf cosmic şi 
aşteptam ca Scriptura mea Sacră să mă conducă la următoarea amintire, 
când o lumină alb-strălucitoare a coborât de sus asupra mea. [...] 

Când lumina alb-strălucitoare m-a atins, ea s-a transformat într-o amintire 
foarte specifică: amintirea a o mie de luminiţe albe care intrau şi ieşeau din 
corpul meu epuizat în vârstă de 62 de ani, eliberându-mi sufletul de şinele 
meu fizic. Mai văzusem şi înainte aceste luminiţe. în amintirea referitoare la 
naştere, aceleaşi luminiţe mi-au ataşat sufletul de corpul meu de copil. Cred 
că le-a fost mult mai uşor când am murit [râde]. 

în centrul amintirii morţii mele, m-am văzut alergând cu braţele întinse în 
sus, cu ochii privind către cer, rostind o rugăciune în timp ce alergam către 
maşina ce venea spre mine. Când maşina m-a lovit, am simţit o eliberare 
uriaşă şi m-am îndreptat către un alt tip de moarte. Scriptura mea Sacră şi-a 
încheiat rolul şi toate amintirile mele au explodat ca o supernovă. 

Explozia amintirilor mele m-a proiectat în spaţiul cosmic. M-am deplasat 
cu viteză pe cerul lipsit de stele, trecând pe lângă nişte forme uriaşe ce păreau 
un fel de Fiinţe. Am trecut printre ele cu o viteză atât de mare, încât nu mi-am 
putut da seama ce erau. Vocea feminină sublimă despre care ţi-am mai 
povestit m-a călăuzit ca un radar prin beznă, ducându-mă departe de trecutul 
meu. 

Lăsarea în urmă a amintirilor presupune o călătorie la mare distanţă. De 
fapt, exact de acest lucru se tem oamenii atunci când se gândesc la 
moarte: la pierderea experienţelor, a locurilor şi a oamenilor din viaţa lor. 

Nu-ţi face însă griji. Acest fenomen nu se produce decât atunci când sufletul 
este pregătit pentru el. [...]» 

pag. 176-177 


PROBLEMA CONTINUITĂŢII CONŞTIINŢEI 

Cum se continuă conştiinţa omului dacă mintea dispare la 
moarte? 

La această întrebare spiritiştii mai vechi au răspuns astfel: conştiinţa 
omului este totuna cu a spiritului. Moartea nu este decât mutarea 
conştiinţei spirituale dintr-un înveliş inferior în altul superior. 

Totuşi, observaţiile practice ale lui Robert Bruce contrazic acest 
raţionament simplist. El a sesizat că dublul astral are un ego conştient 
identic, dar separat de cel fizic, rămas în trup. 

Or, dacă conştiinţa umană ar fi aceeaşi cu a spiritului indivizibil 
(aflat oarecum într-o stare de „adormire” a divinităţii sale), atunci 
conştiinţa dublului plecat din corp a cui ar mai fi?! 

Răspunsul ar fi că fiecare minte are propria sa conştiinţă, este o 
entitate inteligentă. 

Iată, în cele ce urmează, cum putem înţelege continuitatea 
conştiinţei fizice la moarte, când mintea fizică dispare: Când mintea 

fizică se uneşte cu cea astrală, omul nu sesizează ruptura de nivel, 
deoarece ele se amestecă instantaneu. 

Nu va rezulta un alt fel de conştiinţă. Conştiinţa are aceeaşi calitate 
în minţile fizică, astrală, mentală, ca şi cea spirituală. Ea provine dintr-un 
strat foarte înalt al perispiritului. Conştiinţa reunită este identică, dar 
ceva mai puternică, decât cele două conştiinţe anterior despărţite. 

în schimb, ceea ce diferă într-o stare normală sunt informaţiile 
vehiculate şi memoriile minţii fizice, astrale, mentale. 

Precum în fenomenul feedback astral descoperit de Robert Bruce, la 
moarte, cele două memorii se combină într-una singură, în cadrul minţii 
astrale nou formate acum. 

La rândul său, şi corpul astral va deveni o cochilie astrală după 
câteva zile sau mai mult. Tot aşa, şi corpul rafinat mental, peste câteva 
săptămâni sau mai mult. Moartea sufletului are 3 faze, în care totuşi 
conştiinţa îşi păstrează continuitatea prin transferul repetat de memorii 
în sens ascendent şi reunirea conştiinţelor. 

Iată descrierea momentului de combinare a două memorii într¬ 
una singură, în situaţia specială a feedback-ului astral: 

«Apoi am simţit o prezenţă tangibilă în aceeaşi cameră cu mine. Mi- 
am rotit privirea înspre în faţă, la timp pentru a vedea o fiinţă astrală care 
cobora în jos dinspre tavan. Am fost destul de surprins, însă în 
momentul când privirile noastre s-au întâlnit, a mea şi a dublului meu 
proiectat, am fost copleşit de revelaţie. Se crease o legătură telepatică, 
vizuală şi mentală, şi astfel un al doilea set de amintiri mi-a apărut brusc 
în minte. Această memorie părea că s-ar fi aflat dintotdeauna în mintea 
mea şi era ca şi când mi-aş fi amintit-o dintr-o dată.» (Robert Bruce) 

STRANIUL „FEEDBA CK ASTRAL " ÎN AL TĂ 

VARIANTĂ 


Apropo de citatul de mai sus... 

Cu mulţi ani în urmă, o persoană dotată cu unele calităţi parapsihice 
mi-a relatat amuzată un scurt episod care i s-a petrecut la o sală unde se 
practica yoga. Stătea în poziţie de meditaţie pe covoraş când, dintr-o 
dată, s-a văzut cu ochii minţii în alte două ipostaze în aceeaşi sală. Ca să 
descriem scena mai plastic, una dintre sosiile sale făcea o asană în 
picioare, iar cealaltă sosie era întinsă într-o postură la sol. Cele două 
replici erau identice cu ea însăşi. Nu doar că şi-a văzut cu ochiul minţii 

celelalte două copii, dar în câteva clipe centrul conştiinţei i-a trecut de la 
una la alta. 

Cu alte cuvinte, dacă la început şedea în meditaţie şi îşi privea cele 
două sosii, în următoarea clipă viziunea i s-a transferat în corpul care 
făcea asana în picioare, privind copia aflată la sol şi pe cea care medita. 
Peste o altă clipă, s-a trezit în postura întinsă la sol, privindu-şi de data 
asta sosia care medita şi pe cea aflată în picioare. 

Persoana părea distrată de fenomen şi l-a numit „o comicărie a 
minţii”, nedându-i nicio importanţă. în schimb, mie mi s-a părut o 
relatare neobişnuită chiar şi pentru un practicant de yoga. Abia peste 
mulţi ani, când am citit cartea lui Robert Bruce, mi-am dat seama că 
fusese vorba, probabil, de fenomenul de feedback astral. Se produsese 
însă printr-o dedublare spontană, sau mai bine zis, o „detriplare”... 

Oare câte astfel de surprize ne aşteaptă să le descoperim, care vor 
alcătui noua ştiinţă a psihologiei umane extinse?! 

ABILITĂŢILE PARANORMALE ŞI EVOLUŢIA 

SPIRITUALĂ 

«După cum am menţionat mai înainte, eu sunt de părere că şinele 
superior filtrează amintirile din umbră cu scopul de a ne proteja, tot 
astfel cum filtrează şi capacităţile psihice, pentru a ne menţine ancoraţi 
în realitatea fizică.» (Robert Bruce) 

Autorul afirmă, în capitolul Niveluri dimensionale mai înalte, că 
evoluţia spirituală nu depinde neapărat de abilitatea proiectării în astral. 
Extracorporalizările conştiente sunt nişte instrumente care pot fi utile 
doar în mâna unor persoane dedicate cercetării spiritualiste şi cu 
aspiraţie sinceră. 

Iată o traducere din prima ediţie, inexistentă în ediţiile ulterioare, de 
la subtitlul Contacte de nivel înalt: 

«Este posibil în timpul extracorporalizării să intraţi în contact cu 
fiinţe avansate din planele astrale, dar acest lucru este mult mai dificil 
decât îşi închipuie majoritatea oamenilor. Pentru ca un astfel de contact 
de nivel înalt să se producă (în sau în afara corpului) se pare că trebuie 
să existe o nevoie autentică de sfaturi şi ajutor. Oricum, se va întâmpla 
numai când acele fiinţe superioare consideră că a venit timpul potrivit. 

Omul nu trebuie să se manifeste nici în afara corpului, nici prin 
capacităţi paranormale, nici prin alte abilităţi speciale pentru a avea o 
întâlnire de nivel înalt. Cea mai bună cale de a o pregăti şi, oarecum, a o 
grăbi este purificarea spirituală şi serviciul regulat în slujba binelui, 

completat prin antrenament energetic şi parapsihic - în această ordine a 
importanţei.» (Robert Bruce) 

SPIRITUL NU PĂRĂSEŞTE TRUPUL NICIODATĂ , 

PÂNĂ LA MOARTE? 


Conform teoriilor esoterice, spiritul este alcătuit dintr-un nucleu 
divin, în jurul căruia se adună materie perispirituală de diverse vibraţii. 
Spiritul este unitatea inteligentă fundamentală a universului, 
prin urmare nucleul său nu se poate divide (este non-dual). Ce se poate 
totuşi fragmenta temporar este perispiritul (straturile de energie care 
înconjoară esenţa spirituală unică). Din aceste materii perispirituale sunt 
alcătuite corpurile subtile ale omului (mental, astral şi eteric). 

Spiritiştii mai vechi considerau că spiritul părăseşte zilnic corpul 
prin dedublare (inconştientă) pe timpul somnului. 

Ei nu se gândeau la ipoteza, certificată de Robert Bruce, că trupul nu 
rămâne părăsit, ci mintea omului îşi continuă activitatea ca şi cum nimic 
nu s-ar fi întâmplat, cu excepţia unei uşoare oboseli. 

în urma acestei revelaţii, este legitim să ne punem întrebarea: 
spiritul indivizibil rămâne cu mintea fizică sau pleacă cu dublul astral? 
Spiritul rămâne obligatoriu în trup până la moarte sau însoţeşte 
dublura subtilă, dacă doreşte? 

în ediţiile mai recente ale cărţii sale, Robert Bruce îşi exprimă 
părerea că, în timpul dedublării conştiente, se poate primi ajutorul direct 
al spiritului propriu, cu toate capacităţile sale incredibile de a-l transporta 
pe călător la destinaţia dorită, deşi nu ştie unde se află; de a opri 
deplasarea când călătorul se arată interesat de un amănunt şi de a o 
relua când o doreşte... Autorul înclină deci spre ipoteza că spiritul 
însoţeşte copia subtilă a minţii. 

« Esenţa conştientă conţinută în orice corp subtil proiectat nu e doar 
o simplă reflexie energetică a minţii şi amintirilor, ci o copie total 
funcţională a spiritului.» (Robert Bruce) 

în cele ce urmează, vom căuta argumente contrarii, încercând să 
demonstrăm că spiritul îşi are un sediu permanent în trupul 
fizic. Nu am găsit nicăieri acest punct de vedere, dar merită explorat. 

Plecăm tot de la o afirmaţie a lui Robert Bruce referitoare la mintea 
de bază, care rămâne în trup pe timpul extracorporalizării dublului 
astral. 

«O copie integrală a minţii raţionale şi memoriei - conştiente şi 
subconştiente - e păstrată în permanenţă în corpul fizic, fie în stare de 
veghe, somn, vis sau proiecţie astrală. Această copie principală sau 
master-copy nu părăseşte niciodată trupul în timpul vieţii. (Excepţie fac 
posibilele experienţe de la graniţa dintre viaţă şi moarte.)» (Robert Bruce) 

Cu alte cuvinte, master-copy sau mintea originală defineşte nivelul 
de bază al conştinţei, locul sigur unde se reîntoarce dublul subtil detaşat 
temporar de corp. în mod normal, copia principală a minţii se găseşte în 
trup. Există însă o situaţie specială, cea de moarte, când ea se 
translatează în corpul eteric. 

Sunt binecunoscute relatările oamenilor întorşi din moarte clinică, 
aşa-zisul fenomen NDE (jiear-death experience sau experienţa din 
preajma morţii). Ei îşi vedeau propriul trup ca şi cum ar fi fost al altcuiva 
şi puteau călători prin împrejurimi sau la distanţe mari. Fenomenul este 
întrutotul similar dedublării conştiente. 

Există următoarele cazuri generice de experienţe mortale, ca şi situaţii 
intermediare: 

1) Coma. Nu apar niciun fel de amintiri. 

2) NDE (near-death experience). Memoria este vie, clară precum în 
starea de veghe. Cauza este ieşirea aproape totală a corpului eteric din cel 
fizic. 

2.1. în cele mai multe cazuri e vorba despre o proiecţie în zona timp-real 
(numită şi plan eteric) - cum i s-a întâmplat cântăreţului Gabriel Cotabiţă - şi 
lângă trupul traumatizat. 

2.2. în cazuri mai rare, când cei care se întorc relatează experienţe 
mistice, a fost vorba despre o proiecţie suplimentară din planul timp-real î n 
planurile înalte spirituale (OBE out-of-body-experiencem NDE). Aproape 
mereu, supravieţuitorii ne povestesc că li s-a oferit şansa să aleagă între a 
rămâne în locuri paradisiace sau a se întoarce. Un aspect emoţional sau ceva 
necesar de înfăptuit pe Pământ i-a atras înapoi, dar simţeau că au totala 
libertate de a rămâne în lumea spiritelor. 

Robert Bruce spune în alt pasaj că NDE este mult mai vie şi mai 
puternică decât o dedublare conştientă obişnuită. Cauza este faptul că - 
spre deosebire de o proiecţie astrală, în care doar o mică parte din 
energia corpului este exteriorizată - la moarte sau NDE întreaga energie 
eterică este scoasă instantaneu din trupul fizic. Autorul numeşte acest 
nou corp subtil „eteric plus timp-rear şi el constituie noul nivel de bază 
al conştinţei, unde se depozitează copia originală ( master-copy ) a minţii. 

în acest timp, vehiculul fizic zace părăsit şi nefolositor conştiinţei vii. 
Deci viaţa există numai acolo unde este şi spiritul. Când spiritul pleacă, 
viaţa dispare în chip misterios. 

Robert Bruce nu vorbeşte despre spirit decât în termeni vagi, 
preferând noţiunile practice ce descriu aspecte concrete ale proiecţiei 
astrale conştiente. Dar noi ştim cu siguranţă că la NDE spiritul a ieşit 
din corp, căci moartea este definită tocmai prin eliberarea spiritului din 
trup. Odată ce spiritul s-a eliberat, nimeni nu poate garanta ce alegere va 
face sau i se va impune: va rămâne dincolo (moarte) sau se va întoarce 
printre pământeni (NDE). NDE este o moarte absolut reală, dar 
reversibilă. 

CONSECINŢE 

- Recapitulând, avem următoarele fapte în cazul NDE: 

1) Când spiritul iese din trup, apare o experienţă extracorporală de 
intensitate nemaitrăită, unică. 

2) Tot când spiritul iese din trup, apare experienţa unică de 
deplasare a copiei originale a minţii ( master-copy ) pe palierul superior, 
eteric/ timp-real. 

Aceste fapte ne duc imediat cu gândul la implicaţia inversă: nu 
cumva aceste experienţe sunt unice tocmai fiindcă ieşirea spiritului 
din trup este unică (la moarte sau NDE)?! 

- Un alt raţionament care conduce la aceeaşi concluzie este 
următorul: 

în timpul experienţelor de dedublare, cine asigură integritatea şi 
stabilitatea minţii master-copy ? Putem crede că spiritul şi nimeni 
altcineva, pentru că el este supremul responsabil cu păstrarea vieţii şi a 
sănătăţii psihice. Nu ar fi absurd ca el să delege pe altcineva (vreun alt 
presupus spirit) cu sarcina menţinerii stabilităţii delicatului şi 
complicatului agregat uman sau, şi mai neverosimil, să lase totul pe 
seama întâmplării sau automatismelor?! Pare foarte logic că spiritul se 
va afla în trup atâta timp cât şi master-copy se află în trup. 
Numai prezenţa spiritului poate garanta stabilitatea psihicului. 

- Să facem un al treilea raţionament pentru a valida concluzia de mai 

sus. 

Ce s-ar întâmpla dacă spiritul ar ieşi din corp la fiecare 

dedublare (conştientă sau în somn), aşa cum cred mulţi? Ar însemna să 
aibă aproape de fiecare dată posibilitatea alegerii: ori se întoarce printre 
oameni pe tărâmul suferinţei, ori se odihneşte printre zei pe tărâmul 

fericirii (această tentaţie apare în relatările de tip NDE). Spiritul, fiind o 
fiinţă divină, are şi acest privilegiu al alegerii libere. Dar el trebuie totuşi 
să rămână în trup până la sorocul stabilit de îngerii Vieţii, fără tentaţii 
inutile. Oare nu ar fi o tortură psihologică inutilă dacă, în fiecare 
dedublare, ar trebui să rezolve această dilemă iar şi iar?! 

Există anumite boli psihice provocate tocmai de ieşirea intempestivă a 
spiritului nedisciplinat din trup (ex. epilepsie). Noţiunile introduse de Robert 
Bruce vor ajuta psihiatrii viitorului să înţeleagă şi alte patologii psihice 
endogene a căror cauză pluteşte astăzi într-un mister total... 

Să conchidem deci: spiritul părăseşte trupul NUMAI prin 
moarte. 

Prin urmare, călătoriile astrale sunt mijloace indirecte (prin 
„reprezentanţi” sau „drone”) ca el să mai iasă din carapacea fizică - 
sufocantă pentru o fiinţă atât de sensibilă, rafinată şi măreaţă. 

Rezultă şi că frica de a te extracorporaliza conştient, ca să nu-ţi fie 
luat trupul în posesiune de vreun alt spirit răuvoitor, este neîntemeiată - 
spiritul rămâne permanent la locul său şi veghează. 

Totuşi, unii cercetători (de exemplu, Gavin şi Yvonne Frost în cartea 
„Călătorii astrale”) afirmă că, în decursul studiilor a mii de cazuri, au întâlnit şi 
persoane uşor posedate de un spirit inferior după un episod de proiecţie 
astrală, atunci când nu şi-au luat măsuri de protecţie. Cea mai importantă 
protecţie este prezenţa unui spirit-ghid sau înger-păzitor. Ei însă recomandă şi 
metode de tip magic pentru protecţia corpului pe timpul dedublării, cu care 
Robert Bruce nu prea e de acord. Evident, în această chestiune părerile sunt 
împărţite, prin prisma experienţei fiecăruia. 

Părerea mea este că posedarea spirituală este un fenomen complex, 
care are mai multe forme de manifestare şi grade de intensitate, şi care se 
poate produce chiar dacă spiritul propriu nu părăseşte trupul. Există 
numeroase mărturii şi observaţii în acest sens ale creştinilor exorcizaţi. 

Experimental, este de ajuns să se supună un subiect unei uşoare 
hipnoze, iar hipnotizatorul să-i înlocuiască o mică parte din materia eterică cu 
a sa proprie, pentru ca trupul subiectului să reacţioneze automat la impulsurile 
mecanice ale hipnotizatorului. Pare că voinţa celui hipnotizat a dispărut şi nu 
mai are controlul propriului corp. 

Un fenomen similar, dar cu conotaţii înalt morale, este cel în care un 
medium de bună calitate umană este „adumbrit” de un spirit înalt, care îi ia 
temporar în posesie fie glasul, fie mâna dreaptă. Astfel, spiritul ne va transmite 
informaţii preţioase din lumea invizibilă, cu sprijinul, de data asta voluntar, al 
mediumului (prin psihofonie sau vorbire mediumnică, respectiv prin psihografie 
sau scriere automată). 

CONTRA-ARGUMENTE 

Prezentăm aici şi argumentele pentru ipoteza inversă, anume că 
spiritul poate părăsi corpul în somn în fiecare noapte: 

- Intensitatea unică a experienţei dedublării în momentul morţii 
poate fi explicată, pur şi simplu, prin energia maximă angrenată în acest 
fenomen. Nu e o diferenţă calitativă, ci cantitativă. 

- Oare Spiritul, ieşit din corp prin dedublarea sufletului, e forţat să 
aleagă în fiecare noapte dacă rămâne sau nu în lumea spiritelor? Unu: 
Spiritele consideră un privilegiu evolutiv dreptul de a se încarna în lumea 
oamenilor. Doi: chiar dacă un Spirit ar vrea să dezerteze de la misiunea 
pământeană, există numeroase Inteligenţe cosmice care l-ar împiedica, 
cu vorba bună sau cu forţa. Ar putea exista şi unele piedici energetice 
structurale, care fac ca dezîncarnarea voluntară să fie un proces dificil 
(cum ar fi faptul că spiritul este puternic legat de materia sufletească cu 
care călătoreşte în astral). 

- Cine asigură integritatea şi stabilitatea minţii master-copy rămase 
în trup pe timpul dedublării sufletului? Dacă nu Spiritul-din-corp este 
acela, atunci poate că sunt tocmai energiile corpului fizic, cele mai lente 
şi stabile dintre toate energiile fiiinţei umane integrale. 


Supliment 

FIZIC şi ETERIC sau FIZICO-ETERIC? 

Atunci când vorbim despre mintea eterică sau despre mintea fizică, 
de fapt ne referim la acelaşi lucru. Cea mai corectă denumire ar fi de 
mintea fizico-eterică, pentru că acoperă ambele sale aspecte 
structurale şi funcţionale. 

Mintea eterică se foloseşte de creierul fizic pentru a comanda nervii 
şi componentele organismului fizic. Ea este de natură energetică şi poate 
funcţiona şi fără ajutorul creierului (de exemplu, la moarte, în 
dedublare). Totuşi, fiind în trup, starea creierului o afectează direct, 
pentru că circuitele de legătură dintre creier şi mintea eterică 
funcţionează în ambele sensuri (motric şi senzitiv). 

în general, dublul eteric sau învelişul eteric (energetic) al 
organismului se află în relaţie extrem de strânsă cu sistemul nervos. 
Orice acţiune exercitată asupra unuia produce extrem de rapid efecte şi 
asupra celuilalt. De exemplu, substanţele care acţionează primordial 

asupra etericului (droguri, alcool, anestezice, excitante) dau imediat o 
reacţie asupra creierului. 

Rolul natural al etericului este cel de a vitaliza materia fizică a 
trupului. în lipsa completă şi definitivă a etericului, trupul devine rapid 
un biet cadavru. 

Expulzarea completă a corpului eteric poate fi forţată în situaţiile de 
şoc anestezic, electroşoc, şoc traumatic ş.a. Este o situaţie dură, când o 
mare parte a etericului iese din corpul fizic. în schimb, natura a pregătit o 
variantă de exteriorizare mai blândă (şi doar parţială) a etericului: prin 
dedublare (conştientă ori inconştientă) sau hipnoză. 


O VIZIUNE MAI LARGĂ 

Esoteriştii se referă uneori la fizic şi eteric ca la două planuri 
distincte, dar alteori ca alcătuind acelaşi plan unitar. Care este adevărul? 

- Observaţia comună ne îndeamnă să le diferenţiem. Materia fizică 
poate fi percepută prin simţuri sau măsurată cu aparate. în schimb, 
materia eterică e văzută numai de clarvăzători. 

Mai mult, se ştie că OZN-urile şi extratereştrii care la dirijează vin 
din planul eteric, dar ei se pot materializa fizic, pentru a obţine efecte 
materiale. Aşa se explică faptul că pot străbate distanţe imense cu viteze 
superluminice - planul eteric fiind un fel de scurtătură sau „gaură de 
vierme”. 

- Pe de altă parte, tot mai mulţi savanţi admit astăzi faptul că mintea 
fizică este de natură energetică. într-o comparaţie plastică, creierul ar 
juca rolul televizorului, iar mintea, rolul semnalului electric TV. Sau 
creierul ar fi partea de hardware a unui computer, iar mintea, cea de 
software. Nu le putem separa funcţional. 

Spre deosebire de caracteristicile astrale sau mentale, planul fizic şi 
cel eteric împărtăşesc multe caracteristici comune şi chiar funcţionează 
împreună. De aceea, în cea mai simplă clasificare, planul fizic şi eteric 
formează o unitate. 

Ca argument practic, experienţele de dedublare au arătat că mediul 
eteric (numit de Robert Bruce timp-real ) copiază în multe detalii planul 
fizic. Prin urmare, despre fiinţele care populează în mod natural mediul 
eteric (fiinţe elementale, specii de extratereştri) putem afirma, oricât ar 
suna de ciudat, că şi ele sunt spirite „încarnate” (în entităţi non-fizice). 

CELE PATRU ETERURI 

Celebrul iniţiat şi clarvăzător Rudolf Steiner a împărţit planul fizico- 
eteric în 7 nivele. Stările de agregare ale materiei fizico-eterice ar fi: solid, 
lichid, gazos, plasmă/eter-căldură, eter-lumină, eter-chimic, eter-vital. 

Alte opinii împart fiecare dintre cele 7 niveluri în 7 subniveluri. în 
acest caz, plasma (focul) ar fi clasificată drept al şaptelea subnivel al stării 
gazoase. 

în cotidian observăm toate cele 4 stări de agregare fizice simultan. 
De exemplu, când facem un ceai folosim un ibric solid, în care turnăm 
apă lichidă, iar la contactul cu focul, apa se evaporă sub formă 
gazoasă. Prin analogie, există în fiecare punct al universului cele 4 „stări 
de agregare” ale eterului. 

Oamenii de ştiinţă nu pot descifra tainele universului fizic fără a 
înţelege că legile sale provin din planul eteric, adică din cele 4 subplanuri 
eterice amintite. Iată în continuare câteva repere, ca o invitaţie pentru 
savanţii-clarvăzători ai viitorului de a scrie o nouă ştiinţă, urmând 
tradiţia teosofică şi antroposofică... 



Forma proprie Eterului-căldură 


1. Elementul-esenţă Foc şi eterul-căldură sunt ca cele două feţe ale 
aceleiaşi monezi. Focul eliberează eterul-căldură din materialul 
combustibil. Dar şi invers, căldura intensă produce ardere (de exemplu, 
în cuptorul cu microunde). Focul şi eterul-căldură sunt considerate de 
Steiner, grosso modo, o aceeaşi stare de agregare fizico-eterică. 

Fenomenul misterios al combustiei spontane, când părţi sau 
întregul trup uman arde din interior, fără a afecta hainele, este cauzat 
indubitabil de o activare nefericită a eterului-căldură. 



Forma proprie Eterului-lumină 


2. Eterul-lumină are ca dual elementul-esenţă Aer. El este 
responsabil de fenomenul de levitaţie. 

Luaţi experimentele cu giroscopul: ele demonstrează că o roată în 
mişcare rapidă se comportă ca şi cum nu ar mai avea greutate 
( demonstraţie practică filmată 8 ). Explicaţia ocultă ar fi că rotaţia rapidă 
antrenează elementul Aer, în conexiune cu eterul-lumină. 



Forma proprie Eterului-chimic 


3. Eterul-chimic (sau eterul-sunet) este responsabil de organizarea 
materiei în structuri şi de generarea elementelor chimice. Acest eter 
provoacă dematerializarea şi materializarea obiectelor sau fiinţelor. 

Având ca dual elementul-esenţă Apă, curenţii de apă subterană 
provoacă perturbarea sa - de aici, recomandarea din Feng-shui de a nu 
construi locuinţe deasupra lor („Să nu te culci vreodată pe venele 
dragonului ”). 



Forma proprie Eterului-vital 


4. Eterul-vital (sau prana) creează şi susţine viaţa. Vindecările cu 
bioenergie sau Reiki beneficiază de aporturi sporite din acest eter. 

Anumiţi mediumi pot materializa „ectoplasmă” din propriul trup 
prin transformarea eterului-vital personal în substanţe materiale (proces 
parţial reversibil). 

Sugestie de lectură aprofundată: „Occult Chemistry, by C.W.Leadbeater 
& Annie Besant” 9 


Răzvan Alexandru Petre 
18 februarie 2016 


8 https://www.youtube.com/watch?v=cquvA_IpEsA 

9 http://www.hermetics.org/pdf/occult.pdf 

OCOLUL EGO-ULUI ÎN 80 DE FRAZE 


Capitole: 

CE ESTE (DAR Şl CE NU ESTE) EGO-UL 

SOLUŢIA ANTI-EGO 

ILUMINATUL ILIE CIOARĂ 

METODA CUNOAŞTERII DE SINE 

AUTOCUNOAŞTEREA- RUTINA PSIHOLOGILOR 

OBSTACOLE 

ASALTUL ÎNŢELEPCIUNII 

Realizând o selecţie din cărţile Ilie Cioară privind iluminarea 
spirituală (în articolul „Ilie Cioară - Calea spre iluminare”), am fost 
nevoit să mă aplec atent la fiecare frază a sa şi să mă întreb dacă am 
înţeles corect sensul ei. Am reflectat asupra tematicii, rezultând ideile de 
mai jos. 


CE ESTE (DAR ŞI CE NU ESTE) EGO-UL 

Ego-ul este o acumulare de scheme mentale. Pot fi numite 
prejudecăţi, automatisme, reflexe de gândire, emotive sau 
comportamentale. Ideea principală este că acestea împiedică omul să 
perceapă clar realitatea. Căile spirituale şi şcolile de gândire psihologică 
au pus la punct diverse metode de a diminua sau chiar desfiinţa tiparele 
de gândire repetitive. 

Cele mai multe scheme mentale, emoţionale şi comportamentale 
sunt acumulate în cursul acestei vieţi, dar unele vin din trecutul 
îndepărtat - încarnări anterioare sau moşteniri de neam. Unele sunt mai 
„solidificate”, necesitând metode subtile pentru a le elimina, altele pot fi 
modificate sau eliminate rapid cu ajutorul voinţei. 

Este important de reţinut că numai o parte din personalitate are 
legătură cu ego-ul. Dintre cele cinci laturi ale personalităţii, aptitudinile, 
inteligenţa şi creativitatea sunt independente de acesta. în schimb, 
temperamentul şi caracterul moral se suprapun cu ego-ul, parţial. După 
iluminare (transformarea psihologică de sorginte spirituală în care ego- 
ul este abolit), temperamentul nu se schimbă, dar se echilibrează, se 
armonizează cu caracterul superior transmis de către Spirit. 

Nici deprinderile şi reflexele fizice nu au valoare egotică. Ele 
eliberează conştiinţa de sarcini neinteresante. E suficient să luăm act de 
funcţionarea lor automată. (De exemplu, dacă vom fi prea atenţi la modul 
cum scriem la tastatura de computer, ne vom încetini viteza...) 

Axiomă spirituală: Omul poate renunţa la ego fără a-şi pierde 
nimic preţios din personalitate. 

în principiu, nu putem vorbi despre ego ca obiect psihic fără a 
vorbi şi despre iluminarea spirituală. Doar autoritatea înţelepţilor lui 
Dumnezeu ne poate lămuri această chestiune. Fără ei, nici măcar 
conceptul nu ar fi existat. Ego-ul apare ca realitate distinctă numai prin 
contrast cu starea de iluminare. Altfel, ne învârtim printre concepte 
ambigue şi criticabile. în domeniul psihicului uman singurul instrument 
este însăşi mintea. De aceea, ca orice instrument, ea trebuie să fie 
calibrată după un reper şi mai exact: Spiritul. 

Ego-ul se comportă ca un sine fals, ca şi cum ar avea o voinţă 
proprie. De fapt, el nu are decât automatisme, căci sursa voinţei libere 
este Conştiinţa. în acelaşi timp, Conştiinţa umană nu controlează toată 
activitatea mentală. Multe decizii sunt luate de inconştient, iar Conştiinţa 
este doar informată despre alegere, dându-şi acceptul sau schimbând 
decizia imediat. Toate acestea sunt procese foarte subtile, de care omul 
nu prea îşi dă seama. 

în cazul iluminării spirituale, cele mai multe activităţi 
inconştiente continuă să funcţioneze, ajutând la bunul mers al 
complicatei maşinării umane, dar sunt blocate automatismele inutile 
cauzate de ego (falsa personalitate). în lipsa unui ego, lipsesc tiparele 
de gândire, emoţionale sau comportamentale, adică apare 
libertatea reală a minţii. Nu se ştie care vor fi reacţiile minţii non-egotice, 
fiindcă lipsesc schemele prestabilite. Omul iluminat este imprevizibil şi 
nemanipulabil. 


SOLUŢIA ANTI-EGO 

Din axioma ante-menţionată mai înţelegem un lucru important. 
Trebuie să avem grijă de a nu dăuna restului personalităţii atunci când 
„dizolvăm” ego-ul. Căile ascetice extreme comportă astfel de riscuri 
evidente, căci adeptul îşi sacrifică însăşi bucuria de a trăi pe altarul unui 
ideal de sfinţenie discutabil. Bucuria vieţii este darul lui Dumnezeu 
pentru creatură şi nu trebuie batjocorit. 

Pe calea Cunoaşterii de Sine nu urmărim neapărat să ne 
corectăm „slăbiciunile” umane, ci doar conştientizăm modul cum 
funcţionăm psihic. Desigur, nu ne interzice nimeni să ne îndreptăm 
comportarea sau să scăpăm de obişnuinţe dăunătoare. Este normal să o 
facem. Doar că autocunoaşterea vizează o transformare mai profundă, 
care nu poate fi obţinută doar prin voinţa brută. Schimbarea va sosi cu 
timpul, fără sforţări, prin detaşare de interesele personale. Suntem 
relaxaţi... Pare cumva incredibil, dar marii înţelepţi ai acestei planete ne 
oferă garanţia că schimbarea benefică se produce prin simpla cunoaştere. 

Nu este adevărat că o cale spirituală autentică ar fi mai bună decât 
alta, căci niciuna nu poate garanta dobândirea iluminării. Aceasta 
este suprema realizare spirituală într-o viaţă de om. De altfel, unele căi 
nici nu pomenesc de ea, mulţumindu-se cu alte realizări importante 
pentru evoluţia personală. Graţia lui Dumnezeu nu poate fi forţată cu 
nicio metodă. 

Secretul ascuns sub diversele interogaţii spirituale propuse de 
diverşi maeştri ai autocunoaşterii (de genul „Cine sunt Eu?” sau „Sunt Eu 
acum Tot?” etc) este faptul că ele ne pot aduce în interiorul fiinţei 
noastre. Dacă nu reuşim să ne interiorizăm, întrebările rămân nişte 
stereotipuri. Metoda ideală pentru noi este aceea care ne poate face să ne 
adâncim în interior, făcându-ne mintea să tacă. 

ILUMINATUL ILIE CIOARĂ 


Cine a fost Ilie Cioară? Un mistic şi iluminat român. Ce 
desemnează aceste calităţi? 

Experienţele mistice sunt cele în care sufletul este urcat în cele mai 
înalte Ceruri, unde trăiesc spiritele superioare neîntrupate. Ilie ne descrie 
experienţa sa în tărâmul divin, care l-a împins decenii la rând să îl 
regăsească şi să-L simtă pe Dumnezeu în fiecare clipă. 

Iluminarea este transformarea psihologică radicală a omului, venită 
prin Graţia divină, după care viaţa şi lumea sunt transfigurate clipă de 
clipă, privite cu prospeţimea Spiritului. Se creează o legătură directă între 
Spirit şi minte, care sparge o barieră naturală. Iluminatul parcă ar fi 
dintr-o altă specie umană. 

Mai trebuie ştiut că Spiritul are propria sa personalitate. De 

fapt, personalitatea omului este în mare parte împrumutată de la Spiritul 
său, dar condimentată cu hachiţele şi toanele egotice. De aceea, 
înţelepciunea Divină nu iluminează oamenii în care sunt întrupate spirite 

inferioare sau imature. O asemenea „iluminare” ar avea o dublă 
problemă: şi cu oamenii, şi cu Dumnezeu. Spiritele trebuie să parcurgă 
lungul drum al evoluţiei înainte de a li se oferi drepturi depline de Fii ai 
lui Dumnezeu. 

Iluminarea este supremul privilegiu oferit unui Spirit încarnat, ca şi 
omului respectiv: pe de o parte, Spiritul înţelept poate dirija perfect 
omul, conform Ordinii Divine, iar pe de cealaltă parte, omul se simte 
uşurat şi binecuvântat de Spirit. 

Să vedem ce metodă ne propune iluminatul român pentru atingerea 
acestui ideal. 


METODA CUNOAŞTERII DE SINE 

Ilie Cioară ne vorbeşte în repetate rânduri de necesitatea Atenţiei 
permanente şi dezinteresate, neînsoţită de judecăţi de valoare, pentru a 
nu ne lăsa ademeniţi de prejudecăţi şi interpretări, în scopul atingerii 
vidului psihologic. El spune că flacăra Atenţiei are capacitatea de a 
dizolva sau dezagrega orice gând sau emoţie întâlnită în cale. Rezultatul 
final al practicii este uimitor: „Cunoaşterea de Sine” se defineşte ca 
simplă „Stare de A Fi” sau Stare de Pură Conştiinţă. 

Dacă nu o exersăm personal, poate părea o idee ciudată şi 
neverosimilă. Dar aici este vorba de un tip special de Atenţie, care admite 
implicit că simţirea sau gândul provin de la ego, deci sunt neîntemeiate 
pe adevăr. Apare automat o respingere a irealului fabricat de minte. 

Oricare minte umană, de la cea mai simplă la cea mai complicată, 
funcţionează la fel: macină gânduri într-una. Indiferent de calitatea, 
rafinamentul activităţii mentale, fenomenul este acelaşi: turbioane de 
gânduri şi emoţii ne asaltează nu doar în stare de veghe, ci şi în somn. 

Ilie Cioară confirmă: Ceea ce dăunează trăirii plenare este 
zburdălnicia minţii, care aleargă fie într-un trecut consumat, fie înspre 
un viitor imaginar, epuizându-şi energia fără folos. Mişcarea minţii este 
şi rămâne un veritabil zgomot. Este acelaşi mesaj al tuturor tradiţiilor 
sapienţiale, fie că ne place, fie că nu: atenţie, MINTEA MINTE! 

MEDITAŢIA FORMALĂ 

Ceea ce ne propune iluminatul român este o „meditaţie dinamică”, 
realizată în mijlocul acţiunilor cotidiene - cea mai performantă formă de 
meditaţie. Unele tradiţii spirituale propun în prealabil familiarizarea 
practicantului cu aşa-numita „meditaţie formală”, realizată într-un 

cadru liniştit, cu ochii închişi, într-o anumită perioadă a zilei sau nopţii, 
eventual sub îndrumarea unui profesor. Este nevoie de un minim 
antrenament pentru schimbarea obişnuinţei de a nu păstra tăcerea 
mentală nici măcar câteva secunde, când imediat apare vreun gând 
vagabond şi obraznic... 

Meditaţia formală ne oferă, ca începători, o protecţie psihică, prin 
separarea activităţilor. Asta înseamnă să nu medităm adânc în 
momentele când ar trebui să acţionăm intens fizic şi mental. Şi, invers, să 
nu facem dizertaţii şi conferinţe mintale atunci când ar trebui să păstrăm 
pacea minţii, detaşaţi de preocupările obişnuite. 

Există multe învăţături, manuale şi profesori de meditaţie, aşa că nu 
voi aborda acum acest subiect vast. 

PSIHANALIZA INDIVIDUALĂ 

Este foarte bine dacă practicăm în paralel şi psihanaliza pe cont 
propriu. Iată mai jos câteva sugestii pentru disecţia ego-ului: 

Atenţia trebuie orientată cu precădere, în mod intuitiv, asupra 
aspectelor marcate de ego. Deci, să zicem, raţionamentele matematice 
sau ştiinţifice care nu trezesc reacţii personale nu sunt de interes pentru 
Cunoaşterea de Sine. Atenţia trebuie să se trezească din letargie, deşi ar 
trebui să fie mereu activă, în mod special la acţiunile egotice (aşa cum 
sunt activate camerele video la prima mişcare a unui obiect în cadru). 

Scopul ultim al acestei metode este să ajungem să ne autoexaminăm 
foarte rapid, în chiar secunda conştientizării gândurilor sau emoţiilor 
asociate cu evenimentele exterioare la care suntem Atenţi. Nu e cazul să 
ne pierdem în analize psihanalitice timp de ore întregi! Să nu facem din 
egou un erou, ci dimpotrivă, să-l facem de râs! Analizându-ne reacţiile 
mentale, atât de previzibile, vom ajunge ulterior să ne ruşinăm noi înşine 
de mecanicitatea gândirii noastre, de repetiţii, obişnuinţe, de căutarea 
obsesiv-compulsivă a senzaţiilor plăcute şi respingerea celor neplăcute, 
de instinctele necontrolate, de lipsa de libertate a gândirii şi emoţiilor. 

Mai recomand studierea mecanismelor de apărare ale ego- 
ului, descoperite de Freud şi aprofundate de urmaşii săi psihanalişti. 
Este un exemplu remarcabil de analiză a psihicului prin prisma 
intereselor ego-ului. Treptat, repetând autoanaliza, ne vom dezvolta 
abilitatea autocunoaşterii, pe care savantul Howard Gardner o numeşte 
„inteligenţă intrapersonală”. Unii oameni o deţin nativ, dar nu i-au dat 
încă importanţa cuvenită... 

Dar oare nu este tot ego-ul, acum arogându-şi aere de superioritate, 
cel care pretinde că a descoperit lacunele minţii, încercând să se 
camufleze?! Tradiţia antică indiană ne sugerează că nu. Conform 
acesteia, inteligenţa discriminativă (BUDDHI) este superioară ego-ului 
(AHAMKARA), deci îl poate testa şi interoga de la un alt nivel. Putem 
avea deplină încredere că această formă de autoanaliză ne va 
îmbunătăţi cunoaşterea de sine şi autocontrolul. 

AUTOCUNOAŞTEREA - RUTINA PSIHOLOGILOR 

Metoda cunoaşterii de sine este recomandată pentru căutătorii 
adevărului încă din antichitate. Rezultatele ei se arată încă de la început, 
chiar şi fără atingerea iluminării spirituale, aducând tot mai multă 
înţelepciune în viaţa practicantului. Acesta capătă abilităţi psihologice 
pe care mulţi psihoterapeuţi şi le-ar dori. 

De fapt, în cursurile de formare profesională, aceştia din urmă sunt 
învăţaţi, ba chiar obligaţi să se autocunoască, pentru a-şi elimina 
vulnerabilităţile psihice. Mai târziu, contactul permanent cu problemele 
clienţilor îi face experţi în depistarea „vrăjelilor” minţii umane. De ce 
atunci psihoterapeuţii nu ating iluminarea? Poate pentru că ei nu-şi 
doresc să scape de ego (considerându-1 absolut necesar fiinţării) şi sunt 
handicapaţi de paradigma materialistă folosită în învăţământul 
universitar. Adevărul este că unii au atins iluminarea, iar câţiva sunt 
celebri în lumea autorilor de cărţi spirituale. 


OBSTACOLE 


Pe calea Cunoaşterii de Sine vor apare, fără nicio îndoială, obstacole 
greu de trecut. Deşi s-ar părea că nimic nu ne poate împiedica să fim pur 
şi simplu Atenţi la noi înşine, practic, multe lucruri din jurul nostru parcă 
se coalizează împotrivă. Bruiajul terestru, tehnologic, social, demonic şi 
karmic este atât de intens uneori, încât trecem prin perioade „nebune”, 
care ne scot din confortul psihologic în care aveam tihna meditaţiei, 
contemplării şi a păcii interioare. Greutăţile vieţii sunt utile pentru a ne 
testa nivelul de înţelepciune la care am ajuns, dar de multe ori ne şi 
blochează progresul interior. Viaţa pe Pământ este tot mai complicată şi 
ar trebui să fim mulţumiţi când avem răgazul să ne reconectăm la 
Natură, la Spirit şi Dumnezeu. 

Pe lângă piedicile exterioare, însuşi ego-ul pare că foloseşte arme 
teribile cu care se apără de intenţia noastră de a -1 destrăma. Iată câteva 
tipuri de arme psihologice cu care luptă ego-ul: 

- DELĂSAREA. începătorii, dar şi cei mai avansaţi se mai lasă pe 
tânjală cu practica spirituală. Lor li se adresa Isus: „Vegheaţi, căci nu 
ştiţi când vine ispita!” 

Delăsarea provine uneori din plictis şi lipsa unui progres vizibil. 
Soluţia este să ne realimentăm entuziasmul aspiraţiei prin: lecturi 
inspirate, discuţii cu alţi aspiranţi, simpla vedere a unui realizat spiritual. 

MANIERISMUL sau CULTUL. Pentru cei oarecum 
experimentaţi, metoda a devenit un scop în sine. Ajungem la un moment 
dat să practicăm doar din rutină. Unii dintre noi punem apărarea cultului 
mai presus de respectarea unor principii divin-morale. Regretabil, am 
devenit sclavii propriei noastre credinţe şi metode. 

Ilie Cioară ne-a transmis: Să nu faceţi nici un fel de ideal de 
urmărit şi atins din îndrumările mele privitoare la 
„Cunoaşterea de Sine”! Să înţelegem deci că: orice adevăr rostit este 
relativ, să nu confundăm mijlocul cu scopul, să respingem orice cult al 
personalităţii, eficienţa metodelor psihice depinde de cel ce le practică, să 
apelăm întotdeauna la propria intuiţie (care este glasul Spiritului)! 

- PREAMĂRIREA. Cei bine avansaţi pe o cale spirituală au suferit 
nişte mutaţii evidente în psihic, chiar unele percepţii speciale, neavute de 
ceilalţi semeni. Aceste semne clare de succes le dau încredere în metodă 
şi în ei înşişi, dar, din păcate, vin „la pachet” cu orgoliul spiritual. Singura 
soluţie este smerenia. Dacă nu a fost deja cultivată, numai nişte 
umilinţe teribile o mai pot trezi în acest „semizeu” autoînchipuit. 

ASALTUL ÎNŢELEPCIUNII 

Ilie Cioară a descoperit singur ceea ce doctrina non-dualismului 
spiritual propovăduieşte în lume cu tot mai mare succes. Aceasta este 
încă o dovadă că Adevărul este unul şi acelaşi. Mulţi iluminaţi ies azi în 
public să-şi împărtăşească experienţele şi să ne inspire. Ken Wilber, 
Mooji, Adyashanti, Peter Fenner şi alţii ne îndeamnă în diverse maniere 
să găsim acest Adevăr unic. 

în încheiere, câteva cuvinte inspirate ale unui alt iluminat, Don Miguel 
Ruiz, scrise în cartea „Arta de a iubi”: 

„începând din clipa atingerii stării de înţelepciune, toate convingerile care 
conduc la nefericire, la luptă, care fac viaţa să fie atât de dificilă, dispar pur şi 

simplu. Când omul se abandonează adevăratului său Eu, el se abandonează 
în faţa Vieţii, în faţa lui Dumnezeu. După abandonarea ego-ului, lupta dispare, 
dispare şi rezistenţa, deci şi suferinţa. 

Omul înţelept este liber să îşi folosească mintea şi să îşi controleze viaţa 
aşa cum doreşte. O minte sănătoasă nu este afectată de Parazit, ea este la fel 
de liberă cum era înainte de domesticire. 

înţeleptul nu se mai foloseşte de toate imaginile pe care şi le-a creat de-a 
lungul timpului. El se acceptă pe sine însuşi aşa cum este, iar asta duce la 
acceptarea celor din jur aşa cum sunt. 

Imaginaţi-vă că v-aţi trezit brusc de sub magia Visului şi că v-aţi vindecat 
complet. Nu mai aveţi nici un fel de răni, deci nici otravă emoţională.” 

Răzvan Alexandru Petre 
14 martie 2016 

NON-DUALISM 


Capitole: 

DUMNEZEUL MITIC VERSUS DUMNEZEUL MISTIC 

REVELAŢIA MISTICĂ 

PARADOXURI 

POVESTEA EGO-ULUI 

AMBIGUITĂŢI Şl CLARIFICĂRI 

ILUMINAREA CLINICĂ 

DECONDIŢIONARE PSIHOLOGICĂ 

TOATE CĂILE SPIRITUALE AUTENTICE POT DUCE LA ILUMINARE 
ÎNDRUMĂTORI DE „NON-DUALISM” 

LECTURI SUPLIMENTARE 

Non-dualismul 10 , această şcoală de gândire filosofico-spirituală, vine 
din tradiţia indiană veche numită Advaita-vedanta („advaita” înseamnă 
non-duală), precum şi din budhismul tradiţional. în prezent, iniţiaţii 
occidentali (mulţi inspirându-se de la Sri Ramana Maharishi) i-au dat o 
formă mai accesibilă, sub eticheta convenţională de „neo-advaita”. 


DUMNEZEUL MITIC VERSUS DUMNEZEUL MISTIC 


Cei mai profunzi filosofi ai lumii au împărţit Realitatea în două părţi 
sau concepte fundamentale: 

1) Creaţia („imanentă”, relativă), formată din orice poate omul să 
perceapă sau să conceapă, Lumea în general. 

2) Absolutul („transcendent”), definit prin opoziţie cu prima 
categorie, fiindcă nu poate fi obiectul simţurilor şi nici al gândirii. Al 
doilea concept a apărut ca urmare a unor experienţe personale ale unor 
înţelepţi. 

Conceptul mitic de Dumnezeu-Creator din religiile monoteiste 
(iudaism, creştinism, islamism) poate fi contrat prin unele argumente 
raţionale. Cel mai subtil este următorul: De ce îngăduie Dumnezeu răul? 
Dacă nu poate să-l stârpească, înseamnă că nu-i Atotputernic. Dacă nu 
vrea să-l elimine din lume, înseamnă că nu-i Atotiubitor. 


10 https://en.wikipedia.org/wiki/Nondualism 

Se găsesc, desigur, replici la acest raţionament, pe care le-am oferit 
în scrierile mele. Totuşi, atâta timp cât ne menţinem gândirea în planul 
Creaţiei, va exista întotdeauna o dualitate - deci şi contraargumente sau 
nemulţumiri împotriva Creatorului. Nu-L putem înţelege corect pe 
Dumnezeu decât fiind aşezaţi în Absolut, într-o stare mistică. 

REVELAŢIA MISTICĂ 

Din fericire, Dumnezeu însuşi ne-a scos din fundătura raţiunii, 
iluminându-i pe unii dintre semenii noştri. Iluminarea nu a fost de 
natură intelectuală, ci dimpotrivă, înţelegerea le-a sosit fără sprijinul 
minţii, printr-o experienţă directă a stării absolute, transcendente, 
non-duale. Prin urmare, această stare „alternativă” de dincolo de minte 
există cu certitudine. Nicio minte nu ar fi putut inventa aşa ceva dacă nu i 
s-ar fi revelat. 

Ken Wilber 11 spune că Dumnezeu poate fi privit la persoana întâia, a 
doua sau a treia. Din perspectiva persoanei a treia, Spiritul se vede ca o vastă 
reţea a Vieţii. La persoana a doua, te adresezi unei Inteligenţe inconceptibile, 
cu care poţi avea o conversaţie. Tradiţiile contemplative îl abordează la 
persoana întâi. Spiritul sunt Eu, sau Marele Sine. Este experienţa de pură 
existenţă şi conştiinţă, starea contemplativă de conştiinţă non-duală. „Eu” şi 
întreaga lume suntem una, simt o totală deschidere, libertate, uşurinţă. 

Non-dualitatea este, pur şi simplu, starea normală a Divinităţii 
Supreme. Aici, Creaţia nu este separată de Creator, ci ele coexistă, fiind 
unul şi acelaşi lucru. Din perspectiva logicii duale, este o stare 
paradoxală, fiindcă ea conţine ambii termeni ai antagonismului 
menţionat la început, imanentul şi transcendentul. Fiind bazată pe 
dualismul obiectiv, logica nu ne ajută să înţelegem Divinitatea. 

în concluzie, non-dualitatea este un concept iraţional, dar 
real. în schimb, dualitatea este un concept raţional, dar ireal 
din perspectiva Divinităţii Supreme. 


PARADOXURI 


Ajungând aici, mintea se blochează inevitabil. De ce să ne intereseze 
ceva iraţional? Răspunsul este simplu: pentru a cunoaşte Realitatea. 


11 https://en.wikipedia.org/wiki/Ken_Wilber 

Adevărul este un sinonim al Realităţii, iar din perspectiva sa „absolută” ni 
se vor arăta în mod corect şi adevărurile relative ale fiecărei clipe, ale 
fiecărui obiect, ale fiecărui fenomen. Numai omul foarte însetat de 
adevăr va îndrăzni să meargă pe acest drum invizibil prin deşertul lumii. 
Viziunea non-duală este precum o lumină albă puternică care se reflectă 
în faţetele şi muchiile obiectelor, ce capătă diferite culori şi nuanţe - 
lumina e una singură şi clară, dar ea luceşte din fragmente nenumărate. 

Non-dualiştii vor replica imediat în retur: Dar de ce ne preocupăm 
atâta de ceva ireal? Oare nu punem prea multă pasiune în a cutreiera 
un supermarket unde, în loc de produse, sunt numai pozele lor?! 

Aici ajungem intr-un punct sensibil, fiindcă înţelegerea mentală a 
realităţii supra-mentale este practic imposibilă. Adepţii acestei abordări 
spirituale radicale au avut mereu dificultăţi în a-şi prezenta oferta 
spirituală. De aceea apar în ritm susţinut cărţi, interviuri, întâlniri 
informale şi, mai ales, grupuri de practică a meditaţiei: pentru a 
răspunde nelămuririlor provenite din carenţele limbajului uman. 

Dar chiar şi când ne conving prin şarmul propriu şi justeţea 
argumentelor, imediat ce rupem contactul, uităm învăţătura şi revenim la 
nivelul obişnuit. Teoria nu e de ajuns, trebuie să încercăm introspecţia, 
măcar puţin, aşa, din curiozitate. Ea ne va ajuta să descoperim, în primul 
rând şi foarte rapid, capcanele minţii. Apoi, dacă avem noroc să ieşim din 
mirajul mental, vom ajunge, poate, şi la non-dualitate. 

„Marea barieră spre Trezire este credinţa că este ceva rar.” (Adyashanti) 

în unele scrieri anterioare am încercat imposibilul: să explic în 
termeni spiritişti şi yoghini (deci duali) cum se poate defini iluminarea 
(non-duală). Articolele mele din rubrica „Spiritualitatea în Psihologie” 
aproximează didactic o realitate ce depăşeşte nivel raţional al omenirii. 
Ştiinţa esoterică nu a stabilit până în prezent foarte exact ce se petrece cu 
omul iluminat. Avem doar câteva repere care, sperăm, vor fi clarificate în 
viitor. 

Pe scurt, când mintea este curăţată de influenţa ego-ului (falsului 
sine), atunci Spiritul (Şinele Suprem) preia conducerea omului, iar viaţa 
devine precum o operă de artă: gândirea se transformă în intuiţie şi 
inspiraţie, teama e înlocuită de simţul comuniunii şi compasiune, 
emoţiile distructive sunt înlocuite de un mare calm, necazurile şi 
problemele sunt rezolvate natural, uneori aparent miraculos; deşi lumea 
rămâne aceeaşi, omul se transformă psihologic total. 

POVESTEA EGO-ULUI 


Putem aborda chestiunea ego-ului treptat, mai practic. Ego-ul este 
o poveste despre noi înşine pe care ne-o repetăm în 
permanenţă. însă când ne săturăm de neplăcerile provocate de ea, 
putem, pur şi simplu, să schimbăm povestea! Există metode psihologice 
de influenţare sau convingere prin care omul se poate schimba rapid, 
măcar în anumite aspecte. 

- Cel mai plăcut exemplu: atunci când privim pasionaţi un film, ne 
contopim cu povestea lui şi suntem liberi să simţim emoţiile personajelor 
sau cele sugerate de imagini şi muzică. Nimic din omul cel vechi nu ne 
mai împiedică. Am uitat de povestea noastră. Ne-am decuplat automat de 
la obişnuinţele psihice, măcar două ore, până la sfârşitul filmului. Este 
drept, încă suntem dependenţi de un scenariu, care nu e al nostru... Dar 
măcar am ieşit puţin din rutina sufocantă a ego-ului. 

- Un exemplu de voliţie: Când vrem să ne lăsăm de fumat, e greu să 
facem ceva contrariu dorinţei noastre subconştiente. Ne străduim mult şi 
nu reuşim nimic durabil. E mult mai eficient să schimbăm povestea cu 
totul. Adică, pur şi simplu, să ne propunem să devenim un „alt om, un 
nefumător”. Acest om nou nu simte nevoia să fumeze niciodată, fiindcă 
este decondiţionat din start. Hipnoza funcţionează pe acest principiu al 
„schimbării poveştii interioare”, descătuşând potenţialul infinit al minţii. 

- Exemplul de cel mai înalt nivel este cel în care ego-ul îşi pierde 
toată forţa de condiţionare emoţională şi mentală, prin iluminarea 
spirituală. Acum, vechea poveste nu mai este schimbată cu alta mai 
convenabilă, ci cu nimic. Nicio poveste nu ne mai atrage. Vrem să fim 
absolut liberi. 

- De multe ori însă, povestea noastră este destructurată pe 
neaşteptate, trezirea vine într-un mod dureros, care parcă mai mult ne 
bulversează decât ne luminează. Sunt crizele existenţiale, care ne pun la 
grea încercare ego-ul, dar care pot fi un bun prilej de a-1 obiectiva şi a ne 
detaşa de el. 

«în viaţa fiecăruia vine un moment când lucrurile pe care le credeam 
„pentru totdeauna” dispar. Fie că este vorba de persoane dragi, de relaţii, 
statut social, credinţe sau atitudini, dizolvarea lor lasă în urmă o durere pe 
care fiecare o percepe în felul său. Durerea este întotdeauna direct 
proporţională cu adâncimea credinţei că acele lucruri sunt singurele care ne 
definesc. în anumite cazuri se poate întâmpla să pierdem totul deodată sau în 
foarte scurt timp, ştiţi.., genul de experienţă care a născut expresia „când vine 
una, vin toate”. în astfel de situaţii, destabilizarea mentală este atât de mare, 
încât unii ar putea spune că ne pierdem minţile. De fapt, părăsim structura eu- 

lui care am fost şi, până la formarea unei noi structuri, nu mai ştim exact cine 
suntem, ce anume ne defineşte. 

în situaţii de criză se pot întâmpla lucruri extraordinare. Vorbesc aici 

despre crizele psiho-spirituale. Dr. David Lukoff spunea 12 : „Urgenţele spirituale 

sunt situaţii de criză în timpul cărora procesul evoluţiei şi schimbării psiho- 

spirituale devine haotic şi copleşitor. Persoanele care trăiesc astfel de 

momente intră dintr-odată şi în mod dramatic pe noi tărâmuri de experienţă 

mistică şi spirituală. Ei pot deveni temători şi confuzi, având dificultăţi în a se 

descurca în activităţile cotidiene, la serviciu şi în relaţiile interpersonale. în 

esenţă, trezirea spirituală este un proces tumultuos, dar nu este un semn de 

boală mentală. Experienţele spirituale au o mare putere de transformare. Am 

face un mare bine persoanelor care trec prin astfel de experienţe dacă le-am 

crea un mediu care să le inspire siguranţă, pentru a le permite să traverseze 

mai uşor aceste trăiri.” » sursa citatului 13 
> ■■ ■ ■ ■ 

AMBIGUITĂŢI ŞI CLARIFICĂRI 

Non-dualitatea este indisolubil legată de conceptul de Iluminare. 
Acesta este însă folosit în două sensuri diferite, ceea ce provoacă 
probleme de înţelegere. Primul sens este cel de ILUMINARE MISTICĂ, 
care survine exclusiv printr-o experienţă de vârf, transcendentă, 
rezervată numai celor „aleşi” de Dumnezeu. 

Al doilea sens este cel de ILUMINARE PSIHICĂ, care semnifică un 
mod de funcţionare nou al psihicului uman, survenit în urma unui declic 
(venit prin Graţie, dar de obicei pregătit prin tehnici de liniştire a minţii). 

Iluminarea psihică continuă întotdeauna starea de iluminare 
mistică, prelungită în zilele şi lunile ulterioare acesteia. în schimb, 
iluminarea psihică poate apare şi fără cea mistică. 

Iluminarea (de ambele tipuri) se manifestă prin dispariţia sau 
diminuarea ego-ului. EGO-ul este definit drept un mănunchi de 
tendinţe subconştiente acumulate de-a lungul vieţii sau moştenite 
din vieţile anterioare (în sanscrită, se numesc vasanas ). 

Cele mai numeroase relatări ale iluminaţilor se referă, desigur, la 
modul nou de funcţionare cotidiană a psihicului lor. Aflăm că gândirea 
lor este o continuă inspiraţie şi intuiţie, venită, se spune, de la Şinele 
Suprem. Lipsesc emoţiile distructive, produsul ego-ului, obsesiile, 
prejudecăţile, obişnuinţele psihice, şi întreaga fiinţă pare a fi uşurată de 
povara vieţii. Se păstrează însă capacitatea de simţire, raţionare, ca şi 
amintirile, deprinderile etc. 


12 http://www.info-sanatate.ro/articol, 39,65, Spiritualitatea_in_sanatatea_mentala.html 
«http://adinaamironesei.blogspot.ro/2016/03/trezirea-intre-psihoza-si-normalitate.html 

„Adevărata Inteligenţă nu derivă din gând. Adevărata Inteligenţă foloseşte 
gândul.” (Adyashanti) 

ÎNŢELEPCIUNEA este un atribut natural al iluminării, dar ea poate 
fi câştigată şi treptat, prin eforturi personale de introspecţie şi 
autocunoaştere, prin experienţa de viaţă şi spirituală. Trezirea spirituală 
însăşi este un proces etapizat, ce beneficiază de practica meditaţiei, 
rugăciunii, introspecţiei, studiului textelor spirituale, realizării de fapte 
bune. Evoluţia spirituală merge în paralel cu trezirea spirituală. 

Se folosesc deseori ca sinonime cuvintele „iluminare” şi „trezire” 
spirituală. Totuşi, putem întrezări nişte nuanţe. „Iluminarea” sugerează o 
realizare ceva mai definitivă, stabilă, constantă, pe când „trezirea” ar fi o 
mutaţie de conştiinţă, o creştere bruscă în cantitatea de conştiinţă 
experimentată. Pot fi treziri mai mari sau mai mici. în cea mai profundă 
trezire, conştiinţa îşi recunoaşte instantaneu natura sa supremă, una care 
nu mai păstrează separarea egotică faţă de lume. 

* * •£ 

Nu toţi iluminaţii evoluează la fel. Chiar şi după o iluminare mistică, 
unii pierd treptat legătura cu Divinul şi cu Şinele, revenind după o 
anumită perioadă la funcţionarea egotică. Mai sunt cazuri de iluminare 
psihică spontană, când omului i se pare că şi-a pierdut identitatea, intră 
în panică, crede că a înnebunit. Dacă nu se documentează în surse 
spirituale sau nu ia legătura cu un iniţiat, este previzibilă şi aici o revenire 
treptată la egocentrism. 

Din aceste considerente, contrazic curentul principal de opinie şi 
afirm că ego-ul este inhibat, el nu dispare prin iluminare, ci se 

păstrează latent. Acele tendinţe nu se sting în neant, ci sunt blocate să 
mai acţioneze în şi din subconştient, lăsând astfel conştientul liber de 
constrângeri. Blocajul poate slăbi dacă iluminatul nu depune un minim 
efort zilnic de a se păstra neatins, deasupra nivelului ego-ului. 

Un iluminat mistic care îşi păstrează până la moarte iluminarea 
psihică nediminuată poate fi numit „mare iluminat”, în opinia mea. Unii 
rezervă acest termen pentru cel care deţine şi puteri paranormale, pe care 
le foloseşte spre binele discipolilor săi şi al omenirii întregi. Au fost însă 
şi cazuri când „marele” paranormal nu a fost defel şi iluminat, iar adepţii 
săi au avut de suferit din cauza imposturii. 

ILUMINAREA CLINICA 


Aş compara fenomenul minunat al iluminării cu amnezia medicală 
gravă. Memoria este acolo, dar ea nu mai poate fi accesată. Şocul trăit 
iniţial este similar. Numai „tratamentul” este opus: fiind perfect 
conştient de Sine, iluminatul nu mai doreşte revenirea la trecut. 

Asemănarea este doar demonstrativă, nu reală, căci iluminarea 
păstrează intacte toate amintirile, ştergând numai condiţionările la care 
ne supun ele. 

însă unii savanţi chiar consideră că iluminarea nu ar fi altceva decât 
o problemă a creierului. Urmăriţi .. puternicul atac de iluminare ” 1 ^ pe care 
l-a avut Jill Boite Taylor. S-au găsit şi substanţe (DMT 15 ) care pot da 
senzaţii similare cu stările mistice. 

Putem găsi forme de iluminare chiar şi în experienţa de moarte 
clinică (NDE). Iată o mărturie de accesare a Sinelui pe masa de 
operaţie 16 , a lui Tami Close. Trăirea s-a rezumat la încetarea 
mecanismului gândirii, cu păstrarea conştiinţei perceptive. Pacienta 
auzea ce vorbeau medicii îngrijoraţi că „o pierd”, dar nu avea niciun gând 
sau reacţie. în final, totuşi, un gând a venit de undeva (nu din mintea ei): 
„Vreau să dorm”. Imediat, un alt gând l-a contrat: „încă nu ţi-a venit 
timpul”. Conştiinţa sa asista deci la un dialog al gândurilor care nu-i 
aparţineau „eu-lui” său. 

Că mintea şi conştiinţa sunt chestiuni separate, se ştie deja. E 
adevărat, conştiinţa umană închisă în creier nu are acea cunoaştere şi 
stare a conştiinţei divine, dar provenind din aceea, va putea percepe 
lucruri extraordinare odată cu eliberarea din corpul fizic. Conştiinţa din 
acest tip de NDE este identică cu conştiinţa unui nou-născut, care nu şi-a 
format încă niciun mecanism cognitiv. Există doar o Conştiinţă fără 
minte, care observă totul, doar percepe ce este înjur. 

Cele de mai sus ne sugerează că putem să ne autoinducem o 
stare similară - de stupoare şi inexistenţă a oricărui gând - invocând 
starea de moarte clinică descrisă de Tami Close, în care mecanismul 
gândirii nu mai poate fi accesat. Avem percepţii, în special auditive 
(păstrând ochii închişi), dar ele nu se leagă cu nimic, sunt doar sunete 
fără sens. Nu putem să le găsim vreun sens, fiindcă, în acest moment, nu 


'4 http://www.ted.com/talks/jill_bolte_taylor_s_powerful_stroke_of_insight?language=ro 
45 https://ro.wikipedia.org/wiki/DMT 
16 https://www.youtube.com/watch?v=sKB!YXWoHDQ 


RĂZVAN-ALEXANDRU PETRE - Eseuri pe teme spirituale 2015-2016 


pag. 72 









ştim nimic şi nu ne dorim nimic. Asta e starea de conştiinţă pură, fără 
gânduri... 

Oare ar fi periculos să ne considerăm complet stupizi şi buimăciţi pe 
parcursul unei meditaţii de 15 minute, ca Tami Close?! Ne-am ruşina să 
nu fim capabili de niciun raţionament, de nicio asociere între senzaţii şi 
semnificaţii?! Teama şi ruşinea sunt semnele ego-ului - nu e cazul să le 
luăm în seamă. Singura precauţie este să revenim la gândirea normală 
după ieşirea din meditaţie! Dacă întâmpinăm probleme la revenire, ar 
putea fi semnul că ne-am apropiat de iluminare - acesta e reversul 
medaliei. 


DECONDIŢIONARE PSIHOLOGICĂ 

Experienţele mistice sunt rare şi nu pot fi programate. Non- 
dualismul este în primul rând o metodă de decondiţionare psihologică. 
Deşi nu se ocupă cu oamenii bolnavi, este un fel de „psihoterapie” 
universală, pe baze spirituale. Noul mod de funcţionare mentală se 
numeşte şi „detaşare”, soluţionând multe necazuri. 

Din principiu, în noul non-dualism ( neo-advaita ) nu se insistă pe 
aspecte teoretice sau pe cele care vizează păstrarea unei tradiţii, care nu 
ne prea ajută să ne eliberăm de tendinţele subconştiente dominatoare. 
Contează valoarea practică a noţiunilor, ele vizând o mutaţie psihică, o 
renunţare naturală la credinţele anterioare (ideologii, prejudecăţi etc). Se 
propune în acest scop o nouă credinţă, credinţa că nicio credinţă nu 
este adevărată, fiindcă mintea ne păcăleşte. Ea este cea mai simplă 
credinţă şi cea mai directă cale. Când ajungem în starea de claritate, 
suntem uimiţi cât de simplă e realitatea şi ne întrebăm cum de nu am 
văzut-o până acum! 

„Un om obişnuit caută libertatea prin Iluminare. Un om iluminat exprimă 
libertatea prin a fi obişnuit.” (Adyashanti) 

Cei cărora teoria non-dualistă le pare prea simplă, prea seacă au, 
desigur, la dispoziţie toată cunoaşterea esoterică care explică restul. Prin 
această metodă, decondiţionarea mentală este cea mai rapidă. în 
budhismul tradiţional (care e ceva mai complex decât noul non-dualism), 
iluminarea (starea fără ego) este abia prima etapă dintr-o călătorie care 
durează toată viaţa. E mult de lucru spiritual. Iluminatul îşi 
aprofundează stările de interiorizare pentru a accede la experienţe tot 
mai elevate, până atinge nivelul mistic, devenind astfel un mare iluminat. 

„Trezirea este sfârşitul căutării şi a căutătorului, dar este abia începutul 
vieţii trăite din adevărata ta natură.” (Adyashanti) 

Să reţinem însă că trezirea sau eliberarea psihologică nu are nicio 
conotaţie esoterică şi este accesibilă oricui, cu ajutorul practicii 
perseverente de auto-vigilenţă, din condiţia de simplu Observator. Calea 
non-duală nu provoacă transe extatice, trăiri spectaculoase în viaţa 
cotidiană. Dimpotrivă, ne face cât se poate de realişti (dar nu 
materialişti) şi, în acelaşi timp, plini de empatie şi compasiune. 

„Ce vorbesc e menit să te zdruncine, ca să te trezeşti, nu să-ţi spună cum 
să visezi mai bine.” (Adyashanti) 

TOATE CĂILE SPIRITUALE AUTENTICE POT DUCE 

LA ILUMINARE 


„Pentru ca realizarea să fie completă, ea trebuie să atingă trei nivele: 
capul, inima şi zona abdominală. Poţi avea o minte clară şi luminată, dar fiinţa 
ta nu dansează. Abia când inima începe să se deschidă la rândul ei, fiinţa 
începe să danseze. întreaga realitate pare să învie atunci. Când se deschide 
şi zona abdominală, apare o stabilitate uluitor de profundă, pe fundalul căreia 
prima deschidere, care este revelaţia eului profund, moare şi se transformă 
într-o transparenţă totală. în locul eului nu mai rămâne decât neantul - care 
dansează.” (Adyashanti) 

Au existat dintotdeauna şi încă există mari iluminaţi (trăitori ai stării 
mistice de non-dualitate). Deşi se spune că starea divină este aceeaşi, de 
unificare totală, totuşi, la revenirea în planul manifestării obişnuite, 
fiecare dintre aceşti învăţători este singular. Unii se pricep mai bine să îşi 
descrie stările psihologice pe care le trăiesc, alţii au farmec personal şi 
multă căldură umană, alţii au puterea de transmitere a unor energii 
elevate, alţii rămân necunoscuţi, acordând ajutor cu discreţie... Fiind tot 
mai mulţi, pretutindeni în lume, oricine îşi poate găsi un mentor cu care 
să simpatizeze, lăsându-se fermecat de adevărul NON-DUALISMULUI. 
Putem învăţa sau reînvăţa esenţialul de la oricare iluminat. 

Afirmaţiile non-dualiştilor sunt prezente şi în gândirea, îndemnurile 
înţelepţilor proveniţi din alte căi spirituale, pentru că Adevărul este unic. 
Iluminarea nu e monopolul non-dualismului. 

”Acum ştiu, ştiu că orice purtare care nu e la nivelul graţiei şi gingăşiei 
unui menuet de Mozart... este o spurcăciune şi strică totul” (Nicolae Steinhart, 
„Jurnalul Fericirii”) 

Idealul oricărei căi spirituale este să creeze ÎNŢELEPŢI, prin orice 
mijloc adecvat şi permisibil. înţelepciunea este o cucerire treptată (sau 
bruscă, mai rar) a cetăţii fortificate a ignoranţei. Credinţele, teoriile şi 
practicile pot fi foarte diferite, precum piesele de teatru. însă întotdeauna 
gongul final îl sună Supremul Divin, când îşi răsfrânge Graţia Sa asupra 
căutătorului sincer şi perseverent. Metodele sunt deci relative şi nu există 
o cale mai bună decât alta. Ba chiar, uneori, Graţia poate alege să 
ilumineze pe cineva care nu se preocupa deloc de spiritualitate. Asta însă 
nu înseamnă că eforturile noastre spirituale nu vor avea un efect, ci doar 
că nu-1 putem controla complet. 

Adepţii non-dualismului cred că drumul lor către Ideal este cel mai 
scurt, eliminând complet butaforiile şi jocul actorilor de pe scena 
spirituală şi păstrând doar gongul final. în toate celelalte căi de 
spiritualitate mintea „face” ceva, simte stări frumoase, dar trecătoare. 
Aici, dimpotrivă, mintea trebuie liniştită, ca să nu ne mai prezinte niciun 
scenariu, socotit a nu fi altceva decât o invenţie, o iluzie, un fals raportat 
la Realitatea neschimbătoare şi unică. 

învăţătura non-duală este, în principiu, ferită de pericolul 
„ materialismului religios ” 1 ?. Multe căi spirituale sunt speculate de clerici, 
maeştri, învăţaţi şi adepţi în special pentru a-şi rezolva interesele 
personale materiale. Unele sunt dedicate exclusiv magiei (de exemplu: 
voodoo, santeria etc), adică în scopuri total egoiste. Non-dualismul este 
rupt de aceste preocupări prin însăşi învăţătura sa, care demască 
inexistenţa falsului sine. 

Ego-ul este o construcţie interioară care te face să crezi că exişti, dar nu 
este necesară, iar pe termen lung cauzează mai multă suferinţă. ( Choqyam 
Trunqpa 18 ) 

Este cam incomod şi contraproductiv să discutăm prea mult despre 
non-dualitate, fiind o stare dincolo de cuvinte şi de minte. Deja am 
abuzat de răbdarea dumneavoastră. Am făcut-o doar ca introducere, 
poate cam stângace, la ceea ce urmează mai jos. Abundenţa de cărţi, 
conferinţe, cursuri şi opinii nu trebuie să ne fure atenţia, ci doar să ne 
orienteze practica spirituală către esenţă. Nu e nevoie să-i dăm minţii idei 
de ronţăit, ci ea trebuie domesticită. Ce înseamnă domesticirea minţii? 
Cine îi este stăpânul? Rămâne să descoperim singuri... 


https://en.wikipedia.org/wiki/Spiritual_materialism 
18 https://en.wikipedia.org/wiki/ChĂHgyam_Trungpa 

ÎNDRUMĂ TORI DE „NON-DUALISM” 


Iată mai jos o listă foarte scurtă de autori care v-ar putea trezi 
interesul şi convinge că merită să gustaţi din această felie de adevăr. Sunt 
doar câteva repere, suficiente însă pentru iniţiere. Mă simt reconfortat că 
putem alege astăzi dintr-o ofertă spirituală atât de diversă, competentă şi 
accesibilă, spre deosebire de vremurile trecute. Profitaţi! 

Sugestie de practică spirituală pentru oamenii foarte ocupaţi sau obosiţi: 
Urmăriţi atent, în fiecare zi, un fragment de 10-15 minute dintr-un videoclip de 
mai jos! 

ADYASHANTI Site oficial ^ Video tradus 20 

MOOJI Site oficial 21 Video traduse 22 

PETERFENNER Site oficial a Video traduse * 2 ^ 

ECKHART TOLLE Site oficial ^ Video netradus: Eniovine Everv 
Moment 26 (îh 4 omin) compilaţie-sinteză 

MARIUS MIHAI LUNGU Site oficial 2 ? Canal video 28 

ATMAJI MAHARAJ (Ionuţ Spiridon) Site oficial ^ Canal video 0 ' 0 


’9 http://adyashanti.org/ 

20 https://www.youtube.com/watch?v=eg4SsMT-2jE 

21 http://www.mooji.org/ 

22 https://www.youtube.com/user/SatsangCuMooji/videos 
http://www.youtube.com/user/blurface/videos 
http://www.youtube.com/user/euoo777/videos 

https://www.youtube.com/channel/UCZCBItk70R1zJ1qRxknt67w/videos 

2 3 http://www.nondualtraining.com/ 

2 4 https://www.youtube.com/watch?v=CTwpJyxDxiU 

http://www.dailymotion.com/video/x2d16x1_nondualitatea-interviul-saptamanii-02-peter- 

fenner-2009-ce-este-nondualitatea_webcam 

2 5 https://www.eckharttolle.com/ 

26 https://www.youtube.com/watch?v=oKNefVPDbsQ 

2 7 https://nondualitatea.wordpress.com/ 

28 https: //www.youtube .corn / channel/UCnM 0T0 2_pzADkgg9 Gq_U n4Q 

2 9 https: / / atmaj imaharaj. wor dpress .corn / 

DINU TEODORESCU Portal despre non-dualisriV 1 
GANGAJI Site oficial a 2 Video traduse 33 
RUPERT SPIRA Video traduş 34 
DAVID R. HAWKINS Carte pdf „ Ochiul Sinelui ”35 

GAYLON FERGUSON 
DOUGLAS HARDING 
RAMANA MAHARISHI 
TAISEN DESHIMARU 
NISARGADATTA MAHARAJ 
NIRMALA (Daniel Erway) 

Link: Experienţe mistice şi stări de iluminare (insight ) 36 


LECTURI SUPLIMENTARE 


KEN WILBER: 

„Citeşte-mi exerciţiul Martorului din Fără graniţe, vrei?”, a întrebat ea pe 
la şase după-amiaza. Vorbea despre o carte pe care o scrisesem cu câţiva ani 
înainte; exerciţiul Martorului era un rezumat al câtorva căi pe care cei mai mari 
mistici ai lumii le-au folosit pentru a trece dincolo de corpul şi mintea lor şi a-l 
descoperi pe Martor. Această versiune specială o adaptasem din Roberto 
Assagioli, fondatorul psihosintezei, dar ea este, de fapt, o tehnică standard de 


30 https://wWW.yOUtube.COm/channel/UCbj9dgKheT-mi9AxIQ3454Q/videOS 

31 http://din.nu/roman.htm 

32 https://gangaji.org/ 

33 https://vime0.com/8257025i 
https://vimeo.com/106829702 
https://vimeo.com/99681054 
https: //vimeo .corn/ 95117753 

34 https://www.youtube.com/watch?v=3elmIVKjJ9k 

35 https://drive.google.com/open?id=oB 6 JUPxwhWMxBQzNsNDBNUVRvLWs 
3 6 http://www.armonianaturii.ro/Atitudine/Experienta-mistica-in-secolul-21 

autointerogare - întrebarea primordială „Cine sînt eu?” - devenită celebră 
datorită lui Sri Ramana Maharshi. 

„Iubito, în timp ce citesc, încearcă să-ţi dai seama cât mai clar de sensul 
fiecărei propoziţii.” 

„Am un corp, dar nu sunt corpul meu. Pot să-mi văd şi să-mi simt corpul, 
iar ceea ce poate fi văzut şi simţit nu este adevărata Entitate care Vede. 

Corpul meu poate fi obosit sau activ, bolnav sau sănătos, greu sau uşor, 
neliniştit sau calm, dar nu are nimic de-a face cu şinele interior, Martorul. Am 
un corp, dar nu sunt corpul meu. 

Am dorinţe, dar nu sunt dorinţele mele. Pot să-mi cunosc dorinţele, iar 
ceea ce poate fi cunoscut nu este adevărata Entitate care Cunoaşte. Dorinţele 
vin şi pleacă, trec prin conştiinţa mea, dar ele nu îmi afectează şinele interior, 
Martorul. Am dorinţe, dar nu sunt dorinţele mele. 

Am emoţii, dar nu sunt emoţiile mele. Pot să-mi simt şi să-mi înţeleg 
emoţiile, iar ceea ce poate fi simţit şi înţeles nu este adevărata Entitate care 
Simte. Emoţiile trec prin mine, dar ele nu-mi afectează şinele interior, Martorul. 
Am emoţii, dar eu nu sunt emoţiile mele. 

Am gânduri, dar nu sunt gândurile mele. Pot să-mi văd şi să-mi cunosc 
gândurile, iar ceea ce poate fi cunoscut nu este adevărata Entitate care 
Cunoaşte. Gândurile vin şi pleacă, dar ele nu-mi afectează şinele interior, 
Martorul. Am gânduri, dar nu sunt gândurile mele.” 

Apoi declară cât de convingător poţi: sunt ceea ce rămâne, un centru pur 
al conştiinţei, un Martor nemişcat al tuturor acestor gânduri, emoţii, 
sentimente, senzaţii.” 

(„Graţie şi foită. Treya Killan Wilber: o vindecare spirituală dincolo de 
moarte”, de Ken Wilber, pag. 145) 

ADYASHANTI: 

Nu numai Şinele este perceput eronat, ci există o pleiadă de erori despre 
lume, despre ceilalţi. Tot ce credem este o percepţie greşită. 

Realitatea nu are nevoie de nicio credinţă. De crezut, trebuie crezut 
numai cum NU sunt lucrurile, ca să nu le percepi în acel fel. Unele credinţe 
sunt mai puţin distructive decât altele, dar niciuna nu e adevărată. Când te 
trezeşti cu adevărat, nu poţi rata această înţelegere: nu există nicio credinţă 
adevărată. Realitatea e simplă, clară, unitară. Nu e nimic misterios. Misterul 
are de a face cu percepţia eronată, cu multe nuanţe de gri şi ceaţă. 

Orice suferinţă e cauzată de percepţia greşită, care e cauzată de o 
credinţă, o idee captată. Viaţa e simplă, libertatea e simplă, iluminarea e 
simplă. E cea mai simplă percepţie. Interogaţia spirituală să fie: „Ce e 
adevărat?” 

Când mă simt rău, nu caut să mă simt mai confortabil, ci mă întreb cum 
să percep lucrurile mai clar, care e adevărul acolo. E o transformare radicală. 
Nu vrei să schimbi nimic în exterior, ci doar percepţia eronată. 

(traducere din videoclio 37 ) 


37 https://www.youtube.com/watch?v=pdL6XXiECNM 

* * * 


Nu crede că Iluminarea te va face special, nu te va face! Dacă te simţi 
special în vreun fel, atunci trezirea n-a apărut. Am întâlnit o mulţime de oameni 
care cred că sunt iluminaţi şi treziţi doar pentru că au avut o experienţă foarte 
deosebită mistico-spirituală. Poartă Iluminarea ca o insignă de onoare în piept. 
Ei stau cu prietenii la o cafeluţă şi vorbesc despre cât de treziţi sunt. 

Ce-i amuzant despre Iluminare este că, atunci când este autentică, nu 
este nimeni s-o pretindă. Iluminarea este foarte obişnuită; nu este nimic 
special. în loc să te facă mai special, te face mai puţin special. Te plantează în 
centrul unei minunate umilinţe şi inocenţe. Oricine te poate numi iluminat, sau 
nu, dar atunci când eşti iluminat, ideea că cineva ar fi „iluminat” devine o 
glumă. Eu folosesc cuvântul iluminat tot timpul; dar nu să te îndrept spre el, ci 
dincolo de el. Nu te bloca în „Iluminare”! 

* * * 

Iluminarea este un proces distructiv. Nu are nimic de a face cu a deveni 
mai bun sau a fi mai fericit. Este depărtarea de neadevăr. Este completa 
eradicare a tot ceea ce ne-am imaginat a fi adevărat. 

* * * 


Adevărata meditaţie nu înseamnă a stăpâni vreo tehnică, ci a renunţa la 
control. Adevărata meditaţie este renunţarea la manipularea experienţei. 

* * * 

Inerentă în impulsul de libertate este insecuritatea. Impulsul de libertate 
vine din afara minţii şi, din cauza acestui lucru, face mintea să se simtă foarte 
nesigură. Majoritatea căutătorilor spirituali se depărtează de această 
nesiguranţă căutând şi luptând pentru un măreţ obiectiv spiritual. Asta fac ei 
pentru a evita să se simtă nesiguri. 

* * ne¬ 


oameni „spirituali” pot fi unii dintre cei mai violenţi oameni pe care-i vei 
întâlni vreodată. De obicei, ei sunt violenţi cu ei înşişi. în mod agresiv încearcă 
să-şi controleze mintea, emoţiile lor şi trupurile lor. Se supără pe ei înşişi şi se 
consumă pentru că nu s-au ridicat până la ideea minţii lor condiţionate despre 
ce ar fi „Iluminarea”. Nici unul nu a devenit liber vreodată prin această violenţă. 
Cum se face că atât de puţini oameni sunt cu adevărat liberi? Ei încearcă să 
se conformeze ideilor, conceptelor şi credinţelor din capetele lor. Vor să 
ajungă în Rai concentrându-se. 

Dar libertatea este starea naturală, expresia spontană. Observă că însăşi 
ideea de „cineva care controlează lucrurile” este un concept creat de minte! Fă 
un pas înapoi în necunoscut! 

* •£ 


Suferinţa are nevoie de ajutorul tău. Fără rezistenţa ta, suferinţa nu poate 
supravieţui. 


* * * 

Mulţi căutători spirituali rămân „blocaţi” în vid, în absolut, în 
transcendenţă. Ei se agaţă de fericire, pace sau detaşare. Când dispare 
motivaţia ego-centrată pentru viaţă, mulţi căutători devin indiferenţi. Ei văd 
perfecţiunea a tot ce există şi nu văd nici un motiv pentru a mai face ceva, nici 
măcar propria îngrijire. Eu numesc acest lucru „a găsi un fals refugiu”. Este o 
foarte subtilă capcană egotică: o fixare în absolut şi în toate formele 
inconştiente de ataşament care se pretind a fi „eliberarea”. Poate fi foarte dificil 
să trezeşti pe cineva din această fixaţie iluzorie, deoarece, literalmente, nu are 
nicio motivaţie pentru a ieşi din ea. Blocaţi într-o formă de indiferenţă divină, 
astfel de oameni cred că au ajuns pe piscul muntelui când, de fapt, ei se 
ascund la jumătatea drumului, pe pantă. 

* * * 

Iluminarea nu înseamnă că fiinţa ar trebui să dispară pe tărâmul 
transcendenţei. A fi fixat în absolut nu e decât polul opus fixării în relativ. Cu 
iluminarea adevărată se naşte o extraordinară Iubire impersonală şi 
înţelepciune, care niciodată nu se fixează în vreun tărâm de experienţă. A te 
trezi la percepţia absolută este profund şi transformator, dar a te trezi din toate 
punctele fixe de percepţie naşte adevărata non-dualitate. 

Dacă Golul nu poate dansa, nu este Gol adevărat. Dacă lumina Lunii nu 
inundă pustiul cer de noapte şi nu se reflectă în fiecare picătură de apă, pe 
fiecare fir de iarbă, atunci tu eşti singurul care priveşte la propriul vis gol. îţi 
spun, trezeşte-te! Apoi, inima ta va fi inundată de o Iubire pe care nu poţi s-o 
cuprinzi. Labirintul de filosofie spirituală şi teologiile sunt doar un gând în Vid. 

* * •£ 

Ţi-ai dat vreodată seama ca îl cauţi pe Dumnezeu cu ochii Lui? 

* * * 

îţi poţi imagina că nu eşti deloc o problemă de rezolvat? Că ea este doar 
o mişcare a gândului care spune „Orice există, nu este aşa cum ar trebui să 
fie”. Deci cel mai mare act de compasiune începe dinăuntru. Când nu-ţi mai 
priveşti fiinţa ca pe o problemă, aceasta se numeşte „pacea ce trece de orice 
înţelegere”. 


Răzvan Alexandru Petre 
îy aprilie 2016 

PANSEURI PSIHOLOGICE (2015 - 2016) 


Culegere de reflecţii publicate de Răzvan-Alexandru Petre în rubrica „Esoterika" 
(2015-2016) din website-ul www.spiritus.ro 


Imaginaţie şi creativitate 


Pentru ştiinţa actuală a psihologiei, imaginaţia provine din 
combinaţia unor idei sau experienţe pe care le-am avut la un moment 
dat şi care au trecut în inconştient, idei pe care mintea le reformulează în 
variante diferite. Deci imaginaţia şi-ar avea sursa în memorie, atât şi 
nimic mai mult. Nicio referinţă despre intuiţie, preluări telepatice, 
inspiraţie astrală, comunicarea cu entităţi invizibile şi alte surse 
informaţionale „nerecunoscute de ştiinţă”... 

Toate trăirile mentale inedite sunt puse de psihologia academică pe 
seama „imaginaţiei” provocate de diverşi stimuli. „Imaginaţia” a devenit 
termenul-umbrelă pentru toate fenomenele psihice, şi uneori fizice, 
inexplicabile. Este una dintre scuzele care înlocuieşte deseori în jargonul 
savanţilor mult mai onestul „Nu putem explica ştiinţific”. 

Putem însă explica genialitatea şi creativitatea doar printr-o simplă 
combinatorică a diverselor idei, emoţii, experienţe avute de cineva? 
Evident că nu. Altfel, ar fi însemnat ca majoritatea oamenilor să fie deja 
genii. Creativitatea se foloseşte şi de materialele deja existente, dar o face 
într-o manieră ce uimeşte pe toată lumea. Asta arată că, deşi pare a fi la 
îndemâna oricui, nu este. 

Poate că aţi auzit vreodată un compozitor rostind, la audierea unei 
lucrări muzicale geniale „De ce nu mi-a venit mie inspiraţia asta?!” Se 
întâmplă frecvent. Sau, dintre atâţia savanţi care populează laboratoarele 
lumii, de ce niciunul nu reuşeşte să continue, la acelaşi nivel, munca 
genială a lui Nicola Tesla?! 

Creativitatea este un miracol zilnic şi nu poate fi explicată. Altfel, am 
fi avut deja programe de computer care scriau poezii ori melodii 
originale, pe baza algoritmului genialităţii. Dar nu s-au putut genera, 
până la ora actuală, decât produse banale, repetitive, copiate după stilul 
adevăraţilor creatori umani. 

Pescuitul Sinelui 


Revelarea Sinelui seamănă cu o partidă de pescuit de pe mal. 

Aşteptăm cu răbdare, în linişte şi calm, ca Şinele să ni se reveleze. 
Am aruncat undiţa şi nu avem altceva de făcut decât să privim luciul apei, 
cu speranţă. Toată practică stă în această aşteptare înţeleaptă - nu putem 
face nimic altceva. Am ales să rămânem pe malul lacului liniştit, privind 
în gol, fără ţel, neştiind ce se va întâmpla în secunda următoare. Sperăm 
să prindem peştele cel mare, dar între timp, pot muşca momeala şi peşti 
mai mici - efectele colaterale benefice ale practicii meditative: calmul, 
discernământul, intuiţia, o funcţionare mai bună a minţii. 

La un moment dat, complet impredictibil, vom percepe realitatea în 
oglindă: faptul că Şinele este pescarul, iar noi suntem peştele - vioi, 
mereu în mişcare. Noi înotăm mereu pe lângă firul undiţei, dar din cauza 
vitezei nu vedem momeala Spiritului. Alunecăm printre lucrurile iluzorii 
ale acestei lumi fluide şi nu ne oprim niciodată, ca un peştişor 
neastâmpărat. 

Ce surpriză vom avea dacă ne lăsăm traşi afară din lacul iluziilor 
noastre pe terenul ferm, luminat de Soare! 

Acest gen de pescuit sportiv-spiritual ar trebui să devină un obicei 
instituit conştient. în orice moment liber, să ne liniştim rapid, respirând 
profund şi interiorizându-ne, reluând „pescuitul” de unde l-am lăsat. 
Oricum, nu s-a schimbat nimic între timp. 

Şi să ne punem câteva întrebări esenţiale: 

- Am eu un Spirit bun, încât să mă încred complet în El? 

- Cred eu că merit onoarea şi bucuria revelării Sinelui? 

- Mi-e teamă că viaţa va lua o turnură mistică, încât nu voi mai 
putem face faţă presiunii cotidianului? 

- Nu cumva îmi doresc doar o senzaţie tare, un fenomen paranormal 
palpitant? 

30 iunie 2015 


* * * 


Niciun om nu doreşte să i se prezică evenimente negative. Mai bine, 
deloc. Apare de obicei efectul nocebo, de autosugestionare negativă. 
Omul tot aşteaptă să i se întâmple necazul... Desigur, depinde de puterea 
mentală a fiecăruia şi cum şi-o controlează. De aceea, unii nu doresc să 
ştie ce-i aşteaptă din gura unui ghicitor. 


* * * 


4 decembrie 2016 

© într-o dimineaţă m-am trezit cu următorul gând, tradus cam aşa: 
« Minte de om, ascultă-mă! Faci ce vrei, te laşi mereu pradă 
preocupărilor tale favorite. Mai ia o pauză, ascultă şi ce am Eu de zis. 
Lasă bâţâitul din picior, nu-ţi mai roade unghiile, nu te lăsa distras de 
zgomote! Omule, am şi eu ceva important să-ţi transmit. Mănâncă, 
dormi, distrează-te, plimbă-te, discută cu prietenii, apără-te de duşmani 

- dar nu pierde prea multă energie cu acestea. Informează-te şi 
răspândeşte spiritualitate - dar înţelege că această cunoaştere este doar o 
fărâmă din ce Eu ştiu. Eu am interese cosmice, preocupări mult mai largi, 
nobile, pline de lumină şi iubire divină. Vino spre Mine, iubire, când ai 
timp! » 

(Prin similitudine cu practica buddhistă tibetană, acesta se poate 
numi „refugiul în Sine”) 

© Ca să înţelegi spiritul, trebuie să renunţi la învelişurile tale de om. 
Spiritul e liber de limitările fizice, mentale, comportamentale umane. 
Numai centrul omului aparţine spiritului. Meditează la starea de spirit 
liber - o fiinţă total benefică şi binevoitoare, pură şi expansionată! 

Ca să accezi la o stare divină, trebuie să renunţi la individualitatea 
spiritului. Numai nucleul spiritului aparţine Divinului, restul e 
individualitate. Interesele Divinului sunt grandioase, universale, colosale 

- trebuie să uiţi complet de orice „eu”, oricât de rafinat ar părea. 
Meditează la starea de Totalitate luminoasă - fără individualitate, 
înglobând întreg Universul, plină de iubire-fericire! 

De la om, la Omul ideal 
De la Om ideal, la Ideal 
De la Ideal, la Nondual. 

C ACCEPT EGO-UL 

îmi accept agitaţia minţii, îmi accept inerţia minţii 

îmi accept durerile corpului, îmi accept libertatea de a mă mişca 

îmi accept dorinţele neruşinate, îmi accept idealurile nobile 

Accept că mă prefac uneori, îmi accept iluziile în care cred uneori 

îmi accept neputinţele, blocajele, îmi accept talentele, vocaţia 

îmi accept prostia, accept să fiu inspirat de adevăr 

îmi accept scepticismul, accept să trăiesc un miracol 

îmi accept greşelile, accept ce m-au învăţat greşelile 

Accept insuficienţa banilor, accept să apreciez ce am 

îmi accept fricile, accept protecţia divină 

Accept ce-mi place, accept să vorbesc despre ce nu-mi place 

Accept cum sunt, accept să mă schimb 

Accept fiecare zi a vieţii, accept fiecare minut al agoniei 

Acept moartea somnului, accept viaţa visului 

Prin acest corp-minte experimentez lumina şi umbra, 
extazul si tristetea, binele si răul 

Accept ego-ul, şi ego-ul îmi acceptă privilegiile de Spirit 
Accept bolile trupului, şi trupul îmi acceptă perfecţiunea sferei de 
lumină 

Accept limitările minţii, şi mintea îmi acceptă gândirea universală 
Accept instinctul de supravieţuire şi imboldul divin spre desăvârşire 
Accept experienţele întrupării, accept să mă eliberez de materie 
Accept depărtarea de banalitate, accept apropierea de Dumnezeu. 

C MULTI-SINELE 

Deseori facem referire la noi înşine, la sine. Dar la care „sine”? 
Şinele fizic (trupul), Şinele superior (spiritul), şinele inferior (ego-ul), 
şinele dedublat în vis sau cel dedublat în astral? Fapt este că omul e un 
agregat de voinţe şi inteligenţe. Dacă va putea diferenţia între instanţele 
care domină sau trăiesc un eveniment, atunci va face un mare pas înainte 
pe calea evoluţiei spirituale. 



Sine 

Superior 

(spirit) 


Sine Sine inferior 

dedublat (ego) 

-în vis -în veghe 

Sine 

dedublat 
-î n astral 


Sine fizic 
(trup) 



6 M-am surprins uneori în vis întrebând „Şi acum ce urmează?”, 
iar imaginaţia a început să-mi prezinte continuarea visului. Astfel de vise 
nu au vreo relevanţă, sunt simple scenarii ale subconştientului. Este 

demn de reţinut că visul se întrerupe din când în când, dar conştiinţa 
cere continuarea, iar imaginaţia se supune. Parcă visul este o distracţie 
oferită conştiinţei. 

G Prilejuri de a-ţi exersa COMPASIUNEA 

Când constaţi neputinţa minţii tale de a se manifesta superior, 
precum te aştepţi de la Sine, când observi gândurile minore care te 
asaltează si-ti ocupă orizontul mintii, sau emoţiile tale omeneşti care-si 
pun o amprentă durabilă asupra dispoziţiilor tale, atunci este momentul 
oportun să exersezi Compasiunea divină - atributul Sinelui Superior, 
înconjoară acest mic ego cu Compasiunea spiritului. O compasiune 
infinită venită din Infinit şi care te poartă spre Infinit. Momentul când 
observi cu acuitate cât de mic şi neputincios îţi este ego-ul este momentul 
în care Compasiunea spirituală va ţâşni spontan (cu condiţia să fi aspirat 
sincer şi perseverent către Iluminarea fiinţei). 

Când simţi o iritare, o enervare este semnul sigur că se manifestă 
ego-ul tău. Atunci, nemulţumirea firească cauzată de supărare transfer-o 
imediat asupra cauzei fundamentale: ego-ul! Fii supărat pe tine că eşti 
supărat! Şinele iluminat se simte mereu liber şi uşor, fără tensiuni. 
Doreşte-ţi să fii Şinele iluminat, ca să scapi de supărare! 

Similar, orice neputinţă, slăbiciune, supărare, durere, boală, le poţi 
transforma în ocazii să-ţi fie milă de acest corp fizic. Mai mult, să te 
înduioşezi şi de mintea ta, condiţionată de toate aceste limitări. Spiritul, 
neavând corp, nu are nevoi... 

C NU JURA STRÂMB! 

Nu jura strâmb! Ba nu! Nu jura deloc! Aşa ne învaţă Isus. Dar de ce? 

Când juri, te blestemi condiţionat. „Dacă eu nu spun adevărul, 
atunci... (urmează autoblestemul)!” Sigur, şmecherii cred că 
autoblestemul este doar o vorbă aruncată în vânt, care nu poate avea 
urmări serioase pentru ei, dar, în schimb, îl poate convinge pe 
interlocutorul credul. Adică, ar fi doar o unealtă de persuasiune subtilă. 
Oare?! 

Chiar dacă spui adevărul gol-goluţ şi nu crezi în puterea 
autoblestemului, totuşi poţi suporta neplăceri. Dacă interlocutorul tău 
crede în ceea ce tu afirmi, atunci va pune el energie în acea rostire, care te 
va lovi ca un bumerang, chiar pe nedrept. Unii oameni au darul întunecat 
al deochiului. Nu le stimula imaginaţia cu pedepse absurde, pe care le 
poţi evita. Poate chiar tu însuţi te sugestionezi inconştient înspre acel 
deznodământ neplăcut (efectul nocebo). 

Nu e mai uşor să vorbeşti simplu: „Da, da. Nu, nu.”?! De ce să 
zgândări cuibul viespilor fără niciun motiv serios? Nu te mai jura. Nu 
spune nici măcar „să fiu al naibii dacă nu...” Nu te obişnui cu realitatea 
paralelă a urâtului! 

8 decembrie 2016 


* * •£ 


Q TIPURI DE MEDITAŢIE simplă şi naturală. 

l. SAT-EU SUNT 

Conştiinţa Pură este o deschidere vastă spaţială, pe 
fundalul căreia se perindă în continuu obiectele mentale 
(percepţii, reprezentări, gânduri şi dorinţe). 

în orice moment, Conştiinţa este prezentă, neschimbată, deci în 
afara timpului. Timpul ar fi un alt nume pe care îl dăm perindării 
obiectelor mentale pe fundalul infinit al Conştiinţei. 

Conştiinţa nu este finalul evoluţiei materiei, adică o secreţie a 
creierului, după cum spun savanţi materialişti. Dimpotrivă, Conştiinţa 
este începutul evoluţiei şi creaţiei universale. Biblia spune: „înainte ca să 
se nască Avram, EU SUNT” (Ioan 8:58). EU SUNT este un alt nume al 
Conştiinţei eterne, fără început sau sfârşit. 

Atunci, unde dispare conştiinţa când dormim sau leşinăm? se 
întreabă ironic materialiştii. Ea nu dispare, ci receptează semnalele 
minţii. Când ele lipsesc, avem conştienţa neantului. De obicei însă 
percepem ceva, chiar şi în somn, dar nu avem amintiri. Problema nu este 
deci a conştiinţei, ci a memoriei, mai precis a memoriei conştiente. 
Memoria inconştientă este infinit mai vastă şi nu uită nimic din ce a 
perceput conştiinţa la un moment dat. 

Dacă orice fiinţă umană (şi orice altă fiinţă) este conştientă, 
înseamnă că ea împărtăşeşte aceeaşi Conştiinţă care a asistat la naşterea 
Universului. Conştiinţa divină se divide la nesfârşit, luând loc în fiecare 
fiinţă. Pare că sunt conştiinţe diferite, pentru că fiecăreia i se prezintă o 
altă realitate prin intermediul propriei minţi. De fapt, calitatea 
Conştiinţei este aceeaşi în fiecare fiinţă, diferind doar perspectiva 
materială. 

2. CHITANANDA 

Meditaţie pe ciclul respiraţiei: 

Pe inspiraţie, aducem Fericirea în viaţa corpului de jos din 
Lumina de sus. Pe expiraţie, ne relaxăm şi ne dizolvăm spre 
înalt, în Lumina conştiinţei. 

începem cu expirul, care corespunde Iluminării, abandonării ego- 
ului. Inspirul aduce Beatitudinea în viaţa pământeană, coboară bucuria 
din Lumina divină. 

„îl inspir pe Dumnezeu, mă expir pe mine!” 

Se petrece la fel în rugăciunea inimii isihastă. Inspir (expansiunea 
fiinţei, prin invocarea Infinitului): „Doamne, Isuse Hristoase, Fiul lui 
Dumnezeu!”. Expir (smerirea ego-ului): „Miluieşte-mă pe mine, 
păcătosul!” 

3. PRANANANDA 

O meditaţie mai concretă, mai senzorială. Mă focalizez doar pe 
INSPIRAŢIE, pe plăcerea pe care o produce corpului inhalarea de 
vitalitate. Timpul de expiraţie este doar o aşteptare plăcută a senzaţiei 
pline ce urmează la inspiraţie, sau o prelungire a plăcerii. 

Astfel, fiind atent la plăcerea inerentă a corpului care respiră, mintea 
începe treptat să evite gândurile rătăcitoare care o asaltau. Sigur, vor mai 
veni gânduri, dar plăcerea oferită de respiraţie se va dovedi mai mare 
decât cea de a gândi la prostiile zilnice. Astfel, mintea se va linişti de la 
sine, oferindu-i în schimb plăcere. Fără eforturi mentale, fără reproşuri, 
fără plictiseală, fără chingi meditative. Meditaţia cea mai simplă - prin 
plăcere. O plăcere pe care ne-o refuzăm de obicei: inspiraţia. S-o numim 
meditaţia „plăcerii aerului” sau „pranananda”. Ca să ne fie drag să ne 
amintim de ea... 

Când expiri lejer, încet, ca să nu alungi farmecul, plăcerea vitală 
intră în toate ţesuturile, mai ales la retenţia aerului cu plămânii goi. Pe 
măsura practicii, gândurile care apar sunt tot mai plăcute (amintiri 
frumoase, oameni pozitivi), dar şi acestea trec iute, fiind depăşite de 
plăcerea intrării pranei. 

Atenţie, nu folosi fumuri sau parfumuri! Nu te focaliza pe o senzaţie 
mirositoare, ci numai pe vitalitatea pranică adusă de aer. Altfel, când nu 
vei mai avea parte de odorizante plăcute, te vei bloca, nu-ţi va mai reuşi 
meditaţia. Nu e bine să devii dependent de mirosuri sau muzici plăcute 
când meditezi, fiindcă vei suferi când va mirosi urât sau vei auzi zgomote 
dizgraţioase... 

® Mă aşez în postură, iar în interiorul meu SE MEDITEAZĂ. 
Spiritul îşi ţese şi curăţă coconul de lumină, iar mintea aiurită îi tot dă 
roată. 

C Nu dau clipa prezentă, proaspătă şi reală, nici pe trecutul vechi, 
nici pe viitorul înşelător. 

Fără memorie - nu ştiu cine sunt. Fără imaginaţie - nu-mi doresc 
nimic. Renunţ la „eu”, ca să-mi pot manifesta Spiritul. Ştiu că acţionez 
just, spre binele superior. Am curajul să mor ca individ, spre a trăi divin. 

14 decembrie 2016 


RĂZVAN-ALEXANDRU PETRE - Eseuri pe teme spirituale 2015-2016 


pag. 88 



CRISTOS, BINELE, ADEVĂRUL 


PROBA INIMAGINABILULUI în Biblie 


Capitole: 

1. DESPĂRŢIREA MĂRII ROŞII DE CĂTRE MOISE 

2. APOSTOLUL MARCU NU DESCRIE „ÎNVIEREA” LUI ISUS CRISTOS 

3. NAŞTEREA DIN FECIOARĂ 

Pentru mulţi credincioşi, Biblia este un subiect tabu, despre care este 
inacceptabil să discuţi liber. Pentru alţii, Biblia este doar o carte istorică, 
cu multe inadvertenţe şi legende fără bază reală. Ce este adevărat şi ce nu 
este adevărat în afirmaţiile Bibliei relativ la chestiunile importante? 
Aceeaşi întrebare şi despre celelalte cărţi sfinte ale omenirii, scrise cu 
foarte multă vreme în urmă. Cu cât trece timpul, cu atât adevărul este tot 
mai acoperit de colbul neînţelegerii. 

„Părerea mea este că Universul nu este doar mai ciudat decât ne 
imaginăm, el este chiar mai ciudat decât ne-am putea imagina” (J.B.S. 

Haldane, eminent biolog din secolul XX). 

Vă propun acum un instrument mintal cu care putem discerne 
realitatea de mit - în anumite situaţii. îl putem numi „PROBA 
INIMAGINABILULUI”. 

Unele fapte incredibile relatate în scriptură se confirmă tocmai prin 
acest lucru: chiar şi astăzi sunt incredibile! în următoarele două poveşti 
biblice (dar nu şi în restul!!!) se justifică afirmaţia fideistă „Cred pentru 
că este absurd!”. 

L DESPĂRŢIREA MĂRII ROŞII DE CĂTRE MOISE 

Imaginaţia noastră este şi azi depăşită, de exemplu, de modul cum ar 
fi putut Moise să despartă apele Mării Roşii, pentru ca sutele de mii de 
evrei peregrini să traverseze albia secată temporar. 

Unii oameni de ştiinţă au încercat să sugereze că Moise a folosit un 
moment de reflux maxim, când apele mării s-au retras de o parte şi de 
alta a unui istm. Dar nu există relatări sau dovezi istorice că un asemenea 

istm a existat vreodată în Marea Roşie. Alţii au sugerat că, probabil, apele 
s-au retras în preludiul unui val tsunami. Nici această explicaţie nu 
rezistă, pentru că retragerea apelor dinaintea unui tsunami durează doar 
câteva minute, timp insuficient pentru ca o întreagă populaţie să fi 
traversat strâmtoarea. 

Mai mult, această minune a fost reiterată de urmaşul lui Moise, 
Ioshua, care a despărţit apele râului Iordan umflate de ploi, pentru ca 
imensa caravană a evreilor să treacă de partea cealaltă. Acolo nu putea fi 
vorba nici de reflux, nici de tsunami, ci de stăvilirea unei imense mase de 
apă curgătoare! Modalitatea prin care a făcut-o Ioshua a fost tot cu 
ajutorul misteriosului „Chivot al legământului”, purtat de cei mai înalţi 
preoţi în procesiune religioasă. Cu acelaşi instrument sacru, Ioshua a 
reuşit dărâmarea zidurilor cetăţii Ierihon, o altă ispravă de neînchipuit 
chiar şi astăzi. 

Poate aţi auzit expresia „viaţa bate filmul”. Niciun scenarist antic nu 
ar fi putut „inventa” traversarea Mării Roşii prin separarea apelor. 
Practic, această idee era (şi încă este) imposibil de imaginat. Evreii ar fi 
putut inventa orice alt fel de poveşti pentru a-i face eroi pe legendarii lor 
conducători, dar asta era prea mult. Depăşea orice limită a imaginaţiei 
omeneşti. 

„Proba inimaginabilului” sugerează că a fost REALĂ. 

O posibilă explicaţie paranormală ar fi că s-a creat un fel de tunel invizibil 
ce dematerializa apa, care se rematerializa imediat ce trecea dincolo de 
marginea sa. Deci apa continua să curgă, dar pe porţiunea rezervată trecerii 
caravanei o făcea în altă dimensiune, cea eterică. 

2 . APOSTOL UL MARCU NU DESCRIE „ÎNVIEREA " L UI 

ISUS CRISTOS 


Este de notorietate că Evanghelia după Marcu, considerată a fi 
PRIMA dintre scrierile creştine, se termină la versetul 16:8. Marcu trage 
linie povestind mirarea femeilor care au găsit gol mormântul lui Isus şi 
care au plecat speriate, păstrând tăcerea asupra celor văzute. Cele mai 
vechi manuscrise găsite de arheologi cuprinzând Evanghelia după Marcu 
se termină aici. 

Abia în copiile mai recente, de peste câteva secole, s-au adăugat 
versetele 16:9-20, care nu sunt altceva decât o compilaţie din celelalte 
trei Evanghelii descriind „învierea” învăţătorului Isus. Toate Bibliile 
moderne au preluat şi pasajele Marcu: 9-20, ca să fie de acord cu 

relatările apostolilor Matei, Luca şi Ioan. Dar erudiţii au păstrat un cui 
împotriva sa: deşi este cea mai veche, Evanghelia după Marcu a 
fost „penalizată”, fiind trecută a doua, după cea a lui Matei. 

Desigur că în lumea protestantă, care pune la baza credinţei Biblia şi 
numai Biblia, această descoperire (ce a avut loc în jurul anului 1900) a 
produs un cutremur. S-a revelat astfel că Noul Testament a suportat 
modificări de-a lungul timpului, prin „bunăvoinţa” ierarhilor, scribilor şi 
învăţaţilor bisericii. Puriştii scripturii au ajuns chiar să susţină că 
Dumnezeu în persoană ar fi aprobat aceste intruziuni ulterioare în textul 
sacru (?!?). 

Nu vom intra aici într-o polemică nesfârşită şi inutilă. Pe noi nu ne 
interesează pretinsa „sacralitate” a textului biblic, care pentru unele secte 
creştine ţine loc de Dumnezeul cel Viu. Dar nici nu punem la îndoială 
fenomenul unic al „învierii” Domnului. Am explicat cu alte 
prilejuri ce sens dă ştiinţa spirituală „învierii” lui Isus, diferit de cel 
tradiţional şi popular. (Vezi articolele mele „SPIRITISMUL ÎN 
CREŞTINISM ” şi „ÎNŢELEPCIUNEA ASCUNSĂ A BIBLIEI”.) 

Credem că apostolul Marcu era un om realist, care, dintr-o rezervă 
intelectuală uşor de înţeles, nu a menţionat apariţia incredibilă a lui Isus 
în carne şi oase. Ştia că nu va fi crezut (atunci, ca şi acum) şi - tocmai 
pentru a nu risca o respingere a întregii biografii a Profetului - a preferat 
să ţină secret episodul, menţionându -1 doar verbal apropiaţilor. Din 
fericire şi, probabil, dintr-un imbold divin, ceilalţi trei evanghelişti au 
corectat omisiunea, şi au publicat adevărul (cu diferenţe între ei) chiar cu 
riscul de a fi persiflaţi. 

în mod cu totul paradoxal, însăşi lipsa „învierii” din povestirea lui 
Marcu este dovada că ea s-a petrecut în realitate. Fiind un fapt 
inimaginabil, este cât se poate de credibil că Marcu, unul dintre martori, 
a evitat a -1 publica, de teama batjocurii publice. Totuşi, „învierea” nu 
lipseşte total din relatarea lui, ci este pomenită că urma să se petreacă 
mai târziu în Galilea, dar nu mai relatează evenimentul. 

Iată că, şi în acest caz, prin „proba inimaginabilului” am descâlcit un 
capitol controversat al Bibliei. Putem spune deci că finalul original al 
Evangheliei lui Marcu nu neagă celelalte trei Evanghelii (cum părea la 
prima vedere), ci dimpotrivă, întăreşte veridicitatea apariţiilor lui 
Isus după moartea Sa. 

3. NAŞTEREA DIN FECIOARĂ 

Cât de credibilă este naşterea pruncului Isus din Maria, cea neatinsă 
de bărbat? Cei mai mulţi oameni nu pot crede aşa ceva. Dar prin ce ar 
diferi de minunea despărţirii apelor Mării Roşii sau de minunea învierii 
Domnului?! Pentru credincioşi, concepţia pruncului din fecioară ar fi 
chiar un miracol mai „micuţ”, deci, oarecum, mai posibil... 

Dar acesta nu poate fi un argument. Hai să ne folosim raţiunea în 
desluşirea poveştilor stranii care au marcat civilizaţia noastră! 

A fost oare tânăra Maria însămânţată din eter? A materializat 
„Duhul Sfânt” în pântecul fecioarei nişte spermatozoizi speciali, dând 
naştere unui embrion divin? Aceasta este întrebarea, pusă în termeni 
moderni! 

Un răspuns sigur nu putem avea, din multe motive. Dar măcar 
putem testa această supoziţie cu „proba inimaginabilului”. Depăşeşte 
oare această poveste puterea imaginaţiei umane, ca să fie credibilă? 

în tradiţia populară românească, atunci când un copil se naşte în 
afara cununiei şi tatăl său nu este cunoscut, el primeşte titlul onorific de 
„copil din flori”. Este o metaforă graţioasă care sugerează că mama sa a 
fost „polenizată” de un „duh”, precum florile de către vânt. Iată deci că 
sufletul de poet al românului a putut să-şi închipuie actul concepţiei din 
fecioară. Nu este o idee inaccesibilă imaginaţiei umane. 

Multe tradiţii mitologice şi esoterice (încă din perioada sumeriană) 
vorbesc despre seducţii şi acte sexuale între un om şi un spirit inferior 
(numit incubus în latină, djinn în arabă, zburător în româneşte). Un 
incubus poate avea relaţii sexuale cu o femeie, uneori devenind chiar 
tatăl unui copil, ca în legenda vrăjitorului Merlin. 

Prin urmare, folosind „proba inimaginabilului” putem afirma că 
naşterea lui Isus din Fecioara Maria ar putea fi o simplă legendă, 
cunoscută încă de multe milenii, nu un fapt real. 

Răzvan Alexandru Petre, 
io iulie 2015 


P.S. « Dacă tot vorbirăm despre amorul unora cu spiritele numite „djinn”, 
putem rescrie titlul acestui articol astfel: Proba INIMA-DJINN-abilului. 

(Pardon the pun!...) 

ALUNGAREA DIN EDEN ŞI CĂDEREA 

LUCIFERICĂ 


Capitole: 

IZGONIREA DIN EDEN. Paralele mitico-istorice 

Diavolul i-a alungat pe Adam şi Eva din Eden. Vechea confuzie 
teologică dintre Diavol şi Dumnezeu 
CĂDEREA ÎN INFERN 

Revolta lui Lucifer a avut legătură cu oamenii 


IZGONIREA DIN EDEN. Paralele mitico-istorice 


Cartea Facerea (Geneza) din Biblie fundamentează credinţa iudeo- 
creştină în Dumnezeu. Pe lângă scenarii cosmologice şi istorii 
genealogice, ea conţine celebra poveste a alungării din Grădina 
Edenului a lui Adam şi Eva. Această carte a ajuns la noi, prin filiera 
iudaică, de la sumerieni, relatând evenimente foarte vechi. Nu e de 
mirare că este atât de încâlcită. Pentru a căpăta sens, avem nevoie de 
informaţii suficiente, discernământ în alegerea celor corecte, intuiţie 
pentru a le selecta pe cele esenţiale, imaginaţie pentru a le combina 
creativ... Vom încerca o mică exegeză biblică pe acest subiect, pentru a 
clarifica Scriptura dintr-o perspectivă spiritualistă nedogmatică. 

© în prealabil, nu trebuie să facem confuzie între Grădina Edenului 
şi Raiul Ceresc, chiar dacă auzim deseori metafora „Grădina Raiului”. 
Această povestire provine din Sumer (în sudul Irakului actual), nu de la 
vechii evrei. însuşi cuvântul Eden nu există în limba ebraică, ci în cea 
sumeriană, însemnând loc cu vegetaţie sălbatică, neamenajat pentru 
agricultură. Din descrierile biblice, Grădina Edenului a fost un loc real 
unde se întind acum apele Golfului Persic, care atunci avea o întindere 
mai redusă (după arheologul Juris Zarins). 

Grădina Edenul era poate ca un rai pentru locuitorii săi, dar nu era 
Paradisul îngerilor, aşa cum mai cred unii! 

© Primii locuitori au fost numiţi simbolic de către iudei Adam 
(pământ) şi Eva (viaţă). Credem că asemenea oameni au existat cu 
adevărat - ei au fost primii homo sapiens. 

Savanţii estimează că în urmă cu circa 40.000 ani a apărut specia 
Homo sapiens, într-o lume dominată de omul de Neanderthal 
(humanoid robust, de talie mică, făuritor de unelte din piatră). Acel 
humanoid era cel mai deştept animal, dar îi lipseau calităţile urmaşului 
său evolutiv. Nu era destul de inteligent pentru a crea o civilizaţie. După 
sute de mii de ani de dominaţie a Pământului, populaţia de Neanderthal 
a dispărut în negura istoriei şi a cedat treptat locul fiinţei create „după 
chipul lui Dumnezeu”. Prin ce era superior homo sapiens ? Prin agerimea 
şi rafinamentul gândirii şi, mai ales - aflăm din mitul biblic - prin 
discernământul moral. 

Facerea 3:6 „Femeia a văzut că pomul era bun de mâncat şi plăcut de 
privit şi că pomul era de dorit ca să deschidă cuiva mintea. A luat deci din 
rodul lui şi a mâncat; a dat şi bărbatului ei, care era lângă ea, şi bărbatul a 
mâncat şi el.” 7. „Atunci li s-au deschis ochii la amândoi; au cunoscut că erau 
goi, au cusut laolaltă frunze de smochin şi şi-au făcut şorţuri din ele.” 

© Tot savanţii estimează că agricultura a apărut în mezolitic (cea 
10.000 î.e.n.), odată cu încălzirea climei. în Biblie se spune că alungarea 
din Grădina Edenului a însemnat trecerea de la activitatea plăcută de 
culegător la cea obositoare de cultivator al terenului. 

Facerea 3:23 „De aceea Domnul Dumnezeu l-a izgonit din grădina 
Edenului, ca să lucreze pământul din care fusese luat.” 17. „Cu multă trudă să- 
ţi scoţi hrana din el în toate zilele vieţii tale;” 

La ieşirea din ultima eră glaciară, acum circa 12.000 de ani, nivelul 
oceanelor a crescut treptat până la nivelul actual, înghiţind zona 
cunoscută drept Eden, aflată acum sub apele Golfului Persic. Este logic 
de presupus că alungarea din Eden a însemnat retragerea 
populaţiei pe uscat, înspre Sumer, dar nu ca urmare a vreunui 
potop. (Diluviul lui Noe a avut loc mai târziu, acum 7500 de ani, în 
Marea Neagră, după exploratorul Robert Ballard, dar nu acest lucru îl 
discutăm aici...) 

Observăm că de la 40.000 la 12.000 de ani este o diferenţă imensă 
de timp, suficientă ca în ea să se succeadă civilizaţii strălucite, de care 
poate că aţi auzit pomenindu-se: Hyperboreea, Lemuria, Mu, Atlantida... 
Acum 12.000 de ani, când a avut loc traumatizanta migraţie din Eden 
spre Sumer, homo sapiens era deja răspândit pe toate continentele, iar 
celelalte subspecii umanoide rivale dispăruseră de mult. 

Care este atunci motivul pentru care mitul sumerian a legat 
apariţia primilor oameni pe lume (de acum 40.000 ani) cu plecarea din 
Eden, forţată de schimbările climatice (de acum 12.000 ani)? 

Caracteristic gândirii mitice este suprapunerea planului real, concret 
cu cel ideatic, simbolic. După cum vom vedea mai jos, există argumente 
teologice că a existat cu adevărat o cădere a omenirii din starea de graţie, 
după apariţia sa. Ea a fost datată mai aproape de timpurile şi înţelegerea 
sumerienilor din lipsa informaţiilor istorice corecte. 

Pentru necazul emigrării în masă, mitul, în versiunea iudaică, 
găseşte explicaţia în „păcatul neascultării poruncilor lui Dumnezeu”, care 
rezona cel mai bine cu învăţăturile lui Moise, dar şi cu convingerea că 
omenirea fusese cândva cu adevărat binecuvântată de Dumnezeu. 

Diavolul i-a alungat pe Adam şi Eva din Eden. 

Vechea confuzie teologică dintre Diavol şi Dumnezeu 

O Pentru un cititor atent şi scrupulos, povestea din Biblia mozaică 
este confuză şi absurdă... 

De ce oare „Dumnezeu” să le fi interzis oamenilor să mănânce din 
fructul cunoaşterii binelui şi răului (simţul moral), când tocmai acesta ne 
înnobilează, ne face asemănători Creatorului?! 

Facerea 2:16 „Domnul Dumnezeu a dat omului porunca aceasta: «Poţi 
să mănânci după plăcere din orice pom din grădină;” 17. „dar din pomul 
cunoştinţei binelui şi răului să nu mănânci, căci în ziua în care vei mânca din el 
vei muri negreşit.»” 

Aici este un nonsens...! Un mare semn de întrebare... S-ar părea că 
acel „Dumnezeu” era cam pervers în scopurile sale. îl voia pe om să fie ca 
un animal... 

© Mai departe în poveste, „Dumnezeu” justifică exilarea celor doi 
nu neapărat pentru că mâncaseră din fructul oprit, ci ca să îi împiedice să 
dobândească taina nemuririi. 

Facerea 3:22 „Domnul Dumnezeu a zis: «lată că omul a ajuns ca unul din 
Noi, cunoscând binele şi răul. Să-l împiedicăm, dar, acum ca nu cumva să-şi 
întindă mâna, să ia şi din pomul vieţii, să mănânce din el şi să trăiască în 
veci.»” 

Nemurirea... Să ne amintim cum alchimiştii medievali căzuseră în 
patima căutării „elixirului vieţii veşnice”. Ani de zile, zi şi noapte, 
cercetau manuscrise rare şi experimentau amestecuri chimice. Cei mai 
avansaţi dintre ei au atins, până la urmă, înţelepciunea că „viaţa veşnică” 
se referă la reunirea cu Dumnezeu în spirit. Eternitatea poate fi găsită în 
transa extatică divină, oricât ar părea de paradoxal. 

Deci, în Geneza sumeriano-iudaică, grija lui „Dumnezeu” era ca 
omul să nu atingă nemurirea... Oare l-a alungat pe Adam ca să nu se 
ilumineze spiritual, să nu îşi regăsească esenţa sa divină?! O asemenea 
interpretare ar converge cu absurdul interdicţiei anterioare şi ne face să 
ne cutremurăm de grozăvia Creatorului... 

Ne mirăm şi ne înfiorăm doar pentru că gândim creştineşte. Dacă 
am gândi ca iudeii, ni s-ar părea foarte logic. 

în religia mozaică, Diavolul este colaboratorul, slujitorul fidel al lui 
Dumnezeu. El are misiunea de a-i testa pe oameni, (şurşass). Nu ar părea 
deloc absurd ca însuşi Diavolul, reprezentant al Divinităţii, să-i fi izgonit 
pe Adam şi Eva. Ajuns să comande, Diavolul le-a cerut bieţilor oameni 
nişte aberaţii (din punct de vedere creştin actual). Când ei nu le-au 
respectat, i-a pedepsit urât, chipurile, fiindcă „nesocotiseră poruncile lui 
Dumnezeu ”. 

Vi se pare o exagerare sau un haos religios?! Dar aşa vedeau lucrurile 
oamenii acum peste 3000 de ani. Gândirea lor nu avea rafinamentul 
nostru... Şi acesta a fost abia începutul. în următoarele cărţi din Vechiul 
Testament, Dumnezeu este înfăţişat deseori ca un zeu gelos şi 
răzbunător, cum numai Diavolul este. Ambiguitatea a persistat până la 
venirea lui Isus, care a lămurit o dată pentru totdeauna că Dumnezeu- 
Tatăl este numai Iubire... Dumnezeu nu poate fi rău nici măcar când 
este mâhnit de copiii Săi neascultători. 

Să avem şi noi îndurare pentru gândirea iudeilor de acum 3 milenii, să 
nu-i judecăm prea dur! Poate că aveau scuze istorice. Inversarea rolului unei 
zeităţi sau ambiguitatea lui era un fenomen deseori întâlnit la întâlnirea 
dintre culturi, lată, de exemplu: 

- Asuras, îngerii din mazdeism (sau ahuras) au căpătat în hinduism 
sensul de demoni. 

- Anunnaki este un grup de zeităţi în culturile vechii Mesopotamii 
(sumeriană, akkadiană, asiriană şi babiloniană) care erau consideraţi la un 
moment dat îngeri, iar apoi zeităţi ale lumilor subpământene, infernale. 

( sursa 39 ) 


38 https://ro.wikipedia.org/wiki/Diavol 

39 https://ro.wikipedia.org/wiki/Anunnaki 

- Elohim din Geneza biblică, cuvânt-cheie tradus în limba greacă prin 
Theos („Dumnezeu”), este un titlu de onoare în iudaism, care în Vechiul 
Testament are mai multe interpretări: Dumnezeu cel adevărat, zei, zeiţe, 
îngeri, conducători umani, ( sursa 40 ) 

Din perspectiva noastră, cartea Genezei a fost formată prin alăturarea a 
două mituri sumeriene: 1) cel al Creaţiei şi 2) cel al alungării din Eden. 
Personajul principal Elohim-Creatorul nu se potriveşte însă deloc cu Elohim- 
Izgonitorul Evei şi al lui Adam. Pur şi simplu, sunt doi zei diferiţi, dar numiţi la 
fel. A fost un import cultural distorsionat. 

Din cauza unor slăbiciuni teoretice de acest fel, religia a pierdut 
constant teren în faţa ateismului „raţionalist”. Ce poate fi mai uşor de 
speculat în defavoarea credinţei decât aranjamentul din culise, „hiatul” 
dintre Dumnezeu şi Diavol?! Nu doar că Dumnezeu permite răul, ci 
chiar îl încurajează?! Măi să fie...! încet, încet se pierd şi se rătăcesc tot 
mai multe suflete care ar fi putut fi binecuvântate cu credinţa în Fiinţa 
absolută şi ajutorul angelic... 

Poveştile absurde, decretate ca dogme de neatins, au indus confuzii 
majore, inclusiv în gândirea creştină. Nu aţi auzit preoţi sau călugări 
reluând teza iudaică: Dumnezeu ne dă suferinţe ca să ne încerce 
credinţa?! Credinţa e mai importantă decât durerea omului?! Credinţa e 
o valoare absolută?! Cercetarea inteligentă nu mai contează?!... Ar avea 
mai mult sens dacă, în loc de „încercarea credinţei”, s-ar spune „evoluţie 
spirituală” (dar am ieşi din paradigma iudeo-creştină)... 

Păi, dacă suferinţele sunt de la Dumnezeu, de ce să-l mai acuzăm pe 
Diavol?! De aia, când dau de suferinţă, oamenii îl blesteamă pe 
Dumnezeu, care „i-a dus în ispită”... Că aşa scrie în Biblie: ,JSfu ne duce 
pre noi în ispită...”. Prea puţini oameni ai Bisericii au curajul să atragă 
atenţia că trebuie să spunem „nu ne lăsa (să cădem) în ispită” sau „nu 
ne lăsa (fără ajutor) în ispită”! Vedeţi, dar, cum până şi rugăciunea 
împărătească a fost îndeajuns de grav schilodită în Scriptură?! Doamne, 
ajută-ne în ignoranţa şi naivitatea noastră, că prea luăm de bune toate 
inepţiile! 

Este cu totul altceva să admitem că suferinţele şi duşmanii ne ajută 
să ne cunoaştem mai bine, să ne învingem neputinţele, să ne dezvoltăm şi 
să ne tonificăm - precum un medicament amar sau un exerciţiu dificil. 
Durerea poate avea şi o parte pozitivă. De exemplu, necazurile altor 
semeni ne pot face să ne apreciem viaţa mai mult. Sau, un accident de 
sănătate ne poate face să ne reevaluăm priorităţile în viaţă, în favoarea 
celor spirituale... 


4 ° http://www.hebrew-streams.org/works/monotheism/context-elohim.html 

Aşa se explică ce i-a transmis lui Sundar Singh însuşi spiritul lui Isus: 

„Şi, deşi această stare de păcat a ajuns să existe atât în oameni, cât şi în 
Satana, Dumnezeu, prin atotputernicia Sa, a dat acestei stări un aspect nou, 
astfel încât, chiar şi din ea, El a obţinut rezultatele cele mai nobile.” (citat din 
„La picioarele Maestrului”, capitolul „Apariţia păcatului”) 

Abia de curând - în termeni cosmologici, de câteva zeci de mii de ani - 
Lucifer profită de creaturi ca să batjocorească Planul Divin, iar provocările pe 
care trebuie să le învingă omul sunt cu mult mai riscante şi dramatice, uneori 
chiar fatale din punct de vedere spiritual. Dar răsplata pentru învingerea 
obstacolelor terestre este foarte mare, accelerând enorm creşterea în rang 
spiritual şi sporind beneficiile de după trecerea în lumea drepţilor. 

Ambiguităţile teologice domneau încă din timpul sumerienilor, în 
miturile şi ideile lor primitive. Mozaicii au fost, şi ei, timp de secole şi 
milenii, confuzi cu privire la Diavol şi Dumnezeu. Isus a venit ca un 
fulger şi a despărţit apele: ,.iVi/ poţi sluji pe Dumnezeu şi pe 
Mamona în acelaşi timp”. Diavolul este duşmanul Divinităţii. 

Acesta a fost rolul fundamental al lui Isus, apărut în mijlocul 
iudaismului dogmatic ca un copac verde în deşert. De aceea L-au şi ucis 
„după lege” marii preoţi, fiindcă Diavolul nu dorea să fie deconspirat şi 
umilit. El îi inspirase pe preoţii iudei să dea decrete religioase drastice, ca 
nimeni să nu vorbească în numele lui Dumnezeu. Să nu aducă clarificări, 
lumina să nu alunge întunericul... Şi totuşi, mereu s-a găsit câte un profet 
„nebun după Dumnezeu” care să înfrunte formalismul şi dogmele 
religioase... 


CONCLUZII (1) 

Din această nouă viziune asupra mitului despre Adam şi Eva rezultă 
concluzii cu impact major: 

Alungarea omului din Eden (simbolul paradisului sau păcii 
interioare) nu e cauzată de „neascultarea poruncilor lui Dumnezeu”, ci 
este manevra vicleană a lui Lucifer, duşmanul Divinităţii Creatoare. 
Aceasta converge cu ideile religioase actuale şi rezolvă absurdul situaţiei 
în care Dumnezeu ar pedepsi cunoaşterea şi atitudinea morală. 

Dispare şi ideea de „păcat primordial”, pe care ar trebui să îl 
suportăm cu toţii, ca urmaşi ai lui Adam şi ai Evei. Greşelile omeneşti pot 
fi numite „păcate” doar când sunt susţinute de influenţe demonice, 
contrare legilor divine. Mai clar o spune celebrul adagiu latin „Errare 
humanum este, perseverare diabolicum”. Ca simpli oameni, Adam şi Eva 
nu puteau face decât erori limitate, nicidecum un Păcat de dimensiuni 
cosmice, care să cutremure istoria şi neamurile... 

în schimb, conceptul spirito-ştiinţific de KARMĂ ne scuteşte de 
penibilul dezbaterilor teologice sterile. Karma individuală-spirituală şi 
colectivă-socială explică mult mai raţional efectele păcatelor strămoşilor 
(spirituali şi genetici) asupra urmaşilor. 

CĂDEREA ÎN INFERN 


Lucifer a avut, probabil, un rol important în geneza omenirii, altfel 
nu ar fi primit rolul Dumnezeului-Creator în miturile timpurii şi nu ar fi 
fost încă omagiat de unii adepţi ca şi „conducător al lumii pământene”. 
Dar care să fi fost acest rol? 

Este clar că necazurile oamenilor au început DUPĂ căderea 
luciferică, provocată de orgoliul său nemăsurat. Ce sau cine anume a 
declanşat orgoliul lui Lucifer, care nu existase înainte? 

Iată un scenariu ce rezolvă aceste dileme teologice, inspirat 
din spusele spiritului lui Isus din cartea lui Sundar Singh „La picioarele 
Maestrului” şi din „Mesajul de la Domnul Isus (21 nov 2014)” din site-ul 
noul-ierusalim.ro 4 1 . 

Revolta lui Lucifer a avut legătură cu oamenii 

CREAŢIA 

Din miturile sumero-babiloniene aflăm că, indiferent că erau numiţi 
Anunnaki sau Igigi, se recunoşteau două tipuri de zei (spirite) cu roluri 
diferite. Cei cu vibraţie mai joasă (destinaţi pământului), deşi la început 
erau subordonaţi celor din Ceruri, s-au revoltat (cum a făcut şi Lucifer în 
iudaism). (sursa 49 ) 

îngerii pământului, numiţi mai târziu „luciferici”, au muncit, 
probabil, ca orice îngeri supuşi Divinităţii, la formarea planetei şi a 
speciilor de animale. Mai mult, aveau o misiune importantă la apariţia lui 
homo sapiens. Erau însărcinaţi de Divinitate să îl sprijine în a se adapta 
la condiţiile naturale de trai. 

Primii oameni aveau nevoie de mult ajutor, fiindcă nu moşteniseră 
nicio ştiinţă de nicăieri. Omul de Neanderthal tocmai se sfârşea într-o 
fundătură evolutivă, după sute de mii de ani de vieţuire pe Terra... 
Trebuiau să construiască prima civilizaţie autentică. De aceea, îngerii 
pământului îi asistau îndeaproape: oamenii gândeau ceva şi spiritele 
grosiere le materializau gândul, prin magie, dar le ofereau şi sfaturi 


4 1 http://noul-ierusalim.ro/indexi.php?pg=look&cheie=i239 

telepatice folositoare. Aceasta a fost faza iniţială de conlucrare paşnică, 
reciproc avantajoasă. 

Magia era reală. Chiar şi în zilele noastre, putem vedea în spectacole 
nu doar iluzionism ieftin, ci şi acte magice perfecte, dar numai cu rol de 
amuzament sau demonstraţie. Deşi magia este reală, numerele pot fi 
numite „iluzii”, pentru că efectul lor durează doar câteva minute şi nu 
schimbă cu nimic viaţa materială a spectatorilor sau a omenirii. 

Dacă un asemenea proiect divin ar fi continuat, ar fi împiedicat 
apariţia suferinţelor pământenilor de astăzi şi le-ar fi asigurat o evoluţie 
plăcută, spre desăvârşirea lor spirituală şi îndeplinirea planurilor 
cosmice rezervate omenirii. Oh, în ce lume minunată am fi trăit cu toţii, 
pe placul bunului Dumnezeu...! 

Dar nu a fost să fie aşa. 

CĂDEREA 

în religia mazdeeană (zoroastrismul), acţiunea nefastă a demonilor se 
poate observa limpede în actul creaţiei. Perfectă la început, fiind opera lui 
Ahura Mazda (Ormuzd) - Dumnezeul Suprem creaţia este infuzată apoi de 
o contracreaţie: boala, suferinţa, imperfecţiunea sunt elemente aduse în lume 
de Angra Mainyu (Ahriman) - Diavolul. Acest amestec provoacă un permanent 
conflict între bine şi rău, între întuneric şi lumină, ( sursa 42 ) 

îngerii pământului trebuiau să se subordoneze ordinelor îngerilor 
superiori, ca şi dorinţelor oamenilor. Totuşi, la un moment dat, nu au 
mai vrut să fie la cheremul oamenilor ignoranţi, cu dorinţe nestăpânite, 
şi au început să-i păcălească, să nu-i mai ajute imediat, cum ar fi fost 
obligaţi de etica şi misiunea lor divină. 

Coranul explică în sura a VII (10 - 17) că Iblis (diavolul) nu a vrut să se 
închine lui Adam, replicând: „Eu sunt mai bun decât el, căci pe mine m-ai făcut 
din foc, iar pe acela din lut”. 

Când îngerii superiori s-au supărat pentru problemele apărute în 
viaţa pământenilor, s-au iscat polemici şi viziuni total diferite. îngerii 
luciferici se credeau mai îndreptăţiţi, mai aproape să ofere soluţii decât 
îngerii din preajma lui Dumnezeu. Aşa a apărut mândria luciferică. 

(Presupunem că orgoliul a apărut în cugetul unor fiinţe spirituale 
doar prin contagiune cu planul terestru. în planurile subtile, foarte bine 


4 2 https: //ro. wikipedia. org/wiki/Zoroastrism 

ordonate şi organizate, ispita rebeliunii nu exista printre îngeri, fiindcă 
nu puteau apare situaţii atât de critice.) 

în scurt timp, s-au adunat atâtea dezastre terestre, încât Dumnezeu 
i-a declarat indezirabili pe îngerii independenţi, blocându-le accesul în 
Ceruri. 

„Pentru că nu I s-a supus lui Allah, Iblis a fost exilat din paradis şi numele 
i-a fost schimbat în Satan (Şaytan).” (Coran) 

„Şi a fost aruncat balaurul cel mare, şarpele de demult, care se cheamă 
diavol şi satana, cel ce înşeală pe toată lumea, aruncat a fost pe pământ şi 
îngerii lui au fost aruncaţi cu el.” (Apocalipsa 12:9) 

De atunci, lucifericii îşi urmează propria gândire, pretins autonomă, 
dar care zgârie Marea Armonie a Universului. De atunci, batjocoresc 
făptura umană - „cauza” neînţelegerii şi conflictului. De atunci, îl urăsc 
pe Creatorul Suprem - „cauza” exilării în infern. De atunci, au rămas fără 
obiectul muncii pentru care erau potriviţi. Fiindcă nu pot sta degeaba, 
orice fac lucifericii, o fac cu intenţia de a se opune planurilor divine şi de 
a umili făptura umană, ca un gest prostesc de frondă. (Nu întâmplător, 
spunem despre cineva care nu poate sta liniştit că „îl muncesc dracii”.) 

CONCLUZII (2) 

Alungarea simbolică din Eden a oamenilor (pierderea păcii 
sufleteşti) a fost răzbunarea lui Lucifer faţă de izgonirea cetei sale dintre 
îngerii Domnului. Dacă ducem pe umeri vreun „păcat originar”, acela e 
păcatul lui Lucifer, nu al lui Adam şi Eva...! 

Influenţa demonilor a crescut treptat asupra oamenilor. De la ei au 
învăţat strămoşii noştri minciuna, intrigile, perversiunile, furtul şi toate 
patimile nestăpânite care îngreunează sufletul. Treptat, toate păcatele s- 
au răsfrânt asupra urmaşilor şi s-au acumulat, prin legea karmei şi 
efectul de avalanşă. Astăzi atmosfera psihică a planetei este foarte 
poluată cu gânduri toxice. Tocmai din aceste energii psihice grosiere îşi 
trag forţa entităţile malefice. Cercul s-a închis. 

Starea de fapt a omenirii este jalnică. Conducătorii lumii folosesc 
aproape numai strategii şi tactici luciferice, cu mici excepţii. Gândirea 
oamenilor este pervertită, iar modelele de înţelepciune divină nu sunt 
admirate şi urmate, decât anemic. Apelul la vrăji şi blesteme este obişnuit 
printre oamenii simpli. Au apărut chiar religii şi organizaţii sataniste, 
pentru oamenii sofisticaţi. 

Cauza este una singură. Restul sunt anexe şi contexte. Temelia 
oricărei soluţii este lepădarea de Satan... 

Mă unesc cu Dumnezeu! 

Mă unesc cu Dumnezeu! 

Mă unesc cu Dumnezeu! 

Răzvan Alexandru Petre, 
io iulie 2015 


POEM 

Noaptea, ciobanii de pe Calea Laptelui 
Adună stelele în ţarcul gândirii, 

Să nu le mănânce Luna... 

Lăsaţi lampioanele nopţii 
înfipte aşa pe cupola Cerului, 

Ciobani rătăciţi pe Calea Laptelui! (R.P.) 

EŞTI CREDINCIOS ? 

9 _ 


Motto: Credinţele sunt atât de răspândite în lume, fiindcă oamenii 
se tem mai mult de necunoscut decât se tem de neadevăr. 


Capitole: 

1. CREDINŢA MORALĂ 

> 

2. CREDINŢA DOGMATICĂ SI RITUALISTĂ 

j j 

DOGMELE VETUSTE SE CER REFORMATE 

3. CREDINŢA ÎN MIRACOLE 

j 

DUHUL SFÂNT ACŢIONEAZĂ AZI SI MEREU 

j i 

NOUA RENAŞTERE APOSTOLICĂ 

» 

Eşti credincios? 

întrebarea, aparent banală, necesită un răspuns nuanţat. Există trei 
forme de credinţă religioasă. Poţi fi credincios într-un fel şi necredincios 
în celelalte două feluri. Sau poţi fi credincios în două feluri şi 
necredincios în al treilea fel. 

Cele trei forme de credinţă religioasă sunt: î) Credinţa morală; 2) 
Credinţa dogmatică şi ritualistă; 3) Credinţa în miracole. 

Mai adăugăm şi credinţa în propriile forţe, dar ea nu intră în 
zona religiei, ci a psihologiei. Unii ar putea spune că omul este o 
manifestare divină, asa că încrederea în sine ar avea si ea un conţinut 
spiritual. Pentru analiza de faţă, o lăsăm de-o parte, deşi este cea mai 
importantă pentru supravieţuire şi progres. Nu poţi fi un om spiritual 
dacă nu ai credinţă în tine. Factorii exteriori te pot dezamăgi. 

Estimăm că majoritatea românilor au următorul profil religios: 

- Credinţă morală 99% (cu toţii aderăm teoretic, prin educaţie, la 
regulile morale, chiar şi ateii); 

- Credinţă doctrinară 50% (astăzi nu mai credem toate poveştile 
biblice); 

- Credinţă în miracole 25% (prezentă mai ales atunci când 
identificăm minunile cu speranţa). 

1. CREDINŢA MORALĂ 

* 

Toate religiile pun la bază reguli morale, inspirate de Zeii sau Zeul 
Suprem. Cele trei mari religii monoteiste (iudaismul, creştinismul şi 

islamul) au un fond comun de reguli morale: să fii cinstit, să nu minţi, să 
îţi ajuţi aproapele etc. Creştinismul a amendat una din regulile vechi şi 
anume obligaţia morală de a te răzbuna. Creştinul, spre deosebire de 
ceilalţi, ştie să ierte. Prin asta, creştinismul se poate considera superior 
moral celorlalte religii intolerante şi trebuie susţinut ferm, dar şi cu 
iubire. 

Credinţa morală este pilonul central care defineşte cultura şi 
civilizaţia din care facem parte. Este dificil să se amestece culturi diferite. 
Uitaţi-vă cum nu reuşesc şi nici nu vor să se integreze musulmanii în 
societatea occidentală! Stiati că aceştia, când sunt nemulţumiţi de ceva, 
sunt educaţi să se comporte agresiv, să caute un ţap ispăşitor în afară, nu 
să se autoanalizeze? Paradoxal, există şi un revers pozitiv: în societăţile 
islamice depresia este rar întâlnită. Totuşi, Europa a fost construită pe 
temelia valorilor creştine, evident superioare mentalităţilor tribale. 

întrebarea „Eşti credincios?” nu se referă la moralitate, fiindcă ar 
suna ca o jignire. Cu toţii ne considerăm morali, cel puţin declarativ. 

2. CREDINŢA DOGMATICĂ SIRITUALISTĂ 


Creştinismul are multe culte si denominatiuni. Toate au aceeaşi 

5 5 5 5 

credinţă morală. Diferă prin unele puncte doctrinare. De-a lungul 
timpului, după fiecare trezire spirituală şi invenţie dogmatică sau 
ritualică, s-a înfiinţat un nou cult. Astăzi protestantismul şi 
evanghelismul numără zeci de denominaţiuni. 

Orice credinţă pleacă de la un adevăr. Dar cum adevărul are multe 
faţete, la un moment dat este contestat, apar facţiuni şi aşa-zise erezii, 
reforme, fronde. Parcă „cineva” ar dori să umple o bancă de date cu tot 
felul de experimente socio-spirituale, până la epuizarea tuturor 
posibilităţilor. 

Prin urmare, dogma şi ritualul sunt aspecte care separă cultele şi 
sectele din cadrul aceleiaşi religii. Mişcarea ecumenică se sprijină pe ceea 
ce ne uneşte ca creştini, în primul rând credinţa morală. Diferenţele 
doctrinare sunt parfum pentru clerici, dar poporul credincios nu e 
interesat de chiţibuşurile teologice. 

De exemplu, disputa care a separat acum îooo de ani biserica 
ortodoxă de cea catolică se numeşte „Filioque”. Teologii apuseni spuneau 
că Duhul Sfânt purcede de la Tatăl şi Fiul, iar cei răsăriteni că purcede 
numai de la Tatăl. Este un exemplu de falsă dilemă şi cum nu vedem 
pădurea din cauza copacilor. 

DOGMELE VETUSTE SE CER REFORMATE 

Nu toţi oamenii pot crede dogmele religioase, unii sunt mai sceptici, 
îşi pot găsi totuşi alte căi de apropiere de Spirit, prin cercetare, prin artă, 
prin altruism etc. 

„Asociaţiile bisericeşti liber-gânditoare din Olanda lasă loc întrebărilor 
critice şi fiecare tradiţie sau dogmă religioasă poate fi pusă la îndoială. Libera 
gândire este opusul ortodoxiei religioase, în care se respectă cu stricteţe 
tradiţii şi dogme vechi.” ( sursa 43 ) 

Oare, dacă Biserica şi-ar reformula tradiţia, predicând, de exemplu, 
că naşterea pruncului Isus din fecioară este doar un simbol al 
neprihănirii sufleteşti, credincioşii nu o vor mai adora pe Maica 
Domnului?! Nu s-ar schimba nimic pentru aceştia. în schimb, se vor 
apropia de Biserică mai mulţi intelectuali. Mitul „imaculatei concepţii” a 
lui Isus nu a fost decât o strădanie a primilor teologi de a ocoli 
misoginismul oficial, care nu putea accepta că o femeie poate fi sfinţită. 

Sunt de acord că religiile au nevoie de miracole. Dar unele reale, cu 
doi sau mai mulţi martori, nu minuni închipuite. Deunăzi, o 
clarvăzătoare abera la o televiziune că ea „a văzut” cum pruncul Isus „a 
ieşit instantaneu din burta Fecioarei, nu pe cale naturală”. Desigur că 
această afirmaţie a trezit imediat o reacţie furibundă a unui teolog, 
numind-o „sminteală”. Dar oare nu este acelaşi tip de credinţă oarbă din 
care se hrăneşte atât dogma, cât şi evlavia populară?! Fără să vrea, 
femeia i-a pus oglinda în faţă teologului, arătându-i unde se poate ajunge 
prin credulitatea religioasă, întreţinută chiar de Biserică. 

Lumea are probleme tot mai grave, iar oamenii au nevoie să spere în 
existenţa şi sprijinul Inteligenţelor invizibile binevoitoare. Biserica 
trebuie să-şi facă un examen de conştiinţă, căci se pierd tot mai mulţi 
credincioşi din cauza lehamitei de abuzurile şi corupţia unor clerici, dar 
şi pentru că însăşi doctrina nu este deloc „seducătoare” pentru minţile 
sănătoase. Minciunile şi absurdităţile „tradiţiei” nu mai pot susţine 
moralul poporului la greu, e nevoie de o adaptare şi modernizare 
înţeleaptă. 


43 https://en.wikipedia.org/wiki/Protestantism 

3. CREDINŢA ÎN MIRACOLE 

* 


Ce este un miracol? Fundamental, este ceva ce contrazice 
cunoaşterea comună a legilor naturii. Se spune că sfidează explicaţiile 
ştiinţifice. Cert este că miracolul produce în noi uimire şi o transformare 
psihologică (mai mult sau mai puţin durabilă). 

Miracolul stă la baza credinţei religioase. Nu morala, nu dogma. 
Morala şi dogma profită de efectul spectaculos. Fără minuni apărute din 
când în când, credinţa religioasă îşi pierde fiorul, rămânând o imitaţie, o 
rutină. De aceea, Dumnezeu trimite periodic spirite luminate care să ne 
scoată din amorţeala simţurilor. Un astfel de exemplu a fost îngerul 
Arsenie Boca, a cărui lucrare spirituală încă acţionează puternic în 
poporul român. Tot de aceea, Dumnezeu ne dă semne şi ne vorbeşte 
mereu prin sfinţi, clarvăzători, profeţi, mediumi. 

Magicienii de spectacol fac şi ei miracole, dar urmăresc, în 
general, doar profit material, faimă şi putere. Există însă şi carismatici 
care înfiinţează secte religioase profitând de mintea slabă a majorităţii 
adepţilor. Cei strânşi în jurul lor sunt şi ei credincioşi, dar nu ai unei 
religii tradiţionale. 


SFÂNTA TREIME A CREDINŢELOR 

j 

Putem pune în relaţie cele trei tipuri de credinţă cu Treimea creştină. 

Credinţa morală ar corespunde lui Dumnezeu-Tatăl, Supremul 
Creator. Regulile morale provin din legile cosmice pe baza cărora 
funcţionează Universul. înţelepţii ne garantează că există o cosmo-etică, din 
care s-au desprins şi „poruncile” divine adresate oamenilor. Desigur, unii le-au 
cam încurcat, din motive egoiste. Dar, până la urmă, timpul le repară pe toate. 

Credinţa morală este un factor de coagulare, de unificare. 

Credinţa dogmatică şi ritualistă ar corespunde Fiului. Să nu uităm că 
există trimişi ai Divinităţii în toate religiile, nu doar în creştinism. Fiecare profet, 
avatar sau înţelept şi-a inspirat adepţii să înţeleagă spiritualitatea într-un mod 
specific, să prezinte realitatea suprafizică într-o anumită lumină, să se sprijine 
pe ritualuri adaptate perioadei istorice şi zonei geografice respective. 

Acest tip de credinţă este un factor de diferenţiere, de individualizare. 

Credinţa în miracole ar corespunde Duhului Sfânt. Corelaţia este 
evidentă. Duhul Sfânt este cel care produce miracolele în credinţa creştină. 
Acesta este factorul de reînnoire periodică, de transformare şi adaptare la 
noile vremuri a vechii credinţe. Toate religiile se învechesc cu timpul. Ele sunt 
revigorate prin aportul unor învăţaţi, maeştri, profeţi, iluminaţi care au primit 
inspiraţia Duhului Sfânt. 

DUHUL SFANŢ ACTIONEAZA AZI SI MEREU 

j * 

Ce este Duhul Sfânt? Numiţi -1 la plural, „Duhurile Sfinte”, şi e clar 
despre cine vorbim. Sunt mai multe „persoane” sau entităţi invizibile: 
îngeri sau spirite superioare. Ele acţionează asupra materiei fizice, ca şi 
asupra psihicului uman, şi produc fenomenele „supranaturale”. 

De ce si când o fac, este o altă discuţie. Poate că o fac strict în cadrul 
unei congregaţii religioase, pentru a întări credinţa, sau poate cu alte 
scopuri. Pe multe dintre ele nici nu le bănuim ori nici nu ni le putem 
închipui. De aceea, miracolul este o taină, indiferent unde şi de ce se 
produce. Trebuie să-l tratăm cu respect, chiar dacă ne contrazice propria 
credinţă sau o promovează pe a altora. 

Dar există şi reversul medaliei. Credincioşii simpli pun pe seama 
„Duhului Sfânt” toate fenomenele misterioase. Asta le şi reproşează 
clericii, care nu mai contenesc cu sudalmele la adresa parapsihologici. 
Pentru preoţi, sunt de la „necuratul” şi bioenergia, şi spiritismul, şi 
hipnoza, şi vrăjitoria, şi psihologia - da, şi psihologia ! - şi multe altele, 
de-a valma. în viziunea lor, toate formează o mare conspiraţie împotriva 
drept-credincioşilor. Asta este o reacţie nevrotică a preoţilor ortodocşi, 
nu una ştiinţifică. Biserica a decis să simplifice totul, pentru omul simplu 
şi ignorant. Se adresează astfel unui public-ţintă comun cu al tabloidelor. 
Iar rezultatele se văd: în loc de credincioşi, se înconjoară de creduli. 

NOUA RENAŞTERE APOSTOLICĂ 

3 

Un fenomen aparte în peisajul creştin contemporan se numeşte 
NAR (New Apostolic Revival), un fenomen religios ce iradiază din 
Statele Unite, California, oraşul Redding, biserica Bethel. Bill Johnson 
este pastorul care a inaugurat un nou mod de a înţelege credinţa creştină. 
Şi anume înfăptuirea de miracole. Desigur, există precursori în mişcarea 
penticostală („tremuricii”) şi carismatică din secolul XX. Acum însă 
se petrec miracole în serie la o scară mai mare. Deşi tradiţionaliştilor 
creştini le pare neverosimil şi chiar blasfemie (unii spun că la Bethel 
lucrează diavolul), zeci de tineri fac miracole zilnic. Pentru a vă convinge, 
vizionaţi filmul „Degetul lui Dumnezeu”, publicat de noi în pagina cu 
documentare spirituale. 

Eu cred că există un tel divin în această lucrare. Vindecările 

9 

miraculoase, darurile spirituale sau scoaterea de demoni nu sunt un scop 
în sine, ci purificarea morală ce le urmează. Nici Isus din Nazaret nu a 
rezolvat problema demonilor sau a bolilor. Aceste minuni au rolul de a 

întări până la consistenţa betonului credinţa comunităţii în puterea lui 
Dumnezeu. Dar nici acesta nu este scopul final. 

Ultima şi cea mai dificilă etapă a credinţei creştine nu sunt 
miracolele (care oricum nu sunt realizate de om), ci transformarea 
lăuntrică autentică, aducerea fiinţei la o puritate desăvârşită. Omul astfel 
îmbunătăţit nu va mai păcătui, dar nu pentru că aşa i se impune prin 
dogmă, ci pentru că fiinţa sa se purifică intr-atât, încât respinge păcatul 
în mod instinctiv. Acesta e supremul miracol divin, care nu se poate însă 
lipsi de munca spirituală şi de voinţa noastră! Numai energia venită de la 
Dumnezeu ne poate desăvârşi psihologic şi comportamental. Nu-i ăsta 
cel mai mare miracol, într-o lume plină de păcate?! 

Spuneam mai devreme că încrederea în propriile forţe este cea mai 
importantă. Dar dacă omul nu are o aură sfântă care să-l ferească de 
orice ispită demonică, el va fi orbit de egoism. încrederea în sine poate fi 
uşor pervertită de orgoliul luciferic. 

La biserica Bethel se petrece un experiment umano-angelic ce merită 
a fi urmărit... Promotorul noii treziri spirituale în România este Iosif Ţon 
(recomand broşura sa „ Puncte de cotitură în istoria crestinismului ”44). 
Venerabilul octogenar manifestă un idealism mai acerb decât mulţi tineri 
pentru reformarea întregii societăţi (conform invocaţiei eristice „Vie/Să 
vină împărăţia Ta!”). 

Domnia sa a ajuns la concluzia că scopul esenţial al religiei este 
manifestarea Bunătăţii în oameni şi în lume, iar singura problemă a 
omenirii este cum să scape de influenţa lui Satan. Restul sunt detalii. 

Subscriu la acest crez simplu şi adevărat. Motivaţiile personale 
pentru care oamenii pun în practică regulile religioase sunt fie 
promisiuni ce vor fi împlinite post-mortem, fie stări de conştiinţă 
modificate care îi distanţează de nenorocirea lumii, fie influenta unor 
mari personalităţi, fie autotransfigurarea într-un ales al Cerului, dar pot 
fi şi alte motivaţii, mai mult sau mai puţin meschine. Eu consider că 
acestea sunt „detaliile” pentru care nu merită să ne certăm, ci să ne 
focalizăm asupra rezultatelor benefice. 

Contează dorinţa generoasă de a răspândi Bunătatea - şi 
neapărat sub inspiraţia Divină! Doctrinele, părerile, emoţiile, 
credinţele, trăirile personale sunt chestiuni discutabile şi, dintr-o 
perspectivă cosmico-divină, iluzorii... Ele au rolul de a convinge omul - o 
fiinţă atât de limitată în puteri, cunoaştere, gândire şi durată de viaţă, 
ducând în spate o istorie multimilenară plină de violenţă - că ar fi 


44 https://drive.google.eom/file/d/oB 6 JUPxwh WMxBVUihaoJMaiBQZlk/view?usp=sharing 

realmente spre fericirea tuturor ca pe planetă să fie întronată Bunătatea, 
Compasiunea, Nobleţea, Dreptatea şi toate frumuseţile morale. Oricât ar 
părea de absurd, majoritatea oamenilor consideră că aceasta este o 
utopie... Tu ce crezi? 

Eşti credincios? 

5 


Răzvan Alexandru Petre, 
28 decembrie 2015 

SENSUL SACRIFICIULUI CRISTIC 


Motto: 

«Crucificarea este un sacrificiu, o jertfă? Nu. Hristos desfiinţează jertfele. 
El spune: „Duceţi-vă şi învăţaţi ce înseamnă: MILĂ voiesc, iar nu JERTFĂ". 
Crucificarea nu este „jertfire", ci punere în brazdă: este darul pâinii. [...] El 
le-a zis discipolilor: „Sămânţa care nu moare sub brazdă nu dă pâine..." 
Aşadar, el nu se sacrifică, ci el rodeşte.» (Vasile Andru în „Terapia 
destinului") 


Secţiuni şi capitole: 

1. SACRIFICAREA PROPRIULUI COPIL-TEST DE CREDINŢĂ? 

2. CELĂLALT SACRIFICIU CRISTIC 

CE E MÂNTUIREA 

HĂITUIREA FIULUI LUI DUMNEZEU 

ISUS A MURIT ÎN RĂZBOI, CA UN EROU. 

3. CHEILE AUTO-SACRIFICIULUI: KARMICĂ, MAGICĂ, ANTROPOSOFICĂ 

KARMA COLECTIVĂ S-A AGRAVAT DE LA ANUL UNU ÎNCOACE 
„ÎMBLÂNZIREA” RITUALURILOR DE SACRIFICARE 

4. COMUNIUNEA CU SPIRITUL LUI ISUS 

PUNCTE DE LUMINĂ ÎNTR-UN TABLOU CLAR-OBSCUR 
RĂSTIGNIREA CONTINUĂ 

5. RECAPITULATIO 

6. SUPLIMENTE : CRITICA TEOLOGIEI 

PACTUL CU DIAVOLUL 
UTILITATEA JERTFEI SACRIFICIALE 



SACRIFICAREA PROPRIULUI COPIL - TEST DE 

CREDINŢĂ? 

Patriarhul Abraham (sau Avraam) este figura centrală comună celor 
trei religii monoteiste (iudaism, creştinism, islamism) şi serveşte ca 
exemplu de credinţă în creştinism. în Geneza 22:1-14 se relatează că 
„Dumnezeu” i-a ordonat acestuia să-l sacrifice ritualic pe Isaac, copilul 
drag. însă, exact când era pe punctul de săvârşi jertfa, Avraam a fost 

împiedicat de un înger. Dogma creştină susţine că Dumnezeu l-ar fi 
testat pe Avraam. Era el gata să-şi omoare chiar propriul fiu pentru a 
asculta porunca Divină? 



Sacrificarea lui Isaac, tablou de Caravaggio (1603) 

Totuşi, majoritatea rabinilor afirmă răspicat că nu poate fi vorba de 
aşa ceva. Cum ar fi putut ordona Dumnezeu un aşa revoltător lucru?! ne 
întrebăm şi noi. Faptul este supus dezbaterii în toate cele trei religii 
monoteiste. Au apărut tot felul de ipoteze fanteziste care încearcă să 
explice grozăvia actului sacrificial. ( amănunte i) 

Vă prezint şi opinia mea, considerând că ce se scrie în Biblie despre 
acest caz este verosimil. 

în vremurile trecute, sacrificarea copiilor era obişnuită peste tot în 
lume, din Cartagina, Fenicia, Orientul Apropiat (inclusiv Babilonul), 
Arabia preislamică până în America precolumbiană şi Africa (chiar şi în 
prezent). Se credea că, cu cât obiectul sacrificiului era mai important 
pentru el, cu atât omul religios era mai ascultat de zei. ( amănunte ^) 

De pildă, în culturile precolumbiene, preoţii îşi sacrificau proprii 
copii pentru binele comunităţii pe care o aveau sub tutela spirituală. Era 
metoda supremă pentru îmbunarea cruzilor zei, ce îi pedepseau deseori 
cu cataclisme naturale. 

Iată deci că gestul lui Avraam a fost expresia unui arhetip din 
inconştientul colectiv al omenirii: sacrificarea propriului copil 
pentru interesele comunităţii. Sună groaznic pentru noi dar, în acele 
vremuri, nu era de mirare că Avraam a pornit cumplitul sacrificiu, ci 
dimpotrivă, surpriza este că Dumnezeu a intervenit ca să-l prevină. 


45 https://en.wikipedia.org/wiki/Binding_of_Isaac 

4 6 https://en.wikipedia.org/wiki/Child_sacrifice 

Acum, cine l-a pus pe Avraam să-şi ucidă copilul? Textul spune că 
Dumnezeu. Eu opinez că Avraam a auzit o voce în creier, vocea unui 
demon care s-a dat drept „Dumnezeu”. Oare câţi semeni de-ai noştri nu 
aud voci în creier?! Avraam era credul, ca mulţi dintre noi. Nu s-a îndoit 
că îi vorbeşte Dumnezeu şi i-a urmat porunca ciudată. 

Dar Avraam era şi norocos. Un înger dumnezeiesc a intervenit ferm, 
tot clarauditiv, şi a contramandat ordinul. Biblia face diferenţa clară între 
prima voce, „Dumnezeu”, şi a doua, îngerul ce vorbea tot în numele 
Domnului. 

Iar pentru ca Avraam să nu-şi piardă încrederea în ce auzea cu 
creierul, îngerul a improvizat o explicaţie: „Acum ştiu că te temi de 
Dumnezeu, şi pentru Mine n-ai cruţat nici pe singurul fiu al tău.” (Geneza 
22:12). Chipurile, fusese o probă de credinţă, nu o înşelare demonică... 

Din faptul că a intervenit abia în ultima clipă, deducem că avusese 
loc o luptă grea între demon şi înger. Cu un efort suprem, îngerul a 
cucerit canalul telepatic şi a oprit masacrul. De acum înainte, Avraam va 
primi numai învăţături bune şi frumoase! înseamnă că era un om preţios. 

Ce bine ar fi ca toţi posedaţii de draci să aibă norocul lui Avraam! Şi, 
ca toţi cei care aud voci în minte să discearnă între glasurile îngerilor şi 
cele ale unor spirite neserioase! 

Concluzia este clară: sacrificarea propriului copil este inspirată 
de diavol; nu putea fi niciodată un test de credinţă în Dumnezeu. Mai e 
loc de îndoială?! 

Dar atunci de ce creştinismul laudă pilda lui Avraam??? 

Pe de o parte, ca să încurajeze credulitatea oarbă, prin care masele să 
poată fi uşor manipulate de preoţi. Pe de altă parte, mai este o legătură 
care îmi dă fiori... 

Cunoaştem cu toţii dogma centrală a teologiei creştine: Dumnezeu 
mântuieşte oamenii mulţumită sacrificării Fiul Său, Isus Cristos. Cu alte 
cuvinte, fapta abominabilă, neterminată de Avraam, este împlinită până 
la ultima consecinţă de Dumnezeu-Tatăl! Teologii invocă exemplul 
hotărârii lui Avraam şi supunerii lui Isaac, ca să acceptăm mai uşor că şi 
Fiul lui Dumnezeu este sacrificat cu aprobarea Tatălui (sau chiar din 
intenţia Lui!). „Dumnezeu şi-a trimis Fiul ca să sufere şi să 
moară din iubire pentru noi”, se spune în toate scrierile creştine. 

Dar, omeneşte vorbind, Dumnezeu, care este numai Iubire şi 
înţelepciune, poate să-şi lase Fiul să fie ucis în mod atroce?! Nu era şi nu 
este El atotputernic?!... 

CELĂLALT SACRIFICIU CRISTIC 


Să privim acum sacrificiul eristic dintr-o perspectivă mai concretă. 

Isus s-a jertfit prin însăşi naşterea sa printre păcătoşi, ştiindu-se că 
urma să scoată din împietrirea sufletului mari mulţimi de oameni. 
Sacrificiul Său a fost unul ascetic şi misionar, care a durat zeci de ani şi s- 
a înteţit în ultimii ani ai vieţii. A renunţat la orice confort pentru a 
călători, a se iniţia, a se desăvârşi şi a trezi conştiinţele semenilor. A 
riscat de multe ori în faţa mai-marilor corupţi, spunându-le adevărul 
crud în faţă sau nefăcându-le jocul. A depus un efort mistic inimaginabil 
pentru a curăţa de impurităţi atmosfera psihică a Pământului. 

Pe lângă citirea Evangheliilor, vă recomand spre vizionare şi 
documentarul „Isus în India” (Jesus in India). 

Uciderea Sa era previzibilă în urma acţiunii spirituale intense 

cu care trezise conştiinţele israeliţilor. Se ştia în Ceruri că o astfel de 
misiune îndrăzneaţă va fi pedepsită de forţele care se opuneau şi se opun 
Bunului Dumnezeu. ,JSficio faptă bună să nu rămână nepedepsită” 
răsună sloganul demonilor. Iar Isus a generat o epopee de fapte bune, El 
însuşi sau inspirate de la El. 

Isus s-a jertfit toată viaţa, răstignirea oprindu-L să-Şi continue 
misiunea. Moartea Sa a adus doar durere şi disperare pentru tabăra 
bunilor credincioşi. 

Ce s-a întâmplat ulterior răstignirii (apariţiile Sale, pogorârea 
Duhului Sfânt, convertirea lui Saul, propovăduirea Evangheliei etc.) ţine 
de cu totul alt plan. Spiritul Cristic şi falangele de Spirite Bune au 
imaginat o variantă de continuare a muncii spirituale pe care Isus nu 
a fost lăsat să o termine dacă ar fi trăit până la bătrâneţe şi într-un loc 
mai puţin bântuit de draci. Nu datorită, ci din cauza uciderii 
premature... 

Acesta este parcursul evenimentelor, mai presus de orice metafore. 

CE E MÂNTUIREA 


Spune dogma creştină că „Isus ne-a mântuit”... 

Ce se înţelege prin mântuire, în general ? Garanţia că, după moarte, 
omul va ajunge în Rai, nu în Iad. Dar e de ajuns să ducă o viaţă curată, 

morală, demnă şi visul i se va împlini de la sine. Nu ne interesează aici 
adăugirile culturale, superstiţiile şi ritualurile îngrămădite peste esenţa 
eticii cosmice. Vom respecta, după puterile fiecăruia, principiile morale 
de bază, prezente în toate religiile, şi sufletului nostru îi va fi bine în 
lumea de dincolo. Dacă nu ar fi aşa, ar însemna că restul omenirii, cea 
necreştină, ar merge in corpore în Infern. Ceea ce este şi absurd, şi 
infirmat de mărturiile celor întorşi din moarte clinică sau dedublări 
astrale! 

Mai putem găsi şi un sens imediat, pământesc. Mântuirea specială 
pe care Isus a adus-o sufletelor creştinilor constă în faptul că ne-a arătat 
calea Binelui şi a demascat Răul. Că ne întăreşte gleznele care suie scara 
către Dumnezeu. Dar depinde de noi să ne înălţăm cât mai sus. Trebuie 
să ne câştigăm rangul spiritual prin luptă duhovnicească. E dreptul 
nostru, efortul nostru şi bucuria de a evolua permanent. Isus nu a semnat 
niciun cec în alb pentru vreun viitor adept. Dar, desigur, ne ajută pe 
fiecare să ne purificăm şi să evoluăm, dacă dorim. Aderarea formală la un 
cult sau ritual creştin nu ne garantează nimic, ci doar ne poate sprijini 
eforturile de auto-depăşire. 

HĂITUIREA FIULUI LUI DUMNEZEU 


Să revedem faptele şi bănuielile rezonabile. 

Isus fusese un luptător curajos care sfidase autorităţile religioase. 
Era un revoluţionar paşnic, dar influent. Urmărit de poliţia clericală, nu 
prea mai avea unde a se ascunde: aproape că fusese capturat de câteva 
ori. Trădarea era deja prezentă în micul grup al discipolilor. Chiar dacă ar 
fi reuşit să scape cumva şi de data asta, misiunea Sa publică era deja 
compromisă: nu mai avea cum să predice mulţimilor din Israel fără a fi 
descoperit şi arestat. Soarta îi era pecetluită de însăşi faptele Sale - prea 
bune pentru o lume atât de bicisnică. Numai câte exorcisme făcuse El, 
spre lauda Tatălui!... Obiectiv vorbind, nu mai putea să-şi continue 
misiunea sfântă pentru care se întrupase. în Ceruri, îl aştepta tronul 
vacant pe care îl părăsise în urmă cu 34 de ani (mai exact, 38 de ani, căci 
data corectă a naşterii sale o precede cu 4 ani pe cea oficial cunoscută). 

în acest context, să mai ţinem cont că Isus era totuşi un om, nu un 
robot. Avea o personalitate puternică şi, ca orice sfânt, o mare 
sensibilitate sufletească. Poate că i se făcuse deja lehamite de nesfârşita 
răutate şi inerţie a oamenilor (găsim câteva lamentări ale Sale în 
scriptură). Şi s-a lăsat în voia evenimentelor nefaste. 

Se mai ridică o chestiune. în virtutea sensibilităţii sale extreme, 
poate, doar poate că Isus a avut şi unele comportamente exagerate (de 
genul blestemării smochinului), necunoscute nouă. Prin suferinţele 
crucificării, Isus şi-a spălat toate micile păcate pe care le făcuse, vrând- 
nevrând. Orice om îşi face karmă prin însăşi faptul de a trăi. Pentru 
sufletele supuse reîncarnării, este obişnuit să moară cu păcate neispăşite 
şi dorinţe neîmplinite. Spre deosebire de ele, ca să se reîntoarcă în slava 
cerească, Spiritul eristic nu trebuia să rămână cu nici cea mai măruntă 
pată. 

Totuşi, prea crud i-a fost supliciul! Vedeţi filmul lui Mei Gibson ca vă 
faceţi o mică idee despre chinurile injuste suportate de cel mai pur Om 
care a existat vreodată pe Pământ! Discrepanţa este şocantă şi ne stoarce 
lacrimile. 

în spatele oamenilor care îl vânau, se aflau interesele puternicelor 
spirite luciferice, manevrând intenţiile mai-marilor zilei. în lupta 
spirituală teribilă, Fiul lui Dumnezeu punctase numeroase victorii. 
Venise momentul să-şi asume acele succese, cu preţul vieţii. 

Dumnezeu nu a dovedit cruzime fiindcă nu a făptuit un miracol ca 
să-L salveze pe omul Isus. Ar fi fost nevoie acum de un lanţ nesfârşit 
de miracole, adică de răsturnarea completă a ordinii firii. El doar a 
respectat legile lumii materiale. O lume plină de păcate, robită lui 
Lucifer. O lume în care, dacă zgândări un cuib de viespi, te poţi aştepta la 
înţepături dureroase, pline cu venin... 

ISUS A MURIT ÎN RĂZBOI, CA UN EROU 

Dacă nu garantarea mântuirii creştinilor, putem găsi un alt 
înţeles în uciderea Fiului lui Dumnezeu? 

S-a spus că bunul Isus a fost o victimă a nedreptăţii. Totuşi, El şi 
martirii creştini, ca soldaţi ai lui Dumnezeu, au căzut în lupta cu Răul. 
Moartea în război poate fi eroică sau accidentală, rapidă sau chinuitoare. 
Dar aţi auzit vreodată vorbindu-se de soldaţi „nevinovaţi” căzuţi „pe 
nedrept” în bătălie?!... 

Ideea este ca noi, creştinii, oricât de buni am fi, să nu ne considerăm 
victime când suferim pe nedrept! Dacă suntem cu adevărat buni, atunci 
creăm schimbări bune în jurul nostru chiar şi prin simpla noastră 
prezenţă. Consecutiv, îi deranjăm pe adepţii răului, nu puţini. Suntem 
nişte soldaţi ai Binelui în războiul spiritual care se dă continuu. Ne putem 
aştepta la lovituri neplăcute, neaşteptate şi nedrepte, chiar capitale. De ce 

oamenii merituoşi nu au noroc? De ce oamenii buni sunt batjocoriţi? De 
ce sfinţii sunt ucişi? Poate că d’aia. 

Asta înseamnă să adoptăm mentalitatea eroului spiritual, nu a 

victimei. A războinicului, nu a supusului sau sclavului. Să fim paşnici, 
liniştiţi, iubitori (şi toate celelalte calităţi creştine), conştienţi că acestea 
sunt armele noastre spirituale - deci ARME! Că aducând lumina în noi şi 
în lume, chinuim gândacii întunericului. Dar trebuie să facem o alegere 
fermă. Să nu fim căldicei, încercând să nu supărăm pe nimeni! Ci, ori cu 
Dumnezeu, ori cu Mamona! 

“Nimeni nu poate sluji la doi stăpâni. Căci sau va urî pe unul şi va iubi pe 
celălalt; sau va ţine la unul şi va nesocoti pe celălalt; nu puteţi sluji lui 
Dumnezeu şi lui Mamona.” (Matei 6:24) 

“Ştiu faptele tale; că nu eşti nici rece, nici fierbinte. O, de ai fi rece sau 
fierbinte! Astfel, fiindcă eşti căldicel - nici fierbinte, nici rece - am să te vărs 
din gura Mea.” (Apocalipsa 3:15-16) 

Ţinând cont de toate cele scrise mai sus, avem destule motive 
(logice, emoţionale şi spirituale) să înţelegem supunerea lui Isus în faţa 
morţii inevitabile. întregul martiriu a fost CAUZAT de ceea ce cunoaştem 
cu toţii: mizeria umană. 

Este un adevăr crud, dar cam trist. Cât a trăit, Isus s-a sacrificat 
uman şi mistic. Mai era cazul şi de un sacrificiu de tip magic prin 
moarte? Chiar aveam nevoie de calvarul Fiului Divin pentru a ne mântui? 
Martiriul a avut şi un SCOP? 

Dogma oficială pare încurajatoare: prin moartea Sa, noi suntem 
mântuiţi. Dar are şi o bază reală? Să căutăm o justificare raţională a 
acestei credinţe, în cele de mai jos. Adevărul absolut însă numai 
Dumnezeu îl ştie. 


3 


CHEILE A UT O-SA CRI FI CIUL UI 


Toată viaţa, Isus fusese un om activ, voluntar, curajos, iar acum 
trebuia să se lase dus ca un miel la tăiere. Oare ce l-a convins pe Isus să 
nu se opună fatalităţii? A fost doar resemnare sau un ultim asalt? 

Jertfa auto-asumată a lui Isus, în momentul culminant al misiunii 
Sale, pe care nu o mai putea continua, a fost ultimul sacrificiu, 
spectaculos şi impresionant, încheind multitudinea de sacrificii 

personale (pe care aproape nimeni nu I le-a cunoscut şi recunoscut). în 
principiu, fiindcă avusese viziunea viitorului, încă avea timp să evite acea 
succesiune nenorocită de evenimente. Putea alege să moară mult mai 
târziu, de boală sau bătrâneţe, dar a preferat să se sacrifice ca un erou 
civilizator. Nu Dumnezeu l-a convins, ci Spiritul Său a decis singur. 

Să recapitulăm punctele de vedere: 

1. Răstignirea a avut o CAUZĂ 

Unii cred că Isus ne-a oferit mântuirea prin activitatea Sa misionară, 
ale cărei învăţături le păstrăm în amintire şi le punem în practică. 
Moartea-I cumplită doar a subliniat tragismul vieţii şi muncii Sale 
spirituale, a fost un simbol al sacrificiului întregii sale vieţi. Isus a fost 
deci un învăţător spiritual, printre alţii, dar unul de cea mai mare 
puritate şi putere energetică. 

2. Răstignirea a avut un SCOP 

Alţii, fundamentaliştii creştini, cred că moartea Sa a avut o putere 
separată, magică, prin care, efectiv, a luat păcatele oamenilor asupra Sa. 
Nu doar a contemporanilor Săi, ci a întregii specii umane din trecut şi 
viitor! 

în acest ultim caz, ne întrebăm: martirii creştini au luat şi ei păcatele 
oamenilor asupra lor? Deloc, este răspunsul teologic. 

Aici apare, evident, o contradicţie. Poziţia oficială a Bisericii este că 
Isus Cristos a avut o fire dublă: Fiu al lui Dumnezeu şi Fiul Omului 
(diafizism). Cu alte cuvinte, în El sălăşluia Spiritul şi sufletul. Care dintre 
cele două a suferit calvarul? Evident, omul - trup şi suflet. Spiritul divin 
nu poate fi pătat de patimile umane. Dar şi martirii, tot cu trupul şi 
sufletul au suferit. Lor de ce nu li se recunoaşte meritul luării păcatelor? 

Teologii aplică aici un dublu standard: Numai unul a fost Fiul lui 
Dumnezeu. în limbajul fizicii moderne, Isus a fost o singularitate, care a 
abolit legile fizicii cunoscute. Dar, cum ştiinţa nu prea are tangenţe cu 
teologia, lucrurile rămân în suspensie. 

Să trecem însă de această piedică a raţiunii comune... 

Da, vrem să credem că, acceptându-şi moartea chinuitoare, „Isus a 
luat asupra lui păcatele omenirii”. Ce putem înţelegem prin aceasta, 
cu toată ştiinţa spirituală la care avem acces astăzi, după 2.000 de ani? 
Am găsit două posibile explicaţii diferite, chiar trei. 

în CHEIE KARMICĂ, spunem că Isus a preluat o parte din karma 
oamenilor de atunci, contemporani cu El. Spălarea trecutului. 

A prelua karma cuiva te obligă să suporţi o anumită suferinţă în 
locul aceluia. Totuşi, acest efort nu garantează că celălalt va deveni un 

sfânt. Ar putea rămâne neschimbat în tiparele sale sau chiar să decadă. 
Este doar o şansă pe care o primeşte. 

Transferul conştient de karmă de la un om la un maestru nu este 
însă un lucru lesne de explicat. Mult mai simplu ar fi să vorbim despre 
absorbţia energiilor negative. Este un fapt aproape banal să schimbăm 
energii bune sau rele cu semenii noştri. Asta poate simţi şi înţelege 
oricine. 

Ca supoziţie, Isus s-a preschimbat într-un gen de burete uman care a 
absorbit enorm de multă energie negativă din oameni şi mediu. A fost 
intenţia expresă a Lui, DUPĂ profunda şi trista rugăciune din grădina 
Ghetsimani. Convingându-se că era prins într-o fundătură, a adoptat o 
tactică războinică sinucigaşă, pentru a produce cât mai multe pagube în 
rândurile inamicului. Prin urmare, a atras voluntar o imensă negativitate, 
curăţând astfel atmosfera psihică a locului unde se afla, dar şi a întregii 
planete. 

Din acest motiv şi numai din acest motiv, după arestare, devenind o 
ţintă vie, a fost posibil să fie batjocorit şi ales ca victimă de către popor. 
Asta a vrut El să spună prin „Nu m-aţi fi putut atinge dacă Dumnezeu n- 
ar fi îngăduit”. Pierderea protecţiei divine nu a fost un act de voinţă 
discreţionară a lui Dumnezeu, ci realmente un auto-sacrificiu glorios, 
demn a fi preţuit veşnic. 

Auto-transferul de energie malefică a fost posibil doar până în 
momentul morţii. După aceea, ţinta vie, omul Isus a dispărut, sufletul I s- 
a ridicat la Cer. 

în CHEIE MAGICĂ, putem să explicăm fenomenul „luării 
păcatelor” altfel, prin jertfa de protecţie. Favorizează viitorul apropiat şi 
pe termen mediu. 

Din vechime, oamenii au adus sacrificii importante zeilor: animale şi 
oameni, cu multă vărsare de sânge. Doreau astfel să-i îmbuneze, să le 
obţină favoruri. Pentru gândirea modernă raţional-ştiinţifică, acestea par 
simple superstiţii primitive. Dar magicienii negri, intermediarii zeităţilor 
negative, primesc şi azi încurajare să continue cu această metodă. Este 
deci o practică dorită de entităţile malefice, care vor ajuta vrăjitorii cu 
puterile lor grosiere, la schimb. 

După logica magică, Isus a primit sacrificiul, ştiind că astfel va 
mulţumi, în parte, spiritele întunericului, care vor slăbi în putere. A fost o 
jertfă atipică, un auto-sacrificiu, în care şi victima, şi cel care a oferit-o 
era aceeaşi persoană. 

Jertfa eristică a sprijinit misiunea de după „înviere”, marcată de 
pogorârea Duhurilor Sfinte. Datorită ei, Cerurile s-au deschis şi au putut 
avea loc o serie de fenomene paranormale de o amploare nemaiîntâlnită 
de atunci. Toate umilinţele şi durerile fizice suportate în ultimele Sale zile 
au plătit „taxa de protecţie” entităţilor malefice. Acelea au fost „legate” 
pentru o perioadă, li s-a redus puterea, suficient pentru instaurarea noii 
religii. 

Pentru că jertfa eristică a avut o eficienţă limitată în timp (ca orice 
jertfă ritualică), s-au mai adăugat încă 3 secole de martiraje creştine, care 
au întărit spiritual firava religie, până a devenit religia oficială a celui mai 
puternic imperiu. 

în CHEIE ANTROPOSOFICĂ, preiau aici opinia lui Rudof 
Steiner (1906) şi reluată de Judith von Halle recent („Coborârea în 
straturile Pământului, pe calea antroposofică de cunoaştere” - Ed. 
Univers Enciclopedic Gold, 2011), care consideră Misteriul de pe 
Golgotha drept un Eveniment cosmic. Nu voi lua nicio poziţie pro sau 
contra acestor idei măreţe?! metaforice?! speculative?! 

« Din iubire neţărmurită pentru neamul omenesc, Trinitatea Divină l-a 
trimis într-un trup uman muritor pe Dumnezeu-Fiul pentru ca El să poată 
pătrunde, trecând prin moarte, în imperiul Pământului. * (vezi comentariul meu 
de mai jos!) 

Aşadar, misiunea Fiului divin era aceea de a-l ajuta pe om şi Pământul să 
evolueze în viitor într-un mod armonios, astfel încât spiritualizarea naturii 
umane să meargă în paralel cu spiritualizarea corpului Pământului. Faptul că 
această evoluţie superioară poate interveni este rezultatul Drumului de Jertfă 
al lui Christos. (pag. 62) 

Cu cât Christos pătrunde mai adânc în corpul Pământului în timpul 
„Coborârii în Iad”, cu atât mai mult se apropie El de ţelul său: învierea. în clipa 
în care El a atins centrul Pământului şi a străbătut toate forţele distrugerii care 
se agitau furioase în staturile Pământului şi, prin urmare, întreaga suferinţă 
sedimentată acolo, a devenit posibilă ridicarea din adâncurile Pământujui a 
naturii umane spiritualizate. Abia aceasta este mântuirea propriu-zisă. învierea 
indică totodată coborârea completă, (pag.64) 

Christos coboară în Sâmbăta Mare de la răscrucea vremurilor în 
adâncurile Pământului până în centru pentru a sfinţi acest loc de origine a 
evoluţiei Pământului. Numai pe această cale, prin coborârea Principiului 
macrocosmic în Microcosmosul îmbrăcat în învelişuri muritoare, şi nu pe o altă 
cale mai directă, s-a creat posibilitatea ca evoluţia Pământului şi a omului spre 
spiritual să nu mai fie doar o problemă a zeilor, ci acest destin să poată fi 
modelat într-o mare măsură prin voinţa liberă a omului, (pag.68) » 

* COMENTARIU PERSONAL LA VIZIUNEA LUI RUDOLF STEINER 


în carte sunt descrise cele 9 planuri ale Pământului, mergând de la 
materia grosieră către materia cea mai spiritualizată. „Coborârea în Iad” 
din Sâmbăta Mare nu a fost altceva decât coborârea omului Isus prin 
aceste straturi până în miezul Pământului, pentru a le lumina, a le 
spiritualiza. 

Cu alte cuvinte, numai un suflet uman extrem de evoluat putea 
face această operă alchimică cosmică, ce nu sta în puterea niciunui alt 
Spirit al Cerului (!?). Presupun că tocmai învelişurile pline de energie 
curată ale sufletului i-au permis lui Isus să pătrundă rapid şi puternic 
până în miezul planetei. în acelaşi timp, mă gândesc însă că hainele 
energetice trebuie oricum înlăturate, pe rând, pe măsură ce sufletul urcă 
în straturile mai rafinate... şi rămâne tot numai Spiritul (!?) 

Viaţa lui Isus nu a fost decât o pregătire a marelui Eveniment cosmic 
ce a avut loc între Vinerea Mare, după moarte, şi Duminica învierii. Dacă 
nu ar fi „coborât în Iad”, Isus ar fi intrat, poate, în anonimatul istoriei, 
fiind cel mult amintit ca unul dintre profeţii iudaici (!?). 

Ca informaţie esoterică suplimentară, după descrierea sumară a 
marelui clarvăzător Rudolf Steiner - aşa cum le interpretez eu -, cele 9 
straturi ale Pământului ar fi următoarele: 

Stratul 1 şi 2 corespund scoarţei solide şi mantalei lichide, cunoscute 
în geologie. De la stratul 3 nu se mai poate vorbi de o dispunere spaţială, 
nu mai este o scufundare în abisuri stricto sensu, ci o rafinare a 
percepţiei clarvăzătoare. 

Stratul 3 corespunde vitalităţii, particulelor eterice care animă 
materia moartă. 

Stratul 4 este acel nivel astral-eteric care reflectă în oglindă, în copie 
eterică, precedentele trei straturi. 

în stratul 5, substanţa astrală este inteligentă, întreaga natură 
colaborând cu fiinţa superioară. 

Stratul 6 acumulează trăirile animalice, simţirea, emoţiile primare 
ale faunei terestre. Aici se află „sufletul animal” al Geei. 

Stratul 7 este alcătuit din forţele morale, aici compunându-se 
vectorial comportamentele bune şi rele ale oamenilor, rezultând un gen 
de „caracter uman” al Geei. 

Rudolf Steiner numeşte cutremurele de pământ şi erupţiile vulcanice 
drept „fenomene anormale”, care sunt consecinţa perturbării astralului 6 
şi 7 de către pornirile sufleteşti inferioare animalice şi umane. Cu alte 

cuvinte, stihiile naturale sunt cauzate, în primul rând, de imaturitatea 
spirituală a omenirii. O omenire ideală ar genera o armonie planetară 
fără manifestarea forţelor oarbe distructive. 

Stratul 8 ar corespunde noţiunii orientale de akasha (în aspectul de 
„citire a viitorului”) sau celei ştiinţifice actuale de universuri paralele 
echiprobabile. 

Orice fiinţă (plantă, animal, om) sau obiect creat de o inteligenţă 
poate urma o mulţime de traiectorii evolutive plecând din fiecare punct 
temporal. într-un anumit univers paralel, lucrurile se desfăşoară după un 
scenariu spontan, iar posibilităţile de alegere din fiecare moment 
multiplică corespunzător numărul acestor universuri, la infinit. Atenţie, 
odată făcută o alegere faptică, dispar celelalte posibilităţi colaterale! 

Stratul 9 corespunde stării originare, germenele creator al evoluţiei 
planetei, o stare imposibil de descris sau imaginat. 

KARMA COLECTIVĂ S-A AGRAVAT DE LA ANUL UNU 

ÎNCOACE 


Spuneam că jertfa eristică a paralizat doar parţial şi temporar 
acţiunea demonilor. Ulterior, necuraţii au prins iar putere, prin aportul 
păcatelor oamenilor. Mi-e teamă că, dacă va mai avea loc vreodată o 
astfel de suită de evenimente paranormale angelice (precum cele care au 
urmat „învierii”), va fi doar DUPĂ o mare Purificare, pe care numai 
suferinţe grele, în masă, o pot aduce. Nu se va mai găsi niciun ţap 
ispăşitor... Privind invers, partea fericită a Apocalipsei este că va face 
posibile fenomenele spiritiste de anvergură, deschiderea Cerurilor. 

Karma colectivă a planetei este foarte încărcată de crimele, 
violenţele, suferinţele trecutului multimilenar. Nu se ştie când şi unde 
poate crăpa aura protectoare a lumii, iar noroiul fetid al karmei negative 
să se reverse haotic peste o parte a ei... 

Vasile Andru relatează în „Terapia destinului” (1994) cum o 
persoană vizionară, invitată la o adunare de căutători spirituali, a luat 
contact cu „entităţi cosmice” şi a transmis un mesaj: 

«Pe oameni îi paşte o mare primejdie. Se apropie de Pământ un nor 
înecăcios, de culoare cafeniu-închis spre negru, care poate înghiţi Pământul. 
Nu este nor de praf radioactiv, dar este mai primejdios decât pucioasa şi 
radioactivitatea. Norul se apropie de Pământ şi Pământul este în mare pericol. 
Nu spun de la mine, ci transmit mesajul, avertismentul. Este un nor format din 
acumularea gândurilor rele ale oamenilor şi din toate răutăţile lor. El s-a 

îngreunat şi a început să coboare... acum la nivelul unui om, în curând va 
atinge capetele oamenilor, vor fi crize şi frământări cumplite.» 

Apropo de începutul articolului, putem menţiona şi presiunea 
karmică produsă de sacrificiile ritualice de copii, virgine, în general, 
oameni curaţi la suflet (cu cât sunt sacrificaţi oameni mai puri şi 
nevinovaţi, cu atât diavolii se bucură mai tare). Ele sunt realizate ASTĂZI 
de secte şi grupări satanice, unele la nivelul elitelor occidentale care trag 
pârghiile puterii mondiale. Oare dacă şi-au vândut sufletele Satanei 
pentru a conduce lumea, ce destin va avea sărmana noastră lume, 
condusă de nişte dezaxaţi megalomani şi paranoici?!... 

Citiţi alte opinii despre perspectivele dramatice ale planetei în 
articolul meu „DINPREZENT, SPRE VIITORUL OMENIRII”. 

„ÎMBLÂNZIREA " RITUALURILOR DE SACRIFICARE 

Dar în istorie s-au întâmplat şi lucruri bune. 

Tradiţia sacrificială a fost transformată radical în locurile mai 
civilizate. De exemplu, jertfele animale au fost înlocuite prin ofrande de 
flori, fructe şi plante plăcut mirositoare. Cu siguranţă că spiritele atrase 
de acestea erau de calitate mai bună decât înainte! 

Sau, prin practica jertfirii animalelor domestice, care constituiau 
averea omului, el a învăţat treptat să-şi învingă apucăturile egoiste, 
rapacitatea, să-şi atenueze orgoliul, deci să se purifice şi dezlege de 
trebuinţe. 

Urmărind linia civilizatorică, la un moment dat, nişte înţelepţi au 
deturnat radical sacrificiul exterior, transformându-1 în sacrificiu 
interior, asceza religioasă. Omul îşi jertfeşte voia, confortul, sănătatea pe 
altarul dobândirii unor calităţi psihice şi spirituale. 

Creştinismul descurajează jertfa ritualică şi încurajează învingerea 
pornirilor egoiste, viscerale, atavice - ceea ce echivalează cu un sacrificiu 
de sine (adică de ego). 

Sensul spiritual al auto-sacrificiului în zilele noastre este minunat 
lămurit de maestrul spiritual Omram Mihail Ivanov: 

«Mulţi călugări, asceţi, sau chiar simpli credincioşi şi-au aplicat voit tot 
felul de chinuri... gândindu-se că sunt „pe placul Domnului”. Ca şi cum 
Dumnezeu s-ar bucura văzând creatura umană rănită, însângerată... Rare 
sunt religiile care nu au preconizat acest gen de practici, unele o fac chiar în 
zilele noastre. Dar a venit vremea să înţelegem că Domnul nu are nevoie de 
suferinţele oamenilor. Epoca biciului, a chinului, a supliciului s-a încheiat. A-ţi 

brutaliza şi mutila trupul, a-ţi risca viaţa, această modalitate de a te sacrifica 
pentru Divinitate este sterilă. 

Adevăratul sacrificiu se află în iubirea fraternă, dezinteresată, pentru toţi 
oamenii. Acela care a înţeles sensul şi puterea iubirii nu are nevoie să-şi 
aplice nişte suferinţe: el va avea suficiente de împărţit cu toţi cei care au 
necazuri! Iar obstacolele ce le va întâlni în strădaniile sale de a-i ajuta vor fi tot 
atâtea ocazii să sufere! Dar el nu trebuie să dea înapoi în faţa acestor 
suferinţe: ele îl vor înălţa, îl vor înnobila.» (OMRAAM MIKHAEL AIVANHOV) 



COMUNIUNEA CU SPIRITUL LUI ISUS 


Evanghelia ne descrie Patimile Mântuitorului într-un mod realist şi 
impresionant. în clipele cumplite când, în rugăciune, Isus îi cere Tatălui 
Divin să îl protejeze de moartea inevitabilă, atunci vedem drama omului 
Isus, „părăsit” de Domnul. Acest moment este, poate, singurul în care ne 
identificăm perfect cu Isus. 

în alte ipostaze, El ne părea un supraom, un Fiu de Dumnezeu, 
oricum, Cineva special şi diferit de noi, ceilalţi. De data aceasta, vedem că 
şi el este un simplu om care suferă şi se resemnează când NU POATE FI 
AJUTAT de Dumnezeu Atotputernicul! 

Chiar şi ateii pot empatiza aici cu Isus, ceea ce-i extraordinar! Mulţi 
„sunt făcuţi, nu născuţi” atei, au părăsit învăţăturile bisericii din 
dezamăgire, nu pentru că ar fi răi sau nespirituali. Ei păstrează nostalgia 
după credinţa în Dumnezeu, acea Forţă Supremă care organizează 
Universul... 

Emoţionându-ne alături de îndureratul om Isus, ne punem la unison 
cu Spiritul Cristic. De la El primim instantaneu o stare afectivă, linişte 
sufletească, înţelepciune şi multe alte daruri spirituale de care avem 
nevoie. Este o rugăciune spontană. 

Pentru a intra în starea meditativă potrivită acestui moment astral al 
omenirii, o cale simplă este să ascultăm inegalabila arie „ Erbarme diclr u, 
din oratoriul-capodoperă „Matthăus Passion” de Bach care repetă aceste 
cuvinte, adaptate după Matei 26:39: „Îndură-Te de lacrimile mele, 
Doamne!” Este aria care ilustrează sonor filmul capodoperă „Sacrificul” 
de Andrei Tarkovsky. 


47 https://www.youtube.com/watch?v=aPAiH9XhTHc 

PUNCTE DE LUMINĂ ÎNTR-UN TABLOU 
CLAROBSCUR 


Să reflectăm adânc asupra neputinţei Fiului Divin de a primi ceea ce 
pare a fi perfect justificat: dreptul la viaţă! Oare de câte ori şi noi, 
credincioşii simpli, nu ne rugăm pentru lucruri mai mici şi nici pe acelea 
nu ni le dă Dumnezeu?! Există atâta dezamăgire în lume că nu avem ce ni 
s-ar cuveni, fie că cerem, fie că nu cerem Domnului! 

Nu cumva soluţia ţine de planul terestru şi nu de intervenţiile 
miraculoase?! Că „Dumnezeu lucrează prin oameni pentru oameni” şi 
ajutorul pe care ţi-1 poate da un om nu ţi-1 poate oferi niciun spirit... Nu 
cumva ne trebuie mai multă cunoaştere de sine pentru mai multă putere 
interioară, sau o atitudine mai asertivă ca să ne cerem drepturile, sau una 
mai curajoasă ca să ne răbdăm durerile sortite?! 

Sortite de cine? De karma noastră cea de toate zilele. Ea este 
mecanismul justiţiei divine, pe care nimeni nu-1 poate opri. Dumnezeu 
este Iubire, dar El nu poate încălca Dreptatea, propriile legi perfecte. 

Poate, în schimb, să ne ajute să folosim legea karmei cu înţelepciune, 
ca să ne curăţăm viitorul de suferinţe. Ne poate da putere de îndurare. Şi, 
uneori, poate chiar să amâne pedepsele ce stau să ne copleşească. Dar nu 
putem noi condiţiona această Graţie... 

Noi nu suferim doar karma individuală. Toate problemele ecologice 
ne afectează pe fiecare dintre noi. Condiţiile optime pentru viaţă depind 
de un echilibru precar al ecosistemului planetar. Cum să nu ne 
îmbolnăvim când organismele noastre sensibile sunt atât de atacate de 
tot felul de chimicale din alimentaţie sau de poluarea apei, aerului, 
solului şi subsolului?! Cum să ne păstrăm neafectat echilibrul psihic într- 
o societate stresată, suspicioasă, plină de infractori care fac legea?! Cum 
să ne meargă bine când răutatea, invidia şi toate relele omeneşti 
acţionează fără linişte?!... 

Şi totuşi, ignorăm că suntem mici puncte pe acest ecran sumbru şi îi 
cerem lui Dumnezeu să ne lumineze doar pixelul nostru. Sperăm ca 
pătratul nostru să rămână perfect în mijlocul unei lumi deformate, 
dizarmonioase... Să ne ajute Dumnezeu, pe toţi! 

RĂSTIGNIREA CONTINUĂ 


De câte ori nu am auzit exprimarea metaforică: „Noi, oamenii, îl 
răstignim pe Isus în fiecare zi”?! Prin meschinăria, nervozitatea, 

cruzimea ce le dovedim, ne regăsim deseori în mulţimea oarbă care striga 
„Să fie răstignit! Să fie răstignit!”. Ne pierdem raţiunea şi ne lăsăm 
posedaţi de compulsiuni sub-animalice. Ne-am obişnuit cu păcatul greu, 
ca ţiganul cu bătaia. 

Dar metafora merge mai profund: însuşi Isus se chinuie şi astăzi, ca 
atunci pe cruce. Sensibilitatea sa cosmică suferă mereu, în contact 
nemijlocit cu toată mizeria umană. El nu ne-a părăsit ca să meargă în 
Paradis. Vine mereu printre noi şi simte toată durerea, ca şi toate 
impurităţile noastre. Isus suferă calvarul şi acum, pentru că: 

- Păcatele noastre nesfârşite îl împiedică, prin ele însele, să ne ajute 
cum ar vrea. Acestea se adună într-o platoşă care blochează razele 
Luminii Divine. Terra se întunecă... Cum să nu-L doară asta pe Cristos, 
cel plin de compasiune, căruia Dumnezeu i-a lăsat planeta în grijă?! 

- Vede cu toată claritatea cum mulţi dintre noi se lasă seduşi 
prosteşte de puterea întunericului, răspândind ignoranţa, confuzia, 
violenţa şi răutatea. Fiecare suflet pierdut înseamnă încă o lovitură de 
bici pe spinarea însângerată a bunului Isus. 

- Este alături de cei care suferă pe nedrept, victime ale răutăţii 
inutile şi distrugătoare. Oricâtă alinare, speranţă şi detaşare le aduce 
credinţa în Divinitate, ea nu poate da înapoi nimănui anii de suferinţă, de 
neîmpliniri, ratarea destinului. Isus se tulbură mult, căci nu durere vrea 
să vadă la oameni, ci bucurie, împlinire, fericire, aşa cum ne plănuise 
Dumnezeu înainte de Căderea luciferică. 

Isus suportă ŞI ACUM, fără să riposteze, toată batjocura, tot 
calvarul, toată durerea sufletească, dar de ce?!? Când tu, ieşind din gloata 
hulitoare („Să se salveze dacă e Fiul lui Dumnezeu!”), sătul de acest 
sacrificiu grotesc şi absurd, vei striga: „Opriţi cruzimea! Eu sunt mult mai 
păcătos decât acest Om”... atunci vei simţi adevărata smerenie, trezindu- 
te din hipnoza luciferică. Şi vei înţelege de ce spune Isus „Pentru tine am 
suferit”. El se lasă torturat ACUM ca să te sensibilizeze. Metafora nu este 
metaforă, supliciul lui Isus continuă, iar tu poţi interveni. Alege 
comuniunea cu El. Vei simţi că marile tale dileme sunt doar mofturi, 
micile tale greşeli sunt pete pe imacularea Divină. 

întreaga omenire se află sub influenţa Satanei. Aceasta e cauza 
pentru care e atâta suferinţă în lume şi nu se întrevede, deocamdată, 
nicio ieşire uşoară din marasm. Din păcate, omul nu-şi poate da seama 
de împietrirea inimii sale decât atunci când are norocul ca Isus sau însăşi 
suferinţa să-i alunge demonii personali... Că le numim „energii negative”, 
nu contează. Ele sunt cauza nelămurită a multor neplăceri, chiar cele 
mărunte, cum ar fi: un tic nervos, ironia gratuită, neîncrederea în 

înţelepţi, credulitatea în faţa mincinoşilor, deciziile neinspirate, pripeala 
dezastruoasă sau rugăciunea fără bucurie... 

E dureros să descoperi, la un moment dat, că „ţi-au luat dracii 
minţile”. Regretele sunt binevenite, dar mai bine să le previi. Numai cu 
ajutor divin, prin Isus, poţi face faţă batjocurii pe care demonii o 
pregătesc tuturor. Nu e o glumă. După ce vei conştientiza o influenţă 
demonică mascată, insesizabilă, chircindu-te de ruşine şi neputinţă, te 
vei abandona în braţele iubitoare ale lui Cristos, cea mai puternică 
pavăză pentru oamenii buni. Şi îi vei cere să te purifice de toate mizeriile 
sufleteşti pe care le duci cu tine... 

Dar starea de graţie şi revelaţie se diluează cu timpul. Trebuie să 
facem singuri efortul de a ne păstra smerenia şi puritatea acelei simţiri 
pentru restul zilelor. Ne putem ajuta ascultând capodopera muzicală a lui 
J. S. Bach, corala finală din cantata BWV 147 , „Jesus bleibet meine 
Freude”. Am tradus şi adaptat o parte din versurile în engleză „ Jesu, Jov 
Of Man's Desiring 4 8 „, mai jos: 

ISUS VA FI MEREU BUCURIA MEA 

Isuse, bucuria inimii noastre, 

Sfântă înţelepciune, iubire strălucitoare; 

Atrase de Tine, sufletele noastre aspiră 
Să se avânte spre Lumina necreată. 

Cuvânt al lui Dumnezeu, ne-ai cizelat fiinţa, 

Cea aţâţată de focul vieţii; 
încă năzuind la neştiutul Adevăr, 

Zburăm spre Cer, lăsându-ne în voia Ta. 

R.P. 


5 


RECAPITULATIO 


Să reţinem câteva idei din acest articol eterogen, scris în diferite 
dispoziţii intelectuale şi afective: 

Patriarhul biblic Avraam a fost înşelat de o voce în creier, chipurile 
„Dumnezeu”, să îşi omoare copilul în mod ritualic. Hotărârea lui Avraam 


48 https://www.youtube.com/watch?v=S60gZCCoXWc 

arată că „credinţa” sa în Dumnezeu era, de fapt, credulitate, ignoranţă, 
lipsă de protecţie telepatică. Nu ar trebui dată ca exemplu pozitiv. 

Astăzi, unele posturi TV popularizează impresiile unor senzitivi, care 
reproduc bazaconiile pe care le aud în creier, preferabil despre cataclisme 
şi dezastre... „Am auzit în cap o voce care mi-a spus...” nu este 
întotdeauna o sursă de încredere. Dacă am şti sau am vedea câte spirite 
jucăuşe, imature, neserioase dau roată clarvăzătorilor şi clarauditivilor, 
nu ne-am mai extazia la auzul oricăror „profeţii”! 

Invocând precedentul biblic, teologii creştini dau o interpretare 
similară pentru acceptarea senină a morţii de către Isus, Fiul Divin: un 
sacrificiu impus de Tatăl din Ceruri, pentru a ajuta omenirea. Dar, dacă 
„Isus a luat asupra Lui păcatele omenirii”, nu a făcut-o la voinţa Tatălui, 
care este infinit de sensibil, duios, iubitor. Situaţia obiectivă cerea o 
asumare, iar El a făcut ce trebuia. Cum „a luat păcatele”? 

Nu în cele trei chei explicative (karmică, magică şi antroposofică), ci 
în a patra, emoţională, stă secretul. Sacrificiul lui Isus este cauzat, chiar 
ACUM, şi de tine, dacă faci parte din gloata care îl respinge din lume. Nu 
îl mai alunga din viaţa ta! Opreşte-i tortura! înmoaie-ţi inima de piatră şi 
păcatele se vor scurge din tine, ca puroiul. Nu în trecut s-a întâmplat 
miracolul, ci chiar ACUM îţi poate alunga Isus păcătoşenia. 

Semnificaţia generală a răstignirii este aceea că oamenii cu adevărat 
buni se pot aştepta la lovituri nedrepte, dureri neaşteptate, piedici 
aberante. Un om care manifestă bunătatea în fapte, cuvinte, gânduri, 
irită forţele demonice, ce-i influenţează apoi pe ceilalţi semeni mai „slabi 
de înger”. Trebuie să ne întărim - prin Cristos şi Dumnezeu - pentru a 
trăi ca oameni divini în iadul de pe Pământ! Asta e lumea noastră şi 
trebuie să avem curajul, asemenea Lui, de a face binele, cu tot riscul de a 
primi ocară şi lovituri în schimb! 

„Ţine-ţi mintea în iad şi nu deznădăjdui!” îi şoptea Cristos 
părintelui Siluan de la Muntele Athos. 

SUPLIMENTE 


CRITICA TEOLOGIEI 


Mottcr. Ştiinţa spirituală caută mereu adevărul, şi de aceea merge înainte. 
Religia nu caută adevărul, crezând că îl ştie deja din trecut, şi de 
aceea merge înapoi. 

în învăţământul teologic ortodox, discuţiile contradictorii şi criticile 
aduse normelor sunt interzise. Se evită astfel deschiderea unei cutii a 
Pandorei, care ar supune chestionării toate dogmele bisericeşti. 

Situaţia este tristă: pentru a supravieţui, creştinismul se ascunde sub 
platoşa dogmelor. S-a ajuns aici tocmai din cauza dogmelor impuse de 
secole prin forţă. Este bumerangul karmic. 

Un exemplu la zi este dihonia iscată în sânul BOR de iniţiativele 
ecumenice. Ecumeniştii înţeleg că multe dogme sunt depăşite, dar nu pot 
fi recunoscute şi eliminate formal, ci doar prin acţiuni comune cu alte 
culte creştine, printr-o deschidere de fond. Nucleul fundamentaliştilor 
susţine că, din contră, numai anti-ecumenismul va salva Biserica 
strămoşească, unica adevărată, şi însăşi civilizaţia umană. 

Inhibarea simţului critic al credincioşilor a dus la această scindare - 
la fel de aberantă ca şi Marea Schismă din 1054. E un defect grav al 
religiei creştine. Buddhismul, de exemplu, încurajează controversele 
doctrinare încă de pe băncile şcolii. 

Tot mai mulţi studenţi părăsesc azi băncile facultăţilor de Teologie 
Creştină (cu gândul şi cu fapta), unde speraseră să găsească răspunsuri la 
întrebările fundamentale. Sunt dezamăgiţi de praful, inerţia şi 
hieratismul materiilor de studiu. Nu vor să se lase catehizaţi pe creier. 
Instituţia ar trebui rebotezată „Conservatorul de Religie”, similar cu 
cel de Muzică. în domeniul teologiei creştine, „revelaţia s-a încheiat” şi 
orice noutate este privită ca o ingerinţă diavolească în textele sacre. 

Ce rost are să dai un doctorat în teologie dacă nu ai voie să aduci 
nimic nou, să modifici cu nimic bazele tradiţiei sfinte? Poate că ar trebui 
desfiinţate şi doctoratele. Chiar dacă - pe ici, pe colo - apar unele 
inovaţii intelectuale, ele au un limbaj cifrat, şi oricum nu au şanse să 
ajungă la masele de credincioşi. Clericii, disciplinaţi, exprimă public 
numai poziţia oficială a Bisericii, deşi fiecare gândeşte liber în sinea sa. 
Aşteaptă şi ei „a doua venire”, ca să scape de ierarhii autoritari şi 
prefăcuţi... 

Creştinismul are multe aspecte frumoase, minunate, cereşti, dar 
teologia trebuie adaptată la realitate. în caz contrar, creştinii vor 
continua cu schizofrenia credinţei. Pe de-o parte, nu acceptă întru totul 
dogmele vetuste, dar nu îndrăznesc să le conteste, pentru a nu fi 
„obraznici” sau „apostatici”. Pe de altă parte, au în suflet credinţa 
adevărată în Dumnezeu. Pentru a împăca ambele aspecte, creştinul 
contemporan e obligat să fie prefăcut, ambivalent - exact contrar 
învăţăturii eristice. 

Biserica ţine enoriaşii în ignoranţă sub pretextul „să nu se 
smintească”. Dar deja mii de culte new-age au răspândit tot felul de 
cunoştinţe exotice şi inedite, care atrag mai ales elita intelectuală. Cine 
are încredere azi în preoţi?! N-ar fi mai folositor ca esoteriştii Bisericii, 
cei foarte bine pregătiţi teoretic şi practic, să fie promovaţi de ierarhie, să 
iasă la lumină pentru a arăta binele şi răul din noua cultură spirituală?! 
De ce Biserica, depozitara unei înţelepciuni milenare, să rămână în 
umbra unor maeştri şi secte ce fac unele greşeli, din prea mult entuziasm, 
lipsă de experienţă sau vanităţi omeneşti (de care nici clerul nu este 
scutit)?! De ce să nu-i îmbrăţişeze Biserica frăţeşte pe maeştrii cu 
adevărat preţioşi, după exemplul lui Dalai-lama?! Fereala stingheră, 
izolaţionismul, limbajul arhaic, noţiunile depăşite ar putea fi înlocuite 
treptat, deschizând un nou orizont de gândire al maselor. 

Mulţimea înghite ce i se dă de către elite. Ea poate fi cultivată şi 
crescută în spiritul adevărului. Noile secte sunt mai atractive decât 
creştinismul. Noii maeştri par a şti mai multe, chiar dacă uneori bat 
câmpii. Sunt adaptaţi lumii moderne. Creştinismul deţine nişte valori 
spirituale încă ţinute discrete. De ce să nu le pună în valoare?! Dacă nu 
acum, când secretele au fost date deja în vileag, atunci când?! Şi 
creştinismul, la rândul său, se poate îmbogăţi spiritual din colaborarea 
amicală cu alte grupări spirituale binevoitoare şi de bună credinţă. Ori, 
prin dialog şi exemplu personal, ar putea să le ajute să nu devieze de la 
calea spirituală spre Bine, Lumină, Iubire. 

Dacă nu se poate înnoi, Biserica va continua cu lamentările penibile 
că este subminată de alte culte, alte religii, alte mişcări spirituale. Ca un 
elefant puternic, dar inabil de a merge pe poteca îngustă de munte. 
Pentru asta sunt preferaţi măgarii. 

PACTUL CU DIA VOLUL 


Spiritele bune, înalte îi ajută pe oameni, indiferent de ofrandele care 
li se aduc sau nu. Zeii buni privesc la suflet şi intenţii. Dacă sunt 
înduioşaţi, îl ajută pe om atât cât vor şi cât îi lasă karma respectivului. 
Totodată, zeii buni nu îl obligă cu nimic pe beneficiarul harului. Liberul 
arbitru e lăsat de Dumnezeu şi respectat de spiritele înţelepte. Cum s-ar 
spune omeneşte, „Dacă vrei să fii liber, respectă-le libertatea celorlalţi”. 

Demonii funcţionează pe principiul opus. Dacă omul îi invocă şi le 
primeşte ajutorul, atunci respectivul îşi pierde libertatea. Va fi obligat şi 
el să le facă voia, să le manifeste dorinţele infame în lumea oamenilor. Va 
fi chiar un pact cu diavolul. Aceasta e legea magiei. 

Pe acelaşi principiu al nelibertăţii, demonul va fi constrâns să 
accepte jertfele şi să dea curs cererilor umane. Dacă nu ar face-o, oamenii 
şi-ar pierde încrederea, iar demonul rebel ar fi pedepsit de superiorii 
ierarhici. Ordinea în lumea demonilor se bazează pe frică şi pedeapsă. 

De ce rugăciunile la Dumnezeu au un rezultat incert? Karma, 
opoziţia forţelor opuse. Şi oamenii dezamăgiţi îşi îndreaptă speranţele 
către magie. Dar nici jertfele demonice nu dau rezultate sigure. Pe lângă 
karmă, depind şi de mărimea sacrificiului. Cine sacrifică puţin, primeşte 
puţin. Şi actul magic trebuie repetat. Dar cel mai grav e că omul se 
sacrifică pe el însuşi. Se înrăieşte, îi dispare capacitatea de fi fericit, se 
îndepărtează de semeni şi aceştia de el, devine mult mai receptiv la 
stările demoniace, care numai plăcute nu sunt. Orice ar fi cerut, nu 
merita acest sacrificiu al firii şi destinului, o karmă mizerabilă, produsă 
din neştiinţă şi lăcomie. 

Mai sunt unii „iniţiaţi” care fac conştient un pact pe viaţă cu 
diavolul, pentru succes, glorie, faimă etc. E la modă acum prin 
Occidentul „civilizat”... Un astfel de om va avea parte de un tratament 
„special” după moarte. Sufletul îi va fi preluat de demoni şi dus intr-un 
plan astral inferior (iad). Acolo, sufletul nu se poate dezbrăca de 
învelişurile energetice, rămânând astfel în stadiul anterior, de suflet 
uman fără trup. (în mod normal, sufletele ieşite din trup îşi pierd treptat 
hainele energetice, devenind tot mai diafane şi mai fericite.) 

în iad, prin urmare, sufletul uman este ţinut cu frică. El nici nu va 
îndrăzni să încerce să iasă de acolo, la început, ţintuit de energia 
patimilor omeneşti pe care le avusese. Plăcerile pământeşti „interzise” 
(dar inutile) de care s-a bucurat sunt acum plătite prin suferinţă. 

Dar totul are un final, iar energia înlănţuirii va scădea cu timpul. 
Când sufletul va cere lumină, o va primi. Va fi ajutat de îngeri să se înalţe 

în planurile superioare şi va începe procesul normal de purificare şi 
regăsire ca Spirit liber... 

Vizionaţi, spre convingere şi luare aminte, interviul terifiant cu o 
fostă vrăjitoare braziliană, Vilma Laudelino de Souza: .. Mărturia unei 
foste vrăjitoare ”^. Ea este dovada vie a faptului că, pe Pământ, nu numai 
oamenii buni pot fi pervertiţi, ci şi invers - chiar şi oamenii cu Spirit rău 
se pot converti, trăind şi răspândind iubirea şi înţelepciunea divină. 

UTILITATEA JERTFEI SACRIFICIALE 

Care să fie explicaţia poftei demonilor de sânge şi suferinţă? Deja am 
dat-o: SÂNGELE şi SUFERINŢA fiinţelor biologice, acestea sunt hrana 
spiritelor malefice. 

Sângele vărsat din corp nu mai este protejat de aura structurii vii 
(animal sau om). Unele entităţi inferioare pot absorbi acum esenţa 
subtilă a sângelui, mai abitir decât vampirii energetici. Astfel hrănite, 
devin binevoitoare o perioadă de timp, ajutându-1 cu priceperea şi 
puterea lor pe cel care a făcut sacrificiul. 

Sigur, ne putem întreba dacă nu cumva oriunde se varsă sânge (în 
abatoare, pe câmpurile de luptă) nu colcăie entităţi inferioare avide de 
sânge neprotejat bioenergetic?! Poate că da şi poate chiar ele îi 
încurajează pe soldaţi, de exemplu, să fie cât mai cruzi cu inamicii. 

Astăzi, mai ştim că şi unii extratereştri, a căror specie s-a degradat 
biologic, caută sângele animalelor terestre pentru experimente de 
revitalizare a propriei specii. Sângele şi limfa sunt resurse preţioase şi 
rare, pentru care sunt în stare să călătorească prin tot cosmosul... 

«Chiar cei mai ignoranţi oameni ştiu că sângele este un lichid extrem de 
preţios, iar cel care îşi pierde sângele, îşi pierde şi viaţa. Atât timp cât circulă 
în interiorul corpului, sângele este protejat ca intr-un recipient închis. Dacă 
scapă, dintr-un motiv sau altul, el se evaporă ca orice lichid; adică, din acest 
sânge se răspândesc nişte particule eterice ce se vor împrăştia în spaţiu. Or, 
aceste particule sunt vii, ele au păstrat ceva din elementele ce fac din sânge 
un purtător al vieţii. De aceea, ele servesc ca hrană entităţilor invizibile. 

Această proprietate a sângelui de a degaja emanaţii din care se hrănesc 
nişte entităţi invizibile este cunoscută din cea mai îndepărtată antichitate. 
Despre un rănit se spune că îşi pierde sângele. De fapt, el îl pierde, dar cum în 
realitate nimic nu se pierde în univers, există totdeauna nişte creaturi care vin 
să se hrănească cu emanaţiile ce se elimină din câteva picături de sânge. De 
aceea, dacă pierdeţi sânge, să nu îl lăsaţi să se usuce - sau să nu îl ştergeţi - 


49 https://www.youtube.com/watch?v= 5 NSw 80 AIjXc 

fără să îl fi consacrat cu ajutorul gândului entităţilor luminoase din lumea 
invizibilă. Ele vor sti cum să îl folosească în lucrarea lor.» (OMRAAM 
MIKHAEL AIVANHOV) 

Spiritele malefice nu se mulţumesc numai cu partea eterică a 
sângelui vărsat. Se hrănesc şi cu esenţele astrale, inferioare emoţional. 
Ele preiau emoţiile asociate ritualului magic de sacrificare, în special 
groaza şi cruzimea. De aceea, „misa neagră” recurge la gesturi şi decoruri 
teatrale ce vizează inducerea unor stări de frică, care, se ştie, favorizează 
pierderea energiei vitale. „Beneficiul” malefic este dublu, căpătând atât 
emoţie demonică, cât şi energie umană gratuită. 

Muzica, filmele şi petrecerile satanice, chiar dacă nu sunt numite 
astfel, urmăresc scopuri similare: eliberarea unei mari cantităţi de 
energie umană şi a unor sentimente asociate infernului. Ce mai plăcere 
pentru draci!!! să vadă oamenii degradându-se, devenind asemenea lor. 
De fapt, doar aşa demonii pot deveni cu adevărat puternici pe Pământ: 
inspirând acţiunea supuşilor umani. Doamne ajută şi păzeşte! 

Răzvan Alexandru Petre, 
14 octombrie 2016 

PANSEURI RELIGIOASE (2015 - 2016) 


Culegere de reflecţii publicate de Răzvan-Alexandru Petre în rubrica „Esoterika" 
(2015-2016) din website-ul www.spiritus.ro 


Ne mai mirăm că Arsenie Boca nu este încă canonizat de Biserica 
Ortodoxă Română?! Dar să ne aducem aminte că, după ce statul 
comunist a redat libertatea tuturor deţinuţilor din motive religioase, 
Arsenie Boca nu a fost reprimit în rândul clerului tocmai de către înalţii 
ierarhi. Şi să luăm aminte că şi astăzi unii monahi cârcotesc împotriva 
marelui Sfânt, pe motiv că ar fi fost „prea mândru de puterile lui” sau că 
ar fi fost „un vrăjitor”. Ce aiureli! Dar prezenţa lor în spaţiul public este 
un indiciu că Satan nu îi iartă pe trimişii lui Dumnezeu nici după moarte. 
Cristos este în fiecare zi răstignit, ca acum două milenii, de credincioşii 
orbiţi de dogme, ignoranţă şi falsă înţelepiune. 

13 mai 2015 


SFÂNTA MA AN AND A MAYI 


Când te priveşte un sfânt cu o privire suprapersonală e acel moment 
când îţi îngheaţă sângele în vine. Atunci îţi aminteşti cu adevărat de unde 
vii şi cine eşti. 

Credinţa în Divinitate, sub orice formă, nu se poate susţine singură. 
Oamenii au nevoie ca Divinitatea să se încarneze din când în când, 
pentru ca măcar câţiva să se convingă de existenţa Ei şi să transmită mai 
departe aceasta credinţă fermă, dincolo de orice îndoială sau scepticism. 
Altfel, ritualurile religioase, predicile morale sau filosofiile abstracte nu 
vor putea crea credincioşi veritabili, ci doar imitatori şi farisei sau, mai 
rău, dogmatici. 

Un înger întrupat pe teritoriul Bengalului a fost sfânta Ma 
AnandaMayi, care a arătat de mică faptul că nu este din acelaşi aluat cu 
semenii săi. A dus o viaţă de sfinţenie şi extazuri religioase. Apropiaţii au 
raportat numeroase fenomene paranormale realizate în prezenţa ei. 
Totuşi, nici măcar specialiştii în parapsihologic, care mai văd uneori 
astfel de ciudăţenii, nu pot explica şi înţelege tot ce se petrece în jurul 
unui asemenea înalt Trimis al Divinităţii. Acesta e semnul că noi, 
oamenii, avem acces doar la prea puţin din Cunoaşterea infinită care stă 
la dispoziţia îngerilor lui Dumnezeu. 

Un aspect care merită subliniat este faptul că omul Ma AnandaMayi 
- ca şi oricare alt Trimis încarnat - nu putea explica nici ea majoritatea 
fenomenelor manifestate prin corpul său de Divinitate. Uneori, îngerii 
invizibili, fraţi ai spiritului ei, îi luau parţial în posesie trupul pentru a se 
manifesta cu o erudiţie sau alte abilităţi care nu îi erau proprii. De mică, 
Ma vorbea telepatic cu spiritele, ba chiar cu plantele şi animalele. Poate 
că cele mai spectaculoase manifestări religioase, care au făcut-o celebră, 
erau perioadele lungi de transă extatică, în care rupea orice legături cu 
realitatea pământeană, fiind dusă în extaz vizibil către alte tărâmuri 
cereşti. Parapsihologia nici nu poate îndrăzni să explice astfel de 
fenomene sărmanilor pământeni, atât de lipiţi de concretul cotidian. 

Simpla ei prezenţă era de natură să impulsioneze extraordinar de 
mult aspiraţiile spirituale ale discipolilor sau oricărui vizitator al său. 
Uneori, atingerea corpului său aflat în extaz producea şocuri energetice 
asupra devoţilor, ceea ce nu era o autosugestie, ci un fenomen real, dar 
inexplicabil de ştiinţa actuală. Ceva similar s-a petrecut în episodul din 
Noul Testament, când Isus, fiind atins de o femeie din anturaj, a simţit că 
o putere a ieşit din El, cu efecte imediate de tămăduire (Luca 8:46). 

Un alt aspect interesant este că Ma Anandamayi a avut într-o 
perioadă a vieţii anumite manifestări care ar fi putut fi considerate de 
către psihiatrii occidentali drept episoade psihotice. Desigur, după un 
timp, ele au încetat de la sine sau printr-o evaluare realizată cu Sine 
însăşi de către Ma. Rămâne însă un spin în mintea occidentalilor: a fi 
mistic înseamnă să fii şi nebun, să te comporţi uneori aberant, ciudat?! 

Nu toţi misticii au avut astfel de comportamente ciudate în ochii 
celorlalţi. Dar, intr-adevăr, ele sunt deseori raportate în vieţile sfinţilor. 
Aceasta nu înseamnă însă că ar trebui să repudiem astfel de persoane 
„ciudate” ori că misticismul ar fi o „dereglare neuronală”... Dimpotrivă, 
corect ar fi să reevaluăm paradigma occidentală asupra tulburărilor 
psihice. în acest domeniu se ştie foarte puţin, iar ce se ştie are o bază 
destul de şubredă. Practic, problemele psihice endogene (declanşate de 
factori interni) nu sunt explicate încă. O cale profitabilă ar fi cea de a lua 
în calcul paradigma orientală cu privire la alcătuirea psihicului uman. 
Am înţelege atunci că multe astfel de boli sunt doar intrarea necontrolată 
a „pacientului” în zona subtilă a fiinţei sale, fapt care îl destabilizează 
vădit. O astfel de incursiune se face de obicei prin diminuarea factorului 
volitiv-raţional, dar păstrând sensibilitatea, emoţiile şi ideile specifice 
acelui plan paralel. Să recunoaştem: poate fi dificil să pari „normal” când 
trăieşti nişte experienţe „paranormale”. 

Nimeni nu poate prezice când şi unde se va mai încarna un înger 
imaculat al lui Dumnezeu. în România, un Trimis înalt al Divinităţii a 
fost Părintele Arsenie Boca, aflat cu mult deasupra altor vrednici 
duhovnici ai ţării. Superioritatea sa nu consta în cât de mult s-a nevoit 
împotriva trupului (asceză), ci în faptul că spiritul încarnat în Arsenie era 
unul de cea mai înaltă calitate, ajuns astfel după milioane de ani de 
evoluţie. 

Nimeni nu trebuie să se mândrească cu calităţile native, căci nu are 
merite pentru ele. Iar sfinţii sunt cei mai în măsură să observe că ei, ca 
oameni, nu ar fi putut face nimic deosebit prin simpla lor voinţă sau 
rugăciune. Dumnezeu aflat în ei şi Cel care i-a trimis în lume le dădea 
puterea şi îi îndemna să facă faptele necesare pentru ca oamenii să îşi 
întărească credinţa în Puterea, Dragostea şi înţelepciunea Divinităţii, 
care nu a părăsit niciodată omenirea suferindă. 

29 noiembrie 2016 


Puţintică credinţă , puţintică iluzie 


Nu trebuie să confundăm forma cu fondul spiritual al credinţelor 
religioase. Spiritele se adaptează imediat la orice joc ideatic şi cadru 
formal propus de mintea oamenilor dintr-un loc sau cultură. De aceea 
există în lume atâtea credinţe şi ritualuri diferite, unele ciudate pentru 
noi. Singurul scop al spiritelor este ca învăţăturile şi îndemnurile lor să 
ne atingă emoţional, pentru a fi convingătoare, ca să ne pună în acţiune, 
în schimb, influenţa şi ajutorul lor energetic este total în afara 
controlului uman. Rugăciunile au doar puterea pe care o permit îngerii şi 
Dumnezeu. 

* * * * 

CREDINŢA este o sumă de crezuri - o lege autocreată de om. 

Muribundului creştin nu i se mântuieşte sufletul decât dacă se 
împărtăşeşte înainte de moarte. Foarte frumos! Dar ce facem cu cei care 
mor neîmpărtăşiţi, fără voinţa lor? Din relatările din lumea de dincolo 
ştim că lumea spiritelor are propriile reguli stricte şi mult mai corecte 
decât cea a pământenilor. Sufletele sunt întâmpinate şi ajutate să treacă 
dincolo, cu excepţia celor care nu vor s-o facă dinadins. Este deci vorba 
de alegerea sufletului, nu de religia pe care a avut-o omul... 

Tibetanii cred că Dalai Lama este acelaşi spirit care se tot 
reîncarnează de secole. Interesant, dar cât de adevărat? Nu ar fi oare 
cam prea plictisitor pentru un spirit să repete aceeaşi experienţă?! Din 

câte ştim, spiritele nu prea suportă repetiţia (decât dacă rămân repetente 
la vreun capitol al vieţii, ceea ce nu este cazul cu Dalai Lama). în schimb, 
poate că preiau această funcţie tibetană, pe rând, alte spirite înalte din 
aceeaşi familie spirituală care îl asistă pe Dalai Lama. 

Nu e deci obligatoriu să se reîncarneze ACELAŞI spirit, ci spiritele 
înrudite, care cunosc foarte bine întreaga activitate a fostului lider 
spiritual. Chiar şi ritualul de recunoaştere a obiectelor defunctului Lama 
poate fi contrafăcut... de spirite. Ele îl pot influenţa pe copil să pună 
mâna pe obiectele cu pricina, fără ca nimeni să ştie cum face alegerea. 
Voilâ! 

Dar ce înseamnă „credinţă iluzorie”? în fond, orice credinţă se 
bazează pe o simplificare şi trunchiere a realităţii pe calapodul minţii 
umane. Totuşi, putem defini ca iluzorie acea credinţă care ne propune 
soluţii ineficiente, promisiuni nerespectate şi speranţe înşelate. 
Invalidarea practică ne dă măsura iluziei în care ne-am complăcut. 

Orice credinţă religioasă are o doză de iluzie şi fantasmagorie, fiind o 
creaţie omenească pornind de la fapte neînţelese. în acelaşi timp, orice 
credinţă religioasă are şi puterea de a mobiliza resursele psihice ale 
adeptului, care altfel nu s-ar fi manifestat vreodată. De aici şi caracterul 
ambiguu, ambivalent, de compromis al religiilor: pe de o parte, teorii 
imperfecte, deseori vetuste, iraţionale; de cealaltă parte, dovezi de 
mobilizare sufletească şi chiar fenomene inexplicabile. 

4 decembrie 2016 


A fost Eminescu ateu? 

Eu nu cred nici în Iehova 
de Mihai Eminescu (1876) 

1. Eu nu cred nici în Iehova, nici în Buddha Shakyamuni, 

2. Nici în viaţă, nici în moarte, nici în stingere ca unii. 

3. Visuri sunt şi unul ş-altul, şi tot una mi-este mie 
De-oi trăi în veci pe lume, de-oi muri în veşnicie. 

4. Toate-aceste taine sfinte — pentru om frânturi de limbă — 

în zadar gândeşti, căci gândul, zău, nimic în lume schimbă. [...] 

COMENTARII: 


1. Iehova = Dumnezeul înfricoşător al evreilor. Buddha Shakyamuni 
= Dumnezeul budiştilor. Poetul nu spune că nu crede în Dumnezeu, ci nu 
crede în diversele concepţii despre El, făurite de mintea unor oameni. 

2. Hedonism, spiritualism, ateism materialist... Poetul nu se raliază 
niciunei concepţii, căci toate sunt vulnerabile la atacurile intelectului. 
Există contraargumente pentru toate doctrinele. înţeleptul nu crede în 
născocirile minţii limitate. 

Toate teoriile şi sistemele filosofice sunt doar reflecţii ale 
înţelegerii noastre treptate a Realităţii (deci nu pot fi 
adevărate decât parţial). (Pratyabhijnă-hrdayam, text sacru al 
shivaismului din Kashmir, din secolul n; în original: „The positions ofall 
philosophical systems are stages of that [Consciousness]” 5 °.) 

3. Poetul este împăcat şi nu are frici, căci părerile despre moarte nu 
pot modifica realitatea de dincolo. Detaşarea de orice credinţe nu 
înseamnă nici indiferenţă, nici nihilism. Poetul intuieşte că, într-un fel, 
vom muri; în alt fel, vom ne-muri cu toţii. Cum ne învaţă budismul, ceva 
supravieţuieşte, sigur, dar nu aşa cum vrea omul să creadă. Trebuie să ne 
obişnuim să trăim în incertitudini... 

4. Taine sfinte = Poetul ştie că există o Inteligenţă Supremă 
imposibil de înţeles, un Dumnezeu şi alte Forţe guvernatoare ale 
Cosmosului. Toate aceste rămân necunoscute sărmanului om, care, 
însetat de Marea Cunoaştere, nu are totuşi nici mintea, nici timpul, nici 
soarta s-o obţină. 

CONCLUZIE: Mihai Eminescu — la 26 de ani, câţi avea când a 
scris această poezie — era un credincios fără templu, un înţelept 
atemporal, un liber-cugetător conştient de limitele libertăţii 
cugetului. 

4 decembrie 2016 


* * * 


Omul are dreptul de a invoca Lumina divină în rugăciunile sale. 
Omul este precum un cercetaş al spiritelor trimis în explorarea unui 
tărâm necunoscut. Cercetaşul ajunge într-o zonă întunecată, de unde cere 
ajutor urgent fraţilor săi şi Divinităţii - cere a primi Lumina şi ajutorul 
necesar supravieţuirii în condiţii decente, pentru înfăptuiri nobile şi 
luminarea semenilor. Este complet motivat, căci are nevoie acută de 
Lumină. Şi spiritele libere văd nevoia oamenilor de Lumină şi le-o dau 


50 https://sensuaibiissvoyager.wordpress.com/2012/02/ 

uneori fără a li se cere, dar este un ajutor limitat de însăşi lipsa cererii 
conştiente. Omul care cere conştient Lumina este ajutat mult de spiritele 
din jurul său să O primească. De aceea rugăciunea este importantă - ca 
un semn din partea omului că doreşte Lumina. Cerul ştia dinainte că el 
avea nevoie de Ea, dar aştepta şi cererea voluntară. 

* * * 

O rugăciune scurtă şi foarte eficientă: „ÎNGER, ÎNGERAŞUL 
MEU, CE MI TE-A DAT DUMNEZEU” Atât. O invocare. Un strigăt 
spre îngerul păzitor. El este aici să ne asculte, să ne vadă, să ne ajute. 
Asta este misiunea lui. Nu va fi o rugăciune în van. 

Restul poeziei nu este prea inspirată, nu o vom folosi, chiar dacă ne 
sună în ureche: „eu sunt MIC... eu sunt SLAB... de RELE mă păzeşte”. 
Acestea sunt sugestii negative, pe care trebuie să le evităm. 

Folosirea diminutivului „îngeraş” nu înseamnă că vorbim 
copilăreşte. Nicidecum. Folosim diminitivul pentru a ne exprima 
afecţiunea pentru spiritul cel mai prompt şi apropiat de noi dintre toate 
celelalte spirite binevoitoare. Şi pentru a sublinia calităţile sale de 
puritate şi sensibilitate, specifice oricărui spirit superior, care a jurat 
în faţa lui Dumnezeu să ne vegheze şi să ne apere întreaga viaţă. 

Aceasta nu este o rugăciune de cerere, căci îngerul păzitor oricum te 
ajută în tot ce ceri şi îţi este folositor. Este, dacă vrei, o „rugăciune de 
mulţumire”, când conştientizezi marele ajutor pe care îl primeşti clipă de 
clipă de la trimisul Domnului. 


* * * 


Nu mă rog cu mintea, 

Fiinţa mea întreagă 
Este o rugăciune. 

14 decembrie 2016 

FILOSOFIE SPIRITUALĂ 


FORMELE ŞI CAUZELE ILUZIEI 


Capitole: 

A. ILUZII OBIECTIVE, EXTERIOARE, CORPORALE 

1. Ego-ul 

2. Limitele corporale 

3. Condiţionările sociale 

B. ILUZII SUBIECTIVE, INTERIOARE, PSIHOLOGICE 

1. Prostia 

2. Karma individuală 

3. Imaginaţia necontrolată 

Studiu de caz (video): Iluzia lui Howie sau Cum îşi dau mâna 
karma şi imaginaţia pentru a produce o suferinţă imaginară... 

C. ÎNŞELĂTORIILE DEMONICE 

Cititorii interesaţi de spiritualitate sunt cu siguranţă familiarizaţi cu 
ideea că viaţa noastră este un vis, o iluzie cosmică, că trăim în 
majoritatea timpului într-o stare de transă şi că ar trebui să ne trezim, să 
ne iluminăm. Uşor de zis, dar mai greu de priceput. în momentul 
înţelegerii profunde apare şi dorinţa intensă de a te elibera definitiv de 
păcăleală. 

«Elevul care a reuşit sa înţeleagă că viaţa lui e un vis, pe care îl 
alimentează el însuşi cu imagini plăcute sau înspăimântătoare, se poate 
strădui să împiedice transformarea visului în coşmar. Se poate strădui să 
umple această lume relativă, creaţia lui, cu obiecte care să-i aducă 
bunăstarea, fericirea. [Acestea sunt] obiecte iluzorii, tablouri asemănătoare cu 
cele oferite de miraje, fireşte, dar eficiente, adică reale pentru visătorul făcut 
din aceeaşi substanţă cu ele şi care împarte cu ele acelaşi grad de existenţă 
iluzorie. 

Sau, visătorul avertizat poate să înceteze să se mai complacă în visare. 
Să înceteze să-i mai imite pe aceia care dorm captivaţi de fantasmagoria pe 
care o contemplă şi în care joacă un rol, încăpăţânându-se a nu voi să se 
trezească. » 

ALEXANDRA DAVID NEEL, 

„învăţăturile secrete ale budiştilor tibetani”, Cap.VII Doctrina vacuităţii 

Iluzia cosmică ( maya ) poate apare astfel doar dintr-o perspectivă 
absolută, la care prea puţine persoane au avut acces vreodată şi pe timp 
limitat. în rest, viaţa noastră are o curgere relativă. Ar fi chiar o probă de 
inadaptare la realitate ca cineva să-şi „imagineze” că trăieşte o iluzie! Dar 
ar fi o atitudine serioasă dacă am înţelege că, până să devoalăm iluzia 
absolută, putem descoperi numeroase capcane în care fiinţa poate cădea. 
Sau putem sui trepte de pe care vederea spirituală devine tot mai clară şi 
mai vastă, depăşindu-ne tot mai mult limitele. 

Vom diseca acum variatele forme sau cauze ale iluziei care ne 
construiesc viaţa. Deşi ele acţionează deseori în combinaţie, le putem 
totuşi distinge, nu doar de dragul clasificării, ci mai ales al acţiunii 
spirituale eficiente. Cel ce îşi recunoaşte iluziile, mai devreme sau mai 
târziu, va dori să se ferească de ele. Primul pas este deci luarea la 
cunoştinţă, iar reamintirea repetată va duce treptat la detaşarea de 
puterea lor. 


A. ILUZII OBIECTIVE , EXTERIOARE , CORPORALE 


1. Ego-ul 

Este simţul individualităţii, cu care se naşte orice fiinţă vie. Dintre 
toate animalele, numai omul se poate desprinde de această iluzie 
universală, folosind tehnici meditative contemplative şi beneficiind de 
Graţia divină. Iluminarea spirituală aduce sentimentul că nu eşti doar un 
sine limitat şi separat, ci faci parte dintr-un tot mai grandios. Aşa ne 
asigură toţi înţelepţii, sfinţii, maeştrii spirituali ori chiar simplii muritori 
care au avut şansa trăirii stării de unire cu Dumnezeu. 

Ego-ul este iluzia absolută din perspectiva spirituală non-duală, dar 
din punct de vedere psihologic, ego-ul este temelia pe care se clădeşte 
egoismul sănătos, având ca atribute: instinctul de supravieţuire, 
autonomia, încrederea în sine şi altele. 

2 . Limitele corporale 

- Acţiunile pe care le poate face un om cu propriul trup sunt limitate 
de datele biologice. 

Vezi aici ducerea la extrem a posibilităţilor umane 51 


s 1 http://noulpamant.ro/daruieste-inspiratie/saptesprezece-persoane-cu-abilitati-supra- 
umane/ 


RĂZVAN-ALEXANDRU PETRE - Eseuri pe teme spirituale 2015-2016 


pag. 140 






- Avem limite evidente de a pătrunde cu simţurile în microcosmos 
sau macrocosmos. 

- Distingem numai un spectru redus de frecvenţe electromagnetice. 

- Nici măcar cu aparate moderne nu putem accesa lumile paralele 
(subtile), care au o vibraţie mult mai fină. 

Doar prin dezvoltarea percepţiilor extrasenzoriale ne putem extinde 
conştiinţa în universul infinit. 

- Mai putem include în această categorie deficienţele de gândire 
cauzate de o sănătate precară sau de condiţii dăunătoare vieţii 
(intoxicaţie, malnutriţie, oboseală, frustrări grave etc). 

3. Condiţionările sociale 

- Nivelul de conştiinţă planetar ne predispune la distorsionarea 
adevărului. Omenirea se află încă într-un stadiu de imaturitate cosmo- 
etică, fiind condusă prin acţiuni violente, egoism rapace, dorinţă de 
dominare şi alte asemenea racile larg răspândite. 

- Karma colectivă este ceea ce diferenţiază grupurile umane din 
diversele zone ale Pământului. Cuprinde condiţiile de viaţă specifice, 
obiceiurile şi mentalităţile sociale, precum şi evenimentele istorice 
marcante. Viaţa şi viziunea omului depind foarte mult de societatea şi 
cultura, ca şi de familia în care trăieşte. 

- Deşi o caracteristică individuală, sexul persoanei condiţionează 
fundamental educaţia primită şi integrarea socială, pretutindeni în lume. 


B. ILUZII SUBIECTIVE, INTERIOAREPSIHOLOGICE 

1. Prostia 

Sub acest termen grupăm lipsa de inteligenţă, lipsa de experienţă de 
viaţă, precum şi lipsa unei viziuni mai largi asupra lumii. 

- Inteligenţa semnifică aici puterea de adaptare şi de înţelegere a 
mecanismelor realităţii. 

- Experienţa de viaţă este în sine o formă de inteligenţă, iar lipsa ei 
se traduce uneori prin „naivitate”. 

- O concepţie de viaţă îngustă, fără orizont, poate fi extinsă prin 
cunoaştere şi cultivarea minţii (mass-media, călătorii, contactul cu 
oamenii, experienţe spirituale etc). Credinţele, filosofiile marchează 
puternic viziunea intelectuală asupra vieţii, în bine sau în rău. 

2. Karma individuală 

Ne referim aici la comportamentele ciudate, aberante, care cheamă 
efectele dictate de karmă. Chiar şi atunci când i se explică raţional, omul 
nu are putere de a se corecta, fiind prins în fatalitatea suferinţei. Karma 
rea nu poate fi eliminată decât prin muncă spirituală, pentru a căpăta 
luciditate mintală şi ajutor angelic. 

De exemplu: falsul paranoic întâi are grijă să îşi provoace duşmanii, 
pentru ca apoi să aibă motive să se simtă ameninţat. Aici, pedeapsa karmică 
ar consta în „a se simţi sub asediu”. 

3. Imaginaţia necontrolată 

Doar în tehnicile meditative de vizualizare şi în acţiunile creative 
imaginaţia este supravegheată. în rest, imaginaţia traduce automat unele 
impulsuri exterioare în adevărate scenarii. Acest lucru este folositor în 
actul lecturării, al vizionării de filme şi piese de teatru, în recunoaşterea 
formelor vagi ori alte situaţii care solicită o imaginaţie activă. 

Magnetismul sexual stârneşte furtuni în imaginaţie, care pot fi foarte 
plăcute sau cu efecte dezastruoase. 

Imaginaţia poate fi de-a dreptul toxică atunci când creează patimi, 
coşmaruri, stres, griji inutile pe baza unor speculaţii proprii şi induceri 
exterioare sau alte efecte iluzorii (de exemplu, mecanismele de apărare 
ale ego-ului pot distorsiona, ascunde, nega realitatea). 

Inconştientul este o sursă inepuizabilă de imagini reale sau 
născocite, combinate şi modificate. Este oarecum dificil a controla 
mecanismul imaginaţiei, pentru că mintea s-a obişnuit să opereze cu 
anumite scheme, care ar trebui înlocuite. Există tehnici mentale şi 
meditative ce ne pot ajuta să devenim stăpânii imaginilor (sau altor 
simţuri) sub a căror fascinaţie trăim. 


Studiu de caz (video): 

Iluzia lui Howie sau Cum îşi dau mâna karma şi 
imaginaţia pentru a produce o suferinţă imaginară... 


Howie Mandel este un comedian american cunoscut pentru că 
suferă încă din copilărie de tulburarea obsesiv-compulsivă numită 
misofobie sau germofobie - adică teama patologică de contaminarea cu 
microbi. Aceasta îi produce reale neplăceri şi chiar depresie, fiindcă nu 
poate pune palma pe obiectele din jur, considerându-le murdare. 

Sursa: Howie Mandel Talks About Livina With PCD (obsessive- 
compulsoru disorder ) s 2 

Iată, mai jos, într-un episod amuzant, cum devine imediat convins - 
prin hipnoză - că poate da mâna în siguranţă cu oricine. I s-a sugerat că 
oamenii au mânuşi de cauciuc invizibile, care îl protejează la atingere. La 
final, hipnotistul îl scoate din transa uşoară, iar Howie redevine el însuşi, 
adică un om chinuit. 

Sursa: Chris Jones: Howie Mandel Gets Hupnotized to Shake 
Hands - America's Got Talent 201.^ 3 

Ulterior, comedianul explică starea sub hipnoză: „Ştii ce faci, dar e 
ca şi cum ai fi la o petrecere, ai băut şi nu îţi pasă. Eram cu garda jos, 
dar imediat ce tipul m-a scos din stare, garda a revenit la loc. Nu m-a 
vindecat”. 

Sursa: Howie Mandel: I aot hupnotized on azr54 

Aţi văzut iluzia lui Howie? Noi, ceilalţi oameni „normali”, nu avem 
această hipersensibilitate. El are însă o „boală mentală” şi merge la 
psihoterapeut... Dar, nu vă bucuraţi prea devreme: fiecare dintre noi are 
propriile sale inutile fantasme, prejudecăţi, himere, vise, obsesii, iluzii! Vi 
le-aţi recunoscut? 

C. ÎNŞELĂ TORIILE DEMONICE 

Demonii profită de toate formele iluziei antemenţionate, pentru a ne 
înşela cu idei şi sentimente eronate şi dăunătoare. Chiar şi când se 
bazează pe un adevăr obiectiv, îndemnurile lor sunt orientate spre un 
scop malefic, ce încă nu poate fi întrezărit. 

Dumnezeu a creat lumea cu ajutorul iluziilor bune, ca printr-o magie 
divină. Dacă reuşim să le înlăturăm complet (Doamne ajută!), nu rămâne 
decât Dumnezeu. 

Dimpotrivă, înşelătorul nu elimină, ci perverteşte iluzia divină prin 
următoarele căi: 

1 - fie schimbă iluzia bună cu alta rea (satanică), 

2 - fie adaugă iluziei bune încă una rea. 

3 - fie schimbă o iluzie rea cu una şi mai rea. 


s 2 https: / / www.youtube. com/watch?v=dSZN nz9 SM4g 

53 https://www.youtube.com/watch?v=f9dFLXV9hso 

54 https: //www.youtube .com / watch?v=PH 8 yfLVlLbI 

Exemplu de tip 1: Atracţia între sexe este o iluzie obiectivă. Ea ne 
poate aduce şi prejudicii uneori, dar, în definitiv, este jocul naturii. Dacă 
dorim să le evităm, trebuie lucrat în principal asupra Prostiei, 
Imaginaţiei şi Karmei. 

Dar lucifericii au găsit o cale alternativă: homosexualitatea (!). 
Homosexualii devin foarte mândri că s-au ridicat deasupra legii speciei. 
De fapt, au înlocuit o iluzie obiectivă (nobilă, creatoare) coborându-se 
într-o iluzie subiectivă (jalnică, distructivă) - victime inconştiente ale 
unei înşelătorii demonice. 

Exemplu de tip 2: Spuneam că ego-ul este o iluzie obiectivă, 
necesară vieţii. Din păcate, egoismul poate lua cu uşurinţă forme 
dizarmonioase, sub forma unor „păcate” induse demonic precum: trufia, 
invidia, ura, mânia, lăcomia şi toate patimile. Acest egoism hidos mai 
adaugă vederii clare a realităţii un filtru subiectiv în plus, dublând iluzia. 

Exemple de tipul 3: în mod normal, frica de moarte poate fi 
demontată prin diminuarea ego-ului, obţinută prin religiozitate şi 
cunoaştere spirituală. Unii oameni au anumite temeri specifice (frica la 
vederea sângelui, frica de tenebre, frica de a-şi pierde averea), care 
însoţesc gândul morţii, dar care pot fi mult mai puternice şi persistente 
decât frica naturală de moarte. 

Lucifer nu poate elimina teama de moarte, dar poate încerca să 
şteargă fricile asociate, apelând la metoda folosită în psihoterapie pentru 
tratamentul fobiei: desensibilizarea treptată în mediu securizant. Iată 
metodele luciferice: 

Frica de sânge. Omul este expus prelungit şi repetat la orori 
macabre (filme horror, practici masochiste). Dispare frica, dar sunt creaţi 
criminalii, masochiştii, bolile psihice... 

Frica de tenebre. Omul este antrenat în sărbători gen Haloween, 
desene animate cu monştri, muzică heavy-metal etc. Dispare frica, dar 
apare apetenţa pentru urâciuni, monştri, satanism, boli spirituale... 

Frica de pierderea averii. Omul este încurajat să se 
îmbogăţească cât mai repede, cu orice preţ, călcând peste cadavre dacă e 
nevoie. Frica de sărăcie îşi pierde motivaţia, dar sunt creaţi oamenii fără 
scrupule, cu obsesia banului, cu dispreţ faţă de „sărăntoci”, bolile 
sociale... 

Deşi „pacientul” pare acum mai puternic, mai dur, rezultatele 
metodei luciferice nu sunt deloc benefice pentru societate şi nici pentru 
individ. Atunci prin ce a diferit ea de terapia fobiilor? Desensibilizarea 
a avut loc, dar prin pervertirea sufletului. Lucifericul a schimbat 
în aceste cazuri o iluzie rea cu altă iluzie şi mai rea. Sufletul rămas fără 

protecţie şi-a pierdut puritatea divină, compasiunea şi bunul-simţ. 
Sufletul-hoit trăieşte plin de sine, dar golit de sens... 

Răzvan Alexandru Petre, 
7 august 2015 

FILOSOFIA ŞI PRACTICA 
MULŢUMIRII 


Capitole: 

E O MINUNE CÂND LUCRURILE MERG BINE. Neregulile sunt regula 

SĂ NE VINDECĂM CU DR. HAOS 

SMERENIA, MULŢUMIREA Şl RECUNOŞTINŢA 

E O MINUNE CÂND LUCRURILE MERG BINE 
Neregulile sunt regula 

Lumea naturală are la bază ORGANIZAREA, EFORTUL, 
SUFERINŢA. Toate regnurile şi speciile se organizează, pentru a 
supravieţui. Toate fiinţele acţionează permanent, deseori până la 
epuizare. Animalele suferă, dar nu se plâng, pentru că nu consideră 
suferinţa lor „nedreaptă”. 

Lumea umană a adăugat conceptele de DREPTATE, VALOARE, 
ADEVĂR şi altele precum Libertatea, Frumuseţea, Iubirea. Dreptatea e 
stabilită prin Legi (norme, reguli, convenţii). Valoarea se bazează pe 
atribuirea Importanţei lucrurilor. Adevărul rezultă din adecvarea 
informaţiilor la Realitate. Acestea sunt operaţii ale minţii superioare, 
abstracte, specifice lui homo sapiens. Oamenii sunt cei care le-au adus la 
viaţă şi doar ei sunt singurii care le pot susţine, încuraja, apăra. întrucât 
sunt concepte „artificiale”, ele nu sunt prezente ori evidente în lumea 
naturală. Unii au chiar tupeul să susţină că „naturale” sunt nedreptatea, 
disimularea - în virtutea legii supravieţuirii celui mai şmecher. 

Este firesc să ne dorim îmbunătăţiri când vedem dezorganizarea, 
suferinţa, nedreptatea, minciuna, promovarea non-valorilor. în acelaşi 
timp, când beneficiem de opusele lor de natură divină, ar trebui să 
apreciem că trăim o stare de graţie. Ele nu apar spontan. Nu este 
„normal” să existe sănătate, fericire, dreptate! Conform legii 
universale a termodinamicii, dezordinea (entropia) are tendinţa normală 
să crească constant. 

Degeaba cârcotim împotriva stărilor de fapt, degeaba bârfim lumea 
şi „neregulile” ei, pentru că ele vor exista mereu! Trebuie să fim împăcaţi 
în sinea noastră. Sigur, putem şi trebuie să acţionăm spre optimizarea 

vieţii - e o caracteristică spirituală. Dar să nu ne mirăm sau să ne 
supărăm dacă lucrurile merg prost. E normal să meargă prost. E o 
minune când merg bine. Legile lui Murphy sunt 95% adevărate. 

Punem pariu că viitorul va fi tot mai tulbure?! Sunt semne peste tot. 
(Creştinii spun că răul şi binele se separă tot mai mult şi vor fi multe 
schimbări dramatice, până când se va ajunge la o confruntare finală.) 
Crezi că dacă-ţi pui parchet nou, aer condiţionat şi mergi cu limuzina în 
leasing ţi-ai asigurat fericirea?! Lumea materială oferă tot mai puţin 
confort psihologic. 

De unde atunci să ne tragem optimismul? 

De ce nu din lumea armoniei?! în lumea subtilă domneşte o ordine 
neafectată de viermuială, strigăte şi îmbrânceli. Şi nici de legea entropiei. 

Când eram copii, lumea ni se părea a avea o ordine şi un scop, şi 
eram liniştiţi în dimineţile răcoroase de toamnă când plecam la şcoală. 
Maturizându-ne, am înţeles că bătrâna barcă scârţâie din toate 
încheieturile. Bine că mai pluteşte! Va acosta în curând la celălalt ţărm al 
Styxului... 


SĂ NE VINDECĂM CU DR. HAOS 


Sănătos ar fi să ne bucurăm intens de aspectele bune, corecte, 
armonioase, pure, care nu existau în mod natural. Numai evoluţia 
umanităţii le-a făcut posibile azi, aşezându-le strat peste strat timp de 
milenii şi netezindu-le asperităţile. Aşa privind viaţa, vom găsi enorm de 
multe lucruri civilizate de care să ne bucurăm. Atât de multe, că nu vom 
mai avea timp să le vedem pe cele „în neregulă”. Vom trăi într-un extaz 
permanent, fără niciun efort, în afară de efortul conştientizării acestui 
adevăr ascuns. 

lată o pildă clasică ce ne sugerează că cea mai fericită clipă ce o poţi trăi 
este... chiar acum. 

Un sătean din India era fugărit de un tigru. Alunecă pe malul unui rău 
învolburat, dar în ultima clipă se agăţă de creanga unui arbust. Se uită în jos şi 
văzu în apă un crocodil care-l aştepta să-i pice în fălci. Apărute din pământ, 
nişte termite nesătule începură să roadă craca de care atârna. Atunci, omul 
disperat zări câteva fructe roşii lângă mâna sa. Cu ultimele puteri, le culese şi 
le mâncă pe dată. 

De aşa gust dumnezeiesc nu avusese parte niciodată în viaţa lui! 

Neregulile din lume (cea artificial construită de om) sunt regula 
lumii (naturale). Omul a construit o suprastructură artificială peste o 

structură naturală şi e datoria lui s-o susţină. Orice mic sau mare succes 
în acest scop este o mare realizare, care ne umple inima de fericire. 
Mizeria deprimantă, ticăloşia revoltătoare există doar la suprafaţă. Ele ne 
dor, fiindcă suntem sensibili. Dar dedesupt domneşte o mult mai mare 
ordine-armonie, care permite viaţa, cu bune şi cu rele. Să ne dezvoltăm 
sensibilitatea şi pentru ea! 

Iată că omul reuşeşte treptat să aducă în realitate nişte noţiuni 
specifice lumii divine: DREPTATE, VALOARE, ADEVĂR. Este un mare 
succes, o mare mândrie şi bucurie! De ce dăm atâta importanţă 
neîmplinirilor, încălcării regulilor, dezordinii ocazionale, ceţii şi 
întunericului?! în cea mai mare parte, lumea umană funcţionează după 
nişte reguli şi noţiuni care nu aveau nicio şansă în lumea naturală. 
Trăim totuşi sub o binecuvântare continuă... 

Nimeni nu este perfect, fiindcă are numeroase limite. Când se 
combină atâtea imperfecţiuni, HAOSUL poate creşte rapid. Dar e o fază 
trecătoare, şi, oricum, întotdeauna superficială. Nu te poţi încrede în ce 
se agită la suprafaţă! Lucrurile bune sunt armonios legate la temelie, în 
profunzimea pământului. Să ne înrădăcinăm în ce-i solid şi funcţionează 
fără greş! 

Ne-am obişnuit să credem că ni se cuvine confortul, că suferinţa e 
rea şi că HAOSUL înseamnă sfârşitul. Dar putem fi fericiţi chiar în 
mijlocul HAOSULUI. 

Cum? Concentrându-ne asupra adâncului oceanului şi nu asupra 
furtunii de deasupra. Căci orice agitaţie se sprijină pe o linişte 
subiacentă. Orice dezordine se iscă peste ordinea preexistentă. Orice 
durere rupe echilibrul unei mulţumiri. Orice impostură ia masca unei 
reale valori. Orice nedreptate ne aminteşte că noi, oamenii, am făcut legi 
pentru a ne organiza superior. Orice sălbăticie ne aduce nostalgia 
civilizaţiei. Orice minciună simulează adevărul. Deci, până la urmă, 
răul ne aminteşte că există Binele. Şi aşa poate apare fericirea: Răul 
strident, neaşteptat, aduce la lumină Binele tăcut, de care 
uitasem. Depinde de noi unde ne concentrăm raza conştiinţei. Acesta e 
tot secretul fericirii din mijlocul HAOSULUI... Aşadar, să ne vindecăm 
cu Dr. Haos... 

lată o altă pildă ce ne sugerează să ne focalizăm pe lucrurile importante. 

Un profesor a desenat un punct pe o coală de hârtie şi a arătat-o 
studenţilor lui. După ce s-au uitat cu toţii şi foaia a trecut din mână în mână, 
profesorul i-a pus să spună ce au văzut. Majoritatea studenţilor au spus că au 
văzut un punct, alţii că era un punct negru, alţii au zis că au văzut un punct 
mare. 

Profesorul a luat cuvântul şi le-a spus să ia aminte la ce se uită: „Nimeni 
nu a observat hârtia mare de un alb imaculat. Atenţia voastră a fost îndreptată 
doar spre pata, punctul din mijlocul ei. Aveţi grijă să nu vedeţi doar defectul, ci 
să apreciaţi şi restul, care de multe ori este mult mai important!” 

SMERENIA , MULŢUMIREA ŞI RECUNOŞTINŢA 

Avem o capacitate înnăscută de ne bucura infinit. Dar nu pentru asta 
ne-am născut! Desigur, Creatorul a plănuit să avem o viaţă interesantă şi 
plăcută. Dar condiţiile de trai au degenerat continuu pe această planetă, 
aşa încât viaţa a rămas numai... interesantă. Ai observat că nici măcar 
bogaţii nu pot fi pe deplin fericiţi?! 

Dacă doreşti o reţetă simplă a fericirii, atunci conştientizează că nu 
ne-am născut ca să fim mereu fericiţi! Tocmai de aceea, orice mică 
satisfacţie sau chiar lipsa durerii ne poate prilejui fericirea adevărată. 
Nativ, ştim să ne bucurăm de „răul mai mic”, apreciind situaţia astfel: 
„Bine că nu-i mai rău l Oare de ce numai când supravieţuim unei 
catastrofe sau tragedii învăţăm să ne bucurăm de orice lucru mărunt?! 

”Bine că nu-i mai răul Sună mohorât, meschin, umil? Numai 
aparent. De fapt, aşa se traduce, într-o expresie, starea afectivă de 
smerenie. 

SMERENIA este o virtute creştină importantă şi o adevărată 
binecuvântare. Fiind o stare extraordinară, nu durează tot timpul. Nu e o 
atitudine competitivă, dar aduce pacea lăuntrică. Starea de smerenie este 
perfect naturală şi poate fi disponibilă oricând, ca alternativă la alte 
dispoziţii cotidiene. Aşa te poţi bucura de PACE pe îndelete... 

Smerenia înseamnă lipsa de pretenţii, care aduce lipsa de iritare, 
lipsa de furie, lipsa de enervare. înseamnă şi a accepta criticile fără a 
crâcni. Unele pot avea un sâmbure de adevăr; nu te grăbi să le respingi 
sau, cel puţin, nu te lăsa iritat! 

Un exerciţiu meditativ interesant şi puternic pentru a-ţi induce starea de 
smerenie este următorul: închipuie-ţi că, dintr-un accident rapid şi neaşteptat 
(care se poate oricând petrece; de exemplu, dacă ţi-ar cădea un ghiveci în 
cap, de la un balcon), te găseşti dintr-o dată în starea de COMĂ 
PROFUNDĂ... 

Nu mai ai corp şi nici vreo senzaţie, nu mai ai repere de timp, iar memoria 
este destul de vagă. 

Păstrezi doar conştiinţa trează, într-un întuneric deplin, fără nevoi, dar şi 
fără vreun stimul. 

Poţi gândi, dar nu prea mai ai la ce, fiindcă nu eşti sigur dacă persoana 
care erai a existat în realitate sau doar în imaginaţia ta. 

De fapt, întreaga realitate se reduce acum doar la ceea ce îţi trece prin 
minte. 

Eşti confuz despre orice şi nu mai poţi verifica nimic prin simţurile fizice, 
care acum nu îţi mai trimit niciun impuls. 

Eşti calm, fiindcă nu are de ce să-ţi fie teamă; dar fericit nu eşti, fiindcă 
nimic nu te încântă, nu-ţi trezeşte interesul. 

în această stare de nimicnicie te-ai bucura şi de cea mai mică luminiţă 
sau zgomot sau chiar durere. 

Orice senzaţie ori trăire provocată din exterior ar fi ca un miracol, iar să 
capeţi din nou viaţa de om, ar fi darul suprem. 

Chiar şi o situaţie dramatică sau disperată este o hrană sufletească 
complexă. 

Cu atât mai frumoase sunt momentele obişnuite sau cele de relaxare. 

Faţă de trezirea în mijlocul nimicului atemporal şi inutil, chiar şi un vis urât 
este mai interesant. 

Ce grozav este să te bucuri de fiecare gând, emoţie şi senzaţie a unui om 
viu! 

Aşadar, omule, apreciază tot ce îţi oferă viaţa, căci ea îţi îmbogăţeşte 
sufletul clipă de clipă! Primeşte totul cu mulţumire şi recunoştinţă! 

în ştiinţa yoga, smerenia are corespondent în SANTOŞA, 
mulţumirea neabătută. Cum să-ţi păstrezi mulţumirea interioară chiar şi 
când eşti frustrat? Santoşa face parte din cele 5 Niyama, fiind o 
atitudine susţinută, programatică, o disciplină a minţii. Deci smerenia 
necesită şi o metodă, nu doar un har, ea trebuie exersată. 

în prima etapă din yoga clasică, cele 5 Yama definesc ABŢINERI de la 
impulsuri spontane, animalice (violenţa, lăcomia, minciuna, furtişagul, pofta 
sexuală necontrolată). Novicele este povăţuit să îşi reteze aceste imbolduri 
dacă vrea să avanseze pe calea evoluţiei spirituale. 

în etapa a doua, cele 5 Niyama sunt DISCIPLINELE autoimpuse: igiena 
mentală şi corporală; să te mulţumeşti cu ce există şi cu ce poţi avea; 
diversele asceze - pentru exersarea voinţei; cunoaşterea de sine - 
autoobservarea, autoeducaţia, autocontrolul ; dedicarea către un ideal suprem 
- fără ideal, omul este mai rău decât animalele. 

în privinţa altor păcate creştine şi combaterea lor prin Niyama-yoga: lenea 
este învinsă prin tapas (austerităţi), mândria este înlăturată prin svadhyaya 
(autoanaliza), invidia dispare automat la invocarea idealului personal {ishvara 
pranidhana), ca şi deprimarea. După cum vedem, yoga nu este hindusă, ci 
universală. 

Dar oare nu vedem atâţia oameni mulţumiţi cu nimicul vieţii lor?! 
Oare nu atâţia trântori afişează o mină radioasă oricând îi întâlneşti?! 
Ăştia n-au nimic smerit în ei... 

Putem învăţa ceva chiar şi de la aceştia, fără a-i lua drept modele. 
Dar santoşa sau smerenia este o atitudine programatică, autoimpusă, 
dovedită atunci când apar dificultăţi în viaţă, stres, atacuri nedrepte, 
obstacole insurmontabile. Nu înseamnă să te resemnezi mereu în 
pasivitate, ci poţi să acţionezi cu toată forţa, dar detaşat de perspectiva 
eşecului. Să gândeşti „Cum o vrea Dumnezeu!”, dar să faci ceva, ştiind că 
„Dumnezeu îţi dă, dar nu-ţipune în traistă”. Cu totul diferită de tapas (o 
acţiune fizică dură, perseverentă, de neoprit, în principal asupra propriei 
persoane), santoşa este o acţiune pur mentală, o atitudine de modestie, 
de păstrare a păcii interioare şi seninătăţii. După cum ştiţi deja, lenea nu 
este o valoare, dar pacea contemplativă, da. 

Cum să-ţi păstrezi mulţumirea de sine când fiinţele la care ţii şi pe 
care le ai în grijă sunt nemulţumite, frustrate? 

Smerenia ta nu e suficientă, însă ea te ajută să le rabzi compania fără 
a te molipsi cu enervarea sau deprimarea lor. Acum intră în joc altceva 
mai înalt: iubirea de semeni. Vei fi dispus chiar să-ţi sacrifici propriul 
confort material sau psihologic pentru a veni în ajutorul altei fiinţe. 
Compasiunea înseamnă acţiune susţinută şi depăşirea oricărui egoism. 
Automulţumirea sau smerenia te va ajuta să continui acest efort fără a 
ceda dezamăgirii, oboselii şi nervozităţii. Ele vor apare inevitabil în calea 
iubirii. Iubirea e valoarea supremă şi se dovedeşte prin sacrificiu. 

Strâns legată de mulţumire şi smerenie este RECUNOŞTINŢA - 
recunoştinţa faţă de tot ceea ce ai primit în viaţă, de la natură, de la 
Dumnezeu. Practica periodică a recunoştinţei ne poate ajuta să 
redevenim mulţumiţi cu tot ce suntem şi avem. 

Acesta este şi sensul practicii religioase a „slăvirii lui Dumnezeu”. Nu 
îl slăvim pentru ceea ce El este, fiindcă încă nu îl cunoaştem, dar putem 

recunoaşte imensa Sa generozitate, înţelepciune, frumuseţe în lucrurile 
acestei lumi. 

Un profesor de psihologie din Singapore le recomandă celor care se 
cred a fi nefericiţi să răspundă la următorul test: 

- Ai un acoperiş deasupra capului? 

- Ai ce mânca atunci când ajungi acasă? 

- Ai măcar o persoană care te iubeşte? 

Dacă ai răspuns cu DA la cel puţin două întrebări, înseamnă deja că 
ai mai mult decât 80% dintre oameni. Deci, crezi că poţi fi recunoscător 
pentru asta? 

Autoarea de cărţi spirituale Sonia Choquette ne sugerează următorul 
exerciţiu simplu: 

« Practicarea recunoştinţei este foarte uşoară şi aduce imediat 
recompense. Tot ce trebuie să faci este să recunoşti şi să-i mulţumeşti 
Universului pentru binecuvântări, de exemplu pentru că eşti sănătos, pentru 
familia pe care o ai, pentru prieteni sau, pur şi simplu, pentru faptul că eşti încă 
în viaţă. Este minunat să ne dăm seama pentru câte trebuie să fim 
recunoscători din clipa în care începem să observăm. 

Faptul că ne oprim puţin şi recunoaştem multele daruri care ne-au fost 
oferite ne luminează mintea instantaneu şi ne ajută să ne aducem aminte cât 
de mult ne iubeşte şi ne susţine Universul. Ori de câte ori eu şi fiicele mele 
suntem agitate, irascibile, nervoase, neliniştite, plictisite sau indispuse, le 
sugerez să ne gândim la cât mai multe lucruri faţă de care să fim 
recunoscătoare, pentru a ne schimba energia. Facem o listă pe care notăm 
binecuvântările, încercând să adunăm cel puţin zece. De fiecare dată, frica 
dispare, inimile se deschid şi intuiţia iese la suprafaţă. 

Practicarea recunoştinţei menţine conştiinţa concentrată pe abundenţa, 
sprijinul şi iubirea pe care Universul le are pentru noi. Ne direcţionează inimile 
şi atenţia de a primi tot ceea ce este disponibil şi ne aminteşte să rămânem 
într-o stare de receptivitate şi de pace. » 

(Calea intuitivă - cum să beneficiezi de puterea intuiţiei în propriul cămin, 
pentru copiii şi familia ta, dar şi pentru tine, de Sonia Choquette, pag.247) 

Răzvan Alexandru Petre 
24 octombrie 2015 

CELE TREI LUMI ALE CREAŢIEI 

DIVINE 


Capitole: 

1. PLANUL MENTAL (AL IDEILOR) 

2. PLANUL ASTRAL (AL DORINŢELOR) 

3. PLANUL FIZIC (AL FAPTELOR) 

Vă supun atenţiei câteva consideraţii general-filosofice despre 
divizarea Creaţiei în cele Trei Mari planuri de manifestare sau lumi 
distincte. 

Oamenii nu vor şti niciodată ce a fost înainte de Big Bang (începutul 
universului fizic) dacă nu vor accepta că există o realitate subtilă, de o 
frecvenţă atât de înaltă încât este total inaccesibilă simţurilor şi 
aparatelor fizice. Din sferele rafinate ale Creaţiei, materia subtilă s-a 
condensat în energie şi substanţă fizică, iar procesul continuă şi acum: 
particulele fizice apar şi dispar ultrarapid nu se ştie unde şi cum. 

Marii înţelepţi şi clarvăzători ai omenirii, precum şi transmisiunile 
telepatice de la spirite ne-au revelat că Universul are în centru (sau 
deasupra sau în afară) o Sferă Divină, de unde originează Creaţia. Planul 
divin este inimaginabil, căci nu seamănă absolut deloc cu restul 
Universului. Acesta din urmă poate fi schiţat şi imaginat, dar Dumnezeu 
nu. 

Universul este structurat pe trei niveluri sau trepte principale de 
frecvenţă: Mental, Astral şi Fizic. în cadrul fiecărui nivel principal există 
multe alte niveluri intermediare. E posibil ca şi nivelul fizic să aibă trepte 
de densitate (nu ne referim aici la stările de agregare ale substanţei: 
solidă, lichidă, gazoasă, plasmatică), dar oamenii nu le pot distinge, 
neavând acces decât la propriul nivel. 

Cele trei lumi sau planuri menţionate au următoarele caracteristici 
esenţiale, în ordinea emanaţiei, de sus în jos: 

1. PLANUL MENTAL (AL IDEILOR) 

Aici Creaţia nu conţine forme complicate. Creaturile (spiritele) sunt 
sferice, aproape incolore, iar mediul este un simplu spaţiu, cel mult uşor 
colorat. Diversitatea Creaţiei este reprezentată din abundenţă doar de 

GÂNDURI, idealuri, proiecte. Plăcerile sunt pur mentale - plăcerea de a 
gândi. Emoţiile sunt foarte rafinate şi pozitive: compasiunea universală, 
bucuria comuniunii, aspiraţia către perfecţiune etc. 

Z PLANUL ASTRAL (AL DORINŢELOR) 

Proiectele, idealurile din Planul Mental pot lua o expresie aici. 
Splendoarea Creaţiei apare în maxima sa bogăţie ca forme şi senzaţii. 
Mediul exterior depinde direct de DORINŢELE creaturii (spiritului). Tot 
ce vrea spiritul apare instantaneu, mediul este modelat de gândire şi 
dorinţă. Aici plăcerile principale sunt cele ale simţurilor. Emoţiile sunt 
mai grosiere decât în Planul Mental, cuprinzând toată gama posibilă, de 
la cele inferioare la cele sublime, in funcţie de nivelul de elevare al 
spiritului. 


Gând şi dorinţă 

Mai sus am menţionat următoarele obiecte psihice: gânduri, emoţii (care 
se pot prelungi în stări, dispoziţii sau sentimente) şi dorinţe. Dorinţa este un 
gând plus o emoţie şi un puseu de voinţă, care îndeamnă către o acţiune 
concretă. Altfel spus, dorinţa este un gând pasional, pătimaş. Gândul este mai 
rafinat, mai slab energetic decât emoţia, dorinţa, patima. 

Gândurile sunt de mai multe tipuri. Astfel, avem, de exemplu: 

• Gânduri percepţie: Afară e soare. 

• Gânduri inferenţă: Afară e soare, deci e cald. 

• Gânduri raţionament: Afară nu sunt nori şi nici vânt, deci nu va ploua. 

• Gânduri emoţie: care exprimă afectivitatea. 

• Gânduri dorinţă: lansate cu putere în eter, voluntar sau involuntar. 

• Gânduri creative: idei geniale din ştiinţă, artă şi alte domenii. 

• Gânduri moral-austere: interdicţii, obligaţii, restricţii autoimpuse. 

• Gânduri divine: de compasiune, autosacrificiu, înţelepciune etc. 

Evident, gândurile nu au aceeaşi intensitate, calitate, rezonanţă, fiind de o 

mare diversitate. Puterea de emisie mentală nu depinde de calitatea ideilor, ci 
de configuraţia minţii. Oamenii preiau spontan din atmosfera noesică acele 
gânduri cu care rezonează sau spre care îşi îndreaptă interesul. 

Locuitorii planurilor Mental si Astral se numesc generic spirite. Ele 
sunt de o mare diversitate, corespunzătoare nivelului vibratoriu pe care 
se găsesc în mod natural. în principiu, oamenii pot intra în legătură cu 
orice tip de spirit (superior sau inferior) şi o fac mai ales inconştient. 
Pentru înţelegerea comună, aceste spirite pot fi numite şi „energii 
inteligente” sau „informaţii energetice”. 


RĂZVAN-ALEXANDRU PETRE - Eseuri pe teme spirituale 2015-2016 


pag.154 





3. PLANUL FIZIC (AL FAPTELOR) 


Spre deosebire de Planul Astral, mediul fizic nu depinde în sine de 
gândirea sau dorinţa omului. Numai acţiunile, FAPTELE pot modela 
mediul ambiant. Dintre toate creaturile, omul reuşeşte în cea mai mare 
măsură să schimbe parţial mediul fizic, dacă doreşte. Aici plăcerea 
principală este cea de a acţiona prin corpul fizic asupra exteriorului şi 
interesul major e dirijat asupra evenimentelor. Totuşi, instrumentul 
principal este mintea şi suportul său fizic, creierul. 

Adyashanti spunea că transformarea lăuntrică nu poate veni prin luptă, ci 
prin conştientizare. Cu cât te străduieşti şi lupţi mai tare, cu atât orizontul 
conştiinţei devine mai îngust. Unii oameni se aşază pentru meditaţie şi se 
străduiesc să nu facă nimic, când de fapt chiar nu e nimic de făcut, decât să 
stea jos. Când nu are cu ce să se lupte în jur, mintea se luptă cu ea însăşi. 
(Sursa: No need to struggle 55 ) 

Formele şi senzaţiile au o mai mică varietate şi intensitate decât în 
Astral, iar gândurile sunt mult mai haotice şi nefocalizate. Se păstrează, 
desigur, plăcerile simţurilor, ca şi plăcerea gândirii din planurile 
superioare. Dacă vă place să citiţi aceste consideraţii abstracte, înseamnă 
că aveţi o bună rezonanţă cu Planul Mental. 

Planul Fizic păstrează memoria faptelor prin modificările aduse 
mediului. Aici Creaţia este foarte puţin dependentă de creaturi (spre 
deosebire de Planul Astral, unde creaturile au o influenţă imediată 
asupra atmosferei înconjurătoare). 

Un exemplu interesant: la un moment dat s-a raportat în India o ploaie 
dintr-o substanţă roşiatică care, la microscop, s-a adeverit a fi alcătuită din 
nişte microorganisme vii, dar lipsite de ADN, apărute nu se ştie de unde. ADN- 
ul este o invenţie genială a îngerilor creatori tereştri, cu rolul de a înmagazina 
într-o memorie fizică şi a transmite anumite caracteristici care s-au dovedit 
utile fiinţelor biologice. Oamenii de ştiinţă sunt uimiţi de eficienţa de stocare a 
informaţiei şi cercetează în prezent cum să folosească ADN-ul ca memorie 
pentru computerele viitorului. 

Cum poate un mediu fizic atât de inert, autonom faţă de voinţa 
creaturilor, să urmeze calea de evoluţie dorită de Creator?! 

în acest scop sunt angrenate creaturile inteligente din toate cele trei 
planuri. Spiritele superioare vin cu ideile originale, cele astrale 
imaginează soluţii concrete, iar fiinţele fizice profită de influenţa 


55 https: //www.youtube .com / watch?v=A9 7SL0 ipARg 

mentală şi emoţională a celorlalte două, acţionând direct asupra 
materiei. Nicio fiinţă conştientă nu lâncezeşte. 

în acest Plan Fizic, Creaţia suportă multe influenţe vizibile şi 
invizibile, deseori contradictorii; ea nu este definitivă, ci un fel de ciornă. 
Sunt necesare distrugerile periodice, pentru a relua procesul creator într- 
o variantă îmbunătăţită. Rebuturile şi reziduurile trebuie reciclate pentru 
următoarea creaţie. Acesta este preţul plătit pentru evoluţia materiei 
fizice. 

Astronomii au descoperit că de galaxia noastră, Calea Lactee, se apropie 
cu viteză galaxia vecină, Andromeda, iar în următoarele miliarde de ani este 
inevitabilă ciocnirea lor. Se bănuieşte că rezultatul nu va fi prea plăcut pentru 
stelele şi planetele care le formează... 

Deşi lumile fizice sunt temporare, experienţa creaturilor se 
păstrează, îmbogăţind akasha (memoria cosmică) şi zestrea lor 
individuală. Această zestre va fi de folos la următoarele încarnări pe 
Terra sau pe alt corp ceresc. 

„Poate că noi nu ne aflăm aici pentru a învăţa şi pentru a acumula 
experienţe de dragul vieţii de apoi. Sinceră să fiu, nu ştiu la ce ne-ar folosi 
aceste experienţe în acea lume de dincolo.” (Anita Moorjani) 

E greu de spus dacă lumea fizică are şi un scop în sine, dar cu 
siguranţă că este un prilej de perfecţionare a spiritelor. Jocul Creaţiei 
fizice nu diferă în esenţă de jocurile copiilor, care le dezvoltă 
personalitatea. Calităţile psihice se dezvoltă prin contactul cu stimuli 
şi obstacole, ca şi prin asimilarea unor modele de comportament. 

încă nu am găsit niciun argument favorabil ideii că lumea fizică ar 
trebui să atingă vreo perfecţiune veşnică. De altfel, nici lumile astrale nu 
sunt definitive. Anumite porţiuni astrale (medii sau inferioare) au 
dispărut deja, fiindcă spiritele respective au evoluat către planuri 
superioare, lăsând mediul respectiv fără un suport psihic. Dar, cine ştie, 
poate că vom afla cândva de existenţa unei galaxii-pilot care modelează 
întregul cosmos după anumite criterii de perfecţiune... 

Durerea este nelipsită vieţii, fiind, alături de plăcere, modul prin 
care legile universului ne învaţă acţiunile corecte. Natura nu organizează 
seminarii şi cursuri şcolare, ci ne dirijează încolo şi încoace prin durere şi 
plăcere. 

Comparativ cu Planul Astral, consider că există unele cauze 
naturale ale suferinţei din Planul Fizic, care ar fi următoarele: 

î) Independenţa materiei faţă de creatură. (în Planul Astral materia 
este inteligentă, receptând şi materializând dorinţele fiinţelor.) 

2) Amestecătura de spirite din ranguri diferite în acelaşi loc. (în 
Planul Astral fiecare spirit agreează şi trăieşte doar în subplanul cu care 
rezonează, iar populaţiile de spirite sunt clar separate.) 

3) Lipsa de resurse şi energie. (în Planul Astral este disponibilă 
energia pentru realizarea oricărei dorinţe, iar spiritele se pot reîncărca 
foarte rapid dacă obosesc.) 

Dar oare de ce a fost nevoie de apariţia acestui plan al suferinţei?! 
Nu se putea opri Creaţia la nivelul astral, atât de bine ordonat prin 
legea rezonanţei?! 

Dincolo de retorica întrebării, putem totuşi întrezări cu mintea 
noastră limitată un răspuns logic. Nu Dumnezeu are nevoie de creaţia 
fizică, ci însăşi spiritele. Viaţa în acest plan dificil accelerează enorm 
evoluţia spiritelor, fiindcă le obligă să aibă o mai intensă viaţă psihică. 

în Lumea Astrală este uşor să fugi de suferinţă dacă lucrezi asupra ta 
însuţi. Confruntările cu factori deranjanţi exteriori pot fi evitate automat, 
în schimb, şocurile din Lumea Fizică produc salturi psihice majore, cu 
riscurile de rigoare. încarnarea este obligatorie pentru spiritele care 
trăiesc în Astral. 

în schimb, spiritele din Planul Mental nu mai sunt obligate la 
reîncarnare pentru că au găsit deja alte mijloace eficiente pentru evoluţie, 
acţionând pur mental asupra fiinţelor astrale şi fizice, direct şi indirect. 
Iată deci că Lumea Fizică le ajută chiar şi pe aceste entităţi înalte să se 
ridice şi mai sus, în Planul Divin. 


Răzvan Alexandru Petre 
15 iunie 2016 

PANSEURI FILOSOFICE (2015 - 2016) 


Culegere de reflecţii publicate de Răzvan-Alexandru Petre în rubrica „Esoterika" 
(2015-2016) din website-ul www.spiritus.ro 


IUBEŞTE IUBIREA! 

Omul iubeşte o fiinţă apropiată şi se simte fericit. Iubirea pe care o 
primeşte în retur îi măreşte propria iubire, îi confirmă valoarea şi 
frumuseţea. Este minunată şi necesară relaţia de iubire cu un semen şi 
chiar cu altă fiinţă (animal, plantă)! Totuşi, acest gen de iubire este 
limitată şi poate duce la egoism, la răutate împotriva celor pe care nu-i 
iubeşti. Pentru a completa ce îţi lipseşte, trebuie să iubeşti Iubirea! 

Faptul că putem iubi ne face fericiţi. Nu când primim, ci când putem 
dărui iubire suntem fericiţi. Când ne simţim sufletul pustiu sau împietrit, 
degeaba încearcă alţii să ne dăruie iubire, căci noi nu o simţim, ca să ne 
încălzească sufletul. Profităm egoist de atenţia lor şi totuşi nu suntem 
fericiţi. Dăruind iubire, devenim fericiţi. Trebuie să fim recunoscători că 
putem iubi, fiindcă numai astfel putem fi fericiţi. Prin urmare, trebuie să 
iubim Iubirea, căci doar Ea ne face fericiţi. 

Alături de alte iubiri ale noastre, să nu uităm să iubim Iubirea! 
Chiar dacă în prezent nu iubim pe nimeni, putem iubi Iubirea 
nestingheriţi. Ea n-o să ne respingă, n-o să ne dezamăgească şi e 
disponibilă. Ştim că Ea există, chiar dacă nu o vedem. O putem invoca ca 
pe o speranţă sau putem rememora fericirea trăită atunci când am iubit. 
Acest sentiment sublim nu poate fi egalat de nimic altceva. Avem toate 
motivele să iubim Iubirea. 

Aşa că iubeşte Iubirea! Nici nu ai nevoie de o altă persoană ca să 
iubeşti. E de ajuns să fii recunoscător Iubirii că există şi te poate face 
fericit imediat. 

De ce nu eşti fericit? Nu căuta răspunsul, ci scufundă-te în 
sentimentul recunoştinţei faţă de Iubire. Mulţumeşte că eşti capabil de 
iubire, deci şi de fericire. Vei vedea atunci că totul devine clar şi luminos, 
iar mintea îţi va fi îndulcită de dulceaţa inimii. Nu eşti de piatră, omule! 
Ai primit o mare şansă odată cu puterea de a iubi. Foloseşte această 
putere! 

Iubeşte Iubirea şi nu întreba de ce! Repetă acest exerciţiu de 
admiraţie zilnic şi mereu. Este suficient dacă perseverezi. Iubeşte 

Iubirea şi atât. Restul va veni de la sine, vei iubi tot mai mult şi vei fi tot 
mai fericit. 

Nu uita că iubirile noastre se datorează Iubirii care hrăneşte sufletele 
tuturor iubiţilor. Deci iubeşte Iubirea, fără nicio prejudecată sau teamă 
de ridicol! Da, iubeşti ceva ce nu se vede. Dar se simte, nu-i aşa?! Nu-i 
poţi da o formă, dar ia toate formele iubirilor din lume. E sentimentul 
pur, acelaşi pretutindeni, în condiţii mereu diferite. 

De unde vine starea pură de Iubire? Din univers? Nu, dimpotrivă. 
Universul vine din Iubire. Ce frumos este să iubeşti Iubirea, în toată 
universalitatea Ei! Iubirea iubeşte totul, deci şi pe tine. Iubeşte-o şi tu, ca 
să fiţi chit! 

Iubeşte Iubirea! 

24 decembrie 2014 


PURITA TE ŞI AMESTECARE 

Una dintre cele mai cuprinzătoare definiri a lumii actuale - într-un 
singur cuvânt - este AMESTECARE. Lumea de azi este o imensă 
AMESTECĂTURĂ (babilonie, ghiveci), sub toate aspectele. Desigur, 
procesul a început de mult, dar în ultimele secole şi mai ales decenii, a 
luat viteză, sub influenţa globalizării şi avansului tehnologiei. 

Economia funcţionează la parametri planetari şi este greu de 
autonomizat economia fiecărei ţări. Politicile naţionale sunt coordonate 
de „marea politică internaţională”. Culturile şi rasele se amestecă de 
cele mai multe ori într-un mod dizarmonios, cu fracturi şi conflicte. 
(„Multiculturalismul a eşuat în Germania”, susţine cancelarul.) Cel mai 
grav, în societatea occidentală, amestecarea valorilor are ca efect 
pierderea punctelor de referinţă morală. Sub sloganul permisivităţii şi 
toleranţei, orice aberaţie este încurajată. 

Oare aşa e normal să fie? 

Până şi în amestecurile culinare trebuie avută grijă ca mâncarea să 
fie savuroasă în final. Din păcate, aspectul neplăcut, agresiv asupra 
simţurilor şi bunului-simţ este predominant în AMESTECĂTURA creată 
de om peste tot. Ne lovim deseori de alăturări arbitrare şi necorectate de 
sunete, culori, obiecte, persoane, roluri, clădiri, obiceiuri, 
comportamente, combinate voit sau întâmplător „ca nuca-n perete”: O 
clădire barocă lângă un bloc din sticlă şi oţel. O căruţă gonind pe 
autostradă. Un film frumos şi înălţător, rulat laolaltă cu filme violente şi 

libidinoase. Un atelier de tâmplărie într-un apartament de bloc 
aglomerat. Un tablou de Rembrandt lângă unul de Picasso. învăţăturile 
unor adevăraţi Maeştri spirituali, greu de separat de falşi profeţi, preoţi 
făţarnici sau guruşi perverşi. Un pumn de chimicale malaxate împreună 
cu substanţe nutritive naturale. O şatră de rromi nomazi lângă un cartier 
de vile luxoase... Iar lista poate fi completată de fiecare. 

Ne-am obişnuit intr-atât cu amestecarea tuturor lucrurilor în aceeaşi 
oală, că orice GHIVECI pare a fi starea naturală a lucrurilor. în natură 
lucrurile stau altfel, căci fiinţele se armonizează unele cu altele în 
ecosisteme. Tot ce-i în plus este înlăturat automat. Dar omul a deteriorat 
cu nesăbuinţă chiar şi habitatele naturale. 

Lumea umană trăieşte astăzi sub zodia „Amestecului”, în conjuncţie 
cu „Dizarmonia” în casa „Haosului” din astrologia „babiloniană”. 

PURITATEA, REVERSUL 

Cum AMESTECAREA este o trăsătură principală a omenirii actuale, 
nu este deloc surprinzător că PURITATEA nu mai trezeşte interesul 
aproape nimănui. Prin antiteză, PURITATEA pare o noţiune învechită, 
aproape defăimătoare a ordinii prezente. Ea parcă frige şi umileşte 
omenirea sofisticată de azi, prea grăbită să mai discearnă binele de rău, 
interesată să testeze urgent toate promisiunile tehnologice (ca şi cum 
noul ar avea vreo valoare în sine - şi nu are). 

De fiecare dată când vedem PURITATEA în viaţa pământeană, ea ne 
uimeşte profund (poate fiindcă e aşa de rară?!): când ne întâlnim cu 
inocenţa unui copil, sau auzim o voce muzicală îngerească, sau străbatem 
cu privirea o lagună tropicală cu apă cristalină, sau ne plimbăm într-un 
peisaj de iarnă cu zăpadă neatinsă etc. 

Este de-a dreptul imposibil să aducem PURITATEA la nivel colectiv. 
(Cel mult, putem purifica un râu poluat, o pajişte plină de resturi şi 
gunoaie etc.) Putem însă încuraja PURITATEA alegerilor individuale. 

PURITATEA, CALE SPIRITUALĂ 

Pentru a-ţi păstra PURITATEA trebuie să ai o minimă reţinere faţă 
de ce ţi se oferă (nu orice apare pe piaţă îţi este de folos), responsabilitate 
faţă de propria fiinţă, bun-simţ (care este simţul conştiinţei), curaj de a te 
opune conformismului social, luciditate. 

Dintre toate epitetele prin care putem descrie DIVINITATEA (cum 
ar fi lumină, fericire, libertate, înţelepciune, iubire, putere etc), cea mai 
dificil de înţeles şi adoptat este PURITATEA. De fapt, nici celelalte nu 
sunt uşor asimilabile, doar că „avem impresia ” că ne sunt mai familiare. 

Este o capcană subtilă. Ne-ar fi de folos să căutăm înţelegerea interioară 
a calităţii de PURITATE. Acesta este cuvântul-cheie asupra căruia trebuie 
să medităm mai des, pentru a ne umple de sensul său metafizic. Tocmai 
pentru că pare mai exclusivist, mai greu de atins (decât, să zicem 
„iubirea”, un termen-umbrelă înţeles diferit de fiecare), este mai potrivit 
pentru a ne îmbunătăţi realmente fiinţa şi a ne aşterne calea spre 
Dumnezeu. 

Există un aspect PUR al oricărui lucru din viaţa umană. Un exemplu 
de actualitate: pentru a păstra doar aspectul PUR al sexualităţii (deseori 
considerată „infamă” de religia puritană), ne vom feri de pornografie, 
perversiunile sexuale şi partenerii multipli - le vom scoate dintre 
interesele minţii noastre. (Legământul căsătoriei este soluţia generală 
pentru evitarea acestor ispite inutile şi aducătoare de necazuri.) Pe lângă 
beneficiul de a ne întări VOINŢA, această atitudine erotică eroică (sic!) 
ne va păstra şi PURITATEA MINŢII, ca şi a corpului, desigur. 

în general, de fiecare dată când mass-media sau anturajul ne 
prezintă un lucru amestecat sau dubios (şi multe sunt astfel!) ne vom 
interoga rapid şi automat conştiinţa: „Este PUR sau impur pentru 
mine?”. Dacă este impur, îl vom ocoli, îl vom refuza, ne vom focaliza 
mintea pe altceva, vom părăsi locul, dacă e nevoie. PURITATEA să 
devină interesul major şi criteriul de alegere pentru ofertele societăţii de 
consum. Pare un lucru dificil, dar tocmai de aceea are cel mai 
impresionant şi rapid efect psiho-spiritual. Acesta este o metodă 
psiho-spirituală eficientă pentru căutătorii moderni ai spiritualităţii. 

Obiceiul străvechi al adunării aspiranţilor spre Dumnezeu în 
mănăstiri şi diverse locuri izolate are ca scop fundamental evitarea 
amestecării gândurilor cu cei „păcătoşi” (adică impuri). Realizând acest 
lucru chiar în mijlocul societăţii umane, valoarea practicii noastre 
spirituale este incomensurabil mai mare. 

Desigur, va trebui să evităm excesele „puritanismelor” de orice fel, 
despre care bunul-simţ şi istoria ne arată că nu sunt inspirate divin. De 
asemenea, din când în când e nevoie să ne mutăm interesul către o altă 
calitate divină (lumina, fericirea, libertatea, înţelepciunea, iubirea, 
puterea etc), pentru a ne reechilibra psihic. 

27 mai 2015 

IMAGINAŢIE sau HALUCINAŢIE 


EXPERIENŢELE ÎN PREAJMA MORŢII ( NDE) SUNT UN JOC 
HAOTIC AL NEURONILOR? 

Experienţele din preajma morţii (Near Death Experience, lb. engl.) 
ies din sfera medicinei (definită ca ştiinţa vindecării şi supravieţuirii 
biologice). Ba chiar intră în contradicţie cu ea. De ce? Fiindcă cele mai 
multe mărturii ale NDE ne asigură că viaţa continuă şi după moarte, ba 
chiar e mult mai bună şi frumoasă. Şi atunci, oare medicina nu face 
decât să ne ţină legaţi de acest tărâm al durerii şi neputinţei?! Desigur, 
este o falsă contradicţie, dar suficientă ca să-i motiveze subconştient pe 
unii medici să nici nu discute despre NDE sau alte fenomene 
paranormale, „inepţii” care nu ţin cont de trupul fizic. 

Astăzi, cercetarea medicală (ramura ştiinţifică a medicinei) încearcă 
să studieze fenomenele parapsihologice, inclusiv NDE. Numai că 
neavând instrumente calibrate pentru acest domeniu de graniţă, bâjbâie 
în ipoteze şi ambiguităţi. în ciuda multor MĂRTURII remarcabile despre 
experienţele din apropierea morţii, ştiinţa nu se mulţumeşte cu ele, ci 
doar le interpretează ca speculaţii despre „halucinaţiile creierului aflat în 
moarte aparentă”. Medicina defineşte moartea ca fiind încetarea 
funcţiilor creierului, evidentă în stările de NDE. Dar, în lipsa unui creier 
funcţional, cine mai halucinează?! Cercetătorii ridică din umeri şi ne 
pasează veşnica scuză: „Ştiinţa va descoperi asta cândva, în viitor”. Şi 
dacă va descoperi că NDE nu este o halucinaţie, ci o trăire reală? Va fi 
tras cineva la răspundere pentru răspândirea de zvonuri false? Nu, 
fiindcă acesta nu este un război fizic, ci doar un război ideologic. Dar un 
război la fel de real şi nimicitor al sufletelor... 

Mai apare şi problema bioetică, evidentă în cazul transplanturilor de 
organe de la decedaţi. Din moment ce s-au raportat destule cazuri de 
reîntoarcere la viaţă a mortului pe când se afla la morgă sau la propria 
înmormântare, cine mai poate garanta că prelevarea organelor nu este, 
de-a dreptul, o posibilă crimă?! Ba chiar s-au raportat cazuri când, pe 
masa de autopsie, mortul a început să se mişte, spre groaza medicilor. Nu 
întâmplător s-a decis în unele spitale ANESTEZIEREA MORTULUI 
(chiar aşa!!! s 5 6 ) înainte de prelevarea de organe pentru transplant. 


5 6 https://saCCSiv.WOrdpreSS.com/2Oi4/O2/i4/mOartea-Cerebrala-nU-eSte-mOarte-biologica-Un- 

excelent-studiu-din-grecia/ 

ŢINEREA LUMINII SUB ULCICĂ 

în ziua de astăzi, veştile zboară aproape instantaneu de la un colţ la 
altul al planetei. Este aproape imposibil ca cineva să mai păstreze 
monopolul informaţiei. De aceea, cei care vor să rămână la controlul 
tuturor lucrurilor au inventat diverse metode parşive de a ascunde 
adevărul. Una dintre ele este „inundarea cu informaţii false”, care le 
depăşesc numeric pe cele reale. Puţini oameni au timpul şi răbdarea să 
parcurgă toate informaţiile. Şi mai puţini dintre aceştia au 
discernământul, interesul şi pregătirea necesară pentru a demasca 
propaganda mincinoasă. 

Un rezultat parşiv este „CONTROVERSA”. Mulţi oameni nu vor da 
atenţie unui subiect botezat drept „controversat”, fiindcă îi lasă pe alţii să 
gândească în locul lor „până la clarificarea lucrurilor”. Mai rău chiar, un 
subiect controversat este echivalat psihologic cu unul cu care nu e 
sănătos să te ocupi: dacă iei partea unei tabere, îţi vei face duşmani din 
cealaltă, iar tu n-ai nevoie de probleme în plus, nu-i aşa?!... 

Revenind la chestiunea noastră, nimeni nu poate nega zecile de mii 
de mărturii despre NDE, dar în schimb se pot lansa în mass-media 
zvonuri, prin persoane credibile şi cu forţă de convingere (de obicei 
savanţi atei şi sceptici în sens distructiv), care contrazic - fără dovezi, dar 
cu aroganţă - explicaţia cea mai raţională. Ei cred că majoritatea 
oamenilor va fi întotdeauna de partea celor care o manipulează abil, într- 
un soi de complicitate a minciunii confortabile. în ce măsură reuşesc 
duşmanii adevărului „ţinerea luminii sub ulcică”, rămâne de văzut... 

Vă recomand 3 site-uri serioase ce tratează pe larg despre fenomenul 
morţii: www.near-death.comwww.nderf.orgwww.iisis.net 

EXPERIENŢA ÎMPĂRTĂŞITĂ A MORŢII {SDE) 

Fenomenul de experienţă împărtăşită a morţii sau, la fel de 
corect spus, experienţa morţii împărtăşite (Shared Death 
Experience, lb. engl.) — adică experimentarea extrasenzorială de către 
asistenţi a plecării în lumea de dincolo a muribundului — demonstrează 
că trăirile acestuia în momentul morţii sunt cât se poate de obiective şi 
reale. Persoanele care îngrijesc bolnavul în agonie nu au fost deloc 
pregătite şi nici nu s-au gândit vreodată că vor avea, ele însele, o 
asemenea uimitoare experienţă paranormală. Ele relatează cu lux de 
amănunte fenomenele stranii provocate de venirea fiinţelor de lumină 
pentru a -1 duce pe „mort” la adevărata viaţă spirituală. Aceste trăiri sunt 
cam aceleaşi (dar privite din alt unghi) ca şi cele relatate de pacienţii 

întorşi din moarte clinică. Cele două tipuri de mărturii se 
completează şi, mai ales, se confirmă reciproc. 

Pe bună dreptate, cei care au împărtăşit cu muribundul trăirile unice 
ale părăsirii planului fizic se întreabă de ce li s-a întâmplat acest lucru şi 
de ce nu se întâmplă mereu. 

Răspunsul meu la prima întrebare se leagă de ceea ce tocmai am 
afirmat: era şi încă mai este nevoie de confirmări repetate a faptului că 
MOARTEA NU ESTE SFÂRŞITUL, ci EXISTĂ VIAŢĂ DUPĂ VIAŢĂ, şi 
încă una mai plină şi mai frumoasă decât cea de pe Pământ. Face parte 
dintr-o strategie a Spiritelor Superioare de a convinge omenirea de acest 
adevăr sublim şi universal. Acelaşi lucru a încercat şi Isus să demonstreze 
prin „învierea” Sa şi apariţiile spiritiste din mijlocul apostolilor. Nimic 
mai mult, nimic mai puţin... 

De ce nu se întâmplă mereu? 

Pentru că tocmai astfel se întăreşte primul răspuns. Nefiind un 
proces automat, este clar că este indus de entităţile inteligente care ne 
supraveghează specia. Acest lucru trebuie să ne fie foarte clar: nu este un 
fenomen natural, ci dimpotrivă, intenţionat, produs de voinţa spiritelor 
invizibile. Aceasta este logica pe care am descoperit-o încercând să 
răspund la întrebările de mai sus. 

în prezent, este nevoie de argumente spirituale adaptate epocii în 
care trăim ca să fim convinşi că MOARTEA NU ESTE SFÂRŞITUL, ci 
EXISTĂ VIAŢĂ DUPĂ VIAŢĂ. Din diverse direcţii apar dovezi 
neaşteptate, cum sunt: 

- Mărturiile pacienţilor întorşi din moarte clinică (NDE) 

- Experienţele în afara corpului, spontane sau controlate la voinţă 
(proiecţia astrală sau OBE) 

- Extragerea de informaţii incredibile prin metoda hipnozei 

- Apariţia de globi luminoşi (spirite) în pozele şi filmările de amatori 

- Minunile cereşti şi vindecările prin credinţă apărute în toate 
religiile 

- întâmplări paranormale trăite spontan de diverse persoane 
neinformate în prealabil şi incredule din fire. 

Revenind la subiectul experienţei în proximitatea morţii (altuia), vă 
prezint mai jos un citat din cartea „Imagini ale eternităţii. Despre 
trecerea celor dragi din această viaţă în următoarea”, de 
celebrul doctor Raymond Moody. Este descrierea unei experienţe tipice 

de moarte împărtăşită. (Lectură integrală ori download carte la adresa 
aceasta 57 sau aceastas 8 .) 

« O femeie, pe care o voi numi Jane, se afla lângă patul de moarte 
al soţului ei, alături de care trăise 30 de ani şi care murea de cancer. El 
îşi pierde cunoştinţa şi doctorul spune că moartea poate surveni în orice 
clipă. 

Ea îi vorbeşte şi îl ţine de mână de câteva ore, dar îşi dă seama că 
este parcă străbătută de o energie. Senzaţia o uluieşte şi o descrie apoi 
ca fiind aproape ca un şoc electrostatic, ca atunci când păşeşti pe un 
covor şi atingi o clanţă de uşă. Senzaţia îi dă energie, dar în acelaşi 
timp o şi înspăimântă, pentru că îşi dă seama că, de fapt, soţul ei a 
murit. 

în timp ce-şi priveşte soţul, o ceaţă albă se ridică şi se risipeşte în 
aerul de deasupra lui. Ulterior, o va descrie ca pe un fum de ţigară sau 
ca fumul emanat de gheaţa carbonică. 

Brusc, camera se luminează puternic şi se umple cu o lumină albă, 
care conţine particule ce se rotesc în spirală şi rămân suspendate în aer, 
ca praful într-o furtună de nisip. Jane se simte ameţită şi îşi dă seama 
dintr-odată că şi-a părăsit corpul şi pluteşte deasupra patului de spital 
al soţului ei. Se vede pe ea alături de trupul neînsufleţit, ceea ce i se pare 
şi mai ciudat, pentru că în acelaşi timp e conştientă că el pluteşte alături 
de ea. Se uită la soţul ei şi îl vede zâmbind, ceea ce contrastează puternic 
cu mortul pe care îl vede dedesubt. 

Cei doi plutesc şi în jurul lor se derulează scene din viaţa lor în 
comun. Călătoresc prin viaţa lor, în fragmente de memorie, multe 
dintre acestea având calităţi panoramice; parcă este înconjurată de 
scene dintr-un film al propriei vieţi. Scenele încep cu prima lor 
întâlnire, plină de bucurie, continuând cu momentele dificile sau tandre 
trăite de ei înainte ca sănătatea lui să intre în declin, culminând cu 
moartea lui. între aceste fragmente de memorie sunt scene la care Jane 
nu ia parte, scene care fac parte doar din viaţa soţului ei. îl vede 
străduindu-se în cazarmă şi îi simte durerea atunci când cade de pe 
frânghia pe care trebuia să se urce în cadrul antrenamentului fizic. îl 
vede cu prietenele lui dinainte de a o cunoaşte pe ea. Acum îl înţelege pe 
soţul ei mai bine ca oricând înainte. 


57 https://drive.googie.eom/fiie/d/oB6JUPxwhWMxBZGVoMoU2YuvoOEE 

58 http://1drv.ms/1KAxjzk 

Cuplul începe să se deplaseze spre colţul camerei, care nu mai este 
în unghi drept. întreaga cameră şi-a schimbat forma şi Jane îşi dă 
seama că încă se deformează. Poate că această schimbare se datorează 
unui tub care pare să se deschidă în apropierea tavanului, ca o poartă 
spre undeva. Jane şi răposatul ei soţ intră pe poartă. Are senzaţia că se 
deplasează foarte rapid de-a lungul tubului, senzaţie care rămâne vie 
câteva secunde, până când îşi dă seama că au încetinit şi că de-acum 
pătrund intr-un tărâm ceresc. 

Peisajul din jurul lui Jane şi al soţului ei este uluitor. Ea îl va 
descrie mai târziu ca pe un frumos parc naţional, doar că plantele 
străluceau din interior, ca şi cum ar fi avut fiecare propria sursă de 
lumină. 

Jane şi soţul ei păşesc pe o potecă. Se apropie de un râu, iar Jane 
devine brusc conştientă de faptul că nu poate merge mai departe. Deşi 
nu s-a rostit niciun cuvânt, are senzaţia că acel râu este o barieră 
dincolo de care nu poate trece. Este fericită pentru soţul ei, pentru că nu 
îl mai doare şi a ieşit din corpul lui muritor. îi spune adio şi, într-o 
străfulgerare, este înapoi în corpul pământesc, în camera de spital, 
lângă aspectul corporal al soţului ei. 

Jane îşi dă seama că, de-a lungul întregii experienţe, auzise muzică 
în tonuri pe care nu le mai cunoscuse vreodată. Muzica fusese prezentă 
aproape de la bun început, de când văzuse ceaţa ridicându-se din trupul 
soţului ei. Acum, muzica încetase. A încercat să o audă din nou, dar nu 
desluşea decât o linişte deplină. S-a uitat în jos la soţul ei mort şi nu a 
mai ştiut ce să simtă. S-a gândit că ar trebui să fie tristă şi deprimată 
din cauza morţii lui, dar de fapt se simţea ciudat de eliberată, pentru că 
ştia că spiritul lui a supravieţuit morţii corpului. 

Totuşi, este încă buimăcită, uluită. Vrea să ştie: „Toate astea s-au 
întâmplat cu-adevărat?” 

Este important să nu uităm că povestirea anterioară este un model 
teoretic al unei experienţe complete a morţii împărtăşite. Deşi 
elementele pe care le-am enumerat după examinarea a zeci de studii de 
caz sunt prezente în naraţiune, ele nu apar în mod necesar în această 
ordine şi nici nu „merg până la capăt” ca în prezentarea de mai sus. De 
pildă, oamenii pot fi uneori în afara corpului lor câteva secunde sau 
poate că vor face o trecere în revistă a vieţii care nu este atât de lungă 
sau de completă ca aceea a altor persoane. în toate experienţele 
spirituale, există o mare diversitate; totuşi, este limpede că ele sunt 
experienţe transformative aproape indiferent de durată. Eu interpretez 
acest lucru astfel: chiar şi o scurtă privire aruncată în lumea spirituală 

este suficientă pentru a ne garanta că moartea unei persoane iubite este 
doar o translaţie a spiritului ei în alt plan. 

De asemenea, vreau să spun răspicat că nu toţi cei care se află la 
căpătâiul unei persoane iubite care este pe moarte vor trăi oricare 
dintre aceste experienţe. Totuşi, pot spune cu o oarecare certitudine că 
un procent apreciabil dintre persoanele care sunt alături de o altă 
persoană muribundă vor descrie senzaţii care indică limpede că au 
simţit cel puţin parţial ceva profund spiritual. Aceste experienţe sunt 
adesea comparate cu vizionarea unei renaşteri şi sunt considerate de 
mulţi ca fiind evenimente pline de bucurie şi de iubire. » 

(Raymond Moody, în capitolul 4 - Elemente ale experienţei morţii 
împărtăşite) 

Iată unul dintre cazurile reale povestite de autor în aceeaşi carte: 

„Chiar am fost în rai?” 

O gospodină s-a apropiat de mine în timpul unei şedinţe de 
autografe de la Atlanta pentru a-mi spune povestea surorii ei. Această 
femeie - pe care am s-o numesc Gail - îşi îngrijise sora cât timp aceasta 
făcuse chimioterapie pentru cancer la sân. Chimioterapia nu a mers şi 
cancerul s-a răspândit, iar Gail a rămas alături de ea până la sfârşit. 

în momentul morţii surorii ei, Gail a văzut un „halou” de „particule 
mititele de lumină” care se adunaseră în jurul pieptului şi al capului 
moartei. „Am simţit efectiv cum îşi părăseşte corpul”, mi-a spus Gail. 
„M-am aplecat s-o îmbrăţişez şi am simţit cum trecea prin mine ca un 
puls de energie. Era efectiv o izbucnire de fericire şi de eliberare.” 

Gail mi-a spus că a „zăbovit” alături de sora ei care murea. „Am 
parcurs o parte din drumul ei către viaţa de dincolo”, mi-a zis ea. „Când 
m-am aplecat s-o îmbrăţişez, îmi era clar că murise, că nu mai avea o 
voce corporală, dar nici nu avea nevoie de aşa ceva. Puteam să ne 
transmitem gânduri de la una la cealaltă fără să fie nevoie să vorbim.” 

în timp ce comunicau telepatic, Gail a remarcat că amândouă 
pluteau, „dar într-un spaţiu fără pereţi”. Şi, cu toate că nu şi-a văzut 
părinţii, a avut senzaţia că erau şi ei acolo, precum şi un unchi decedat 
recent. 

„Am zăbovit un timp în locul acela”, mi-a spus ea. ,A-m simţit-o cum 
se despărţea de mine şi asta a fost tot - ea s-a dus în rai şi eu m-am 
întors.” 

„Opoveste uimitoare”, am spus eu. 

Gail a fost cu totul de acord. 

„De atunci nu mi-a mai fost deloc frică de moarte. Nici măcar n-am 
plâns la înmormântarea surorii mele. Dar nu pot să nu mă întreb: chiar 
am fost în rai?” 

* * -fc 

O altă carte interesantă a lui Raymond Moody: „Lumina vieţii de 

dincolo” 59 

4 iunie 2015 


ECKHART TOLLE ESTE SAU NU ESTE UN „WALK- 
IN"? ILUMINAREA LUI A FOST CAUZATĂ DE UN 
TRANSFER DE SPIRITE? 


Fenomenul walk-in (transferul de spirite) nu este uşor de înţeles şi 
nominalizat. Printre puţinele exemple la îndemână, credem că am găsit 
unul inedit. Este o ipoteză de lucru bazată pe relatările autobiografice ale 
celebrului autor spiritual Eckhart Toile. 

Spre deosebire de mulţi oameni care au experimentat iluminarea 
spirituală pentru că au căutat-o, Toile nu a avut preocupări spirituale. în 
schimb, domnia sa a avut o „iluminare spontană” la maturitate, pe când 
avea 29 de ani. Prin aceasta se deosebeşte şi de acei puţini care au avut o 
iluminare spontană încă din copilărie. Argumentele următoare ne fac să 
credem că s-a petrecut ceva foarte special şi anume un „TRANSFER DE 
SPIRITE”. 

1) Din spusele sale (în conferinţa video „înflorirea 
Conştiinţei Umane”), în urma acelui eveniment straniu, ceea 
ce el numeşte „corpul-durere” (adică acumularea de emoţii 
negative în subconştient) i-a dispărut total într-o noapte, ca 
prin farmec! încă din copilărie, el suferea de depresie cronică 
cu tendinţe suicidare. Şi, dintr-o dată, toată greaua 
încărcătură karmică dispare, odată cu schimbarea viziunii 
despre realitate! Un adevărat miracol, care este numit în 
limbaj spiritual „iluminare”! 

O interpretare posibilă este următoarea: aflat în pragul sinuciderii, 
spiritul iniţial al lui Eckhart decide să ofere locul unui spirit înalt, evitând 


59 https://www.scribd.com/doc/123969315/Dr-1-Raymond-Moody-Lumina-vietii-de-Dincoio 

în ultimul moment pedeapsa ce ar fi primit-o în cazul suicidului. 
Beneficiul a fost mutual: primul spirit a scăpat de o viaţă chinuită, iar al 
doilea spirit şi-a putut începe cariera de învăţător spiritual! 

Desigur, se poate găsi un prim contraargument de genul „corpul- 
durere i-a dispărut dintr-o dată pentru că tocmai i se terminase karma 
de ispăşit, nu pentru că a intrat alt spirit ”. Totuşi, cine a observat cum 
lucrează karma negativă ştie că, pe măsură ce ea fructifică suferinţe, îi 
scade forţa, efectele negative se diminuează, astfel că pedeapsa se încheie 
aproape pe neobservate. în cazul de faţă, dimpotrivă, schimbarea a fost 
bruscă, inexplicabilă. 

Sau putem accepta, pur şi simplu, argumentul clasic şi simplist: 
starea de uimire profundă i-a blocat gândirea lui Eckhart, deschizându-i 
automat calea spre iluminare (ca în practica Zen). Dar şi aici trebuie să 
fim precauţi, căci acest fenomen nu s-a petrecut „automat”: el relatează 
că a fost supravegheat de o entitate inteligentă, care i-a şoptit ,JSfu te 
împotrivi!” când efectua asupra sa operaţii energetice-spirituale... 

2) După eveniment, timp de 2 ani, noul spirit s-a 
familiarizat cu trupul şi mintea lui Eckhart, preluate de la 
celălalt spirit, şi i-a ars reziduurile karmice prin stări de 
samadhi. Toile mărturiseşte că a lăsat vechea viaţă în urmă ca 
şi cum ar fi fost a altcuiva, de care nu mai doreşte să îşi 
amintească. 

Este foarte interesant din punct de vedere ştiinţific faptul că omul 
Eckhart Toile nu a fost conştient de procesul substituţiei spirituale, 
mintea sa umană rămânând ca element de continuitate. Vechiul spirit, 
cel iniţial, se încarnase cu o karmă apăsătoare, pe care nu şi-o mai putea 
suporta. «Eu nu mă mai suportam pe mine», rememorează maestrul. 
Din contră, noul său spirit este unul foarte înalt, încarnat cu misiunea de 
a oferi învăţături spirituale foarte simple şi clare omenirii moderne. 

însă, ca un alt posibil contraargument, dintr-un interviu cu maestrul 
aflăm că, în copilărie, prefera singurătatea în natură, pe care o adora. 
Acesta poate fi un indiciu că avea anumite înclinaţii spirituale native. 
Deci spiritul său iniţial nu era deloc unul inferior, ci doar depăşit de 
moştenirea karmică... De altfel, numai un spirit cu afinitate pentru 
spiritul elevat actual putea cădea la înţelegere pentru acest schimb de 
locuri. 

Iată, în continuare, episodul substituirii spirituale, descris de 
maestrul Toile - fiind una dintre puţinele relatări din interiorul 

experienţei numite, în budismul tibetan, Drongjug sau, în new-age, 
Walk-in. Sublinierile evidenţiază elementele care susţin ipoteza. Vă 
lăsăm să trageţi propriile concluzii. 

«Trecutul nu-mi foloseşte prea mult şi rareori mă gândesc la el. Până la 
vârsta de 13 ani, am trăit într-o stare aproape continuă de anxietate, întreruptă 
de perioade de depresie suicidară. Acum am sentimentul că vorbesc despre 
o viaţă anterioară sau despre viaţa altei persoane, (subl.n.) 

într-o noapte, la puţin timp după ce împlinisem 29 de ani, m-am trezit spre 
dimineaţă cuprins de un sentiment de panică totală. Mă mai trezisem de 
nenumărate ori înainte cu acest sentiment, dar de data asta era mai intens ca 
niciodată. [...] totul părea atât de străin, de ostil şi de lipsit de orice sens, încât 
mi-a produs o aversiune profundă faţă de lume. Cel mai odios lucru era, totuşi, 
propria mea existenţă. Ce rost avea să continui această luptă permanentă ? 

Simţeam cum o profundă dorinţă de autodistrugere (subl.n.), de 
nonexistenţă devine mult mai puternică decât dorinţa instinctivă de a continua 
să trăiesc. 

„Eu nu mă mai pot suporta pe mine însumi”. Acesta era gândul care 
continua să se deruleze în mintea mea. Apoi, dintr-o dată, am sesizat 
ciudăţenia lui. „Sunt eu o fiinţă sau două? Dacă eu nu mă mai pot suporta pe 
mine însumi, atunci trebuie să existe două fiinţe în mine: «eu» şi «mine 
însumi» (subl.n.), cu care «eu» nu mai pot trăi.” „Poate că”, m-am gândit eu, 
„numai una dintre ele este reală.” 

Am fost atât de uimit de această stranie descoperire, încât mintea mea s- 
a oprit în loc. Eram perfect conştient, dar nu mai aveam gânduri. Apoi m-am 
simţit atras în ceea ce semăna cu un vârtej de energie. La început a fost o 
mişcare lentă, care apoi s-a accelerat. Am fost cuprins de o frică intensă şi 
corpul meu a început să tremure. Am auzit cuvintele „nu te împotrivi” ca şi cum 
ar fi venit de undeva din pieptul meu. Simţeam că sunt tras într-un gol. Mă 
simţeam ca şi cum golul se afla mai degrabă în mine decât în afara mea. 
Dintr-o dată, nu a mai existat nici urmă de frică şi m-am lăsat să alunec în acel 
gol. Nu îmi amintesc ce s-a întâmplat după aceea. 

(Aceasta poate fi descrierea intrării în starea de moarte a vechiului suflet. 
Amintirea s-a păstrat în mintea omului Toile, care a fost preluată de noul spirit 
încarnat - n.n.) 

Am fost trezit de ciripitul unei păsări din faţa geamului meu. Nu mai 
auzisem până atunci un aşa sunet. Aveam încă ochii închişi şi am avut 
imaginea unui diamant preţios. Da, dacă un diamant ar putea scoate un sunet, 
aşa ar suna. Am deschis ochii. Primele raze ale soarelui treceau prin draperii. 
Fără să mă gândesc, am simţit, am ştiut că este infinit mai multă lumină decât 
ne dăm noi seama. Acea lumină blândă filtrată de draperii era iubirea însăşi. 
Ochii mi s-au umplut de lacrimi. M-am ridicat şi m-am plimbat prin cameră. Am 
recunoscut camera şi mi-am dat seama că niciodată nu o văzusem cu 
adevărat până atunci. Totul era proaspăt şi pur, ca şi cum tocmai ar fi fost 
creat, (subl.n.) Am luat în mâini diferite lucruri, un creion, o sticlă goală, 
minunându-mă de frumuseţea şi viaţa care izvorau din ele. 

în ziua aceea m-am plimbat prin oraş cuprins de o uimire profundă faţă 
de miracolul vieţii pe Pământ, ca şi cum tocmai aş fi venit pe lume. (subl.n.) 

în următoarele cinci luni, am trăit într-o stare de pace şi fericire profunde 
şi neîntrerupte. După aceea, ea s-a diminuat întrucâtva în intensitate sau 
poate că aşa mi s-a părut mie, pentru că a devenit starea mea naturală. 

Puteam să funcţionez normal în lume, deşi mi-am dat seama că, orice aş fi 
făcut, nu aş mai fi putut adăuga nimic la ceea ce aveam deja. 

Ştiam, desigur, că mi se întâmplase un lucru extrem de important, dar 
nu îl înţelegeam complet, (subl.n.) [...] presiunea intensă a suferinţei din 
noaptea aceea trebuie să fi forţat conştiinţa mea să se retragă din 
identificarea cu şinele nefericit (subl.n.) [...]. Această retragere trebuie să 
fi fost atât de completă, încât acel sine fals, plin de suferinţă, s-a prăbuşit 
imediat (subl.n.) [...] Mai târziu am învăţat să mă cufund în acea lume 
interioară atemporală şi fără de moarte, pe care o percepusem iniţial ca pe un 
gol, şi să rămân complet conştient. Am trecut prin stări de o indescriptibilă 
fericire şi sfinţenie, faţă de care chiar şi experienţa iniţială pe care tocmai am 
descris-o păleşte. A venit un moment când, pentru o vreme, am rămas fără 
nimic în plan fizic. Nu aveam relaţii sociale, casă, loc de muncă, identitate 
socială definită. Am petrecut aproape doi ani stând în parc pe bănci, în beţia 
celei mai intense fericiri. [...] 

Mai târziu, oamenii veneau din când în când la mine.[...] Devenisem un 
învăţător spiritual.» 

[citat din „Puterea prezentului”, de Eckhart Toile, Introducere] 

Apreciem la înalta lor valoare minunatele învăţături pe care Eckhart 
Toile le împărtăşeşte căutătorilor adevărului spiritual. Supoziţia noastră 
nu intră în contradicţie cu ele, ci elimină misterul şi confuziile legate de 
momentul crucial al „iluminării spontane” a unui om care nu era deloc 
interesat de spiritualitate până în acel moment. Starea de ILUMINARE a 
minţii maestrului Toile este un efect secundar al evenimentului principal, 
anume VENIREA ÎN TRUP A UNUI SPIRIT FOARTE ELEVAT, care 
păstrase proaspătă amintirea lumii spirituale din care coborâse. 

Această iluminare spontană nu poate fi luată drept model de către 
aspiranţi, care vor fi nevoiţi să cucerească pas cu pas înălţimile spirituale. 
Aici, exemplul personal al profesorului nu este esenţial. El a suferit o 
transformare neintenţionată, pe când elevii săi caută să obţină aceeaşi 
transformare în mod programatic, avansând etapă după etapă, pentru ca 
schimbările obţinute să fie stabile şi definitive. Dar avem siguranţa că 
Cerul sprijină dorinţa de elevare a conştiinţei muritorilor tocmai prin 
trimiterea urgentă în trup de om a încă unui învăţător, atât de rar şi 
preţios, iar în cazul lui Eckhart Toile, şi atât de celebru... 

11 iunie 2015 

Jurământul sărăciei 


în ziua de azi, cine se dedică cu adevărat spiritualităţii în gând şi 
faptă, păstrându-şi o moralitate desăvârşită, e ca şi cum ar fi depus 
„jurământul sărăciei”. Chiar dacă va supravieţui cumva, nu va putea 
aduna avere niciodată. 

Acest lucru l-au simţit pe propria piele mulţi aspiranţi spirituali. Nu 
reuşesc să-şi împlinească visurile spirituale, din lipsa posibilităţilor 
materiale. Banii nu prea trag la spirit, după cum se vede... Sfaturile 
maeştrilor lor nu ies din banalitatea „gândirii pozitive”, a „mentalizării 
succesului” şi alte plăsmuiri de tip new-age. Puţini sunt cei care reuşesc 
pe plan financiar urmând şi o spiritualitate autentică. Doar când se 
întâlnesc conjuncturile avantajoase cu o karmă favorabilă. Sau prin 
compromisuri, pe care doar ei le ştiu... 

Natural, cei dedicaţi spiritului, se desprind treptat de motivaţiile 
pecuniare, de interesele meschine, de gândirea materialistă, aducătoare 
de venituri. Nu e realist să-şi dorească şi un nivel material prea înalt. Să 
se resemneze cu cât au şi că nu vor aduna la fel de mulţi bani ca 
profitorii. 

Lumea de azi nu este un paradis, e departe de a se fi realizat saltul 
conştiinţei planetare. Lucifericii au reuşit să îşi răspândească influenţa 
peste tot şi domină lumea prin bani. Cei îndemnaţi spre spiritualitate 
sunt supuşi unei presiuni mentale imense, ca şi unor constrângeri fizice. 

Pentru cei implicaţi trup şi suflet în munca spirituală este potrivită 
înţelepciunea Apostolului Pavel: 

„Ştiu să trăiesc smerit şi ştiu să trăiesc în belşug. în totul şi pretutindeni 
m-am deprins să fiu sătul şi flămând, să fiu în belşug şi să fiu în lipsă. Pot totul 
în Hristos care mă întăreşte.” (Filipeni 4:12,13) 


* * * 


30 iunie 2015 


CUM ÎI PRIVESC SPIRITELE PE OAMENI? Toţi oamenii sunt 
nişte ignoranţi, mai mult sau mai puţin. Dar diferă modul 
spiritelor de a acţiona având această percepţie. 

Spiritele imature, neserioase, îşi bat joc de ei, de credulitatea lor. 
Spiritele şi mai inferioare, demonice, merg mai departe, ducându-i până 
la autodistrugere şi distrugerea altor semeni. 

în schimb, spiritele superioare, angelice, privesc oamenii cu 
compasiune, duioşie, înţelegere, dorind să îi ajute cu înţelepciunea şi 
priceperea lor inspirată de Dumnezeu. 

Prostia oamenilor e dictată de înseşi limitările inerente fiinţei 
umane. Chiar şi cele mai slabe spirite văd lucrurile dintr-o perspectivă 
mai largă. Detaliile vieţii oamenilor oricum nu contează prea mult. 

Prostia oamenilor vine din faptul că nu văd pădurea din cauza 
copacilor. Chiar şi maeştrii spirituali au o viziune limitată de condiţiile 
vieţuirii lor. Condiţia umană nu poate fi niciodată egală cu condiţia 
spiritelor libere şi superioare, chiar dacă omului i se mai oferă sclipiri de 
divinitate, aşa, pentru întreţinerea aspiraţiei şi diseminarea iubirii 
divine... 

Priveşte şi tu oamenii ca pe nişte ignoranţi - pe toţi, inclusiv pe 
tine! Totul devine astfel mult mai relativ şi vei scăpa de furie, de orgoliu, 
de toate defectele umane. Ştiind că eşti prost şi tu, poate mai puţin ca 
alţii, dar tot eşti prost, te smereşti rapid. Prostia înseamnă că nu vedem 
întreg tabloul cosmic al fiinţării, deci părerile noastre depind de gradul 
nostru de prostie, fiind la fel de relative, fără valoare absolută. Pentru ce 
atunci să ne ţăţim ţanţoşi şi ţâfnoşi? 

4 decembrie 2016 


* * * 


C Iată două tipuri de FRUMUSEŢE: 

1) Frumuseţea simplităţii eficiente (ca în formulele matematice) 

2) Frumuseţea armoniei complexităţii (ca în muzică, fiinţa umană 

etc) 

Frumuseţea unei femei loveşte ca trăsnetul pe orice bărbat care o 
vede. Unii încearcă să posede acea frumuseţe, răpind sau închizând 
femeia în propriul harem. Dar frumuseţea aparţine doar femeii, ea nu se 
poate transfera admiratorului. Cel ce încearcă se trezeşte curând cu o 
„pradă” tot mai incomodă şi pretenţioasă. Scopul frumuseţii femeii este 
de a atrage pe acel unic bărbat care, momit la început de frumuseţea 
exterioară, să descopere mai apoi frumuseţea interioară şi alte calităţi 
femeieşti care îl completează, oferindu-i şi el la schimb calităţile 
masculine. 

De fapt, frumuseţea nu aparţine nici măcar femeii însăşi. Ea trece 
odată cu timpul. Admiră imaginile senzuale ale faimoasei Sophia Loren 
în tinereţe, iar apoi uită-te cum arată la bătrâneţe! Este acelaşi om, rămas 
acum fără masca atracţiei fizice. Frumuseţea este întotdeauna o momeală 

5 5 

a sexualităţii, dar este preferabil să fie şi a destinului de cuplu, de familie 
armonioasă. 


t Atâta vreme cât mintea omului rămâne DENSĂ, ea va fi mai 
receptivă la influenţele grosiere ale entităţilor negative decât la sfaturile 

binevoitoare ale celor pozitive. Energia vehiculată de demoni este mai 
apropiată de frecvenţa de funcţionare a minţii comune şi de aceea omul 
poate fi manipulat de aceia. Deseori, influenţa lor induce o manifestare 
obsesiv-compulsivă greu de combătut. E nevoie de auto-supraveghere 
şi conştientizare, iar dacă nu ajunge, trebuie întărită voinţa. 

O minte DENSĂ se va ocupa exclusiv de aspectele inferioare 
(animalice) ale existenţei: supravieţuire fizică, sex, securitate, interese de 
clan, apreciere socială, putere (domeniile predilecte ale primelor 3 
chakre). 

Cum se pot RAFINA minţile tuturor oamenilor, pentru a construi o 
societate ideală? Numai printr-o REVOLUŢIE SPIRITUALĂ, sub 
conducerea lui Dumnezeu şi a îngerilor Săi. Rafinarea individului 
depinde foarte mult de el însuşi şi este posibilă prin căutarea 
EVOLUŢIEI SPIRITUALE. 

8 decembrie 2016 

RUGĂCIUNE ŞI MEDITA ŢIE 

® Rugăciunea şi meditaţia nu se pot lipsi de introspecţia 
psihologică. 

Rugăciunea tinde să elimine preocuparea internă şi personală, 
invocând favorurile unor fiinţe supranaturale. Meditaţia tinde să 
depăşească chestiunile psihologice în favoarea supramentalului şi 
supranaturalului. Introspecţia ne readuce pe pământ, ba chiar în 
pământ, pe tărâmul umbrei. Rugăciunea şi meditaţia folosesc deseori 
închipuirea ca metodă, în schimb introspecţia foloseşte mereu 
luciditatea. 

- Rugăciunea e necesară. Simplele îndemnuri morale nu au 
putere asupra omului decât dacă sunt dublate de influenţa spiritelor 
bune. Ele sunt un grup, o comunitate, Sfintele Duhuri. Te poţi ruga la 
oricare dintre ele şi mai multe te vor ajuta. Fără Graţia Divină nu putem 
ieşi din pielea crocodilului. 

- Meditaţia e necesară, ea ne dezvăluie mecanismele mintii, 
îmblânzirea minţii şi deziluzionarea necesită tehnici specifice, aşa cum 
îmblânzirea animalelor nu se face cu rugăminţi, implorări sau răstiri. 

- Introspecţia e necesară. Rugăciunea nu garantează sprijinul 
zeilor şi minunile pe care ni le dorim mereu. Meditaţia ne poate 
transforma (în anumite aspecte), dar nu şi pe ceilalţi. Trăim printre 
oameni şi suntem contaminaţi cu gânduri şi emoţii inferioare. 

Recunoaşterea lor în propria fiinţă ne face mai umili şi ne readuce 
mintea din sferele prea înalte pentru muritori către mlaştina 
pământeană, unde trebuie să trăim deocamdată. 

Supranaturalul este invocat prin rugăciune (-) şi obţinut prin 
meditaţie (+). Mintea este observată prin introspecţie (-) şi controlată 
prin meditaţie (+). 

O Sunt o unitate: spirit, minte şi suflet vital. Conştiinţă spirituală, 
conştiinţă psihică, conştiinţă corporală. Sufletul vital face posibilă 
funcţionarea corpului, repararea sa, dar şi performanţele speciale şi chiar 
miracolele în corp. Aşa cum mintea obişnuită nu-şi percepe stăpânul 
(spiritul), sufletul vital nu-şi percepe stăpâna (mintea). Prin 
antrenament, comunicarea dintre ele se îmbunătăţeşte. Iniţiativa 
aparţine superiorului. 

14 decembrie 2016 


VIDUL NU ESTE NIMICUL 


Voi începe aceste note cu aprecierea documentarului „Everything 
and Nothing ” 60 , realizat de Jim Al-Khalili pentru BBC4. Alternativ, 
citiţi doar rezumatul celor 2 episoade 61 (în limba engleză) 

în partea a doua, realizatorul ne descrie istoria concepţiilor 
despre vid sau nimicul absolut, din perspectivă ştiinţifică. Vom 
vedea cum părerea savanţilor s-a modificat de la o epocă la alta, după o 
spirală evolutivă. Ştiinţa este ciclică, ea renunţă la ce e perimat şi 
îmbrăţişează adevărul. 

Iată care au fost părerile celor mai inteligente creiere despre VID sau 
NIMIC: 


1. Vidul NU EXISTA 


Filosoful grec Aristotel a stabilit empiric că „natura are oroare de 
vid”, negăsind nicăieri un loc unde să nu se găsească nimic. Timp de 
aproape 2 milenii, savanţii au considerat adevărată această observaţie 
antică. 

2. Vidul EXISTĂ 

Savantul italian Torricelli a găsit totuşi o metodă simplă de a crea 
vid. A întors un tub plin cu mercur intr-un vas, iar coloana de mercur a 


60 http://topdocumentaryfilms.com/everything-and-nothing/ 

61 http://humanists4science.blogspot.ro/2011/04/bbc-everything-and-nothing-jim-al.html 

coborât puţin, lăsând deasupra sa VID. Apoi, filosoful şi savantul Pascal a 
observat că, urcând într-un turn înalt, presiunea aerului (egală cu 
înălţimea coloanei de mercur) scădea. A dedus că, cu cât urcăm, 
atmosfera de deasupra este tot mai mică, iar dincolo de marginea ei 
începe, fatalmente, VIDUL cosmic. 


3. Vidul NU EXIST. 


Savanţii din secolul XIX considerau că, asemenea undelor sonore, 
care se propagă prin aer, şi lumina (care are proprietăţi de undă) trebuie 
să străbată şi ea un mediu de suport similar, dar invizibil, nedetectabil. L- 
au numit „etar luminifer”, care umple tot VIDUL cosmic. 

4. Vidul EXISTĂ 

La sfârşitul secolului XIX, savanţii Michelson şi Morley au 
demonstrat că lumina are o viteză constantă, indiferent de direcţie, ceea 
ce înseamnă că ea nu „se freacă” de presupusul „eter”, care, prin urmare, 
nu există; nimic nu umple vidul. 


5. Vidul NU EXIST 


Savantul britanic Paul Dirac a stabilit, plecând de la principiul de 
nedeterminare a lui Heisenberg, ca la nivel cuantic, „vidul fierbe”. în 
fiecare moment, se creează din vid perechi de particule şi antiparticule, 
care se anihilează imediat reciproc, astfel că nu apucăm să le depistăm 
existenţa. 

Mai târziu, savanţii au conceput şi instrumente fine care au 
evidenţiat indirect, prin efecte asupra traiectoriei orbitei electronilor, 
apariţia intempestivă a unor „particule virtuale”, ce dispar imediat (după 
ce au interacţionat cu electronii măsuraţi). Particulele elementare ar fi 
deci mai mult nişte evenimente decât nişte lucruri. 

* * •£ 

Savantul şi filosoful Nassim Haramein duce raţionamentul mai 
departe: „Ceea ce percepem ca fiind mişcare se datorează, în fond, 
faptului că realitatea pulsează, adică intră şi iese din existenţă cu o 
frecvenţă înaltă, creaţia dispare şi reapare, oscilând între formă şi 
fără-de-formă la nivel cuantic de nenumărate ori în fiecare secundă, 
dăndu-ne aparenţa de mişcare.” 


Schema generală ar fi aceasta: 

1. 

Particulele 
există 
(Vidul NU 
există) 

2. 

Particulele 
NU există 
(Vidul 
există) 

3 . 

Particulele 
există 
(Vidul NU 
există) 

4. 

Particulele 
NU există 
(Vidul 
există) 

5 . 

Particulele 
există 
(Vidul NU 
există) 

"> 

Interesant tipar! Unde l-am mai văzut?... Adineauri, în istoria conceptelor 

despre Vid, prezentate puţin mai sus. Nu ştiu dacă înseamnă ceva, dar 

merită să remarcăm şablonul. 

în acest model, Universul pare a nu fi altceva un film de celuloid 
rulat de un gigantic aparat de proiecţie pe ecranul spaţiu-timp, în care 
fotogramele statice se derulează una după cealaltă cu o foarte mare viteză 
(frecvenţa fundamentală de vibraţie a Universului, care defineşte „cuanta 
de timp divin”). O altă comparaţie poate fi făcută cu o lumină 
intermitentă, stroboscopică, în care pulsurile luminoase alternează cu 
momente de întuneric. 

Am putea spune că Vidul şi Creaţia coexistă. Dacă ne aflăm în starea 
absolută de Creator, vedem totul (fotogramele albe şi negre), iar ca fiinţe, 
numai Creaţia (fotogramele negre). ,JSfirvana (Vidul) este totuna cu 
Samsara (Creaţia )”, se spune în Orient. 

* * * 

Vidul Divin nu este lipsit de farmec sau gândire, dimpotrivă, numai 
că El diferă complet de tot ceea ce apare în Creaţie, este Pură Conştiinţă. 
Fiind indescriptibil, din comoditate, e descris ca fiind Nimicul. Spre a se 
apropia de realitatea sa complexă, Vidul a fost numit uneori Plenium - 
căci este plin de informaţie şi energie, conţine în mod virtual orice ar 
putea apare vreodată în Creaţie. „Spaţiul defineşte materia, nu materia 
defineşte spaţiul. Materia provine din Vid şi se întoarce acolo” (Nassim 
Haramein). 

Metafizic vorbind, Creaţia e generată de pulsaţiile Conştiinţei 
Absolute (sau, dacă vreţi, „valurile din spuma cuantică”). Acelaşi lucru 
spune explicit şi mecanica cuantică: spaţiul-timp (cu cele 4 dimensiuni 
ale sale) este generat de celelalte 7 dimensiuni ascunse ale multiversului 
(universul complet, cu cele 11 dimensiuni) într-o parte a acestuia (lăsând 
deci o mare parte a sa neacoperită de spaţiu-timp). 

Conceptul de „maya” din Advaita Vedanta (un sistem filosofic non- 
dual) desemnează iluzia că universul nu ar fi mai mult decât spaţiul-timp. 

Fizica cuantică consideră, şi ea, că simţurile noastre sunt restrânse la 
cele 4 dimensiuni şi, de aceea, foloseşte matematica pentru a deduce 
potenţialul din afara lor (universuri paralele, holografice etc.). Fizica 
cuantică încă nu defineşte explicit faptul că tărâmul potenţialităţilor este 

un „ocean de conştiinţă”, dar atestă, involuntar, faptul că formele din 
acest tărâm virtual au calităţi asemenea gândirii. 

Astfel, una dintre cele mai surprinzătoare observaţii ale mecanicii 
cuantice a fost aceea că intenţia cercetătorilor este cea care va determina 
modul cum vor „alege” particulele elementare să apară în experiment: 
sub aspectul de undă sau sub cel de particulă. De fapt, particulele nu aleg 
conştient, ci rezultatul este produsul interferenţei undelor gândirii 
umane cu undele mişcării particulei prin câmpul vidului. 

Subiectul discutat aici are conexiune şi cu termenul de „spanda” sau 
„învăţătura despre vibraţie” a Şivaismului din Kashmir (un alt sistem 
filosofic non-dual , de sorginte tantrică). Spanda înseamnă radianţă 
pulsatorie divină, vibraţia creativă a lui Şiva (Creatorul Absolut). 
Diferenţele faţă de Advaita Vedanta sunt: 1) doctrina tantrică susţine 
faptul că lumea fenomenală există cu adevărat, nu este doar o iluzie 
cosmică, 2) Divinitatea Supremă nu este inactivă, ci creează continuu. 

28 decembrie 2016 


„Spirituale”, adică umoristice 

Anagrame-n calambur 


Cele două ROZE 

într-un bol englez 
Dau, amestecate: 

ZERO şi OREZ. 

Catren epigramă 


Azi, femeile fatale 

Au vederi... mai largi în viaţă: 
Dintr-o parte - silicoane, 

Iar din faţă - bot de raţă. 

Hormonu'bate neuronu' 


Când le dau flocii, băieţii 

Au în cap numai tărâţe 
Se hlizesc ca nătăfleţii 

La frumoasele... cur-tate. 

Sexualitate 


A face-amor - nu-i un păcat 

Doar dacă eşti înamorat. 
Dacă îl faci din interes, 

E animalic - e regres. 


Parodie (Repetabila povară) 


Cine n-are pe taste diacritice, nu-n gând 
Mai aude şi-n somn graiul român plângând 
Că am fost, că n-am fost, ori că suntem titraţi 
Virgulă, căciulă, coif - tre’ s-adăugaţi! 


Testamentul lui Petru cel Mare 


De la măreţul Petru ţar 
Vor cei de la Kremlin 
Să-ntind-al Rusiei hotar 
La Pontul Euxin: 

Un lac mujic şi militar 
Cu multă vodcă plin... 
Cuprinde glob-un ev barbar 
Puţin câte Puţin 


Grasa slavă 


La ruşi, expansiunea-armată 
boală-i (gena de rasă-i slabă), 
îşi lăbărţează marginile 
ca gaspadina grasă slavă. 

70000 de gânduri 


A început în „1984”. Oamenii de ştiinţă au descoperit că fiecare om 
are 70000 de gânduri în fiecare zi. Drept urmare, autorităţile 
responsabile au temeri serioase despre ele: 

- Circulând libere şi nefiscalizate, creează o pagubă imensă la buget. 

- încing creierele şi contribuie astfel la încălzirea globală a planetei. 

- Fiind mai uşoare decât aerul, gândurile eliberate în atmosferă atacă 
fragilul strat de ozon. 

- Nefiind necontrolate de serviciile de securitate, toate aceste 
gânduri sunt din start suspecte de terorism. 

- Specia ţestoaselor este în pericol de dispariţie. 

Din aceste motive serioase, şi încă altele care nu pot fi dezvăluite, 
autorităţile anunţă măsurile ce vor fi luate spre binele populaţiei: 

- Impozitarea gândurilor, dacă trec de 3000 pe zi. Cum oricine 
depăşeşte acest plafon (mai puţin politicienii), vom fi impozitaţi cu toţii 
(cu excepţia parlamentarilor). 

- Limitarea accesului la cultură şi informare liberă, care, se ştie, 
provoacă inflaţia de gânduri. De fapt, neoficial, limitarea funcţiona de 
mult, dar nu s-a spus că e „de bine”. 

- Internarea forţată în clinici de spălare şi aerisire a creierului a 
intelectualilor care depăşesc 100000 de gânduri pe zi. Cine este 
intelectual? Oricine navighează pe internet cel puţin 30 minute pe zi. 

- Implantarea sub piele a unor microcipuri cu gândurile permise 
cetăţenilor civilizaţi. în momentul apariţiei unui gând alogen, microcipul 
va elimina substanţe iritante, provocând mâncărimi extreme şi dor-de- 
ducă. 

- împuşcarea tuturor ţestoaselor, eliminând astfel gândurile excesive 
şi grijile ecologiştilor. 


Legea lui Arhimede reloaded 


„Un corp scufundat în propria prostie este împins de sus în jos cu o 
forţă egală cu fudulia lui.” 


24 iunie 2015 

Puţintică gramatică 

Câte greşeli şi omisiuni gramaticale recunoaşteţi mai jos? 

Sânt de acord c-avem aici 
Decât greşeli neânsemnate 
Ce-Academia hotărâ 
Cum trebuiesc înscris redate. 

N-au m-ai schimbat gramatica 
Din 93 până acu’ 

Nu zic că nu fu’ necesar 
Da trebuia să nu. 


Răspuns: io = 8 greşeli + 2 omisiuni 

Sunt de acord c-avem aici / Doar greşeli neînsemnate / Ce-Academia 
hotărî / Cum trebuie în scris redate. / N-au mai schimbat gramatica / 
Din ^93 până acu’ / Nu zic că nu fu necesar / Da ’ trebuia să nu. 

11 noiembrie 2016 


Ştiinţofiligia 


® Am inventat un cuvânt: ŞTIINŢOFILIGIE, cu versiunea în 
engleză SCIENSOPHYLIGION. 

ştiinţofiligie = ştiinţă+filosofie+religie 
sciensophyligion = science+philosophy+religion 
Desemnează domeniul de intersecţie a celor 3 mari direcţii de 
gândire: ştiinţă, filosofie, religie. Aici se îndreaptă interesele mele. 

8 decembrie 2016 

SPIRITELE ÎN DIALOG CU NOI 


BABILONII SPIRITUALISTE 


Capitole: 

SPIRITISMUL 

„REVELAŢII” ABSURDE 

LIMITĂRI ALE PRACTICII SPIRITISTE 

MEDIUMI 

SUPRALICITAREA MEDIUMNITĂŢII 
MEDIUMI AD-HOC 

DE LA TĂBLIŢA OUIJA LA TABLETA VORBITOARE 


SPIRITISMUL 


Ştiinţa se bazează iniţial, ca şi religia, pe... o credinţă. Diferenţa este 
că ştiinţa renunţă la ideile eronate, neadaptate la realitate. „Adevărul 
absolut” este un ideal pe care omul de ştiinţă ştie că nu-1 va atinge 
niciodată, dar omul religios îl are în buzunarul hainei. 

„Ştiinţa spirituală” este un concept modern despre religie. Ea 
consideră că adevărul spiritual se dezvăluie treptat, potrivit nivelului de 
înţelegere al omenirii. Prin urmare, adevărul spiritual este supus 
permanentei îmbogăţiri, clarificări, rafinări. Dogmele sunt inamicii 
cunoaşterii adevărului, deşi pretind contrariul. Totuşi, ştiinţa spirituală 
este destul de evazivă, apropiindu-se ca abordare de fizica cuantică. 
Savanţii moderni s-au obişnuit deja cu probabilităţile şi paradoxurile, ca 
şi cu influenţa involuntară a cercetătorului asupra rezultatelor, 
renunţând tot mai mult la „obiectivitatea” ştiinţifică. 

„Filosofia perenă” (philosophia perennis) este un concept potrivit 
căruia există un corp de adevăruri eterne, care au străbătut istoria 
deghizate în diverse idei religioase. în ciuda unor diferenţe de exprimare, 
marile adevăruri (precum Fiinţa Supremă Creatoare, conştiinţa - temelia 
universului, multi-etajarea fiinţei umane complexe, purificare morală şi 
virtute, supravieţuirea după moarte, reîncarnarea spiritelor, memoria 
indestructibilă a universului şi altele asemenea) nu sunt nici rodul 

imaginaţiei, nici al credinţelor efemere, ci sunt legi şi fenomene 
universale. 

„Spiritismul” este o doctrină filosofică şi religioasă care îmbracă 
atât forma ştiinţei spirituale, cât şi a filosofiei perene. în spaţiul anglo- 
saxon, o denumire oarecum echivalentă pentru spiritism este cea de 
„spiritualism”. Se bazează pe practica comunicării cu spiritele cu ajutorul 
mediumilor - persoane special dotate, antrenate şi conştientizate pentru 
această misiune dificilă şi nobilă. 

CONFIRMAREA MEDIUMNITĂŢII 

Gary Schwartz, profesor de psihiatrie şi chirurgie la Universitatea din 
Arizona, afirmă că mediumnitatea este reală în filmul „LIFE AFTERLIFE” şi 
câţiva mediumi de marcă americani o dovedesc prin ceea ce fac în pagina 
web MEDIUM COMMUNICATIONS ’ 62 , iar o meta-analiză ştiinţifică dovedeşte 
realitatea experienţelor din pragul morţii NDE şi a vieţii de dincolo: ” Scientific 
Evidence SuoDortina Near-Death Experiences and the Afterlife ” 63 . 

Deci este ştiinţific posibil ca mediumii să ia legătura cu spiritele 
decedaţilor. Mecanismul psihic prin care se poate interfera cu lumea spiritelor 
există în stare latentă în orice om, dar nu poate fi declanşat uşor. Cel mult, 
dialogăm cu subconştientul. Cum s-ar mai spune, fiecare om are voce, dar 
puţini cântă la operă. 

Mesajele şi dialogurile cu spiritele s-au acumulat şi s-au publicat în 
reviste, cărţi, antologii. Astăzi, avem tot mai multe cărţi, dar tot mai 
puţin timp să citim. Este nevoie şi de un anumit discernământ în 
aprecierea critică a surselor şi respingerea imposturii. O îndoială iniţială 
este binevenită în acest domeniu. 

Dar şi îndoiala este o artă... „Agnostic” este cel care nu stabileşte 
niciodată ce este adevărat şi ce este fals, pentru el totul fiind dubios. 
„Lucid” este cel care discerne imediat între minciună şi realitate, între 
superficial şi valoare. Marea masă a omenirii se înşiră pe podul dintre 
aceste două maluri ale îndoielii, traversând râul adevărului. Puţinii 
curajoşii care se aruncă direct în apă pot gusta plăcerea adevărului pur - 
ei se numesc „mistici” sau „iluminaţi”. Acolo nu mai există nici minciună, 
nici adevăr, ca opus al ei, şi nici orice altă dualitate, căci Adevărul este 
unul singur, adică non-dual. 

SCEPTICISM 

Scepticii de serviciu vor reclama că nu e posibilă niciun fel de 
comunicare, fiindcă spiritele nu există... Vor spune că totul este un fals, fiindcă 


62 http://www.afterlifeioi.com/Medium_Communications.html 

6 3 http://www.near-death.com/evidence.html 

numai minciuni au în cap. Au încercat să demaşte chiar şi mecanica cuantică, 
până când s-au împotmolit. Aţi observat că scepticii profesionişti (numiţi şi 
debunkers) nu recunosc niciodată că au greşit? Pur şi simplu, trec la subiectul 
următor pe care să-l minimalizeze şi batjocorească. De fapt, ei nu mai sunt 
sceptici propriu-zis, ci au trecut la nivelul următor, de CINICI - care „distrug 
corola de minuni a lumii”. 

Scepticul se simte superior intelectual şi nu trebuie să recunoască că s-a 
înşelat în vreo privinţă, niciodată. Şi nici nu trebuie să facă vreun efort creator, 
ci doar să nege ce spun alţii. Acest gen de sceptic materialist se distrează să 
încurce oamenii, fiindcă asta îl face să se simtă puternic. Nici măcar nu are 
nevoie de o competenţă reală în ceva. Este ca acel nebun care aruncă o 
piatră în baltă şi 1000 de înţelepţi caută s-o scoată. Ce mai râde nebunul! Aici 
e nevoie de exorcism, fraţilor! Nu piatra trebuie scoasă, ci demonul... 

„REVELA ŢII" ABSURDE 

Un cititor atent al literaturii spiritiste poate sesiza o dezvoltare 
continuă de-a lungul deceniilor, de la apariţia spiritismului modern şi 
până în zilele noastre. Din păcate, luând ca reper doar mediumii celebri 
sau best-seller-urile din domeniu, putem face în paralel şi o listă cu idei 
absurde, în ciuda şi alături de marile idei divine călăuzitoare. 

Ne putem întreba, pe bună dreptate, de unde au venit aceste idei 
nepotrivite cu tabloul general sau dovedite ulterior a fi false, şi cum de 
autorii le-au luat în serios? 

- Ne înşală cumva cuvintele nepotrivite, fiindcă nu avem în 
vocabularul omenesc noţiunile care să indice sensul spiritual corect?! 

- Mesajele erau limitate de capacitatea de înţelegere şi prejudecăţile 
oamenilor care le-au primit?! 

- Mediumii respectivi au fost oare un fel de teren de joacă şi 
antrenament pentru spirite neexperimentate, cu avizul bonom al 
spiritelor supraveghetoare?! Acestea din urmă, după ce au transmis 
mesajele importante pe care le aveau de transmis, le-au lăsat şi pe 
spiritele „micuţe” să-şi „facă mâna” cu mediumii?! Poate că lumea 
spiritelor este mult mai plină de umor şi detaşare decât ne dăm noi 
seama. Poate că noi uneori exagerăm cu sacralizarea aceste comunicări 
(cum am făcut cu scripturile religioase)! Dar, pe de altă parte, ele sunt 
atât de rare şi de necesare pentru noi, ignoranţii...! 

- Se poate oare ca marile Spirite, prietene cu mediumi bine dotaţi 
pentru acest rol, să delege spirite asistente să comunice cu mediumi mai 
„modeşti”?! Este atât de uşor pentru un spirit cât de cât evoluat să dea 
sfaturi şi să impersoneze Spirite celebre... Au la dispoziţie întreaga 

Akasha, precum şi propria inteligenţă superioară oamenilor. Şi au 
libertatea să se facă interesante, precum şi o mai mică responsabilitate... 

- Poate că minciunile cu care ne amăgesc spiritele mediocre nu sunt 
intenţionate. Dorinţele, prejudecăţile lor filtrează cunoaşterea, iar 
imaginaţia lor debordantă, nelimitată face restul: scenarii mai fantastice 
decât cel mai prolific autor terestru. 

- Poate că, uneori, spiritele legate cu un medium propun „revelaţii” 
ciudate şi absurde doar pentru a menţine treaz interesul publicului, avid 
de noutăţi şi bizarerii. Se vede că omenirea la ora actuală s-a plictisit de 
normalitate şi caută senzaţionalul... 

- Sau poate că unii mediumi transmit lucruri atât de importante, 
încât ele nu trebuie crezute de oricine, şi atunci li se pun în gură şi unele 
absurdităţi, pentru a fi parţial decredibilizaţi, dar numai în ochii celor 
dedicaţi răului. „Aleşii” care merită vor rămâne în minte numai cu veştile 
importante şi nu se vor împiedica de ceea ce nu este adevărat. 

Desigur, cele de mai sus pot fi luate ca întrebări retorice sau simple 
speculaţii. Mai bine, să luăm câteva exemple şi să le comentăm. 


EXEMPLE SUB SEMNUL ÎNTREBĂRII 

- Deseori citim revelaţii care spun că în lumile subtile nu există 
timp. De aici a fost doar un pas până la presupunerea sci-fi că timpul 
este reversibil, negând astfel noţiunea de evoluţie şi sensul Creaţiei. De 
fapt, există durată chiar şi în astral, dar nu poate fi măsurată după niciun 
reper exterior. Deci timpul există şi în universurile paralele, dar el poate 
avea o altă curgere decât pe Pământ, datorită frecvenţei ridicate a 
planului vibraţional respectiv. 

- Sfântul Augustin a lansat, acum multe secole, celebrul aforism 
„Răul este absenţa binelui”, care este o afirmaţie filosofică 
interesantă, dar numai pe jumătate adevărată. Ea a fost preluată şi 
dezvoltată de unele secte new-age de astăzi, sub influenţa unor profeţi şi 
vizionari moderni. S-a ajuns să se afirme, contrar evidenţei, că lumea 
spiritelor este populată doar de spirite binevoitoare, iar răul este numai 
în gândirea oamenilor. Negând însă realitatea energiilor şi entităţilor 
malefice inteligente, facem jocul Necuraţilor, care, la adăpostul 
invizibilităţii şi a lipsei noastre de pregătire, ne pot juca orice fel de festă 
neplăcută şi dăunătoare. Când Isus ne avertiza „Vegheaţi mereu!”, la 
supravegherea gândurilor se referea, mai ales când ele vin din afara 
minţii noastre. 

- Hipnoterapeutul Michael Newton a luat contact cu spiritele 
încarnate în pacienţii săi cu ajutorul transei hipnotice, transformându-i 
în mediumi sui-generis. Sunt interesante datele culese de el, dar cel puţin 
una din informaţii contrastează cu cele de până acum. în „Destinul 
sufletelor” se reiterează ideea că spiritul se poate încarna simultan 
în două persoane!!! Afirmaţia mi se pare exagerată. De altfel, autorul 
adaugă faptul că acest tip de încarnare simultană este extrem de rară şi 
dificilă. 

- O altă afirmaţie incredibilă din aceeaşi carte este aceea că spiritul, 
când se încarnează într-un om, îşi lasă departe, în lumea spiritelor, o 
rezervă din Sine însuşi. Din fericire, am găsit o soluţie pentru acceptarea 
ei: am decriptat-o ca fiind pe jumătate o metaforă - sugerându-ne că 
spiritul se împarte în două. Astfel, prin prisma teoriei mele a conştiinţei: 
„rezerva din astral” ar fi chiar spiritul încarnat în corp, conştient de 
Sine, iar cealaltă parte, cea „ încarnată”, este conştiinţa umană - adică 
sufletul. Conştiinţa umană este partea din spirit care şi-a uitat originea sa 
divină, identificându-se doar cu mintea fizică; spiritul încarnat, în 
schimb, nu şi-a uitat idealurile eterne şi îşi angrenează voinţa spirituală 
uneori chiar potrivnic celei umane. Conciliem astfel teoria psiho- 
spiritistă cu teoria lui Michael Newton. 

Metafora este un mijloc de exprimare des folosit de spirite, alături de alte 
forme stilistice. Deseori le este dificil să transmită întocmai ceea ce gândesc, 
şi atunci folosesc „materialul clientului” - imaginile din subconştientul 
mediumului cele mai apropiate ca sens. Exagerările apar când oamenii 
transformă o metaforă într-un întreg sistem teoretic! Asta se întâmplă în toate 
teologiile. Mărturisesc că şi mie mi s-a întâmplat, extinzând uneori o metaforă 
într-o întreagă alegorie filosofică. Anumite adevăruri sunt atât de neobişnuite, 
încât numai limbajul poetic le poate descrie cel mai bine. 

- Aproape toţi spiritiştii consideră că sufletul este totuna cu 
spiritul încarnat. în opinia noastră, este o neclaritate pe care spiritele 
nu au putut să o evite până acum, din cauză că oamenii cu greu pot să-şi 
depăşească egocentrismul şi modelele de gândire „umaniste”. în fapt, 
sufletul diferă fundamental de spirit. Doar spiritul este etern; sufletul nu 
este nemuritor şi nici nu se reîncarnează. Totuşi, esenţa sufletului se 
păstrează în spirit, asigurând continuitatea conştiinţei şi memoriei după 
moarte. 

- Deşi rostind aparent acelaşi adevăr că spiritul este diferit de 
suflet, un alt grup de învăţători spirituali din ramura non-duală, înţeleg 
cu totul altceva, amplificând haosul din capul adepţilor. De fapt, ei spun 
„suflet” la esenţa spiritului, centrul său. Ştim, din spusele spiritelor 

însele, că spiritul se împarte, grosso-modo, în două părţi distincte: 
centrul sau nucleul divin şi perispiritul (învelişurile subtile energetice). 
Dacă despre perispirit oamenii au mai descoperit câte ceva, prin faptul că 
însuşi omul este alcătuit din corpuri subtile, în schimb despre nucleul 
spiritual nu putem face decât speculaţii şi aproximări conforme cu teoria 
pe care o îmbrăţişăm. Realitatea divină întrece însă orice raţiune umană. 

Spiritul este o aparenţă, este doar persoana, spune intr-un video Burt 
Hardinq 64 . învăţător al căii spirituale non-duale. Sufletul (spiritului - n.n.) este 
perfect, etern, inexplicabil, de neconceput de minte, fără calităţi personale. 

Abia prin iluminare spiritul devine una cu sufletul. Spiritul experimentează 
lumea, dar devine suflet (divin - n.n.) când rămâne doar conştiinţa 
experimentării, energia pură (vacuitatea), şi dispare eul. Nimeni nu 
experimentează iluminarea; iluminarea este starea naturală a non-eului, adică 
a sufletului (spiritului - n.n.). 

Parapsihologul Bob Olson interpretează această diferenţă 65 spunând că 
„sufletul” (centrul spiritului - n.n.) este precum oceanul, iar spiritul este precum 
un val trimis să cunoască ţărmul. Valul nu se reîncarnează, ci oceanul creează 
un nou val. 

- în continuarea ideii de mai sus, Bob Olson, probabil inspirat de 
cartea lui Michael Newton, afirmă că spiritul nu părăseşte niciodată 
lumea spiritelor (precum oceanul nu se amestecă cu pământul) şi el 
poate fi regăsit acolo de cei dragi, chiar dacă între timp s-a reîncarnat 
(adică oceanul a format un nou val). Aceasta este o idee poetică, dar nu se 
potriveşte cu realitatea. Un spirit reîncarnat părăseşte lumea spiritelor şi 
nu mai poate fi contactat până la moartea omului, decât dacă spiritul 
părăseşte realmente corpul fizic pentru o durată limitată (de exemplu, în 
starea de dedublare sau proiecţie astrală). 

Mediumul Lisa Williams împacă cele două alternative ireconciliabile, 
afirmând în cartea sa „Supravieţuirea sufletului” următoarele: „Este posibil şi 
ca dragii noştri (spiritele morţilor - n.n.) să se fi întors pe pământ într-o nouă 
încarnare. Când se întâmplă asta, sufletele nu vor mai putea fi contactate 
pentru vreun fel de comunicare care implică vorbitul. Ca medium, am învăţat 
că un spirit lasă o amprentă energetică pe lumea cealaltă, precum urmele de 
ADN pe o haină sau amprentele degetelor pe sticlă. Un medium poate citi 
acea amprentă, dar nu se poate conecta pentru a primi mesaje.” (Observaţi şi 
în cazul Lisei aceeaşi indecizie în folosirea termenilor de spirit şi suflet!) 

Citiţi minunata carte a Lisei Williams „ Supra vieţuirea sufletul uf ’ 66 . 


6 4 https://www.youtube.com/watch?v=txoWOxENz_Q 

6 s https: //www.youtube .com / watch?v=y-JNwIaLyD w 

66 https://drive.google.eom/file/d/oB6JUPxwhWMxBciJTMzNHejUyVTA/ 

în schimb, se poate petrece altceva: un spirit celebru (reîncarnat în 
prezent), ar putea fi impersonat (înlocuit într-un dialog telepatic) de un 
alt spirit prieten de acelaşi rang spiritual, în scopul comunicării 
mediumnice cu oamenii sincer interesaţi de el. Putem lua exemplul 
spiritului marelui filosof mistic Sri Aurobindo, dezîncarnat în 1950 şi 
reîncarnat în 1958 în persoana marelui artist Michael Jackson. Cei care 1 - 
au invocat după data reîncarnării sale au receptat mesaje de la alte spirite 
înalte, prietene şi susţinătoare a acestuia. Nu a fost o înşelătorie, fiindcă 
oamenii au avut numai de câştigat şi nu era drept să li se refuze 
încurajarea spirituală. Astfel de substituiri se întâmplă mai des decât 
credem, fiindcă spiritele evoluate se susţin unele pe altele în nobilele lor 
misiuni şi nu au niciun orgoliu privind adevărata lor identitate. De altfel, 
noi, ca oameni, nici nu putem înţelege măreţia şi universalitatea 
personalităţii unui spirit liber şi pur. Spiritele evoluate formează o 
adevărată frăţie, de o dragoste reciprocă cum nu există pe Pământ. 

în concluzie, trebuie să admitem cu regret că aceste inconsistenţe 
slăbesc poziţia religioasă a spiritismului şi teoriilor pseudo-ştiinţifice 
spiritualiste (dacă adoptăm sloganul „crede şi nu cerceta!”)... în schimb, 
recunoaşterea lor este un demers de rigoare, care întăreşte poziţia 
ştiinţifică („crede şi cercetează!”) şi ne face să fim siguri că numai 
ştiinţa spirituală poate fi religia viitorului. Religiile prezente nu au 
cum ieşi din constrângerile trecutului, ele, prin definiţie, păstrând 
tradiţia, justă sau eronată, oricum ar fi ea. 

lată un link despre o iniţiativă lăudabilă a unui medium cercetător al 
misterelor, care cere explicaţii de la un spirit-ghid despre afirmaţiile neclare 
sau dubioase ale altor spirite: ”Spirit Guide Commentary on NDE Research 
Results” 67 . 

Ca o remarcă generală, dacă asemenea erori apar sub semnătură, 
cum atunci să nu apară în vechile scrieri, şi ele rod al transmisiilor 
mediumnice, strânse în scripturi milenare?! Scrierile religioase sunt pline 
de mai mici sau mai mari greşeli, dar care la timpul lor poate că nu 
contau. Sau poate că contraargumentele erau slab fundamentate. Altele 
erau priorităţile: promovarea moralităţii şi credinţei în Divinitate şi, 
desigur, obedienţa în faţa liderilor religioşi. Astăzi însă ele ne deranjează 
când căutăm adevărul şi trebuie punctate critic. 


6 ? http: / /www. afterlifeio 1 .com/research2 .html 

PAUL ŞTEFĂNESCU, în Introducerea la cartea sa „SPIRITISMUL” 
răspunde interogaţiilor de mai sus după cum urmează: 

«Planul astral inferior, cu care majoritatea spiritiştilor intră în legătură de 
cele mai multe ori, este populat în mare măsură cu entităţi cu inteligenţă 
limitată şi un grad redus de spiritualitate. Multe dintre acestea sunt rău 
intenţionate, plăcându-le să joace rolul unor celebrităţi, din spirit de glumă sau 
pentru a-şi satisface orgoliul. în acest mod se explică provenienţa unor mesaje 
lipsite de orice sens. 

Mai există şi alte comunicări, care, deşi provin dintr-un strat mai înalt al 
planului astral, sunt totuşi nesatisfăcătoare. Ele reprezintă adesea enunţuri de 
simple banalităţi, este drept spirituale, exprimate de cele mai multe ori sub o 
formă bombastică. A nu se uita de plăcerea unora de a ţine cuvântări pe 
vremea când erau în viaţă reprezintă, în fond, o slăbiciune, dar în nici un caz 
nu înseamnă că aceştia sunt neapărat spirite evoluate. 

Dacă un spirit a trecut „dincolo” nu înseamnă neapărat că el a ajuns să 
posede întreaga cunoaştere. Nu-şi va putea însuşi cunoştinţele tuturor 
planurilor sau acele adevăruri filosofice legate de reîncarnare sau karma. El va 
transmite impresii cu totul neadevărate despre viaţa de după moarte şi îi va 
face pe cei rămaşi să adopte unele idei care sunt parţial adevărate. 

In această situaţie, trebuie să aibă prioritate comunicarea cu planul 
mental mai degrabă decât cu cel astral, care este impregnat atât de mult de 
emotivitate şi amăgire. Ca atare, este indicat ca persoana care serveşte drept 
medium să fie o persoană cultă şi posedând cunoştinţe temeinice. 

Există şi mediumi care pot fi în întregime controlaţi de călăuza lor. Aceştia 
pot vorbi adesea în limbi pe care, în mod normal, nu le vorbesc. Profunzimea 
transei necesare pentru un asemenea control riguros comportă şi un anumit 
grad de risc psihic. în plus, aceste transe sunt extrem de obositoare şi pot 
deveni dăunătoare pentru sănătate când se abuzează de ele.» 

LIMITĂRI ALE PRA CTICII SPIRITISTE 


Rareori marile spirite dezvăluie adevăratele secrete ale lumii lor 
şi planurile pentru omenire. Poate că face parte din strategie ca unele să 
ne ofere surogate de cunoaştere, rumeguş pentru minte. Rareori vreun 
spirit afirmă sincer şi brutal, dar şi credibil, că o anume informaţie nu ne 
poate fi oferită. Uneori, suntem duşi cu vorba, ni se dau nişte informaţii 
secundare sau născociri frumoase, pentru a păstra firul dialogului, dar a 
ne îndepărta de zona „fierbinte” interzisă cunoaşterii muritorilor. 

Prin urmare, ne putem aştepta la îndemnuri generale şi sfaturi 
personale concrete, dar mai puţin sau deloc la dezvăluiri cruciale sau 
acţiuni mesianice. Marile acţiuni spirituale sunt coordonate şi puse în 
aplicare fără cunoştinţa oamenilor. Pe bună dreptate, fiindcă ei rareori 
sunt de încredere şi au o putinţă limitată de a păstra secrete, a susţine 
ferm o atitudine în contra sorţilor potrivnici... 

Cele mai multe descoperiri ştiinţifice sau tehnice nu au apărut 
prin colaborarea cu mediumi declaraţi. Inspiraţia apare în viaţa obişnuită 
a savantului. El simte că i-a venit o idee extraordinară, dar nu vede sursa 
spirituală. Dacă ar fi conştient că rolul de „savant” este mai mult o joacă, 
iar descoperirile cu adevărat importante nu pot fi rolul întâmplării sau 
rutinei, ci numai unei transmisii spirituale ţintite, atunci poate că acel om 
s-ar simţi îngrădit, mărunt şi nesemnificativ la scara istoriei. Poate că i-ar 
cam pieri iniţiativa şi entuziasmul. Lipsit de suficientă înţelepciune ca să 
accepte statutul de intermediar (medium) şi să-şi depăşească egoul, 
probabil că ar reacţiona negativ. Nu-i mai bine să lăsăm sursa de 
inspiraţie necunoscută?! au gândit muzele. 

în ultima vreme însă, tot mai multe excepţii notabile de la această regulă 
apar în peisajul ştiinţei fundamentale. Ele prefigurează o nouă epocă a 
omenirii, în care colaborarea cu spiritele superioare va deveni normală şi 
absolut necesară. Persoane speciale precum Lvnnclaire Dennis 68 sau Mellen- 
Thomas Benedict 69 , revenite din moarte clinică (NDE), contribuie activ cu 
revelaţii ştiinţifice: vezi matricea vieţii Mereon 70 sau ajutorul pentru cercetări 
medicale 71 sau alte descoperiri ştiinţifice prin NDE 72 . 

O componentă a lumilor subtile este... imaginaţia creatoare a 
locuitorilor acelor tărâmuri invizibile. Rolul imaginaţiei este esenţial şi în 
experienţele de extracorporalizare sau călătoriile astrale. Şi în şedinţele 
de hipnoză, imaginaţia clientului semi-adormit poate fi foarte uşor 
dirijată, îmbogăţind în proporţii baroce scenariul sugerat de hipnotizator. 
Prin urmare, nu este nicio surpriză că mulţi dintre cei care se cred 
mediumi cu scriere automată confundă inspiraţia venită de la propriul 
subconştient cu cea de la o sursă spirituală externă. Un om neinformat şi 
naiv poate crede că avalanşa de cuvinte înseamnă neapărat o pronie 
cerească. De fapt, cel mai adesea sunt cam acelaşi idei ale autorului, care 
este inspirat, desigur, dar nu de Dumnezeu, ci de propria sa minte plină 
de imaginaţie. Tot este ceva deosebit, dar nu ceea ce se pretinde... 


68 http://www.near-death.com/experiences/notable/lynnclaire-dennis.html 

6 9 http://www.near-death.com/reincarnation/experiences/mellen-thomas-benedict.html 
7° http://www.near-death.com/resources/articles/science-of-life-from-an-nde.html 

7 1 http://www.near-death.c0m/science/evidence.html#table208 

7 2 http://www.near-death.com/science/evidence/scientific-discoveries-come-from-ndes.html 


RĂZVAN-ALEXANDRU PETRE - Eseuri pe teme spirituale 2015-2016 


pag. 190 











MEDIUMI 


în general, spiritele superioare au grijă ca prin comunicările lor să 
nu ne bulverseze prea tare viaţa normală. O depăşire a dreptei măsuri ar 
putea genera nişte adepţi ai spiritismului neadaptaţi la viaţa terestră sau 
nişte obsedaţi. 

Mediumii sunt oameni speciali, cu nevoi speciale, greu de înţeles de 
oricine. De obicei, sunt ridiculizaţi şi repudiaţi de persoane apropiate. Li 
se pun obstacole de unde nu se aşteaptă. Aici se vede amestecul malefic al 
Necuratului. Totodată se găseşte mereu cineva care să îi sprijine până în 
pânzele albe, ca să îşi ducă misiunea la bun sfârşit. Aici se vede Mâna 
providenţială a Divinităţii. 

Mediumii au nevoie de grijă şi încurajare din partea spiritelor care le 
au în grijă, ca să nu se deregleze, să-şi suporte mai uşor vulnerabilitatea. 
Uneori li se „cântă în struna” idiosincraziilor lor, pentru a „ţine aproape” 
legătura sufletească şi a le menţine echilibrul psihic. Spiritele cunosc 
foarte bine personalitatea mediumului şi se folosesc de tot ce ştiu pentru 
a-şi păstra colaboratorul. 

Există atâtea obstacole obiective şi subiective care pot degrada sau 
desfiinţa rezultatul muncii de medium! Cele mai periculoase capcane 
sunt întinse de către spiritele malefice, imature, capricioase. E atât de 
uşor, amuzant şi interesant pentru acestea să intre în mintea mediumului 
fără autorizaţie de la spiritele superioare! Asta se poate petrece când 
mediumul nu are nişte gardieni puternici (poate fiindcă nu a devenit 
conştient şi dornic de colaborare cu mesagerii divinităţii; poate fiindcă 
nu are destulă experienţă; sau poate fiindcă e înclinat spre deşertăciuni şi 
meschinării, atrăgând magnetic spirite inferioare). Chiar şi cu protecţie, 
oricând, mai ales pe un fond de oboseală, pot apare influenţe negative ori 
sugestii răuvoitoare care pot deturna mediumul de pe calea cea dreaptă... 

Are mare importanţă mintea mediumului pentru calitatea 
comunicării spiritiste. în favoarea sa este cultura şi educaţia, nu numai 
pentru o exprimare nuanţată şi corectă, ci şi pentru a prinde idei înalte 
ori neobişnuite. Ne referim aici la mediumii mentali, căci mediumii de 
manifestări fizice (mai rari astăzi) e suficient să aibă calităţi fizice 
deosebite, nu intelectuale. Operele spiritiste de mare valoare au în spate 
nişte mediumi sau coautori de înaltă ţinută intelectuală. 

SUPRALICITAREA MEDIUMNITĂ ŢII 

în cazul mesajelor destinate publicului avid de comunicări spiritiste 
poate interveni fenomenul credulităţii şi dependenţei de „guru” sau 
„channel”, care le spune în fiecare zi cu ce să se îmbrace, ce să mănânce şi 
cum să gândească. în ultima vreme, au apărut în mass-media tot felul de 
„profeţi” care transmit periodic diverse mesaje de la posibile spirite. Ei 
şi-au creat un public captiv, a căror expectanţe influenţează decisiv 
mesajele primite. Dacă publicul crede în astrologie, atunci „spiritul” va 
vorbi în termeni astrologiei. Dacă publicul este desprins de realitate, 
atunci „spiritul” va vorbi despre planete şi sori îndepărtaţi, cu 
extratereştri pe post de învăţători. Dacă publicul este deprimat, atunci 
„spiritul” le va face psihoterapie de grup prin diverse sugestii pozitive. 
Dacă publicul începe să se arate sceptic, atunci „spiritul” le va profeţi 
apropiatul sfârşit apocaliptic al planetei şi soarta minunată a „aleşilor”... 

De pildă, internautul găseşte azi numeroase cercuri de studiu al 
comunicărilor cu diverse entităţi extraterestre, autointitulate 
arcturieni, pleiadieni, zetani, orionieni, draconieni, siriuseni, lirieni, 
andromedani, centaurieni, procyonieni, bellatricieni, formalhautani, şi 
lista n-are sfârşit. în opinia mea, este o modă lansată de nişte spirite care 
îşi arogă o falsă identitate „extraterestră”, când, de fapt, ele sunt entităţi 
invizibile pământene. Mesajele lor sunt uneori controversate, deşi 
deseori optimiste. Pot avea urmări psihologice nefavorabile pe termen 
lung asupra celor care le iau prea în serios, fiindcă frumoasa teorie nu se 
potriveşte cu realitatea. 

De ce extratereştrii nu ar avea motive să comunice cu noi prin 
mediumi? Fiindcă mii de spirite terestre sunt deja pregătite şi doritoare 
de a o face. Ele au fost încarnate pe Pământ, au multe experienţe umane 
la activ, deţin toate informaţiile necesare pământenilor. E dreptul şi 
misiunea LOR de a le vorbi oamenilor prin mediumi. Extratereştrii vor 
rămâne nişte străini stranii pentru noi. Nu e treaba lor să ne educe, să 
ne moralizeze, să ne salveze. Nici măcar misterioasele cercuri din lanuri ^ 
nu sunt opera alienilor... 

Vreau să mă fac bine înţeles: nu acuz pe nimeni de şarlatanie în 
aceste cazuri! Ipocriţii se vor scufunda în propria minciună. Mă 
interesează să găsim o explicaţie logică. 

Diversitatea mesajelor şi identităţilor poate fi explicată prin faptul că 
fiecare medium se află în sfera de influenţă a unui grup de entităţi 


73 http://www.cropcircleconnector.com/ 

spirituale, care au de spus o anumită poveste. Poate fi privită şi ca un 
mesaj general transmis sub diverse forme în diverse locuri diferitelor 
genuri de oameni. Cât de diferiţi suntem sub raport cultural şi 
intelectual, cât de greu este să găseşti un limbaj comun! Antropologii 
înţeleg fenomenul diversităţii cel mai bine. 

Asta îmi aminteşte de eforturile de o viaţă ale eruditului şi psihonautului 
Waldo Vieira de a structura o savantă terminologie unificatoare pentru 
procesele psihice, energetica subtilă si fenomenele paranormale 74 . Este dificilă 
impunerea ei, la fel cum limba esperanto nu a reuşit să devină un mijloc de 
comunicare universal. 


MEDIUMIAD-HOC 


Există cercetători ai paranormalului care nu se bazează pe mediumii 
declaraţi, ci îşi fabrică proprii mediumi din oameni obişnuiţi. Vom 
analiza în continuare studiile italianului Corrado Malanga, care a cules 
prin hipnoză informaţii uimitoare de la pacienţi ce pretindeau că fuseseră 

„răpiţi de extraterestri’^ . 

Domnul Malanga este un om onest, inteligent, entuziast, un adevărat 
savant. După sute de şedinţe de „hipnoză regresivă”, cum le numeşte 
domnia sa, a descoperit cine sunt extratereştrii care răpesc 
oameni de pe Terra (!?). Se exclude ipoteza că pacienţii ar fi minţit. 
Posibilitatea de a fi fost influenţaţi voluntar de hipnotizator se exclude şi 
ea, datorită onestităţii sale. Se pare că mărturiile independente se 
coroborează intr-un soi de adevăr incontestabil, care nu ar fi doar 
imaginat de subiecţi. 

Domnul Corrado Malanga, deşi a studiat religiile lumii, le respinge 
pe toate, pare a fi chiar un om complet lipsit de prejudecăţi, un savant 
total obiectiv. Acest lucru este binevenit, dar are şi un inconvenient, acela 
că ia drept absolut bune şi corecte informaţiile obţinute prin hipnoză. 
Majoritatea ufologilor britanici au renunţat deja la această metodă de 
studiu, fiindcă rezultatele erau dubioase, dacă nu chiar contradictorii, şi 
nu îi conduceau la nicio concluzie. Datele obţinute de domnul Malanga 
nu sunt tocmai conforme cu cele obţinute de alţi cercetători similari 
(Brain Weiss, Michael Newton şi alţi hipnologi vestiţi), sau sunt 
interpretate intr-un mod cam prea original... Chiar şi în acest domeniu 


74 http://www.iacworld.org/glossary/ 

75 https: //www.youtube .com / watch?v= Dj P3C11TE30 U 

alunecos şi permanent înnoit, există nişte adevăruri universale de bază, 
cunoscute şi verificate îndelung de esoterişti. 

Ce susţine că a descoperit Corrado Malanga? Iată: Extratereştrii 
aparţin unor dimensiuni suprafizice şi, deşi au aparenţe corporale 
energetice, nu au un corp fizic. Ei răpesc sufletele oamenilor pentru a se 
folosi de energia lor sufletească în scopuri absconse şi în defavoarea 
oamenilor supuşi experimentelor. 

Pentru că cercetarea s-a limitat la oameni chinuiţi (poate chiar 
bolnavi psihic), nu ne mirăm că Malanga identifică speciile de 
„extratereştri” descoperiţi de el cu demonii, dracii, lucifericii din tradiţiile 
religioase. Şi poate că tocmai acesta este clenciul! Deşi savantul 
dispreţuieşte interpretările „copilăreşti” ale religiilor, el de fapt 
redescoperă acelaşi adevăr spiritual etern, sub alt nume. E vorba despre 
atacul demonilor asupra oamenilor. Deşi detaliile imagistice pe care ni le 
oferă (talia, aspectul, numărul şi forma degetelor, forma craniului etc) 
sunt la fel de „copilăreşti” ca picturile de draci de pe pereţii bisericilor, 
este important că a obţinut o oarecare clasificare a „demonilor 
extratereştri”. Dar ea nu trebuie absolutizată. 

în planul eteric, unde se petrece toată acţiunea de răpire şi molestare 
energetică, forma corpurilor poate fi manipulată la dorinţa entităţilor. 
Aspectul lor trebuie interpretat mai mult simbolic, metaforic. Călătorii 
astrali vorbesc deseori despre variabilitatea formelor în planul eteric, ca 
şi despre atacuri şi lupte cu entităţi neprietenoase. 

Prin urmare, se pare că pacienţii domnului Malanga erau agresaţi 
de demoni, nu de extratereştri. Se pare că problema presantă a 
omenirii, în general, nu sunt extratereştrii autentici (are cine să se ocupe 
de ei şi de experimentele asupra pământenilor!), ci posedările şi 
influenţele spiritelor inferioare, satanice. 

Cercetătorul susţine că cei hipnotizaţi relatează exact ceea ce găsesc 
în memoria nealterată a inconştientului. Ca dânsul mai cred şi alţi 
cercetători. Din păcate, este o prezumţie falsă. Sub hipnoză, 
subconştientul devine liber să schimbe informaţii telepatice în timp real 
cu lumea spiritelor. Hipnotizatul devine un medium la comanda 
hipnotizatorului. El poate vedea nu numai ceea ce este înmagazinat în 
memorie, ci i se pot înfăţişa şi imagini noi, concepute special de gândirea 
unor spirite mai mult sau mai puţin binevoitoare (ca să nu mai 
menţionăm şi posibilul aport al imaginaţiei). Pacienţii „răpiţi” sau 
„asupriţi” de entităţi malefice relatează ceea ce văd, dar aceasta poate fi 
doar o alegorie astrală. 

Putem înţelege din datele obţinute de savantul italian că subiecţii săi 
descriu un scenariu general pus în practică de entităţile satanice, pentru 
subjugarea cugetelor şi sufletelor pământenilor. Simbolicul „furt al 
energiei sufleteşti” reprezintă manipularea cât mai multor oameni să se 
manifeste satanic în viaţa de zi cu zi. Influenţa se poate manifesta atât în 
somn (ca „răpire”), cât şi în stare de veghe (ca emoţii şi idei inoculate 
mental). Acesta este scopul demonilor, cunoscut încă din vechime de 
înţelepţii planetei. Nu este nimic nou, decât poate frecvenţa sporită cu 
care aceste entităţi neliniştite asaltează minţile oamenilor în ultimul timp 
(sau darea lor în vileag). Să fie acesta semnul că încleştarea finală dintre 
Bine şi Rău se apropie? 

DE LA TĂBLIŢA OUIJA LA TABLETA VORBITOARE 

Ştiţi ce este tăbliţa „oui-ja”? Dar aţi auzit cum se făcea spiritismul la 
început? Se strângeau mai multe persoane şi puneau o întrebare 
spiritului invocat. Oamenii aşezau degetele pe un pahar întors, iar 
spiritul deplasa paharul spre literele alfabetului şi cuvintele „Da” (OUI, în 
franceză, JA, în germană) ori „Nu”. Astfel se formau cuvinte cu înţeles, 
încropind răspunsuri cât se poate de logice. Unii, mai tehnici, au înlocuit 
paharul cu un triunghi din placaj prevăzut cu un indicator şi montat pe 
rulmenţi, pentru a facilita alunecarea pe tabla cu litere şi cifre. Aceasta 
este „tăbliţa ouija” sau „planşeta spiritistă”. 

Dar astăzi ne-am emancipat, fraţilor! O invenţie năstruşnică a năucit 
internetul. A fost creată aplicaţia cu care vorbeşti cu spiritele direct pe 
smartphone sau tabletă!!! Tu pui întrebarea şi apoi încerci să desluşeşti, 
printre nişte bolboroseli electronice, cuvinte care să semnifice un răspuns 
cât de cât rezonabil. Din păcate, spiritele nu ştiu să vorbească decât în 
engleză, că autorul programului este american... 

Ca să nu mai lungim suspansul şi gluma, să demascăm escrocheria! 
E vorba de aplicaţia Echovox, care produce aleatoriu nişte foneme, 
amestecându-le la întâmplare din baza de date cu vocale şi consoane, dar 
şi cu vorbele captate de microfon. Este doar o imitaţie de sunete 
reverberate pe care naivii le-ar putea lua drept „vocile spiritelor”. Un alt 
program ce funcţionează pe aceeaşi bază psihologică este Spirit Box, care 
îşi obţine fonemele din scanarea la întâmplare a frecvenţelor posturilor 
de radio. 

Toate astea n-au nimic de a face cu fenomenul vocilor electronice 
( Electronic Voice Phenomenon sau EVP 76 ). 

Fenomenul implicat se numeşte pareidolia acustică 77 şi este un simplu 
truc al creierului, care percepe un tipar audio cunoscut acolo unde nu există 
niciunul. Este un proces psihologic ce acţionează şi în cazul multor halucinaţii 
auditive, ca şi în testele psihologice proiective (de exemplu, testul Rorschach). 

Pareidolia stă şi la baza unor forme de divinaţie precum ghicitul în zaţul 
de cafea, în forma norilor, a fumului, în foşnetul frunzelor şi multe altele. 

Totuşi, trebuie să specificăm şi faptul că, atunci când divinaţia reuşeşte 
dincolo de şansele statistice normale, o posibilă explicaţie parapsihologică ar fi 
că subconştientul ghicitorului sau o prezumtivă entitate inteligentă sugerează o 
interpretare coerentă pentru tiparele neutre de sunete sau imagini. 

Revenind la făcătură, este uimitor cât de mulţi proşti încearcă să 
discute cu „spiritele” prin tabletă sau smartphone! Sunt mii de videouri 
pe YouTube şi câteva grupuri pe Facebook cu sute de „investigatori”. 
Aplicaţia e folosită şi în unele emisiuni TV care se ocupă de fenomenele 
paranormale („Ghost Hunters”). 

Să fie un mijloc de probă că spiritele există? Nicidecum, este o 
şarlatanie pe faţă. O distracţie pentru amatorii de bungee-jumping psihic. 
Un mijloc de făcut bani fără scrupule. Pentru o minte lucidă, este clar că 
un asemenea dispozitiv nici măcar nu permite spiritelor să intervină, 
chiar dacă ar dori s-o facă! 

Şi poate rezulta ceva mai grav: o discreditare a spiritismului 
autentic. Moda cu EchoVox-ul nu durează decât un sezon, după care 
apare dezamăgirea şi plictiseala. La minţile slabe, prinde orice păcăleală, 
distrăgându-le atenţia de la chestiunile serioase. Oamenii de astăzi nu 
mai citesc cărţi spiritualiste, dar se grăbesc să facă chat cu spiritele, din 
goana după senzaţii tari. Au mai degrabă încredere în tehnologie decât în 
persoane pricepute în domeniu. Din aşa ghiveci de cultură, ce poate 
răsări?! 


Linkuri în limba engleză: 

” EVP - thinqs vou should know ” 78 
„ Audio Pareidolia " /9 

„ What Does ‘Pareidolia’ Mean and Whv is it Danqerous? ” 80 


76 https://en.wikipedia.org/wiki/Electronic_voice_phenomenon 

77 http://en.wikipedia.org/wiki/Pareidolia 

78 http://www.assap.ac.uk/newsite/articles/Formant%20noise.html 

79 http://theness.com/roguesgallery/index.php/skepticism/audio-pareidolia/ 

80 http: //blogs. psychcentral.com/panic/20 12/01 /what-does-pareidolia-mean-and-why-is-it- 
dangerous/ 

„ 30 Second Science: Pareidolia ” 81 - Video and audio examples 

Omenirea se află în următoarea situaţie penibilă, descrisă simplificat 
astfel: 

Spiritele evoluate locuiesc în astral, dar puterile lor fizice sunt zero. 
De la ele am avea ceva interesant de învăţat, dar nu le putem auzi. Sau 
sunt reticente de a ne vorbi oricând şi oricum. în schimb, câte spirite 
comune ale decedaţilor nu ar vrea să ia contact cu cei dragi în mod direct, 
dar nu reuşesc să se facă simţite! Deocamdată, cel mai sensibil 
instrument de detecţie este chiar fiinţa umană. Numai ea poate asigura o 
percepere corectă şi, uneori, o comunicare eficientă. 

Dar în lumea intermediară dintre Pământ şi Cer, blocate în planul 
eteric, spiritele care nu vor sau nu pot să meargă în lumină pot interveni 
uneori asupra materiei fizice, provocând spaimă printre oameni 
(fenomenul poltergeist). De la acestea nu prea avem ce învăţa, ba 
dimpotrivă, oamenii se feresc instinctiv de ceea ce numesc fantome, 
moroi etc. Nu este un dialog civilizat între lumi. 

Fenomenul vocilor electronice există, dar interacţiunea cu lumea 
spiritelor necesită instalaţii sofisticate, fără a garanta rezultate 
remarcabile. Chiar dacă se ajunge în faza luării contactului, interlocutorii 
sunt nişte spirite inferioare, iresponsabile, pe a căror spuse nu ne putem 
baza întotdeauna. Dialogul este focalizat strict pe problemele pământeşti 
ale spiritelor captive, rămase nerezolvate (crime, dezamăgiri, regrete etc). 
Nu e vorba de nişte comunicări ştiinţifice de interes general. Rămâne, 
deocamdată, un simplu pionierat intr-un domeniu al viitorului. 

Pentru ca transcomunicaţiile electronice să aibă succesul fulminant 
pe care l-au avut şedinţele mediumnice la mijlocul secolului 19, la 
apariţia spiritismului modern, va fi nevoie de inventarea unor aparate de 
mare fineţe, care să poată capta gândurile spiritelor superioare. Va fi 
nevoie de un medium pentru calibrarea tehnică. Echipa ştiinţifică va fi 
agreată de spiritele superioare, din punctul de vedere al purităţii morale. 
Experimentele nu vor fi subordonate unor interese meschine sau 
militare. Când toate aceste condiţii vor fi obţinute, înseamnă că vremea 
unor comunicări facile cu lumea de dincolo a venit. Va fi un moment 
istoric pentru omenire, când va dispare ateismul şi materialismul din 
mintea pământenilor... 

Răzvan Alexandru Petre 
22 septembrie 2015 


81 http://www.thecoiiapsedwavefunction.com/2012/09/30-second-science-pareidoiia.htmi 

PRO ŞI CONTRA GLOBILOR 
LUMINOŞI DIN POZE 

_ 5 _ 


Capitole: 

CELE DOUĂ CURENTE DE OPINIE 

FOTOGRAFIEREA STEREOSCOPICĂ (3D) A GLOBILOR LUMINOŞI 

FILMĂRI DE GLOBI LUMINOŞI CU CAMERELE VIDEO 

FILMĂRI STEREOSCOPICE DE GLOBI LUMINOŞI TRANSPARENŢI 

IMAGINI SFIDĂTOARE 

CONCLUZIE 


începând din anul 2006, site-ul nostru, www.spiritus.ro, a deschis 
apetitul românilor pentru globii luminoşi din fotografii. Nu este 
doar un interesant fenomen fizic, ci chiar o interferenţă cu lumea 
misterioasă a spiritelor (entităţi inteligente din altă dimensiune). De 
atunci, tot mai mulţi români au înţeles ce s-a întâmplat în fotografiile lor 
„stricate” de pete albicioase şi au devenit mai receptivi la temele 
spirituale, în general. Este un lucru minunat, care se petrece în toată 
lumea, nu doar în ţara noastră. 

Pe de altă parte, din prea mult entuziasm, unii fotografi amatori 
consideră că orice efect optic neobişnuit reprezintă un înger sau ceva 
special. Globii luminoşi sunt printre puţinele semne vizibile, 
obiective din necuprinsa lume a spiritelor... dar sper ca cititorii 
noştri să pună mai presus claritatea minţii decât entuziasmul precipitat şi 
pasager. în cartea „Globii luminoşi din fotografii”, pe care am scris- 
o în anul 2011, am oferit multe explicaţii tehnice ale unor iluzii optice 
interesante, care nu trebuie confundate cu fenomenele spiritiste. Această 
distincţie se dovedeşte uneori dificilă chiar şi pentru experţi. 

CELE DOUĂ CURENTE DE OPINIE 


Se poate spune că cei care studiază cu interes pozele cu aşa-zişii 
„orbs” se împart în două mari tabere: 

© Adepţii explicaţiilor fizice; 

© Adepţii explicaţiilor spiritiste. 

„Radicalii” din ambele tabere au un interes evident: primii vor să 
denigreze credinţa spirituală, iar secunzii vor să-şi întărească credinţa în 
spirite. Există desigur, marea masă de spectatori care doar încearcă să 
înţeleagă, nefiind partizanii fanatici ai niciuneia dintre cele două 
alternative. în unele cazuri pot fi spirite, în alte cazuri pot fi doar efecte 
optice... 

Opinia mea este că şi fenomenele fizice, şi fenomenele spiritiste sunt 
NATURALE. Nu există nimic supranatural în spiritualitate, ci doar 
acţiunea legilor superioare ale universului, încă ignorate de oameni. 
Viitorul aparţine unei spiritualităţi raţionale, în care nu se va mai pune 
accentul pe credinţa oarbă, ci pe gândire şi observaţii ştiinţifice, care 
confirmă axiomele religioase. Omenirea civilizată este suficient de coaptă 
astăzi pentru această abordare mai elaborată. 

Vom promova întotdeauna ştiinţa înaintea credinţei, cu condiţia ca 
explicaţiile ştiinţei actuale să se poată aplica la cazurile concrete 
analizate. Acolo unde ştiinţa şchiopătează şi rămâne în urmă, vom 
sprinta pe lângă ea cu viteza intuiţiei spirituale. 

Reprezentând grafic mulţimea fotografiilor cu globi luminoşi, avem 
următoarele trei interpretări: 



Fig.1 - Interpretările date fotografiilor cu globi luminoşi 


Tabăra „fizicalistă” se bazează pe cazurile cu explicaţii fizice pentru a 
îngloba şi restul cazurilor incerte. Asta e de înţeles. Dar ea ignoră total 
cazurile misterioase, care au explicaţii spiritiste. Asta nu e deloc ştiinţific. 

Tabăra „spiritistă”, la rândul său, extinde explicaţiile spiritiste 
asupra cazurilor incerte, care ar putea avea şi cauze fizice. Şi asta e de 
înţeles. Din păcate, unii adepţi spiritişti nu sunt interesaţi şi de 
explicaţiile fizice elementare, de parcă le-ar pune în pericol credinţa 
spirituală. Nici asta nu e ştiinţific. 

Judecăţile generaliste trebuie evitate de oamenii inteligenţi, 
indiferent ce orientare ideologică au. Cum noi ne-am plasat dintotdeauna 
de partea spiritistă, se cuvine să corectăm exagerările din tabăra noastră, 
lăsându-i pe atei şi sceptici în băltoaca credinţei lor materialiste. Vom 
aborda subiectul cu obiectivitate maximă, dar păstrându-ne rezerva 
intuiţiei pentru momentele de incertitudine sau dezamăgire din partea 
ştiinţei. Din păcate pentru ei, credincioşii materialişti nu au această 
flexibilitate şi libertate în gândire, fiind iremediabil prinşi în propria 
prejudecată... 

FOTOGRAFIEREA STEREOSCOPICĂ (3D) A 
GLOBILOR LUMINOŞI 

De câţiva ani, în cercetarea globilor ce apar în poze se folosesc 
camerele foto stereoscopice (cu două obiective). Un astfel de aparat 
conţine încorporate două obiective situate la distanţa de circa 7 cm între 
ele. (vezi foto 1) 



Foto 1 - Fujifilm FinePix REAL 3D W3 Digital Stereo Camera 

La apăsarea butonului se înregistrează două imagini simultane, dar 
uşor diferite (conform perspectivelor avute de cele două lentile). Cele 
două imagini pot fi vizualizate separat, ori pot fi combinate într-o unică 
poza „anaglifă”, destinată vizualizării cu ochelari cu lentile colorate 
pentru vederea tridimensională (3D). în vederea cu ochelari speciali, 
obiectele apar în relief, putându-se astfel aprecia corect la ce distanţă 
erau situate faţă de planul lentilelor aparatului în momentul fotografierii. 

- Pentru început, vom exemplifica cu o fotografie anaglifă cu fulgi de 
zăpadă ("foto 2). Ea a fost realizată de domnul Ioan Suteu 82 . unul dintre 
puţinii români care au achiziţionat un aparat foto 3D special pentru 
scopul studierii globilor luminoşi. Vedem că fiecare fulg de omăt mai 


82 http://giobiiuminosifotografiati3d.wordpress.com/ 

măricel apare în ambele poze (stânga-dreapta) uşor decalat. Cu alte 
cuvinte, acelaşi fulg apare colorat în cian (albastru-deschis) dacă 
provine din poza din stânga, şi în roşu dacă provine din poza din 
dreapta. Fulgii sunt, prin urmare, obiecte reale, situate suficient de 
departe de aparat ca să poată fi înregistrate şi percepute corect în spaţiu. 



Foto 2 

ANALIZA FOTOGRAFIEI ANAGLIFE 

în foto 3, am marcat cu cercuri galbene câţiva fulgi care apar fără 
pereche, adică numai intr-unui din obiective. Explicaţia este că perechile 
lipsă au ieşit din raza vizuală a celuilalt obiectiv/senzor, adică pluteau 
undeva prin zona denumită de noi „singles-zone” (vezi fig. 2 de mai jos). 

Perechile unite printr-o linie galbenă reprezintă acelaşi fulg văzut 
prin cele două obiective (cian/roşu). Cu cât linia este mai lungă, cu atât 
obiectul respectiv era mai aproape de lentile. 



Foto 3 

- Să privim acum câteva poze anaglife cu globi luminoşi autentici. 

Este verificat cu certitudine faptul că, în pozele anaglife, globii 
autentici nu se regăsesc NICIODATĂ în perechi cian/roşu. Cu alte 
cuvinte, globii autentici apar fie într-un obiectiv, fie în celălalt, 
niciodată în ambele! Este un fapt constatat şi de noi. 

Iată, spre exemplificare, trei fotografii anaglife cu globi autentici 
(rezoluţii mari), preluate tot din site-ul domnului Ioan Şuteu. încercaţi să 
găsiţi pe orizontală perechi de aceeaşi formă şi mărime, dar culori 
diferite!... Nu veţi reuşi. 



Foto 4-6 


Care este interpretarea ştiinţifică a acestui fenomen? Globii nu ar fi 
altceva decât microparticule de praf aflate în zona proximală de non- 
focalizare (numită în engleză „orb-zone”). Adică: suficient de aproape de 
obiective ca să fie nefocalizate (având astfel un aspect de disc neclar) şi 
nefiind vizibile decât în unul dintre obiective, (vezi figura 2, modificată 
după 8 s) 



Fig.2 - Reprezentare schematică a conceptului de „orb-zone” sau zona unde 
sunt capturaţi globii luminoşi cu un aparat foto stereoscopic. Zona se găseşte 
între limita inferioară (aflată la câţiva milimetri de lentile) şi limita superioară 


8 3 http://nyackparanormal.COm/3DTeSt/3DteSt.htlTL 

(cel mult unde se intersectează câmpurile vizuale ale celor două obiective), 
fără ca imaginea să poată fi focalizată de lentile. 

Scepticii aduc o demonstraţie suplimentară. Ei susţin că forma (de 
obicei rotundă) a globilor copiază forma deschiderii obturatorului. Au 
făcut chiar experimente în care au modificat artificial deschiderea fantei 
de lumină percepută de senzorul aparatului foto, sub aspectul de 
dreptunghi, iar globii au preluat şi ei aceeaşi formă rectangulară. Acest 
fenomen se petrece numai dacă obiectul fotografiat se află în „orb- 
zone” (vezi şi noţiunea optică circle of confusion 8 4). Celelalte obiecte 
aflate mai departe de aparat nu au suferit modificări fiind văzute prin 
fanta dreptunghiulară. 

în concluzie, această argumentaţie fizică pare destul de solidă. 
Singura noastră OBIECŢIUNE ar fi că nu este sigur faptul că presupusele 
„microparticule” sunt NUMAI fire de praf sau alt material. Deci 
explicaţia ar putea rămâne valabilă şi dacă nişte spirite eterice 
ar pluti foarte aproape de aparat, reflectând lumina (lumina însăşi e 
de natură eterică!). Scepticii au o mare problemă când trebuie să 
reproducă efectul de „orbs” autentici folosind praf sau apă pulverizată. 
Nu prea seamănă, şi basta! Teoria, ca teoria... 

Prin urmare, dilema rămâne chiar şi prin folosirea fotografiilor 
stereoscopice (3D). Trebuie să trecem la o metodă mai avansată, şi 
anume filmările video de globi luminoşi. 

FILMĂRI DE GLOBI LUMINOŞI CU CAMERELE VIDEO 

Tot de câţiva ani încoace, aparate de filmat profesioniste sau banale 
camere de supraveghere pe timp de noapte (CCTV) filmează la lumina 
zilei, respectiv în infraroşu, apariţii misterioase de globi luminoşi care se 
mişcă în moduri ciudate. Toţi sunt numiţi, la grămadă, „orbs”. 

întrucât cazurile sunt totuşi diferite, trebuie să delimităm categoriile 
de globi filmaţi. Vă propun următoarea clasificare rapidă: 


8 4 https://en.wikipedia.org/wiki/Circle_of_confusion 

1 


Globi radianţi, filmaţi în natură, de mărimi relativ mari 
(câţiva metri), care pot fi consideraţi OZN-uri („alien orbs" 

sau „UFO orbs") 

> US Researchers surrounded bv UFOs Liqht Orbs in NEPAL - January 2016 

> UFO Releasinq Glowinq Orbs Into a Formation in Western Massachusetts (UFO 

Invasion) 86 

> Orbs or UFO in New hampshire Sept. 26 2015 87 

> UFO Siqhtinqs UFO Flunter Captures Incredible Liqht Displav UFOs Drop 

Drones? 88 


2 


Globi plasmatici, de cel mult o jumătate de metru, care 
generează cercurile din lanuri 

> UFOs makinq crop circles 89 

> Crop Circles are the work Liqht Orbs Conclusive EVIDENCE not diqitized video 

90 

> Ufo forminq crop circle best video 91 


3 


Globi opaci albicioşi (care nu sunt insecte), cu forme care se 
modifică, apăruţi pe camere de supraveghere pe timp de 

noapte 

> Orb cauqht on security camera, real footaqe 92 

> 5 Mysterious Balls Of Liqht / Intelliqent White Orbs Cauqht on Video 93 


s 5 https://www.youtube.com/watch?v= 
86 https://www.youtube.com/watch?v= 
s 7 https://www.youtube.com/watch?v= 
88 https://www.youtube.com/watch?v= 
8t J https://www.youtube.com/watch?v= 
9 ° https://www.youtube.com/watch?v= 

9 1 https://www.youtube.com/watch?v= 

9 2 https://www.youtube.com/watch?v= 


:ZUXNEwkGc4l 

=Kp4jxRPCaz8 

■ BzmwFydxWgA 

=xsCdoUy93Ho 

:6M6vP8-SbUo 

=_L6xGfe_ais 

9 SJvVW8s_Oc 

TWhsoTsaZko 


RĂZVAN-ALEXANDRU PETRE - Eseuri pe teme spirituale 2015-2016 


pag. 204 


















> Anqel Cauqhton Surveillance! Must Watch 94 

Globii luminoşi opac-albicioşi de mai sus (1, 2, 3) pot fi surprinşi 
uneori şi în fotografii. în lipsa unor informaţii suplimentare, de obicei 
sunt confundaţi cu surse naturale sau artificiale de lumină (Lună, Soare 
sub nori, stele, felinare, lanterne, insecte etc). Numai o filmare poate 
releva poziţiile şi deplasările lor ciudate. Toţi aceşti globi menţionaţi mai 
sus nu pot fi explicaţi de savanţi, care păstrează tăcerea în privinţa lor. 

în schimb, scepticii aruncă tot arsenalul de argumente împotriva 
următoarei categorii de globi (4)... 



GLOBI TRANSPARENŢI IN VIDEOCLIPURI 

* 

în cazul globilor luminoşi uşor transparenţi, care seamănă la aspect 
cu cei apăruţi în milioanele de poze de amatori, avem două opţiuni: 

1) Considerăm că NU apar aceiaşi fel de globi în poze ca în filmări. în 
acest caz, analiza video va pleca de la zero, bazându-se doar pe numărul 
foarte mic de filmări ale acestor globi, de calitate slabă, lipsind complet 
filmările 3D sau cele cu rezoluţie mare. 

2) Considerăm că e vorba de acelaşi tip de apariţii. Atunci vom folosi 
ceea ce ştim despre globii luminoşi statici (din poze) când analizăm acest 
tip de globi luminoşi mişcători (din videoclipuri) - şi invers. Este 
varianta validă şi fertilă, în opinia noastră, şi pe ea ne vom baza 
raţionamentul în continuare. 

Deşi filmările sunt făcute întotdeauna cu rezoluţii mai slabe decât 

5 3 

fotografiile, putem observa mişcările şi comportamentul acestor 
„orbs” şi trage concluzii noi. Pentru a vă face o părere personală, vă 
sugerez câteva filmări disponibile pe internet: 

> Office Spirit Orbs. 95 

> White Orbs or Anqels with my mother before her passinq. 96 

> Real Orbs Disclosure - flyinq orbs in action 97 


93 https://www.youtube.com/watch?v=zRdoCANN 6 Do 

94 https://www.youtube.com/watch?v=d 2 SHFYg 0 whE 

95 https: //www.youtube .com/watch?v=THXxKWT n WJM 

96 https://www.youtube.com/watch?v=XM3ld4lvotM 

97 https: //www.youtube .com / watch?v= ST3N d_SXIqM 


RĂZVAN-ALEXANDRU PETRE - Eseuri pe teme spirituale 2015-2016 


pag.205 









Dinspre partea scepticilor avem explicaţiile „clasice”: 

(a) ar fi vorba de microparticule de praf, polen sau apă 

(b) care se mişcă în limitele „orb-zone”, sub aparenţa de discuri 
luminoase, 

(c) provenind din reflecţia luminii, emisă întotdeauna din imediata 
apropiere a obiectivului de filmat. 

Mai pe larg, TEORIA FIZICĂ specifică deci următoarele: 

(b) La o distanţă mai mare, acolo unde orice obiect este focalizabil de 
obiectiv, microparticulele ar putea apare ca nişte puncte luminoase (nu 
ca discuri neclare), dar fiind mai mici decât rezoluţia senzorului, ele nu 
mai apar deloc. Practic, globii luminoşi nu ar putea fi generaţi optic decât 
în zona foarte apropiată de aparat („orb-zone”). 

(c) Blitzul aparatului de fotografiat sau lumina infraroşie de la 
camera de supraveghere sunt, de obicei, plasate lângă lentila obiectivului 
foto/video şi, din acest motiv, reflexiile sunt puternice chiar şi în 
particule foarte mici. Scepticii spun că este suficient să mutăm sursa 
luminoasă la 30 centimetri deasupra obiectivului ca să nu mai 
înregistrăm niciun glob luminos. în acel caz, lumina îşi pierde puterea de 
reflexie (din cauza distanţei relativ mari şi a unghiului obtuz de reflexie a 
luminii în microparticulele de praf). 

PARTICULE DE PRAF? 

Nu contrazic logica explicaţiilor fizice de mai sus. în schimb, mă 
îndoiesc că în filmări ar fi vorba doar de nişte microparticule de praf (a). 
Mă bazez pe următoarele observaţii: 

- Unii globi au mişcări contrare simultane, ceea ce contrazice ipoteza 
că „praful este purtat de curenţii de aer” (în „orb-zone”, o porţiune lată 
doar de câţiva milimetri, nu pot exista simultan curenţi opuşi de aer). 

- Vitezele şi direcţiile de mişcare a globilor diferă considerabil şi 
aparent fără motiv fizic. Sunt suspecte traiectoriile care pleacă dinspre 
aparat, îndepărtându-se treptat de el, de parcă aerul ar putea ţâşni din 
aparat (!). 

- Praful iscat accidental este mai greu decât particulele purtate de 
aer tot timpul, aşa că el se aşază după câteva minute. Dar dacă ne referim 
la particulele care plutesc mereu, de ce nu se văd ele tot timpul, conform 
distribuţiei după legea probabilităţii?! 

- Adepţii teoriei fizice nu au demonstrat, ci DOAR presupun că 
sunt implicate microparticule de praf, polen sau umezeală. Dimpotrivă, 
experimentele lor au cam dezamăgit. 

Insectele au cu totul altă aparenţă, aşa că se pot confunda mai greu cu 
globii autentici. Spre exemplu, iată aici filmarea unei insecte din apropierea 
obiectivului: Ghost or orb cauqht on cctv camera 1080p HD 98 în anumite 
cadre reluate cu încetinitorul se văd efectele optice specifice reflexiei luminii în 
obiectivul de sticlă. Un glob autentic nu produce astfel de luminări puternice, 
precum o lanternă (sau oglindă) orientată spre obiectiv (chiar dacă ar fi alb- 
opac). Globii de care vorbim sunt eterici, transparenţi de obicei, nu materiali. 

- Nu putem ignora mărturiile multor „vânători de globi”, care - prin 
invocaţii, prin puterea minţii, prin simplul interes - au provocat 
apariţia de globi, sugerându-ne astfel natura lor inteligentă şi 
deschiderea unui canal de comunicare telepatic. Iată mai jos câteva 
canale de utilizatori YouTube care au intenţionat şi reuşit să filmeze globi 
luminoşi: 

5 

Chris Halton - Haunted Earth tv 

> THE REAL TRUTH ABOUT ORBS pledoarie pentru globii misterioşi filmaţi cu 
infraroşu 

> ATTRACTING AND 1NTERAGTING WITH GHQSTS AND SPIRITS 100 

> REALLY PQWERFUL ORB ACTIVITY FOR SCEPT1CS 101 

> MORE ORB VIDEO CLIPS FROM A HAUNTED ENGLISH HALL 102 

Sasha Bonasin 

> AMAZING SPIRIT ORBS APPEARING ARQUND ME 103 

James Gilliland 

> ECETI: ORBS INTERACTION Part 1 of 2 104 

> ECETI: ORBS INTERACTION Part 2 of 2 105 

Antonette Mouton 

> Fantastic video - orbs cauqht on camera! 106 


9 8 https://www.youtube.com/watch?v=ugaIoqCYA4A 

99 https://www.youtube.com/watch?v=dRiDJzBgXsY 

100 https://www.youtube.com/watch?v=LCrPdgNamDo 

101 https://www.youtube.com/watch?v=SDGadNSTYkQ 

102 https://www.youtube.com/watch?v=Om 8 u 9 d 80 _jQ 

10 3 https: //www.youtube .com/watch?v= quTssupuafl 

10 4 https://www.youtube.com/watch?v=-hWxKpcnLaU 
10 s https://www.youtube.com/watch?v=FyWt68_MoXA 

Ratu Bagus Ashram 

> Energy Orbs 107 - prezentare de fotografii deosebite 


FILMĂRI STEREOSCOPICE DE GLOBI LUMINOŞI 

TRANSPARENŢI 

* 

Grupul de sceptici de la nyackparanormal.com susţine că ei au 
filmat globi chiar şi stereoscopic (un procedeu relativ scump şi sofisticat), 
dar evită să ne ofere detaliile experimentelor. Acest fapt ne-a pus pe 
gânduri. Dacă rezultatele ar fi fost 100% concludente, ar fi trebuit să 
ridice imediat pe internet dovezile filmate. Atitudinea lor mă duce cu 
gândul la faptul că rezultatele contrazic teoria fizică exclusivistă. 

Probabil că experimentele de laborator cu fire de praf sau umezeală 
filmate în 3D sau numai în 2D nu au dat rezultate comparabile cu 
filmările în care apar globi autentici. Tocmai de aceea nu există pe 
internet filmări experimentale care să dovedească teoria fizică 
fără putinţă de tăgadă. 

Este adevărat, s-au tot făcut experimente cu artefacte fotografiate, 
care puteau păcăli pe cei neiniţiaţi printr-un aspect relativ asemănător 
cu globii autentici. La o privire atentă, însă, aveau altă textură. E simplu 
de bănuit că, şi la filmarea experimentală, comportamentul şi 
mişcarea artefactelor nu prea seamănă cu ale globilor autentici. 

încă nu am găsit o filmare 3D onestă care să prezinte ambele camere 
simultan şi numai într-una să apară globi. Atunci am fi absolut siguri că 
fenomenul „ORBS” se petrece doar în micul spaţiu de câţiva centimetri 
apropiat de obiectivul optic („orb-zone”). 

De fapt, aceasta nu este o miză reală, căci TEORIA SPIRITISTĂ 
poate accepta fără rezerve că fenomenul se petrece în „orb-zone”, ţinând 
cont de dimensiunea foarte mică a „luminiţelor inteligente”. Consider că 
spiritele se pot manifesta şi ele prin proprietăţi materiale similare cu a 
firelor de praf sau particulelor de apă suspendate în aer. 

Pe de altă parte, poate că nici nu prea există microparticule de praf 
de aceeaşi dimensiune (scepticii ar trebui să demonstreze că acestea 
există în realitate, nu doar în presupunerile lor). Şi atunci teoria „orb- 
zone” întăreşte ipoteza spiritistă!!!... Sau poate că unele fire de praf se 


106 https://www.youtube.com/watch?v=bGeyBcGRSsQ 

10 7 https://www.youtube.com/watch?v=cfzWbYZuY7w 

mişcă PRINTRE alte spirite ori separat în alte cadre, confirmând astfel 
ambele teorii. 

Urmărind cu atenţie unele filmări dintre cele de mai sus, unii globi par a 
se deplasa pe distanţe mari, estimate de bunul-simţ a fi de ordinul metrilor. 
Totuşi, trebuie să ţinem cont de legile opticii şi că globii pot părea mari numai 
fiindcă sunt foarte aproape de obiectiv. Uneori simţurile ne pot înşela, 
contravenind abordării ştiinţifice riguroase. 

Mişcarea sincronizată a „stolurilor” de globi filmaţi poate explica de ce în 
unele poze apar zeci de globi, iar în următoarele cadre, după numai câteva 
secunde, nu mai apare niciunul. lată în acest scurt colaj un astfel de 
exemplu . 108 

Totuşi, repet, am dubii că, în imediata apropiere a aparatului, 
oarecum sub protecţia sa, curenţii de aer purtători de microparticule pot 
provoca mişcări ca ale globilor autentici, anume: mişcări simultane în 
direcţii diferite, schimbări bruşte de direcţie, deplasare dinspre obiectiv 
(micşorându-şi treptat mărimea) etc. 

IM A GINI SFIDĂ TOARE 


Unele fotografii cu globi luminoşi întrec orice imaginaţie prin forma 
lor neaşteptată. Priviţi globii de mai jos (foto 7 - 16) ciopârţiţi, găuriţi, a 
căror formă de „roţi dinţate” nu poate fi, în niciun caz, efectul unei 
simple reflexii a luminii în nişte particule, ( sursa 10 ?) 



108 https://www.youtube.com/watch?v=c5_r5h3SYA4 

10 9 https://globiluminOSifotOgrafiati3d.WOrdpreSS.COm/globi-luminOSi-OrbS-2Ol6/ 

Foto 7 - 16 


Aceşti globi „mâncaţi pe dinăuntru” (ceea ce le cauzează, probabil, 
suferinţă dacă sunt fiinţe sensibile) îsi exteriorizează o radiaţie 
proprie, alimentată suplimentar de la energia blitzului. Nicio altă 
explicaţie fizică din cele de mai sus nu se potriveşte cu aceste forme 
ciudate. 

Şi ce ne facem când filmăm globi la distanţe relativ mari faţă de 
aparat, aşa cum au apărut pe filmarea de mai sus a lui James Gilliland 
sau în iq Orb Clips 110 (OZN-uri, mingi de plasmă, ce-or fi)?! Realitatea 
este mai surprinzătoare şi mai vastă decât o mică zonă paralelipipedică 
din fata camerei de filmat... 

9 

Dincolo de spectrul vizibil, dar ţinând tot de planul fizic (mai bine 
zis, planul fizico-eteric) există fiinţe şi energii eterice de 4 tipuri: 
eterul-căldură, eterul-lumină, eterul-chimic (sau sunet) şi eterul-vital 
(prana). Fiinţele elementale care corespund celor 4 elemente (pământ, 
apă, foc, aer) sunt alcătuite şi trăiesc în aceste medii eterice. Nu ar trebui 
să ne surprindă varietatea lor. Iată, spre exemplu, o filmare cu ceea ce 


110 https://www.youtube.com/watch?v=sZI6PChWtWk 

par a fi nişte silfide sau zâne (fiinţe elementale ale aerului), care nu au 
deloc o formă sferică: 

> 2 flving orbs . Guardian Angel Fairv. Spiritualstepladder 111 

NOTĂ: Fenomenul OZN, ca şi numerele de magie autentică depind de 
manipularea energiilor eterice invizibile şi transformarea lor în materie fizică 
palpabilă. 


CONCLUZIE 


Teoria spiritistă nu poate fi dezavuată, fiindcă dovezile contrare 
întârzie să apară. Şi probabil nici nu vor apare, deşi scepticii deţin tehnici 
avansate de filmare şi condiţii de experimentare. Dimpotrivă, apar tot 
mai multe apariţii misterioase şi dovezi ale vieţii din alte dimensiuni. 
Parcă întreg Universul complotează împotriva adepţilor materialismului, 
făcându-i să pară tot mai ridicoli în prejudecăţile lor sau conspiraţia 
tăcerii. 

Rămâne ca viitoarele cercetări avansate ale globilor luminoşi să se 
facă prin filmări stereoscopice (3D), preferabil cu rezoluţii mari. 
Aşteptăm cu interes publicarea pe internet a filmărilor experimentelor de 
laborator. 

Răzvan Alexandru Petre 
10 februarie 2016 


111 https://www.youtube.com/watch?v=vcC_gylf2jQ 

SPIRITELE lui IOAN de la SIGHIŞOARA 


Fotografii senzaţionale cu spirite 
realizate de IOAN ŞUTEU din Sighişoara 

Evoluţia tot mai spectaculoasă a formelor surprinse în poze de 
domnul IOAN SUTEU 112 din Sighişoara m-a făcut să le dedic o atenţie 
specială. Cu certitudine, domnul Ioan are „lipici” la spirite, care îi fac 
cadou nişte apariţii uimitoare (dumnealui este un gen de medium şi 
locuieşte într-un mediu nepoluat, propice fenomenelor energetice). Mi se 
pare că ele încearcă în prezent să comunice cu noi (oamenii în general şi 
pasionaţii de paranormal în special) prin limbajul formelor pe care le 
pictează cu propriile „trupuri” imateriale. 

Dar, mai ales, aceste fotografii dovedesc - chiar şi celui mai aprig 
sceptic - că nu sunt doar nişte defecte optice, generate de fire de praf sau 
picături de apă. Este clar pentru orice om raţional că sunt fenomene 
stranii, mai corect spus, metafizice. Ştiinţa oficială nu poate oferi nici 
măcar speculaţii. Doar ipoteza spiritistă este singura în măsură să explice 
aceste apariţii din altă lume. 

Am selectat mai jos, dintre sutele de poze extraordinare, câteva 
reprezentative, pentru a face oarecum o sinteză a formelor nou apărute în 
fotografiile realizate de domnul Ioan. Le-am dat şi nişte nume sugestive, 
ca să le putem clasifica mai uşor şi a le interpreta. Să admirăm etalarea 
posibilităţilor prin care aceste spirite îşi modifică structura vizibilă 
pentru a ne uimi şi a ne transmite unele mesaje! 


Din galeria Globi Luminoşi (Orbs) 2016 - 2 113 

Descrierea şi clasificarea formelor de spirite 

Inspirat de personajul Pac-man din jocul video Arcade al anilor ’8o 
(foto î), am botezat cu acelaşi nume apariţiile similare din fotografiile cu 
spirite (foto 2). 

Opinie lingvistică: Nu le mai putem spune „globi” sau „orbs”, 
fiindcă nu sunt deloc rotunzi/rotunde. 


112 https://giobiiuminosifotografiati3d.wordpress.com/ 

n 3 https://globiluminOSifotOgrafiati3d.WOrdpreSS.COm/globi-luminOSi-Orbs-2Ol6-2/ 


RĂZVAN-ALEXANDRU PETRE - Eseuri pe teme spirituale 2015-2016 


pag. 212 









Foto 1: Personajul video Pac-man (sau Pacman) 



Foto 2: Spirite cu formă de Pacman 


Alte spirite ne apar fără miez, sau cu „inima goală”, ca în foto 3. 



Foto 3: Spirite cu „inimă goală 


Unele spirite sunt de-a dreptul ciuruite, lipsindu-le nu doar miezul, 
ci având multe găuri interne în aură (foto 4). Vedem în această poză şi un 
spirit ca o cometă, având un nucleu luminos şi o trenă, un voal de energie 
care se întinde în urma sa. El poate fi încadrat în categoria mai largă a 
spiritelor „meduză” (vezi mai jos). 



Foto 4: Spirite „ciuruite” şi spirit „meduză 


Iată, în foto 5 şi 6, o mare aglomeraţie de spirite „pacman”, „inimă 
goală” şi „ciuruite”. La multe dintre ele se repetă acelaşi tipar de formă, 
de parcă fac parte din acelaşi grup sau, poate, reproducând intenţionat 
acelaşi tipar, la comandă. 

Foto 5: Aglomeraţie de spirite cu goluri similare în 



aură 


m Foto de cu 

Observaţi tiparul repetitiv. 

în foto 7, petele din dreptul spiritului par a fi alte spirite mai mici, 
care stau în preajma aceluia precum puii în jurul cloştii. Să-i spunem 
spirit „pistruiat” sau „cloşcă”. 


Foto 7: Spirit „pistruiat” sau „cloşcă”, înconjurat de alte 

spirite mai mici 

în foto 8, priviţi tipul de spirite cu un nucleu luminos înconjurat de 
un voal de energie, de formă similară cu a unei meduze. 


Foto 8: Spirite „meduză” 

în foto 9 şi io avem spirite „pacman” extrem de decupate 
(incomplete), cu aura despicată aproape total. Observaţi chiar lângă ele 

un nucleu luminos din care ţâşneşte un voal de energie care generează 
forma aurei (seamănând cu spiritul „meduză”). 



incomplete” 


Unele spirite sunt atât de ciuruite, încât par a fi mâncate de pojar 
(foto ll) 



Foto 11: Spirite „pojar” 


Aglomeraţie de spirite „pojar” (foto 12 şi 13). Unele sunt complet 
mâncate pe interior, ciopârţite. 



Foto 12: Aglomeraţie de spirite „pojar” 



Foto 13: Spirite „pojar” 


Formă rară (unică) de spirit sferic (foto 14). Observăm cum nucleul 
neobişnuit (sub formă de bară, în parte superioară) structurează 

materialul aurie (particule energetice) sub formă sferică, ca la naşterea 
unui astru. Parcă ni s-ar arăta, didactic, cum ia naştere aura vizibilă a 
spiritelor din fotografii. 



Foto 14: Spirit rar, un „astru în formare” 


în foto 15, o aglomeraţie de spirite diferite, rotunde, ciuruite, 
pacman, voaluri de energie (în stânga sus) şi, pentru delectarea ochiului, 
câteva spirite colorate divers. 


Foto 15: Spirite colorate, printre diverse alte „specii” 



Din galeria Globi Luminoşi (Orbs) 2016 - 3 114 


MINI-GALERIE CU SPIRITE COLORATE 



Foto 16: Ies în evidenţă culorile spiritului 


mare din mijloc 


n 4 https://globiluminosifotografiati3d.wordpress.com/fotografii-3d-cu-globi-luminosi-2016-3- 
imagini-surprinzatoare-cu-entitati-din-lumile-nevazute/ 

Foto 17-18: Globi divers coloraţi, distanţaţi 



Foto 19: Globi divers coloraţi, perfect SUPRAPUŞI 


4 • 

# • 


20: Spirite „ciuruite” şi colorate 



Foto 21: Spirite „ciuruite” şi colorate, 


dominate de un spirit cu o imensă gaură. 


MINI-GALERIE CU SPIRITE „PACMAN INCOMPLETE". 

MOMENTUL GENERĂRII AUREI SPIRITULUI 

în următorul grupaj de fotografii asistăm la un eveniment spiritist 
important. Vedem momentul transformării unui spirit „meduză” într- 
unul „pacman” sau „ciuruit” sau chiar glob complet. Mai corect spus, este 
surprinsă etapa intermediară de formare a aurei vizibile dintr-un jet de 

energie emis de spiritul propriu-zis, ce apare ca un punct luminos, lângă 
aură. 

Dacă vom privi din nou, cu atenţie, foto 9 şi 10 de mai sus, numite 
„pacman incomplete”, observăm că aurele nu sunt încă finisate, având 
alături nucleul energetic spiritual din care încă izvorăşte substanţa 
energetică de aport. Putem deci spune că, în realitate, nu există spirite 
sub forma de „pacman incomplet”, ci vedem doar un stadiu intermediar 
în crearea aurei, surprins de aparatul foto. Aura finală, desigur, poate 
avea defecte clare - găuri, franjurări, sectoare lipsă -, dar va avea, totuşi, o 
limită relativ circulară. 



Foto 22: Observaţi cum se formează 
aura spiritului din energia radiată de nucleul situat alături. 

Foto 25-26: Etape incipiente de formare 



a aurei spirituale 

Foto 27-28: Spiritele îşi croiesc aura 
după acelaşi tipar. Aici, şi unele colorate şi luminoase. 

Foto 29: Jocuri de lumini şi forme, ca 
într-o nebuloasă galactică, cu spirite având o aură încă neformată complet. 



Foto 30: „Inundaţie” de spirite care tocmai îşi 
formează aura vizibilă, unele colorate. Toate au forme de „pacman” (sectoare de 
disc). 

MINI-GALERIE CU SPIRITE „MEDUZĂ" 

Foto 30-31: Spirite „meduză” sunt, de fapt, „mantii” de energie 
acumulată din eter la comanda spiritului (nucleul luminos). Ele ar fi deci 
doar materia primă energetică atrasă de magnetismul spiritului, care va 
forma peste câteva clipe o aură vizibilă. 

Putem spune iarăşi că, în realitate, nu există spirite sub forma de 
„meduză”, ci vedem doar stadiul incipient în crearea aurei, surprins de 
aparatul foto. 




Foto 33: Momentul intermediar al creării aurei spiritului 
„pacman” din energie nestructurată. 


Foto 34-35: Spirite „meduză” 

Foto 36: lese în evidenţă ţesătura firelor 
energetice, ce abia încep să genereze aura vizibilă a spiritelor. 


Foto 37: Fotografie cu „de toate”: spirite 
„pacman”, „ciuruite” precum caşcavalul, „meduze” şi, ca desert, colorate... Poftă 
bună! - 



CONCLUZII 


1. Deşi domnul Ioan Şuteu de la Sighişoara este un „veteran al 
vânătorii de globi luminoşi”, chiar şi domnia sa este profund uimit de 
„recolta” ultimelor luni. Aceste apariţii au urmat o anumită evoluţie în 
timp, deci nu e vorba de schimbări întâmplătoare. Prin forma lor ciudată 
şi tot mai frecventă, ni se atrage atenţia că entităţile vor să ne 
comunice ceva. înainte, credeam că ele sunt simple spirite în suferinţă, 
cu aura franjurată din cauza unor agresiuni externe sau greşeli proprii. 
Poate că aşa este, dar astăzi întrevăd şi explicaţii suplimentare. 

2. Aceste noi poze reprezintă dovada evidentă pentru orice minte 
raţională că orbs sau globii luminoşi din poze NU sunt defecte optice 
generate de particule materiale obişnuite (praf, apă etc) şi nici artefacte 
(falsuri). Formele ciudate, imposibile, stranii, apărute în grupuri 
similare, ne conduc la ideea unor entităţi inteligente şi potente, pe 
care le numim spirite. 

3. Observăm cu această ocazie că ceea ce apare în poze, aura 
spiritului, este generată de un nucleu separat, ce apare mai luminos 
aici. Prin urmare, lumina blitzului nu se reflectă intr-un „obiect” 
permanent, ci aura spiritului este creată instantaneu şi la voinţă de către 
entitate. Mai mult, în toate pozele pare a fi vorba de o comandă 
centrală dată unui grup de spirite, care se fac vizibile simultan. 

4. Pozele mai vechi prezentau doar spirite cu aura deja complet 
formată. în pozele recente ni se prezintă, didactic şi repetitiv, etapa 
intermediară de generare a aurei/globului luminos (vezi foto 22-30). 
Deducem că modelarea aurei este corelată perfect cu momentul 
declanşării butonului aparatului de fotografiat. Numai nişte fiinţe 
inteligente, care cunosc în detaliu toate condiţiile de fotografiere (inclusiv 
gesturile şi intenţiile operatorului uman) se pot sincroniza atât de 
perfect. Şi aceasta ne dă speranţa unei posibile comunicări cu ele cu 
ajutorul aparatului foto... 

5. Oare aurele „defecte” (deviate de la forma normală de sferă 
compactă) sunt caracteristice numai spiritelor respective (aflate în 
suferinţă) sau, dimpotrivă, spiritele pot genera la voinţă orice formă de 
aură? înclin spre prima variantă. Aurele franjurate, ciuruite, cu miezul 
lipsă ne indică, fără dubiu, o carenţă energetică a spiritului. Când el 
strânge materie aurică, o modelează după un tipar aflat la un nivel 
superior, invizibil, reflectând calitatea şi rangul acelui spirit. 

Totuşi, ca ipoteză entuziastă, dacă admitem că unele spirite se pot 
specializa să creeze diverse forme de aură (de dragul fotografilor), atunci 
am avea şansa de a obţine un cod de comunicare vizuală cu spiritele, în 
viitor. Ele şi-ar putea modela aura ca o ideogramă, conferind oamenilor 
un mod de interacţiune inteligentă (după formă, culoare sau chiar 
structuri de grup). Ori, mai probabil, la comanda unui spirit superior, s- 
ar putea organiza pe grupuri de spirite cu forme diferite, combinându-se 
şi sincronizându-se ca să obţină un model specific... 

P.S. Domnul Ioan afirmă că „încă de la început a încercat nişte teste 
directe, cerându-le entităţilor să apară sub forma unei litere mari de 
mână şi au apărut după cum se vede în poza de mai jos”. 


* . 


Răzvan Alexandru Petre 
3 octombrie 2016 


RĂZVAN-ALEXANDRU PETRE - Eseuri pe teme spirituale 2015-2016 


pag.222 



ESOTERISMUL ÎN MILENIUL 3 


SUNETE APOCALIPTICE DIN CER 


De curând, un prieten mi-a scris următorul mesaj... 

«îţi trimit link-ul următor 115 ; poate ştii, este vorba despre nişte 
sunete ciudate care s-au auzit din cer, în diferite locuri ale 
pământului. (Eu am aflat doar de curând despre asta). Am citit şi 
câteva încercări de explicaţii, dar nu prea mă pot dumiri. Mi-ar face 
plăcere să-ţi ştiu părerea după ce accesezi acest video (durează vreo 14 
min).» 

Alte link-uri similare: 

> Strânge Sounds in the Sky HAPPENING WORLDWIDE 2016... (Real Footaqe!) 

116 

> 5 Stranqest & Most Hauntinq Sounds Ever Recorded 117 


Iată ce i-am răspuns: 

Ce e cu misterioasele sunete metalice venite din cer? Am să-ţi 
răspund tot cu o întrebare: de unde crezi că a apărut imaginea unui oraş 
plutind pe un nor, filmată în China? 

> GIANT FLOATING CITY SEEN OVER CHINA 118 

Nu a fost un miraj ocazional, ci un fenomen repetat şi în alte locuri 
de pe pământ (Marea Britanie, SUA); urmăreşte această analiză: 

> Floatinq City Over California, China and UK: This New Imaqe May Help Solve the 

Mystery 119 

Dar ce părere ai de misterioasa spirală luminoasă filmată pe cerul 
nopţii în Norvegia? 

> Amazinq UFO openinq Starqate Portal in the Sky (Norweqian Spiral Anomaly) 120 


u s https://www.youtube.com/watch?v=8xCuAdLZ9wo 
116 https://www.youtube.com/watch?v=mTOQvDzihTU 
u 7 https://www.youtube.com/watch?v=F6467rL5yDU 
118 https://www.youtube.com/watch?v=oC3Exk65ZAA 
M1 > https://www.youtube.com/watch?v=MHLBASzMqPU 
120 https: //www.youtube .com / watch?v=h J nfTAsqBtM 

Am să-ţi spun ce cred eu. 

Acestea sunt experimente artificiale (sonore şi vizuale), folosind o 
tehnologie avansată, de genul HAARP (emiterea unor unde 
electromagnetice de mare concentrare, care se reflectă în ionosferă şi 
revin pe Pământ în alte locuri). Rolul lor îmi pare a fi unul politic (sunt 
bani foarte mulţi implicaţi aici), realizat cu mijloace tehnico-artistice. 

Prin urmare, întrebările de mai sus ne sugerează chiar răspunsul la 
întrebarea, mai gravă, pusă acum două decenii: „Oare teoria Blue 
Beam este adevărată?” Da, în esenţă este adevărată, deşi unele 
prezumţii iniţiale se dovedesc a fi fost eronate (ori s-au modificat între 
timp). 

Iată un rezumat al ideilor cele mai rezonabile din această teorie: 

Teoria conspiraţiei Blue Beam susţinea, încă din anul 1994, 
faptul că elitele conducătoare ale omenirii (numite uneori şi „illuminati”) 
încercă să aducă Anticristul la conducere şi să înceapă astfel o Nouă 
Ordine Mondială, prin intermediul unei simulări tehnologice 
tridimensionale a multor divinităţi care vor vorbi în toate limbile. Se va 

9 

realiza un spectacol de lumini pe cer pe toată planeta, iar la sfârşitul 
lui, falsul Salvator universal va spune că textele religioase sunt eronate şi 
că religiile sunt responsabile pentru tot răul de pe Pământ. în acelaşi 
timp, se vor proiecta unde radio de joasă frecvenţă care îi vor face pe 
oameni să creadă că noul zeu le vorbeşte telepatic. Vibraţiile foarte joase 
pot deregla creierele oamenilor, făcându-i să creadă orice li se sugerează, 
suspendându-le simţul critic, chiar şi ateilor. 

Scopul este ca omenirea să ajungă într-o asemenea stare de haos 
mintal şi social, încât oamenii să fie dispuşi în cele din urmă - poate chiar 
disperaţi - să accepte Noua Ordine Mondială. Se vorbeşte de pregătiri 
în paralel ale unor cutremure artificiale, războaie limitate, aterizări ale 
unor nave extraterestre şi criză economică, toate acestea doar pentru ca 
grupul de „păpuşari” să se asigure că planul va funcţiona, (sursa 121 ) 

Alte informaţii despre dedesubturile Proiectului Blue Beam 122 

Abia acum, după 20 de ani, mijloacele tehnice pot genera astfel de 
teste atmosferice audio-video, care nu mai pot fi ascunse şi pregătesc - 
nu am altă explicaţie - un show politic de anvergură mondială. Nu e 
vorba aici de o paranoia conspiraţionistă, căci dovezile acestui plan 


121 https://ro.wikipedia.org/wiki/Proiectul_Blue_Beam 

122 http://archive.is/20121225201117/batai0su.w0rdpress.c0m/2009/02/13/pr0iectul-nasa- 
blue-beam-simularea-holografica-a-venirii-salvatorului-noii-ordini-mondiale/ 

macabru se deconspiră singure. Din fericire, răspândirea în masă a 
camerelor video face imposibilă secretizarea totală a acestor 
experimente. 

Illuminati mizează pe manipularea conştiinţelor (luându-se în 
derâdere prin mass-media „teoriile conspiraţioniste”) şi pe faptul că 
oamenii au memoria scurtă (mai ales că uităm repede ceea ce nu ne 
convine). în plus, este dovedit că, în momentele de panică, raţiunea 
omului este suspendată. Nu putem exclude şi unele schimbări de 
scenariu, pentru a-i lua prin surprindere chiar şi pe cei care se pretind 
informaţi. 

Trebuie să acceptăm că există pe planeta noastră şi oameni foarte, 
foarte puternici şi bogaţi, activi în crearea istoriei, poate prea activi. Nu 
contează beneficiul omenirii, ci doar sentimentul puterii absolute, pe care 
şi-l produc singuri. Iar modul în care acţionează este, bineînţeles, 
conspirativ, fiindcă sunt angrenate mai multe persoane şi la scară 
mondială. Altfel nu ar şanse de succes. 

De pildă, cine s-ar fi gândit în urmă cu câteva decenii că Europa va 
ajunge să fie metisată, prin amestecul forţat de rase şi culturi? Ei bine, 
acesta a fost chiar un plan, al domnului Kalergi, deşi metisarea 
europenilor abia acum iese la iveală, ca o „fatalitate”. Citeşte despre 
Planul Kalergi. genocidul popoarelor europene 12 s. 

Prietenul mi-a răspuns: 

«M-am uitat la video-urile trimise de tine... văzusem doar o 
imagine de acest fel, dar nu ştiam că aceasta a apărut în atâtea locuri... 
Şi eu înclinam să cred ceea ce spui tu... Mi-a plăcut felul în care şi-a 
exprimat părerea autorul primului video: „This is technology used on 
people... and ifitproves to be real we are in big trouble.”Este exact ceea 
ce-am simţit eu când am auzit „sunetele din cer”. în afară de faptul de a 
fi informaţi, din păcate, nu putem face prea mare lucru.» 

Nu putem să-i împiedicăm direct pe conducătorii puternici ai lumii 
să-şi facă de cap. Se ştie că doar câteva sute de familii deţin jumătate din 
averea mondială. Pe ei nu atât banii îi interesează (au destui), cât mai 
ales puterea absolută. 

Totuşi, cunoaşterea este putere! Punerea în practică a acestor 
ameninţări va mai dura cel puţin încă un deceniu, pentru ca tinerii şi 
copii actuali să se maturizeze şi să fie „prelucraţi mental”. Ei sunt mult 


12 3 http://www.cunoastelumea.ro/planul-kalergi-genocidul-popoarelor-europene-are-loc-acum/ 

mai uşor influenţaţi de către propaganda Noii Ordini Mondiale, dar totul 
cere timp. Este un răgaz şi pentru a disemina informaţia adevărată pe 
scară largă. 

Suntem prinşi într-un război spiritual la o scară incredibilă, care 
cuprinde fiecare aspect al vieţii noastre personale şi sociale. De aceea, 
singura noastră armă este cunoaşterea şi spiritualitatea. Să ne 
încurajăm semenii să le deţină! Când numărul celor informaţi şi 
puternici psihic va fi suficient de mare, manipulările sociale nu vor mai 
avea eficienţă. 


PRECURSORII ANTICRISTUL UI 


Iată o mică mostră a feţelor hidoase care ies astăzi la iveală din 
hrubele iadului, pentru a ne învenina şi batjocori, în războiul de gherilă 
dus pentru sufletele noastre: Interview with the Satanists: Magus and 
Ishtar 12 4 (Notă: formaţia rock menţionată a susţinut un concert/slujbă 
satanică şi în România) 

Nu e de ajuns să întoarcem capul cu dezgust de la asemenea 
oribilităţi. Răul adus de satanişti se răspândeşte pe tot globul cu viteza 
fulgerului. Energia malefică este adunată şi aruncată, ca bombele 
drăceşti, în capul oamenilor de bine. 

Din câte ne putem da seama, Lucifer nu poate fi convins că greşeşte 
decât prin dezastrul omenirii (epidemii, foamete, secetă, sărăcie, război 
generalizat). în final, el ar trebui să recunoască faptul că haosul preparat 
de el nu a adus decât un haos şi mai mare. Alte argumente logice nu îl pot 
convinge, ci doar distrugerea civilizaţiei actuale. (Dar probabil că 
Divinitatea va interveni la timp, ca să permită continuarea vieţii 
umane...) 

Din surse spirituale s-a aflat că, până acum, s-au perindat 6 
civilizaţii avansate tehnologic pe planetă, care s-au autodistrus. Cum? Cu 
ajutorul neprecupeţit al aceluiaşi Lucifer, „purtătorul de tehnologie” şi 
mai puţin de lumină. Dar dacă 6 tentative nu l-au convins, îl va convinge 
a 7-a că e un ratat? Din ce ne spune Apocalipsa, după alte îooo de ani, 
Lucifer va scoate iarăşi capul din iad. 

„Elitei” de inspiraţie luciferică i se împietreşte inima şi i se extirpă 
bunul-simţ prin două metode forte: î) Li se „profeţesc” desfăşurări ale 
unor situaţii complicate imposibil de prevăzut, care se împlinesc. Asta le 


12 4 https://www.youtube.com/watch?v=rMmgcFUnOPc 

demonstrează forţa înfricoşătoare a organizaţiei şi le scade încrederea în 
puterea divină. 2) Li se fac demonstraţii de magie autentică, prin care 
puterea luciferică se materializează în planul fizic, pentru a-i înfricoşa şi 
mai tare. 

Se spune că venirea Anticristului se va face prin acte de magie ample 
şi de mare impact social. Cei care cred că numai Dumnezeu poate face 
minuni vor fi primii înşelaţi şi se vor preda de bunăvoie Anticristului. 
Poate va fi magie amestecată cu Blue Beam... 

Bine, bine, dar ce legătură are Anticristul cu extratereştrii?!? Parcă 
totul e un amalgam de idei fără sens! De fapt, toate sunt doar speculaţii, 
nu-i aşa?! 

Ştim cu toţii că religia creştină anunţă, încă de acum 2000 de ani, 
despre venirea Anticristului la conducerea omenirii. în ultimele secole, 
mulţi cucernici ortodocşi au făcut o serie de profeţii legate de 
evenimentele viitoare 12 s. 

Iată şi o opinie exprimată recent de un cleric georgian 126 , care 
rezonează perfect cu ceea ce se cunoaşte de către iniţiaţi şi cu ceea ce 
observăm zi de zi, chiar şi în România. 

Creştinismul se limitează la a spune că scopul final al acestei lupte 
spirituale este cucerirea puterii globale de către Anticrist. O planetă 
condusă de Lucifer (prin reprezentanţii săi) ar fi suprema manifestare a 
puterii acestuia, în dauna taberei ce ţine cu Dumnezeu şi Cristos. 

Omenirea a avut deja parte, nu mai departe de secolul XX, de câţiva 
dictatori absoluţi în chiar sânul evoluatei civilizaţii europene. Hitler şi 
Stalin sunt celebrii luciferici cu ambiţii planetare. în ascensiunea lor au 
fost sprijiniţi chiar de populaţiile ţărilor lor, pe care ulterior le-au condus 
spre moarte şi nimeni din anturajul restrâns nu i-a putut opri. Următorul 
şi ultimul dictator global l-ar avea la dispoziţie pe „Big Brother” şi alte 
ajutoare neaşteptate, care ar neutraliza orice opoziţie făţişă. 

Totuşi, care ar fi legătura cu extratereştrii? 

Probabil că legătura constă în tehnologiile revoluţionare, ce ar 
promite rezolvarea tuturor problemelor acute ale omenirii. Anticristul se 
va erija în principalul negociator şi garantul obţinerii acestor tehnologii 
salvatoare de la extratereştri. în schimbul acestora, el va cere de la 
oameni supunere absolută, „spre binele lor”. Iar extratereştrilor le va 


12 5 https://saCCSiv.WOrdpreSS.COm/2Oi4/i2/i5/lista-profetii/ 

126 https://saCCSiv.WOrdpreSS.COm/2Ol6/O5/28/arhimandritul-laZar-abashidze-antihrist-vine- 
in-georgia-in-romania-a-venit/ 

oferi libertate totală pentru experimentele lor şi acces la orice resursă 
planetară. Anticrist va fi liantul dintre două tabere incompatibile: 
omenirea şi extratereştrii „răi”. 

Desigur, extratereştrii nu ne vor da o putere reală, de teamă să nu o 
scăpăm de sub control sau să ne întoarcem împotriva lor. Ne vor înmâna 
doar nişte „jucării”, cum putem vedea deja în spectacolele de magie 
autentică. Exemplu distractiv de magie reală: World Class Mask Changer 
12 7 (plus un interviu cu artistul Wai Shui-kan 128 ). Tehnologiile 
extraterestre au puncte comune cu tehnicile pe care le demonstrează 
celebri mentalişti şi magicieni amintiţi în articolul meu „MENTALISMUL 
NU E ILUZIE”, ca şi alţii ce pot fi văzuţi pe YouTube (ex. Dynamo, Cyril, 
Johannes, Yif şi tot mai mulţi). 

Va fi probabil şi motivul pentru care oamenii îşi vor pierde destul de 
repede încrederea în promisiunile lui Anticrist (în 3 - 4 ani, după cum 
spune ultima carte a Bibliei, „Apocalipsa Sfântului Ioan Teologul”). 

Dar conspiratorii vor încerca, până atunci, să prindă lumea intr-un 
sistem coercitiv în care fiecare locuitor va fi sub o supraveghere totală 
(Noua Ordine Mondială). Un sistem atât de bine pus la punct, încât 
nimeni nu va încerca să îl schimbe, în ciuda neajunsurilor (lipsa libertăţii 
de opinie şi chiar de gândire). în acest sens, avansul tehnologiei lucrează 
mai mult pentru însclavizarea omenirii decât în beneficiul său. De 
exemplu, prin internetul tuturor lucrurilor (Internet of Things), la care se 
lucrează acum intens, intimitatea umană va rămâne doar un mit. 

Putem intui deci că există o convergenţă între interesul 
câştigării supremaţiei de către liderii satanici şi interesele 
extratereştrilor „răi”. 

Dar ce ar putea obţine de la nişte amărâţi de pământeni aceste 
civilizaţii mai avansate decât noi cu mii sau milioane de ani?! 

Interesul lor principal constă în materialele biologice extrem de 
preţioase pentru ei: sânge, limfă, celuloză. Oamenii sunt pentru aceşti 
cuceritori ai spaţiului ce sunt animalele domestice pentru noi. Ne spune 
aceasta Marshall Vian Summers, intr-un interviu despre adevăraţii 
aliaţi ai umanităţii 12 9 şi pericolul de a ne supune necondiţionat 
nepământenilor care ne vor impresiona prin tehnologii şi promisiuni 
mincinoase (poţi citi rapid doar traducerea transcrisă a interviului CC din 


12 7 https: //www.youtube .com / watch?v=-fWVANo Er_4 

128 https://www.youtube.com/watch?v=Zzy6Xy654u4 
,2, -> https://www.youtube.com/ watch?v=Z96VIBCC5Y0 

cadrul video-clipului). Persoana care lansează asemenea deocamdată- 
ipoteze este un om integru, raţional, spiritual. De fapt, ideile pe care ni le 
prezintă le putem recunoaşte, parţial, în scenariile (uneori bizare şi 
furnizate într-un ambalaj indigest sau chiar ridiculizat) care circulă pe 
internet despre „reptilienii” care vor să ne cucerească printr-o 
„conspiraţie extraterestră”. Am preferat să-ţi prezint un medium credibil, 
distins, benefic, pentru a prelua cât mai corect şi detaşat astfel de 
informaţii incomode. 

Rămâne deocamdată un mare semn de întrebare cum va evolua 
relaţia omenirii cu vizitatorii galactici de diverse rase şi interese. 

Pentru noi contează, pe termen scurt şi mediu, să luăm aminte cu 
înţelepciune la schimbările dramatice concrete ce au deja loc pe planetă 
(climatice, demografice, sociale, politice, economice, tehnologice etc) şi 
să ştim sau să intuim încotro ne îndreptăm. Sunt ridicole pregătirile pe 
care le fac unii obsedaţi din America, amenajându-şi buncăre de 
supravieţuire pentru eventualitatea „Armaghedonului”! în ciuda atâtor 
avertismente, viitorul va fi altfel decât se aşteaptă oricine. Trebuie să 
trăim cu mintea în Dumnezeu sau în Spirit sau într-un Ideal cât mai 
înalt, ca să rezistăm la posibilele zguduiri ale vieţii noastre individuale şi 
colective... 

Paradoxal, cu cât vedem că societatea se îndreaptă spre prăpastie 
încet, dar sigur, cu atât avem puterea şi motivaţia să ne îndreptăm mai 
asiduu către SPIRITUALITATE, ca fiind un refugiu sigur şi o sursă de 
Adevăr într-o lume a minciunii. Nu trebuie să ne ascundem de realitate 
precum struţul care îşi bagă capul în nisip. Mi se pare evident că lucrurile 
merg tot mai prost la nivel colectiv pentru că cineva „bagă strâmbe”. O 
societate lăsată liberă se autoreglează, îşi găseşte echilibrul automat. 
Astăzi însă lumea întreagă (deci şi România) este sugrumată de 
imixtiunile unor pretinşi „iluminaţi”, care manipulează decidenţii din 
zona politică, juridică, informaţională, administrativă, militară, educativă 
etc. Iar aceste influenţe şi sforării nu sunt făcute spre binele general, ci 
pentru demonstrarea ideii că lumea este actualmente 
neguvernabilă. 

Totuşi, să nu renunţăm la speranţă, fiindcă doar aşa putem atrage 
energiile pozitive! Să fim convinşi că scenariile satanice pot fi împiedicate 
şi chiar eliminate de inteligenţa şi autoritatea divină. Dacă ele nu au fost 
blocate, înseamnă că Dumnezeu a sperat mereu şi încă mai speră că 
lucifericii îşi vor recunoaşte liber greşeala fundamentală de a se 
considera mai deştepţi decât Creatorul. Nu din slăbiciune, ci din 

generozitate li s-a permis necuraţilor să pângărească această planetă, 
însă totul are o limită şi, cu cât ne apropiem de limita obrăzniciei, vor 
intra în joc mecanisme de reglare ale raportului de forţe dintre Rău şi 
Bine. Planurile scelerate vor produce derapaje la care illuminati nu se 
aşteaptă, iar unii dintre ai lor se vor revolta şi vor scoate adevărul la 
lumină înainte de a fi prea târziu... 

Răzvan Alexandru Petre 
13 septembrie 2016 

PANSEURI ESOTERICE (2015 - 2016) 


Culegere de reflecţii publicate de Răzvan-Alexandru Petre în rubrica „Esoterika" 
(2015-2016) din website-ul www.spiritus.ro 


MAGIA SPECTACULOASĂ ŞI ROLUL EI 

Am descoperit pe YouTube nişte compilaţii cu cele mai incredibile 
numere de magie^ 0 ale celebrilor Yif, Dynamo, Cyril, Hans Klok, David 
Blaine, Criss Angel şi alţi magicieni autentici. Sunt publicate de 
utilizatorul Xendrius, împreună cu comentariile sale pertinente şi bine 
intenţionate (scrise în limba engleză). El subliniază că asistăm la nişte 
fenomene PARANORMALE reale generate nu de magicieni, ci de 
SPIRITELE care îi asistă. Este şi părerea mea, enunţată în articolele 
MAGIA CA SPECTACOL, MENTALISMUL NU E ILUZIE, HIPNOZĂ ŞI 
MENTALISM, JOHANNES - UN MAGICIAN PENTRU NELINIŞTEA 
NOASTRĂ. 

în cazurile prezentate, ies din discuţie pseudo-explicaţiile ştiinţifice 
(cum ar fi folosirea unor iluzii optice sau trucuri tehnologice), precum şi 
cele de culise (cum ar fi angajarea unor actori care să se prefacă uimiţi - 
de multe ori sunt de faţă celebrităţi care nu s-ar preta la aşa ceva) sau 
cele psihologice (autosugestie, hipnoză). Acestea nu sunt explicaţii 
adecvate. Evenimentele au fost filmate pe viu, nefiind nici prelucrate cu 
efecte video, nici ascunse sub diverse minciuni. Vizionaţi videoclipurile 
de la adresa menţionată mai sus şi vă veţi convinge! Unul din scopurile 
utilizatorului Xendrius, ca şi al meu, este de a dovedi scepticilor şi 
ateilor că aceste fenomene suprafizice există cu adevărat. Băgând 
capul în nisip, ca struţii, nu ne vom salva de ignoranţă şi pericole... 

Xendrius numeşte spiritele care realizează magia „demoni”, iar 
magicienii cu care colaborează, „magicieni demonici”. Aici, sunt doar pe 
jumătate de acord cu el şi o voi argumenta. Şi chiar dacă ar fi „demoni”, 
nu avem de ce ne teme dacă ne păstrăm calmul, luciditatea şi credinţa în 
Bine! 

Trebuie să admitem că majoritatea fenomenelor paranormale nu 
sunt realizate de magicienii înşişi, căci intervin legi ale naturii care le 
depăşesc pe cele cunoscute şi aplicabile de om. Pe de altă parte, sunt 


■3° https://www.youtube.com/playlist?list=PLDECA889975BiC648 

realizate numai în prezenţa şi la comanda magicianului. Prin urmare, 
există o colaborare evidentă între spiritele potente şi omul-magician. 
Este foarte probabil că ele se folosesc de energia umană pe care acesta o 
emană şi o concentrează mental asupra unei ţinte, pentru a manipula 
materia în feluri incredibile. Rolul magicianului nu trebuie minimalizat, 
ci corelat cu ştiinţa superioară a spiritelor. Atenţie, nu am spus „spirite 
superioare”! 

Sunt acele spirite demoni sau nu? Altfel spus, sunt ele în slujba lui 
Satan sau pot fi şi în slujba lui Dumnezeu? Răspunsul nu este facil şi 
trebuie nuanţat. Lucrurile nu trebuie privite doar în alb şi negru. 

Dacă numai Ucigă -1 Toaca ar fi avut puterea de a influenţa materia 
fizică în mod miraculos, atunci nici Isus nu ar fi putut face minunile 
menţionate în Noul Testament şi nici alţi martiri sau cuvioşi nu ar fi 
manifestat fenomene „magice”. De ce să-i refuzăm lui Dumnezeu-Tatăl 
dreptul de a fi măcar la fel de puternic ca Lucifer pe Pământ?! Ca 
promotori ai Binelui, nu e cazul să preamărim forţa Necuratului...! 

Ştim că fenomenele fizice neobişnuite sunt realizate de spirite 
specializate în manipularea materiei. Nu orice spirit e în stare de aşa 
ceva. Aceste spirite grosiere au rolul lor în natură şi se subordonează 
altor spirite superioare ca forţă mentală. Prin urmare, un spirit „şef’ este 
cel care le dă comanda şi de calitatea lui morală depinde totul. Dar cine 
poate afirma că ştie cine este spiritul „şef’? L-am putea recunoaşte, 
eventual, pe baza faptelor şi a consecinţelor lor. De pildă, magicianul 
Dynamo susţine financiar nişte asociaţii de sprijin a copiilor defavorizaţi 
şi a celor bolnavi grav. Să fie ăsta un semn demoniac...?! 

Xendrius se îngrijorează că astfel de magicieni sunt folosiţi de 
Iluminaţi în manipularea populaţiei. S-au dat în vileag preocupările 
magice ale acestei autonumite „elite”, dar practicile lor satanice sunt 
secrete şi aşa vor rămâne, pentru că îşi propun supunerea omenirii fără 
ca ea să ştie. Pentru ei, este mult mai eficient să corupă liderii din 
organizaţiile şi structurile politico-sociale, pentru ca aceştia să le aplice 
ordinele malefice. Illuminati nu acţionează prin demonstraţii 
spectaculoase, ci pe ascuns, prin pervertirea morală a oamenilor-cheie. 

Pe de altă parte, unii profeţi creştini susţin că, în viitor, falsa elită 
conducătoare se va servi de diverse manifestări paranormale ce vor 
fascina masele, pentru a le diminua simţul critic şi a le câştiga încrederea, 
în acest sens, afirm categoric: 

- Dacă aceşti magicieni întrec măsura afirmând că Isus nu era Fiu de 
Dumnezeu, fiindcă orice magician poate reproduce minunile Sale, şi nici 

nu există Dumnezeu, atunci da, putem vorbi de inducere a unor idei 
false. 

- Dacă aceşti magicieni afirmă că ei pot salva omenirea de la 
dezastru prin puterile lor, dar numai în schimbul unor avantaje şi 
învestiri politice, atunci da, putem spune că sunt reprezentanţii unor 
interese oculte malefice. Dacă ar fi avut asemenea posibilităţi, armatele 
lumii s-ar fi dotat de mult cu detaşamente de magicieni, care ar fi 
spulberat instantaneu orice opoziţie. Nici măcar chirurgie psihică sau 
vindecări nu fac. Magicienii nu pot face decât miracole limitate în timp şi 
spaţiu, minore ca impact social. 

- Dacă aceşi magicieni afirmă deschis că ei sunt reprezentanţii 
„atotputernicului” Lucifer, atunci da, populaţia nu trebuie să li se supună 
nici din uimire, nici din spaimă, nici din naivitate. Pentru contracararea 
acestor posibile ticăloşii, vizionarea şi familiarizarea cu numerele de 
magie poate fi de folos spiritual. 

Atâta timp cât magia se menţine în zona divertismentului, nu este 
cazul să ne impacientăm şi nici să ne punem întrebarea angoasantă dacă 
fenomenele miraculoase sunt realizate de demoni sau îngeri. Dumnezeu 
îngăduie magia de spectacol, pentru că prin ea oamenii sunt forţaţi să 
gândească mai profund, să iasă din tiparele mentale actuale. O gândire 
superioară va admite şi legi de alcătuire a naturii nemenţionate de 
educaţia comună. Lumea nu este doar ceea ce se vede cu ochiul liber, iar 
omul nu este doar un sac îndesat cu oase şi carne. Există mistere ce ne 
aşteaptă să le dezlegăm, dar numai cu o minte lucidă, care nu se teme de 
necunoscut. 

Actele magice grosiere, de manipulare a materiei, nu sunt întâlnite 
oricând şi oriunde. însă, odată cunoscute prin intermediul internetului 
sau televiziunii, confirmă oricui vrea să se informeze noile teorii 
ştiinţifice despre structura materiei, ca şi învăţăturile esoterice şi 
religioase despre lumea nevăzută. Spectatorul trebuie pus în gardă să nu 
îl aduleze pe magician şi nici să se înspăimânte de el. Cel mai sănătos este 
să stai de o parte şi să priveşti cu atenţie, fără teamă şi fără interes 
personal. Şi, desigur, să te BUCURI ca un copil de spectacolul de magie... 
Prin această BUCURIE a supravieţuit de-a lungul mileniilor arta magiei. 

Mai este o opinie promovată de utilizatorul Xendrius cu care nu sunt 
de acord. El şi-a însuşit dogma unor secte creştine mai recente care 
afirmă că nu mai rămâne nimic din om după moarte, că sufletul dispare 
sau adoarme până la Judecata neamurilor. Prin urmare, mediumii sau 
channels nu pot vorbi cu spiritele celor decedaţi, ci doar cu demoni care 
pretind că sunt ei. O asemenea dogmă „creştină” anihilează practic crezul 

spiritualist specific oricărei religii, transformând lumea invizibilă într-o 
oficină exclusivă a demonilor. Halal credinţă a mântuirii şi speranţei...! 
Dimpotrivă, este dovedit de nenumărate mărturii şi experienţe cu rigoare 
ştiinţifică faptul că sufletul omului rămâne viu şi treaz după ce părăseşte 
corpul prin moarte. A nega acest fapt este nu doar o eroare logică şi 
teologică, ci face jocul forţelor malefice care induc confuzie în minţile 
necoapte spiritual. 

9 decembrie 2014 

© Prima condiţie pentru un discipol avansat, şi cu atât mai mult 
pentru un maestru spiritual, este „să nu trăiască doar în planul fizic”. 
Asta nu înseamnă să fie un ameţit cu capul în nori, ci fie să aibă anumite 
percepţii extrasenzoriale permanente sau măcar în timpul unor meditaţii, 
fie să-şi amintească constant lecturile spirituale elevate, fie să se 
dedubleze conştient etc. Este important sentimentul clar şi lucid al 
apartenenţei simultane la cele două lumi: cea vizibilă şi cea invizibilă, la 
fel de reală. 

Cel care are diplome de „maestru” în diverse discipline spirituale, 
dar uită mereu să-şi dividă interesul în cele două planuri, îşi va pierde 
„harul”, pentru că va trăi doar în realitatea imediată, grosieră şi se va lăsa 
târât de tăvălugul aparenţelor, fără să vrea. Forţa realităţii fizice poate fi 
contrabalansată doar prin acţiune subtilă, spirituală. Pentru asta e nevoie 
de convingerea concretă şi obiectivă (nu doar autosugestie sau credinţă 
oarbă) că energiile subtile pot fi dirijate la voinţa maestrului şi că el poate 
obţine întotdeauna informaţiile corecte. Şi mai e nevoie de întărirea 
repetată a sentimentului că omul este doar un vizitator al Pământului, un 
călător prin mai multe lumi şi un mesager al Divinităţii. 

13 mai 2015 

© ASTRALUL INFERIOR materializează formele şi senzaţiile 
terestre în modalităţi imaginative fără restricţii. 

Există o mare similaritate între învăţăturile tibetane privind starea 
de BARDO, urmând morţii fizice, şi starea de DEDUBLARE ASTRALĂ - 
în privinţa avertismentului de a fi pregătiţi să ne confruntăm cu 
fantasmele propriei minţi. Proiecţia astrală ne pune în situaţia de a ne 
lovi de forme-gând provenite din gândirea de zi cu zi, cele mai insistente 
şi uneori, mai neplăcute. Abia în planul astral ne dăm măsura adevăratei 
noastre „evoluţii spirituale”. (Swami Shivananda spunea că progresul în 
yoga poate fi măsurat prin calitatea viselor.) 

Formele-gând pot fi relativ uşor îndepărtate, fiindcă sunt mai 
familiare, dar pot apare şi entităţi inferioare care ne sâcâie cu manifestări 
neplăcute, ce rezonează însă cu micimile, neputinţele şi defectele noastre. 
Ele nu dispar aşa simplu şi va fi nevoie de o perioadă de purificare 
mentală. De aceea este prescrisă munca energetică şi spirituală înainte de 
a se încerca PROIECŢIA ASTRALĂ. 

Tot de aceea religiile prescriu o viaţă morală, pentru ca la momentul 
morţii, sufletul să nu fie prea tare încercat de aceste fantasme şi entităţi 
ce reflectă defectele acumulate în viaţă. 

* * * 

Putem face o împărţire a realităţii în două mari planuri: planul 
terestru şi planul astral, care au legi diferite. De aceea, ce se poate spune 
despre planul astral nu se aplică aşa de simplu în planul fizic. Planul 
astral este legat de emoţiile şi gândurile noastre. Dar nu este deloc simplu 
să materializăm direct şi imediat dorinţele noastre în planul terestru, 
substanţa fizică fiind mult mai rigidă. în schimb, materia astrală are 
calitatea de fluiditate, de maleabilitate la influenţa gândurilor şi 
emoţiilor. 

Apoi, planul astral însuşi are două mari părţi: astralul „inferior”, 
care reflectă trăirile, emoţiile, gândurile legate de viaţa pe Pământ. Aici 
fiinţele perpetuează trăirile avute cândva ca fiinţe încarnate. Astralul 
„superior” cuprinde realitatea pură, luminoasă, originară a Creaţiei. Este 
planul creat special pentru desfătarea senzorială a spiritelor, înainte să 
fi apărut planul fizic (deci şi astralul inferior). 

Deducem că, înainte de crearea astralului pur, exista un alt plan, 
unde trăiau spiritele şi unde s-au pus bazele proiectului astral. Acela se 
numeşte plan mental sau „fără forme”, unde spiritele trăiesc fericite 
fără a avea nevoie de senzaţii sau de forme relativ stabile. Acolo, 
singurele forme sunt cele geometrice şi caleidoscopice ale ideilor, idei 
care par a fi nişte fiinţe frumoase şi simple. Totuşi, adevăratele fiinţe sunt 
spiritele superioare, care au propriul lor aspect diafan, ca nişte mici 
sfere uşor colorate, aproape invizibile. 

în concluzie, înţelepţii vorbesc despre cele trei lumi: fizică, astrală şi 
mentală (sau cauzală). Iar în cadrul lumii astrale există cel puţin două 
mari diviziuni: astralul inferior şi cel superior. 

23 mai 2015 

£ Nu de noi învăţături spirituale are nevoie lumea acum. Sunt 
destule învăţături; lipseşte aplicarea lor. Cea mai valoroasă învăţătură 
este cea mai simplă. Ori sinteza din mai multe învăţături. 

30 iunie 2015 

© Dacă aspiraţia către iluminare, unirea cu Conştiinţa Divină, este 
puternică, atunci e posibil ca în timpul dedublării involuntare din timpul 
somnului de noapte să fii atras către straturile superioare ale Universului 
si să trăieşti Starea Divină si să suporţi modificări durabile în mintea de 
rezervă. La reîntoarcerea în trup, memoria experienţei episodice se va 
pierde, ca de obicei, dar rămânând transformările mentale, propagate de 
la mintea de rezervă la mintea de bază. Treptat, după mai multe nopţi, 
luni sau ani, observi că mintea are caracteristici tot mai divine, mai 
altruiste, mai lipsite de egocentrismul elementar. 

Toată această realizare tacită a pornit de la simpla aspiraţie 
spirituală, întreţinută conştient, dar lipsindu-ţi metodele practice sau 
puterea de a realiza transformări în starea de veghe, conştientă. 

8 decembrie 2016 

c Budiştii zic să nu ne propunem un ţel al meditaţiei mindfulness, 
cum ar fi „stările modificate de conştiinţă”. Totuşi, avem nevoie de 
MOTIVAŢIE pentru a practica meditaţia perseverent. Şi da, ne 
interesează stările înalte, explorarea altor dimensiuni psihice! Dar, 
înainte de a le încerca practic (dacă vom reuşi vreodată în această viaţă!), 
să luăm aminte la ce spun cei care au ajuns deja acolo. Ce aflăm din 
Bardo Thodol, ce constată consumatorii de stupefiante sau alţi 
psihonauţi ocazionali? 

în stări modificate, mintea îşi pierde din puterea de control pe care o 
avea în starea de veghe şi intră pe „pilot automat”, adică este dirijată de 
tendinţele subconştiente acumulate până în acel moment. Rudolf Steiner 
atrage atenţia la necesitatea unui antrenament al voinţei şi puterii 
mentale de control, care să fie ca un far călăuzitor pe căile înşelătoare ale 
viselor lucide şi călătoriilor imaginative. 

Deci meditaţia poate avea acest scop şi motivaţie: antrenament 
pentru păstrarea echilibrului mintal. Psihonautul îşi va pierde 
inevitabil o parte din puterea de control obişnuită, pe care nu o poate lua 
cu el Dincolo. Pe ce se va putea baza atunci, în condiţii total 
necunoscute? 

în meditaţia clasică, ni se indică să ne URMĂRIM RESPIRAŢIA - 
inspirul şi expirul, cu senzaţiile ataşate. Rămânem cu atenţia asupra 

momentului prezent, excluzând şirul gândurilor vagaboande şi stimulii 
fizici din fundal. Ne CONCENTRĂM voinţa pentru a nu ne lăsa furaţi de 
fluxul gândurilor. Ce observăm imediat? în clipele de „concentrare 
asupra prezentului” ne simţim STABILI. în schimb, când apare şuvoiul 
gândurilor, putem fi duşi intr-un soi de vis scurt, în realitatea 
MIŞCĂTOARE a visului în stare de veghe. 

Deci, prin acest gen de meditaţie, ne antrenăm să rămânem 
STABILI, ancoraţi în propria atenţie. în călătoriile astrale ne vom păstra 
această stabilitate şi focus asupra stării de OBSERVATOR lucid al tuturor 
fenomenelor ciudate ce ne vor asalta. Acolo ne va lipsi confortul şi 
familiaritatea camerei de meditaţie, dar vom profita de ceva preţios 
acumulat prin practica meditaţiei. E vorba de ancorarea fermă în propria 
Conştiinţă, care nu se va lăsa manipulată de şuvoiul percepţiilor inedite, 
interesante, şocante chiar. Aceasta este cheia succesului în psihonautică 
şi spiritualitate: dezvoltarea ATENŢIEI LUCIDE ŞI DETAŞATE. 

14 decembrie 2016 


SUBTILITĂŢI ŞI NELĂMURIRI 


1 


JOĂO DE DEUS ŞI CANCERUL 

Joăo de Deus (Ioan al Domnului) este cel mai mare vindecător 
spiritual al lumii, cu 5 milioane de pacienţi, unii scăpaţi de boli 
incurabile. El primeşte în corpul său spiritele unor medici decedaţi, care 
realizează operaţii energetice incredibile. Faima lui Joăo este planetară. 

în anul 2015, Joăo s-a îmbolnăvit de un cancer agresiv. Era de 
aşteptat ca Entitatea să îi rezolve afecţiunea, cu atât mai mult cu cât el 
este un medium extrem de preţios pentru lumea spiritelor şi a oamenilor. 
Ei bine, nu! Surpriză! Vindecătorul Joăo de Deus s-a tratat de cancer pe 
cale medicală (chirurgie şi medicaţie) şi nu prin „chirurgie spirituală” 
(specialitatea sa). 

Dar cum de a ajuns celebrul taumaturg la un cancer agresiv de 
stomac care trebuia operat imediat? De ce nu a intervenit Entitatea 
preventiv, prin pase magnetice, sau de urgenţă, prin chirurgie 
energetică? întrebarea este justificată. Joăo avusese, în urmă cu mai 
mulţi ani, un atac cerebral care îi paralizase o parte a corpului. A 


RĂZVAN-ALEXANDRU PETRE - Eseuri pe teme spirituale 2015-2016 


pag.237 





încorporat o Entitate care i-a operat propriul corp, revenindu-şi astfel din 
paralizie. Simplu şi rapid. 

Acum de ce nu s-a putut? Nici măcar Joăo de Deus nu se poate baza 
100% pe ajutorul spiritelor? 

EXPLICAŢIE POSIBILĂ: 

Joăo era gurmand, cântărind 130 kg la 1,80 metri, şi nu ţinea 
regimul alimentar strict recomandat de medici şi de Entităţi. Boala 
digestivă gravă a fost urmarea karmică a apetitului său necontrolat de ani 
de zile. Entităţile l-au avertizat, dar nu puteau trăi în locul său şi nici nu -1 
putea obliga să nu se bucure de viaţă. Tratamentul medical dureros şi 
îndelungat a şters complet acea karmă de alimentaţie. 

Entităţile sunt foarte atente la aspectul karmic al pacienţilor. Ele 
vindecă rapid numai dacă o anumită datorie karmică a fost plătită. Altfel, 
tratamentul se poate prelungi, cu recomandări pentru o viaţă echilibrată 
şi spirituală, iar vindecarea vine mai târziu. Alteori, boala este doar uşor 
şi temporar ameliorată. 

CITATE din cartea „Ioan al Domnului": 

« Entitatea a spus: ,Aş putea să vindec această ureche acum, dar 
este o plată dintr-o viaţă trecută. Dacă v-aş vindeca acum această 
problemă, ar apărea o altă complicaţie pe trupul dv., posibil şi mai 
gravă, fiindcă plătiţi o datorie dintr-o viaţă trecută. Nu pot vindeca 
această afecţiune acum, pentru că nu sunteţi copt din punct de vedere 
spiritual. Trebuie să slujiţi şi să lucraţi în plan spiritual. Abia apoi aş 
putea să mă ocup de problema dv.” » (pag.95) 

Carlos Appel, doctor în medicină, este medium al casei şi s-a mutat 
recent la Abadiânia. în 2006, el a scris: 

«Este o procedură complicată pentru majoritatea Entităţilor să 
pătrundă în planul nostru de vibraţii joase şi implică o enormă 
cheltuială de energie pentru tratarea suferinţelor noastre fizice şi 
spirituale. Mulţi ,fraţi şi surori” nu reuşesc să aprecieze sacrificiul 
Entităţilor şi nu le urmează sfaturile, în special atunci când acest lucru 
cere o schimbare a stilului lor de viaţă sau o profundă dezvoltare 
personală. 

Proprietăţile vindecătoare ale suplimentelor obţinute din plante, 
care sunt impregnate cu energie pentru fiecare persoană individual, au 
nevoie de un mediu psihologic fundamental şi de un anumit regim 
alimentar pentru a putea fi eficiente. Unii oameni găsesc că e greu să-şi 

schimbe stilul de viaţă şi obişnuinţele fizice, emoţionale sau mentale, 
dar şi să respecte sfaturile spirituale pe care le-au primit, însă aşteaptă 
totuşi o vindecare miraculoasă. Vindecarea nu poate fi realizată 
datorită lipsei unei implicări personale în procesul de vindecare. 

Uneori vindecarea fizică nu are loc, deoarece obiectivul principal al 
Entităţilor este diferit de propriul nostru obiectiv; ele se concentrează în 
primul rând asupra vindecării în împărăţia spiritelor nemuritoare. Se 
concentrează asupra elevării sufletului pentru a se alinia şi a intra în 
armonie cu Legea Divină. Câteodată o boală este necesară pentru 
Spirit. Legea o poate socoti utilă pentru a păstra trupul slab şi a preveni 
o îmbolnăvire mai gravă, care ar putea duce la continuarea suferinţei 
spirituale sau la suferinţe în vieţile viitoare. Mulţi oameni iluminaţi îşi 
dau seama că durerea şi suferinţa pot fi cele mai eficiente leacuri pentru 
vindecarea spirituală. Noi suntem răspunzători pentru starea noastră 
de sănătate sau de boală, pentru bucuria sau tristeţea noastră. Fiecare 
persoană trebuie să răspundă de propria sa vindecare.» (pag.176-177) 

Vizionaţi interviul tradus cu Joăo de Deus după vindecarea 
completă^ 1 (septembrie 2016) 


2 


ADEVĂRURILE GRUPULUI SPIRITUAL 

în fiecare grup spiritual trebuie să existe un maestru sau medium 
sau clarvăzător de forţă, care să intermedieze sfaturile, îndemnurile şi 
misiunile date de spiritele de lumină, spiritele ghid. Dacă acesta dispare, 
rămâne doar amintirea sa, a vorbelor sale consemnate în scris sau alte 
mijloace, o ideologie care devine cu timpul dogmă, imposibil de adaptat 
sau modificat. 

Comunicările spiritelor sunt, în principiu, de trei feluri diferite, dar 
amestecate: 

+ Minciuni nevinovate = sunt simple încercări binevoitoare ale 
spiritelor de a intra in graţiile mediumului, încurajând şi mergând pe 
linia cunoştinţelor, obiceiurilor, credulităţii, gândirii limitate a adepţilor. 
Este modul prin care spiritele se adaptează la instinctele şi nevoile 
primare ale oamenilor pe care îi ghidează. 


1 3 1 https: //www.youtube .com / watch?v= 8YN mAxt JRBE 

+ Poveşti mitice = sunt scenarii elaborate ce aduc informaţii 
inedite despre presupuse fiinţe, locuri, obiecte şi mai ales misiuni pentru 
care a fost ales grupul. I se oferă acestuia un modus vivendi, un element 
original cu care să se prezinte în faţa comunităţii spirituale, un ansamblu 
de idei coerente şi interconectate care vor fi puse la baza învăţăturilor, un 
pretext credibil şi important al adeziunii grupului. 

+ Adevăruri spirituale universal acceptate = sunt învăţături 
compatibile cu orice altă cale spirituală, mari adevăruri, idei generoase şi 
nobile, prezente în filosofia perenă. Pentru ele sunt puse în scenă restul 
activităţilor şi crezurilor grupului. Orice misiune spirituală serveşte 
scopurilor absolute, uneori ascunse, alteori făţişe, ce provin din Iubirea şi 
înţelepciunea lui Dumnezeu Tatăl. 

O minte foarte lucidă poate discerne între cele trei categorii de 
comunicări spirituale: minciunele (trucuri psihologice de încurajare şi 
câştigarea bunăvoinţei), adevăruri relative (credinţe) şi adevăruri 
absolute (principii universal valabile). în lipsa lucidităţii, pot apare 
confuzii grave şi excese de natură spirituală. S-au întâmplat la toate 
nivelele, de la religii planetare la mici secte de apartament. 

STUDIU DE CAZ 

Dolores Cannon a avut o carieră impresionantă de peste 40 de ani, 
timp în care a publicat peste 17 cărţi şi a ţinut mii de şedinţe de 
hipnoterapie regresivă. Tehnica ei de hipnoză este una specială şi 
inovatoare numită „hipnoză quantum” sau „terapie hipnotică de 
vindecare quantum” (QHHT). în timpul şedinţelor, Dolores îşi 
hipnotizează clienţii, permiţându-le acestora să intre într-o stare a super- 
conştiinţei sau a conştiinţei colective. Este una din cele mai profunde 
transe hipnotice pe care le poate experimenta cineva şi pe care mulţi 
hipnoterapeuţi o evită, deoarece în această stare pot avea loc „lucruri 
ciudate”. 

în cărţile ei, Dolores atinge subiecte precum vieţi anterioare, 
vindecarea prin energie, viaţa pe alte planete, extratereştri. într-una 
dintre ultimele ei cărţi „The Three Waves of Volunteers and The New 
Earth” („Cele trei valuri de voluntari şi Noul Pământ”), Dolores 
abordează o teorie îndrăzneaţă şi interesantă, care pentru unii poate 
părea ficţiune. 

Concluziile şi rezultatele muncii sale sunt cu adevărat uimitoare. De- 
a lungul anilor de hipnoză quantum, Dolores a constat o oarecare 
corelaţie între şedinţele clienţilor săi, ajungând la concluzia că mulţi 
dintre clienţii săi se află pentru prima oară pe Pământ şi că nu s-au mai 

reîncarnat pe această planetă într-o viaţă anterioară. „A m început să 
descopăr că nu s-au mai reîncarnat pe Pământ înainte şi au venit direct 
de la Dumnezeu, de la Sursă, de pe alte planete, din alte dimensiuni, 
unde erau fiinţe de lumină”, declară Dolores intr-un interviu acordat 
publicaţiei „The Edge”. Aşa-zişii „voluntari” sunt de fapt suflete care s-au 
întrupat pentru prima oară pe Pământ, ele venind în „valuri” pe această 
planetă.^ 2 

(Vezi şi cazul Flavio Cabobianco, prezentat mai jos.) 

Acum să vedem ce zice spiritul lui Dolores Cannon după moartea 
acesteia (hipnoză regresivă cu Calogero Grifasi) - traducere 
20.10.2016. Ei bine, în această comunicare telepatică prin hipnoză, 
făcută de Calogero Grifasi prin channel-ul Barbara, spiritul lui 
Dolores recunoaşte că a fost înşelată, iar cărţile ei sunt doar 

9 9 7 9 

parţial adevărate... Ce să mai credem atunci? 

Iată înregistrarea tradusă în româneşte, de pe canalul YouTube al lui 
Calogero Grifasi 



Flavio Cabobianco - copilul minune 

în prima parte, vă recomand să citiţi despre copilul-minune Flavio, 
care păstra amintirea universului spiritual din care s-a încarnat pe 
Pământ.^4 

Şi un interviu cu copilul Flavio ^5 (tradus în limba engleză) 

Avem deci de a face cu PRIMA ÎNCARNARE a unui spirit în formă 
pământească umană. Interesant! Să vedem ce evoluţie a avut peste ani... 


!32 http://WWW.garbO.ro/artiCOl/LifeStyle/i9488/doloreS-CannOn-traim-Cele-mai-intereSante- 
timpuri-din-istoria-universului.html 

«3 https://www.youtube.com/watch?v=oWt9k-jv8eo 

■34 https://daniilgaucan.wordpress.com/2013/04/25/amintiri-din-alta-lume-am-vorbit-cu- 
dumnezeu/ 

'35 https: //www.youtube .corn / watch?v=W-CXgfXeIT4 


RĂZVAN-ALEXANDRU PETRE - Eseuri pe teme spirituale 2015-2016 


pag. 241 






în a doua parte, copilul-minune, odată maturizat, a intrat în 
platitudine şi derizoriu. Filmul, ca şi muzica sa mi se par lipsite de zvâc. 
Tânărul trăieşte acum din gloria câştigată de copilul Flavio. Film: Solar 
(2016) / Trailer^ 6 . Muzica sa 1 37. Contul său de Facebook^ 8 . 

Interpretare 1: Flavio nu iese cu nimic în evidenţă, nici măcar în 
plan spiritual. Probabil că lipsa de experienţă terestră îşi spune cuvântul. 
Iată deci că, oricât şi-ar face spiritul karmă prin încarnări repetate, 
merită efortul. Va căpăta multiple experienţe şi abilităţi, care vor răsări 
iarăşi în întrupările viitoare, când nu se aşteaptă nimeni. Dar dacă 
spiritul este tânăr, nu va avea în bagajul său nici karmă, dar nici 
experienţă şi va fi un om banal. Marile genii ale lumii au fost spirite 
„bătrâne”... 

Interpretare 2: Este atât de trist ce se petrece cu omenirea! Spirite 
înalte vin entuziasmate să se încarneze, vor să schimbe lumea, dar 
treptat, sunt uniformizate şi li se şterge entuziasmul divin. Oare câţi 
„copii indigo” au realizat ceva în viaţă?!... Foarte multe spirite se 
încarnează cu bucurie pentru ca în final să se despartă deziluzionaţi de 
corpul terestru. Aceasta este o mare dramă a omenirii. Poate cea mai 
plastică exprimare artistică a acestui grav adevăr este muzica „Adagio” de 
Tomaso Albinoni. Parcă descrie modul sisific în care înaintează 
omenirea, fără a vedea luminiţa de la capătul tunelului. 

Savanţii au descoperit că nou-născutul de naşte cu de două ori mai 
mulţi neuroni decât omul adult. Pe parcursul a circa 3 ani, restul se pierd, 
prin nefolosire. Ce ar însemna pentru progresul omenirii dacă în acest 
interval copilaşul ar fi stimulat într-atât încât să realizeze sinapse între 
toţi neuronii avuţi iniţial! 

Dar există şi reversul medaliei - copii care nu promiteau nimic 
deosebit (pentru că „sistemul” le bloca creativitatea sau profesorii erau 
orbi la valoarea lor) devin mai târziu genii, artişti, savanţi, personalităţi 
publice remarcabile, care îşi lasă amprenta benefică asupra semenilor. 
Chiar se spune că geniile sunt puţin autiste! Exemplul acestora duce mai 
departe speranţa omenirii şi dorinţa spiritelor de a se încarna pe această 
planetă a probelor, neputinţelor, dar şi minunilor. 

Este clar că pe Pământ nu există perfecţiune şi, mai ales, că niciun 
om nu este perfect în toate aspectele. Nu trebuie să ne facem idoli din lut 


«6 https://vimeO.COm/i542i8747 
w https://cabobianco.bandcamp.com/ 

«s https://es-la.facebook.com/cabobianco 

şi carne! Adevăratele idealuri sunt imateriale, modelele divine rămân 
deasupra noastră. 

21 decembrie 2016 


în aceeaşi serie de cărţi - culegeri de texte publicate de 
către autorul Răzvan Alexandru Petre în website-ul 
www.spiritus.ro - fac parte următoarele titluri: 

1) Esoterismul în mileniul 3 (2014) 

2) Karma, valurile timpului (2014) 

3) Spiritele în dialog cu noi (coautor Nina Petre) (2014) 

4) Cristos, binele, adevărul (2014) 

5) Spiritualitatea în psihologie (2014) 

6) Filosofie spirituală (2014) 

7) Contribuţii la cultura spirituală (2017) 

Alte cărţi de acelaşi autor: 

8) Modelul unificator al psihicului uman normal şi paranormal 
(2008) 

9) Conştiinţa umană, între minte şi spirit. Sinteză de Ştiinţă 
Spirituală (2011) 

10) Cele 9 Maha Vidya. Eseu despre Marile Puteri Cosmice 
( 2011 ) 

11) Globii luminoşi din fotografii. Explicaţii fizice şi paranormale 
( 2011 ) 

